
Cuvânt înainte 


Cartea Darul sacru al vieţii scrisă de părintele profesor dr. John 
Breck ia în discuţie o serie de probleme ridicate de dezvoltarea 
extraordinară din ultimii ani a domeniului biomedical. Aceste 
probleme - precum avortul la cerere, fertilizarea in vitro, ingineria 
genetică, incluzând clonarea de embrioni umani, sau eutanasia — 
privesc începutul vieții umane, păstrarea şi susținerea vieţii şi sfârşitul 
ei. 

Autorul le tratează în lumina valorilor şi principiilor morale ale 
Ortodoxiei, după ce prezintă, într-un capitol întreg, fundamentele 
teologice ale eticii creştine ortodoxe. În acest capitol se subliniază 
adevărul că persoana umană este creată după chipul lui Dumnezeu şi 
este chemată să atingă asemănarea divină prin puterea sfințitoare a 
Duhului Sfânt care sălăşluieşte în noi de la Botez, când am fost altoiți 
în Hristos (cf. Romani 6, 4 - 5), scopul nostru ultim fiind participarea 
ca persoane umane la viața lui Dumnezeu. Prin urmare, în toate 
procedeele şi metodele pe care le folosesc, medicii trebuie să țină 
seama de acest adevăr fundamental. 

Modul nuanţat de abordare a temelor luate în discuţie, cu accent 
pe „fiecare caz individual”, scoate în evidenţă respectul neprefăcut pe 
care autorul îl are pentru fiecare persoană, indiferent de starea 
sănătăţii sau de statutul social al acesteia. 

Vorbind despre avort, pe care îl prezintă ca pe o crimă în orice 
stadiu al sarcinii, în acord desăvârşit cu atitudinea Bisericii Ortodoxe, 
remarcabilul profesor american mai spune: „nu putem totuși condamna ` 
avortul în chip rezonabil dacă nu vrem să ne asumăm responsabilitatea 

pentru bunăstarea copiilor nedoriți ce se nasc ...”, adăugând că 
„Biserica mai trebuie să accentueze responsabilitatea tatălui, deplină şi 
egală moral, spiritual şi financiar, în orice situaţie în care e conceput 
un copil. ” 

Dacă ne împotrivim avortului pentru că încalcă dreptul la viață al 
unei persoane nevinovate — scrie în continuare părintele John Breck — 
atunci anumite forme de inginerie genetică, mai ales noile tehnici de 
clonare, necesită un control mult mai atent, pentru că manipularea 
genetică nechibzuită, poate avea consecinţe dezastruoase pentru întrea- 
ga populaţie; consecinţele ireversibile ale unor greşeli neintenţionate 
pot fi transmise generațiilor viitoare. 

Condamnând categoric eutanasia, părintele profesor explică 
această atitudine fermă a Bisericii Ortodoxe: prin eutanasie, hotărând 
singur momentul morții, omul uzurpă autoritatea care aparţine numai 
lui Dumnezeu, Stăpânul vieții şi al morţii. 

Referitor la transplantul de organe, este adevărat că datoria 
noastră este să-i îngrijim şi să-i vindecăm pe bolnavi, dar nu ştim până 
unde trebuie să mergem în privința mijloacelor întrebuințate în acest 
scop. Oricum, folosirea copiilor anencefalici sau a adulţilor muribunzi, 
ca sursă pentru prelevarea de organe, este întru totul imorală. Una 
dintre problemele semnalate în această carte cu privire la transplantul 
de organe, este cea a determinării momentului morţii. Noţiunea de 
„moarte a creierului” este ambiguă. Cum moartea trunchiului cerebral 
înseamnă instalarea putrefacției, „folosind criteriile legate de trunchiul 
cerebral pentru a determina moartea, ajungem la înfiorătoarea 
concluzie că organele vitale pot fi recoltate doar de la pacienţi care, 
teoretic, mai trăiesc”. Numai că există voci autorizate care afirmă că 
„în cazurile în care accidentul sau boala a distrus ireversibil creierul 
superior sau activitatea neocorticală, va trebui să conchidem că 
persoana în discuţie nu mai este vie. Funcţiile trupului guvernate de 
trunchiul cerebral şi de sistemul limbic nu constituie existența umană 
personală: acestea sunt simple sisteme de susţinere a ceea ce ne face 
cu adevărat oameni, adevărate fiinţe personale. Chiar dacă funcţiile 
trunchiului cerebral şi ale măduvei (presiunea sângelui şi temperatura, 

respirația) pot fi susţinute prin mijloace artificiale, organismul ca 


întreg nu mai este viu în nici un sens inteligibil”. 

Inseminarea artificială şi fertilizarea in vitro utilizând sperma 
unui donator nu pot fi moral acceptate, scrie părintele John Breck, la 
fel cum nu pot fi acceptate nici mamele surogat „întrucât introduc o 
terță parte în procesul procreării şi sunt expuse exploatării 
comerciale”. Însă în cazul în care toți embrionii sunt transferați în 
uterul mamei şi nu se recurge la reducția fetală, procedurile apar, în 
opinia autorului, compatibile cu morala ortodoxă”. „Preotul va trebui, 
totuşi, să îndemne cuplul să ia în calcul şi adopţia ca o alternativă”, 
precizează distinsul profesor. 

Analizând apoi o altă problemă actuală legată de sexualitate, 
anume aceea a pornografiei, autorul avertizează că în timp ce „rostul 
iconografiei în Biserică este de a da minţii şi inimii hrană cerească, 
hrana curăţiei, binecuvântării şi sfințeniei, pornografia este o 
iconografie demonică. Ea corupe mintea cu imagini care provoacă 
stricăciune în adâncimile sufletului”. 

Părintele John Breck atrage atenţia că într-o lume în care limbajul 
explicit sexual a devenit obligatoriu, iar în şcoală se face o 
îndoctrinare perversă sub masca educaţiei sexuale, instruirea copiilor 
creştini nu ar mai trebui lăsată doar în seama şcolilor sau a altor 
organizaţii din cadrul societății, căci acestea au dovedit adesea că 
subminează valorile morale creştine. 


Din păcate, omenirea continuă să meargă pe calea răzvrătirii 
împotriva lui Dumnezeu şi să refuze cu încăpățânare iubirea Sa. 
Desfrâul, adulterul, avortul, divorțul, criminalitatea, eutanasia etc., 
sunt atât de frecvente în lumea contemporană încât s-au banalizat şi 


! Referitor la acest subiect, semnalăm şi un alt punct punct de vedere, exprimat de 
către domnul Sebastian Moldovan de la Facultatea de Teologie Ortodoxă din Sibiu, în 
articolul „Putem acepta definiția cerebrală a morții? — o chestiune de consecvență”, în 
volumul Ce este moartea ?, Editura Patmos, Cluj-Napoca, 2003, p. 57-72 (n. ed.). 

sunt privite ca fireşti. Victimele acestor nelegiuiri strigă răzbunare 
înaintea lui Dumnezeu. 

În calitate de teolog şi moralist, Sfinţia Sa subliniază 
responsabilitatea pe care o au preoţii şi medicii creştini în luarea 
deciziilor legate de problemele abordate aici, reamintind că orice 
decizie medicală trebuie luată într-un cadru eclezial, deoarece 
pacientul este un membru al Trupului lui Hristos. Autorul repetă 
Stăruitor că, în cele din urmă, fiecare persoană trebuie încredinţată în 
mâinile iubitoare şi milostive ale lui Dumnezeu, cu neclintita 
convingere că Dumnezeu, şi numai El, are puterea să hotărască 
limitele vieţii şi ale morții. 


Ca traducător al acestei cărți, socot că este bine şi folositor ca atât 
preoții cât și medicii, dar şi părinţii, să ia aminte şi să cugete profund 
la afirmaţiile părintelui profesor John Breck. Doresc din inimă ca 
lectura acestei cărți excepţionale să-i îndemne pe cititori să prețuiască 
viaţa ca pe un dar dumnezeiesc. Fie ca Hristos „Viaţa” noastră (cf. 
loan 1, 4; 14, 6), să ne ajute pe fiecare a lucra, cât ne stă în putinţă, la 
îmbunătățirea existenței umane şi a valorilor ei esenţiale. 


dr. Irineu Pop Bistriţeanul 
- episcop vicar al Arhiepiscopiei Clujului - 


Naşterea Domnului, 25 decembrie 2000 


Prefaţă 


Disciplina „bioeticii” a apărut ca răspuns la realizările fără precedent 
din ultimele trei decenii, în domeniul tehnologiei biomedicale. Multe din 
aceste realizări sunt puse în slujba binelui, de la tehnicile reproductive 
pentru combaterea infertilităţii, la terapia genetică pentru combaterea 
bolilor. Cu toate acestea, o mare parte a noii tehnologii ne aruncă, mai mult 
ca niciodată, pe un teren minat, de la avorturile embrionare la sinuciderile 
asistate, de la sarcinile-surogat la clonarea embrionilor umani. Cum 
priveşte Ortodoxia toate aceste „realizări”? Care sunt criteriile după care s-ar 
putea rezolva problemele morale cu care se confruntă preoții, pastorii, 
medicii şi laicii, atunci când caută să înțeleagă voia lui Dumnezeu şi să 
apere valorile umane fundamentale în fața presiunilor crescânde ale 
imperativului „fă-o pentru că poate fi făcută” ? 

Această carte are în vedere astfel de probleme, dintr-o perspectivă 
biblică şi patristică. După o prezentare a dilemelor actuale ale bioeticii, 
urmează, în capitolul întâi, o privire generală asupra principalelor teme 
teologice care susţin şi întăresc orice răspuns ortodox la probleme 
privind crearea şi finalitatea vieții omeneşti. Capitolele următoare 
abordează probleme referitoare la semnificaţia sexualității şi 
moralitatea diferitelor forme de comportament sexual; întrebarea 
„Când începe viaţa omului ?”; o apreciere morală, din perspectivă orto- 
doxă, privind unele proceduri ca avortul, fecundarea in vitro şi 
ingineria genetică (inclusiv clonarea umană); apoi probleme ce ţin de 
sfârşitul vieţii, incluzând sensul suferinței, moralitatea eutanasiei şi a 
sinuciderii asistate, ca şi îngrijirea adecvată a muribunzilor. Ultimul 
capitol este o expunere sumară ce urmăreşte să adune şi să evalueze 
principalele concluzii ale capitolelor precedente. Trei apendice oferă o 
expunere a punctului de vedere ortodox privind avortul, meditații 


je, 


asupra problemei sinuciderii, bazate în mare măsură pe descoperiri 
recente în domeniul neuro-psihiatriei, precum şi unele consideraţii 
pastorale cu privire la înmormântare şi incinerare. 

O parte a materialului a fost publicat anterior şi apare aici într-o 
formă revizuită. Secţiuni din cap. 1-4 au apărut ca articole publicate în 
St. Vladimir's Theological Quarterly în 1988 şi 1989 şi în volumele 
Salvation in Christ, ed. J. Meyendorff şi R. Tobias; Minneapolis: 
Augsburg Press, 1992 și Ethical Dilemmas: Crises in Faith and 
Modern Medicine, ed. J. Chirban; New York; University Press of 
America, 1994; o versiune iniţială a unei părți din cap. 5 a fost 
publicată în revista Christian Bioethics 1/3, 1995; iar porţiuni din 
„Sinteza” concluzivă au fost extrase pentru Sourozh: A Journal of 
Orthodox Life and Thought, ed. Bishop Basil of Sergievo 71, Febr. 
1998, şi pentru St. Vladimir's Theological Quarterly (2/1998). 

De-a lungul acestor capitole am dorit să accentuez, înainte de 
toate, un element fundamental al teologiei ortodoxe, care este tot mai 
mult neglijat sau respins în mod fățiș de către societatea secularizată şi 
pluralistă în care trăim. Este vorba de mărturia Scripturii despre viaţa 
umană ca dar divin, care trebuie primită, preţuită şi dăruită înapoi lui 
Dumnezeu, printr-o bună chiverniseală. Antropologia ortodoxă afirmă, 
în primul rând, valoarea transcendentă şi infinită a persoanei umane. 
Această concepţie tradițională creştină a persoanei, creată după chipul 
şi asemănarea lui Dumnezeu şi destinată participării eterne la viaţa 
divină, este ceea ce dă un sens ultim vieții şi morții noastre. Ea 
reprezintă lentila prin care trebuie să examinăm toate problemele 
bioetice, pentru a putea soluţiona dilemele provocate de tehnologia 
biomedicală modernă. 

Darul sacru al vieţii a fost scrisă în primul rând pentru preoți, 
seminarişti şi pentru persoanele laice interesate, membri ai Bisericilor 
Ortodoxe tradiţionale (sau care se identifică cu ceea ce înţelegem noi 
prin Ortodoxie). Întâia mea preocupare este de a reflecta poziţia 
teologică şi spirituală a Tradiţiei Ortodoxe. Totuşi, punctele de vedere 
expuse aici nu se vor a fi definitive şi autoritariste. Ele sunt rezultatul 
meditaţiilor personale, uneori şovăielnice, susținute pe cât posibil de 
dialogul cu alți moralişti, ortodocşi sau nu, ca şi de experiența 
pastorală personală. Deşi am încercat să fiu credincios concepției 
ortodoxe în expunerea acestor probleme, alții - cu precădere episcopii 

şi teologii noştri - vor judeca dacă am prezentat în mod fidel Tradiţia 
Bisericii. Oricum, cartea constituie o foarte limitată abordare, care îşi 
va atinge scopul în măsura în care ne va determina la continuarea 
meditaţiei și a dialogului asupra acestor probleme morale stringente. 

Încercări de a exprima recunoştinţa faţă de toţi cei ce au contribuit 
în mod substanţial la un studiu ca şi cel de faţă sunt dificile şi riscante. 
Inevitabil, ne bizuim pe mult mai mulți oameni şi publicaţii decât 
putem să menționăm aici. Unele persoane au fost, oarecum, de un 
ajutor special în scrierea acestei cărți şi lor le sunt foarte îndatorat. 
Printre ei se numără : 

- Episcopul Nathanaiel Pop (moderator al Unităţii pentru 
Serviciile vieţii pastorale şi al Comisiei Etico-Medicale a Bisericii 
Ortodoxe din America), pentru sugestiile şi caldele încurajări; 

- Protopresbiterul Thomas Hopko şi alți colegi dragi de la 
Seminarul Sf. Vladimir, împreună cu bibliotecarii răbdători şi 
perseverenți, Elena Silk şi Karen Jermyn; 

- Thesese Domanick - asistentă medicală principală, care mi-a 
furnizat nenumărate articole şi informaţii relevante, de-a lungul anilor; 

- prietenii şi colegii eticieni Protopresbiter Stanley Harakas şi Profesor 
Vigen Guroian, cu care am împărtăşit şi m-am bucurat de numeroase 
conversații, colocvii. 

- Doctorul Leon Sheean de la Case Western University School of 
Medicine, pentru informaţia continuă şi instinctivă, via e-mail; 

- Doctorul John Chirban şi alţii, care au fost activi în eforturile 
Asociaţiei Creştine Ortodoxe de Medicină, Psihologie şi Religie, 
pentru alcătuirea unui forum Ortodox pentru reflecţii etice serioase, pe 
întreg teritoriul Statelor Unite; 

- Protopresbiter Boris Bobrinskoy, Dominique Beaufils şi alţii, 
care au fost printre fondatorii Asociaţiei Ortodoxe pentru Studii 
Bioetice (Paris) şi care au binevoit să mă aleagă ca preşedinte (la 
distanță). 

Vreau să mulțumesc în mod special studenţilor de la Seminarul 
Teologic Sf. Vladimir (Crestwood, New York) şi celor de la Institutul 
Teologic Sfântul Serghie (Paris, Franța) al căror interes, ale căror 
căutări, acorduri şi dezacorduri pe diferite teme bioetice, în ultimii 15 
ani, mi-au oferit o înțelegere nepreţuită a unora dintre cele mai dificile 
întrebări cu care noi, creştinii ortodocşi, ne confruntăm astăzi. Toate 

interpretările greşite sau alte neajunsuri ale acestei cărți trebuie lăsate 
la pragul casei mele. Dacă prezintă interes sau valoare pentru cititori, 
acesta poate fi atribuit multor contribuții generoase ale prietenilor, 
colegilor şi studenților. | 

Serviciul ortodox de la Taina Cununiei include o cerere ca 
Dumnezeu să dăruiască celor proaspăt căsătoriţi „roadă pântecelui spre 
folos şi bucuria naşterii de prunci buni”. Acea bucurie şi binecuvântare 
au fost aduse într-o măsură deplină de către fiii noştri Paul şi Michael, 
cărora le dedic, cu mulțumire, această carte. 


John Breck, 
Sărbătoarea Sfântului Vladimir 
15 iulie 1998. 


Introducere 


„Slava lui Dumnezeu este omul viu, iar viața 
omului este vederea lui Dumnezeu. ” 
- Sf. Irineu 


„A mers avva Lot la avva losif şi i-a zis: avvo, după 
puterea mea îmi fac putina pravilă şi putinul post şi 
rugăciunea şi citirea şi liniştea şi după puterea mea sunt 
curat cu cugetele. Ce am a mai face? Deci, sculându-se 
bătrânul, şi-a întins mâinile la cer şi i s-au făcut 
degetele ca zece făclii de foc. Şi i-a zis: de voieşti, fă-te 
tot ca focul!” 

- Avva Iosif cel din Panefo 


„Înălțaţi-vă, fraţilor, înălțaţi-vă cu mult zel şi fiţi 
convinşi în adâncul sufletelor voastre de această 
înălțare şi ascultaţi-L pe Cel care zice: Veniţi şi să 
mergem pe muntele Domnului şi în casa Dumnezeului 
nostru, Care ne face picioarele noastre ca ale căprioarei 
şi ne aşează pe înălțimi, pentru a putea fi triumfători cu 
a Sa cântare ” 

- Sf. Ioan Scărarul 


Sacralitatea şi sfinţenia vieții umane 


Ortodoxia afirmă că viaţa este un dar, oferit în mod liber de către 
Dumnezeul iubirii. De aceea, viaţa umană trebuie primită cu bucurie şi 
recunoştinţă. Ea trebuie preţuită, conservată şi ocrotită, ca expresia cea 
mai sublimă a activității creatoare a lui Dumnezeu, Care ne-a adus 
„dintru neființă la ființă” nu doar pentru o existență biologică. El 

ne-a ales pentru Viaţă, a cărei finalitate este participarea la slava 
veşnică a lui Hristos Cel Înviat, „la moştenirea sfinților, întru lumină” 
(Coloseni |, 12; Efeseni 1, 18). 

În limbajul Părinților răsăriteni, acest destin transcedental, acest 
telos al existenţei umane este exprimat ca theosis sau „îndumnezeire”. 
În gândirea patristică, Dumnezeu rămâne de nepătruns în adâncimea 
fiinţei Sale, dincolo de ceea ce putem cunoaşte sau experimenta. Un 
abis de netrecut desparte creatura de Creator, natura umană de natura 
divină. Cu toate acestea, învățătura ortodoxă despre rheosis afirmă că 
vocaţia noastră primă este de a participa la viaţa divină însăşi, de a 
„urca spre casa Dumnezeului nostru”, unde ne vom bucura de 
comuniunea veşnică cu cele trei Persoane ale Sfintei Treimi. Cum 
rezolvă Ortodoxia această tensiune între transcendenţa absolută a lui 
Dumnezeu şi accesibilitatea Sa în viaţa trăită în credință? Putem 
răspunde pe scurt şi schematic în felul următor : | 

Din taina adâncă a absolutei Sale „alterități” — totala inaccesi- 
bilitate a naturii sau fiinţei Sale divine — Dumnezeu se îndreaptă spre 
lumea creată şi spre lucrul mâinilor Sale, pentru a salva, restaura Şi 
vindeca tot ceea ce e păcătos şi corupt, Cu ajutorul a ceea ce Sfântul 
Irineu numeşte cele „două mâini” ale Sale — Fiul şi Sfântul Duh -— 
Dumnezeu Tatăl îmbrăţişează viața umană, umplând-o cu atributele 
sau „energiile” Sale: iubire, putere, dreptate, bunătate şi frumusețe. 
Astfel, El ne deschide calea spre Împărăţia Sa, acolo unde cei care 
trăiesc şi mor în Hristos se alătură sfinţilor din toate veacurile, aducând 
cântări de laudă şi mulțumire înaintea măreției şi maiestăţii divine. De 
aceea, viața umană îşi găseşte ultima împlinire dincolo de moarte, în 
nesfârşita comuniune a „dreptăţii, păcii şi bucuriei în Duhul Sfânt”, 
care constituie Împărăţia lui Dumnezeu (Romani 14, 17). 

Totuşi, Apostolul Pavel, ca şi Evanghelistul Ioan şi alți autori 
neotestamentari, vorbeşte despre Împărăția lui Dumnezeu ca despre o 
realitate care ne este accesibilă aici şi acum: Împărăţia este „printre” 
noi, în „mijlocul” nostru sau chiar „înlăuntrul” nostru (acesta e 
probabil sensul lui entos din Evanghelia după Luca 17, 21). Deşi 
plinătatea ei poate fi cunoscută abia după moartea fizică, viaţa noastră 
de acum, în Biserică, ne oferă o reală pregustare a bucuriei inefabile ce 
va să fie. „Dreptatea, pacea şi bucuria” sunt calităţi pe care Sfântul 
Pavel le consideră a fi caracteristice comunităţii ecleziale de pe 

pământ, dar şi vieţii în eterna „comuniune a sfinților”. În Evanghelia 
după loan, Mântuitorul le vorbeşte celor tentaţi de apostazie, tentaţi să 
îşi încalce angajamentul luat față de El şi să revină la iudaism. El li se 
adresează la timpul prezent: „Adevărat, adevărat zic vouă: cel ce 
ascultă cuvântul Meu şi crede în Cel ce M-a trimis, are viață veșnică 
şi la judecată nu va veni, ci s-a mutat din moarte la viaţă” (Joan 5, 24). 
Din această perspectivă, Împărăţia lui Dumnezeu nu este doar un 
obiect al speranţei noastre viitoare (eshatologice). Este o realitate 
prezentă, inaugurată prin Botez şi hrănită prin împărtăşirea cu Trupul 
şi Sângele lui Hristos; este o realitate „sacramentală”, care transformă 
radical înţelegerea noastră despre originea şi finalitatea existenţei 
umane. Viaţa este acum experimentată ca un pelerinaj continuu, marcat 
de o luptă lăuntrică. Ea devine în esenţa ei askesis sau luptă spirituală 
între stricăciune, păcat şi moarte, pe de-o parte, şi plinătate, sfințenie şi 
viaţă veşnic fericită, pe de alta. Această luptă şi izbânda ei finală 
constituie „viaţa în Hristos”. 

Creați de Dumnezeu ca cea mai sublimă expresie a iubirii Sale 
divine, noi suntem chemaţi să fim în comuniune veşnică cu EI, 
împreună cu cei care reflectă în veşnicie sfințenia Sa strălucitore. 
Totuşi, ca şi sfinţii care au fost înaintea noastră — miile de martiri, 
mărturisitori şi alți oameni sfinți care „au luptat lupta cea bună” şi au 
ieşit biruitori — noi putem ajunge la sfințenia dumnezeiască prin 
exerciţiul bunei chiverniseli, oferindu-ne „pe noi înşine şi unii pe alții 
şi toată viața noastră lui Hristos”. Mustrând pe membrii Bisericii din 
Corint, care erau tentaţi să cadă în ispita păcatului trupesc (desfrâul), 
Apostolul Pavel îi întreabă retoric: „Sau nu ştiţi că trupul vostru este 
templu al Duhului Sfânt Care este în voi, pe care-L aveți de la 
Dumnezeu?”. Apoi face precizarea cutremurătoare: „Voi nu sunteţi ai 
voştri, căci aţi fost cumpăraţi cu preţ! Slăviţi dar pe Dumnezeu în 
trupul vostru!” (I Corinteni 6, 19-20). Buna chiverniseală creştină cere 
ca noi să „dăm lui Dumnezeu ceea ce este al lui Dumnezeu”. Așa cum 
arată parabola talanţilor, această chiverniseală implică nu numai 
îngrijirea, ci şi înmulțirea roadelor: să dăm lui Dumnezeu ceea ce este 
al lui Dumnezeu, pentru slava Sa şi pentru mântuirea lumii. 

Creați după chipul divin şi chemați la asemănarea cu Dumnezeu 
prin dobândirea sfințeniei, după cum Tatăl nostru ceresc este „sfânt”, 
creştinii ortodocşi cred că un aspect major al vieţii și vocației lor este 

lupta continuă împotriva puterilor demonice ale păcatului şi ale morții. 
Purtând zilnic crucea lui Hristos, ei pornesc într-un pelerinaj interior 
care duce, prin pocăință continuă, de la moarte la viață, pentru a atinge 
în cele din urmă comuniunea veşnică cu Dumnezeu. Aceasta este 
chemarea pe care am primit-o de la Dumnezeu, singura care ne oferă 
un sens ultim şi o valoare personală. 

Această chemare este cea care conferă existenței umane 
sacralitatea sau sfințenia sa. Ea singură oferă vieţii omeneşti valoare 
veşnică, de la zămislire, prin moartea fizică, până la existenţa înviată 
din Împărăția lui Dumnezeu. Prin urmare, orice reflecţie asupra 
problemelor morale ce influențează viaţa umană presupune o 
perspectivă antropologică, fidelă Tradiţiei Bisericii, care recunoaşte şi 
respectă această sfințenie. 

A vorbi despre sfinţenia sau sacralitatea vieţii umane înseamnă a 
vorbi despre persoană. Este cu adevărat o persoană numai acela care 
reflectă în sine comuniunea celor trei Persoane ale Sfintei Treimi. 
Acest concept este înțeles greșit în America de azi, unde „persoana” 
este în întregime confundată cu „individul”. Caracteristicile individuale 
ne disting pe unii de alţii, în timp ce calitatea de persoană ne uneşte în 
legătura comuniunii cu ceilalți şi cu Dumnezeu. Ne putem numi 
persoane doar atâta vreme cât întrupăm şi transmitem celorlalți 
frumuseţea, adevărul şi iubirea care unesc cele trei Persoane — Tatăl, 
Fiul şi Sfântul Duh — într-o veşnică tri-unitate. Dumnezeul Treimic 
este deci modelul, dar şi izvorul şi finalitatea a tot ceea ce este cu 
adevărat personal în experiența umană. 

Faptul că suntem ființe personale înseamnă că purtăm chipul 
dumnezeiesc; de fapt, chipul este cel care determină calitatea noastră 
de persoane. Totuşi, noi ne împlinim ca persoane şi actualizăm deci, 
înlăuntrul nostru, autentica sfințenie prin pocăința continuă şi prin 
lupta ascetică ce duce la ridicarea persoanei spre asemănarea cu 
Dumnezeu. Cu alte cuvinte „sacralitatea” vieţii, este intrinsecă naturii 
noastre; totuşi, ea este „actualizată”, concretizată în existența de zi cu 
zi, prin efortul nostru continuu de a realiza o autentică „sfinţenie” a 
vieţii. De aceea, dobândirea sfințeniei presupune participarea noastră 
activă, „sinergia? sau cooperarea cu harul dumnezeiesc, ceea ce 
implică „dezbrăcarea de vechiul Adam” şi „îmbrăcarea cu cel nou”. 
Sfântul Pavel exprimă dinamismul acestei permanente transformări 

lăuntrice în următorii termeni: „Să vă dezbrăcați de viețuirea voastră de 
mai înainte, de omul cel vechi, care se strică prin poftele amăgitoare, şi 
să vă înnoiţi în duhul minții voastre şi să vă îmbrăcați în omul cel nou, 
cel după Dumnezeu (ton kata Theon), zidit întru dreptate şi în sfințenia 
adevărului, (Efeseni 4, 22-24). 

„Sacralitatea” şi „sfinţenia” sunt adesea folosite ca sinonime, 
atunci când este vorba de originea şi scopul divin al existenţei umane. 
În lumina a ceea ce am subliniat înainte, ar fi preferabil să vorbim 
despre viața noastră ca fiind „sacră”, în virtutea naturii sale create, care 
întrupează şi dă expresie „chipului” divin. Viaţa fiecărei persoane este 
„sacră”, de vreme ce ea este creată de Dumnezeu în scopul participării 
la propria-l sfinţenie, şi are capacitatea de a reflecta prezenţa şi măreția 
lui Dumnezeu în adâncimile ei. (Oricât de mult ar fi această capacitate 
diminuată de păcat şi de respingerea voită a lui Dumnezeu, 
antropologia ortodoxă afirmă că niciodată chipul divin nu poate fi 
distrus în om, ci doar alterat; nu există „cădere” totală, oricât de 
decăzut moral ar fi un individ). „Sfinţenia”, pe de altă parte, s-ar referi 
la calităţile personale sau ipostatice pe care cineva le dobândeşte prin 
lupta ascetică împotriva ispitei şi a păcatului, ca şi prin atingerea 
virtuţilor. Sacralitatea trebuie privită deci ca o funcţie a „naturii”, iar 
sfințenia ca o funcţie a „persoanei”. 

Existenţa creştină are un caracter paradoxal: deşi lupta noastră 
personală, „războiul spiritual” pe care-l ducem este indispensabil şi 
inevitabil pentru viaţa trăită în credinţă, roadele sale depind cu totul de 
harul lui Dumnezeu. Ortodoxia insistă asupra necesităţii unei „sinergii” 
între Dumnezeu şi ființele umane create, în lucrarea sfinţeniei. Totuşi, 
sfinţenia rămâne un dar, cu totul nemeritat şi cu totul inaccesibil prin 
propriile noastre eforturi. În timp ce lupta pentru dobândirea sfințeniei 
presupune un sens profund al responsabilităţii din partea noastră, rodul 
acestei strădanii este dat de Dumnezeu. Aşa cum „nu mai trăiesc eu, ci 
Hristos trăieşte în mine” (Galateni 2, 20), nu eu sunt cel care realizează 
sfințenia, ci mai degrabă „Duhul sfințeniei” (Romani 1, 4) care 
sălăşluieşte în mine şi lucrează singur la mântuirea mea. 

Înzestrată cu „sacralitate? de la zămislirea ei, viața umană îşi 
găseşte deci ultimul sens, adânca ei semnificație „spirituală”, în 
căutarea „sfințeniei”. Această distincție între „„sacralitate” şi „sfinţenie” 
este folositoare şi e conformă cu antropologia ortodoxă. Totuşi, 

discursul etic modern tinde să confunde termenii. Acest lucru este 
evident mai ales în discuţiile aride între cei care reprezintă fie 
perspectiva „sfinţeniei vieţii”, fie pe cea a „calității vieţii” în abordarea 
problemelor morale. 

Există în ultimii ani tendinţa de a opune aceste două perspective, 
punând „sfinţenia” şi „calitatea” într-o tensiune fără ieşire. Susţinătorii 
principiului „sfinţeniei vieţii”, potrivit unei caricaturi populare, vor 
dori să conserve existenţa biologică cu orice preţ, fără a ţine seama de 
gradul de suferință îndurată de persoana în cauză. Susţinătorii „calităţii 
vieții”, potrivit aceleiaşi caricaturi, încearcă, mai presus de toate, să 
evite durerea epuizantă şi suferința. De aceea, ei sprijină proceduri ca 
„avortul la cerere” şi „sinuciderea asistată”, pentru a asigura controlul 
asupra calității vieţii unei femei însărcinate sau a unui muribund. În 
realitate, prima poziţie reprezintă un punct de vedere filosofic, 
cunoscut sub numele de „„vitalism”. Este o formă de bio-idolatrie, care 
prin însăşi natura ei nesocoteşte „sfinţenia” vieţii, de vreme ce viața 
dăruită de către Dumnezeu se împlineşte dincolo de limitele existenţei 
biologice. De cealaltă parte, în măsura în care poziţia radicală a celor 
ce susțin principiul „calităţii vieţii” pune evitarea durerii mentale şi 
fizice deasupra oricărei alte valori, viata umană este dezbrăcată de 
valoarea, scopul şi vocaţia sădită de Dumnezeu în firea ei. 

Ne vom întoarce la această problemă mai târziu, în discuţia asupra 
eutanasiei şi a „calităţii vieţii”, care s-a bucurat de atâta atenţie din 
partea  moraliştilor în ultimul deceniu. Deocamdată trebuie să 
accentuăm următorul lucru: „sfinţenia” şi „calitatea” vieţii nu trebuie 
privite în opoziţie, ci ele trebuie considerate complementare. 
Experienţa creştină arată că durerea şi suferinţa au potenţial izbăvitor. 
Anumite niveluri ale suferinței fizice sau psihice pot apărea ca 
„dezumanizante”, dar şi cei care suferă dureri greu de suportat sunt în 
mâinile lui Dumnezeu şi pot experimenta grija Lui plină de dragoste şi 
mila Sa. Cu siguranţă, aceste daruri ale iubirii şi milei divine asigură 
adevărata „calitate” a vieţii umane în orice condiţii sau circumstanțe. 
În acelaşi mod, darul liber al sfinţeniei divine inundă viaţa umană cu 
autentica „sfinţenie”. Dacă „sfinţenia” şi „calitatea” vieţii umane sunt 
privite ca derivând din harul divin, atunci opoziţia operată în această 
controversă este falsă. Adevărata „calitate” a existenței personale este 
oferită de lucrarea „sfințeniei”, iar autentica „sfinţenie” derivă numai 

milostivului Dumnezeu. 

Această complementaritate între „calitatea” vieți şi „sfințenia” ei 
este posibilă deoarece viața umană este „sacră” în însăşi natura sa, 
Originea, scopul şi finalitatea ei sunt date şi determinate de către 
Dumnezeu. Încă o dată, „sacralitatea? şi „sfințenia” trebuie 
diferențiate: prima se referă la bunătatea esenţială şi valoarea infinită a 
vieții umane create după chipul divin, iar ultima are în vedere lupta 
anevoioasă, dar binecuvântată, a persoanei umane pentru dobândirea 
asemănării cu Dumnezeu. 


Înfruntarea dilemelor morale 


Aceste consideraţii preliminare ne oferă cadrul potrivit pentru a 
aminti câteva din cele mai dificile probleme etice cu care ne 
confruntăm astăzi noi creştinii. S-a afirmat adesea că „etica creştină” 
este o noţiune apuseană. Ortodoxia „răsăriteană”, pe de altă parte, se 
opreşte asupra „teologiei morale”, care este practic teologia ascetică 
tradițională: prezentarea luptei lăuntrice pentru realizarea sfințeniei cu 
ajutorul harului şi a puterii transfiguratoare a Sfântului Duh. Noua 
disciplină a eticii creştine ortodoxe a luat fiinţă pentru a ne ajuta pe noi 
ca preoți sau ca laici să tratăm efectiv, în lumina „„Lradiţiei vii”, 
autentice, dilemele morale ridicate în societatea tehnologică modernă. 
Scopul ei este în primul rând să identifice criteriile care ne vor permite 
să luăm deciziile morale potrivite, decizii conforme cu voinţa şi scopul 
lui Dumnezeu, în privința noastră şi a lumii în care trăim. 

Lumea de azi ridică noi şi dificile dileme etice pentru toţi oamenii. 
Acest lucru este evident mai ales acolo unde tehnologia modernă a 
creat posibilități care nu au fost niciodată prevăzute ori menţionate în 
Sfânta Scriptură sau în tradiția patristică. Câteva exemple vor fi 
suficiente pentru a ilustra această chestiune: 


1. Progrese uimitoare în sfera tehnologiei biomedicale au ridicat 
noi întrebări privind probleme ca procrearea sau sensul parenting- 
ului”, ajutorul acordat muribunzilor şi euthanasia, alături de problema 
fierbinte a sinuciderii asistate medical. 


N 
N 


DARUL SACRU AL VIEŢII 


Pilula franceză RU-486 deschide calea avortului personal, iar alte 
combinaţii de preparate chimice vor permite femeii însărcinate să 
avorteze un embrion sau un fetus în intimitatea toaletei personale. 
Concepţia extra-uterină a devenit o rutină, iar consecințele ei pe plan 
sexual sunt dramatice. Dacă pilula separă sexul de procreare, 
fecundarea in vitro separă procrearea de sex. În consecință, valoarea 
relațiilor conjugale, ca mijloc de participare la activitatea creatoare a 
lui Dumnezeu, a fost cu totul estompată. Căsătoria nu mai este 
percepută ca o legătură veşnică a fidelității, responsabilităţi şi 
devoțiunii reciproce. Contractele  prenupţiale,  concubinajul şi 
divorţurile premature devin, tot mai mult, normative. Abia ne mai 
surprinde atunci creşterea exponențială a „căsătoriilor-surogat” a 
homosexualității, a sarcinilor la adolescente cu single-parenting şi 
exploatarea sexuală a minorilor. 

Pe de altă parte, aparatele de respirat, dializele şi alte instrumente 
banale ale medicinei moderne ridică probleme teribile privind alocarea 
unor resurse limitate şi alegerea celor care vor beneficia de tratament. 
Progresele medicale cum ar fi antibioticele, ventilatoarele sau 
transplantul de organe vitale fac posibilă menţinerea existenţei 
biologice aproape nedefinit, chiar atunci când pacientul este într-o 
comă adâncă sau în stare vegetativă prelungită, situaţii în care 
muribunzii ar fi trecut altădată în linişte în mâinile lui Dumnezeu. 
(Doar cei mai în vârstă decât noi îşi amintesc de vremea când 
pneumonia era declarată drept „prietenul muribundului”). Toate 
acestea ne pun în faţa unor dileme etice: „deciziile dificile” provocate 
de progresele biomedicinei. Prin urmare, este absolut necesar pentru 
noi, ca mădulare ale Trupului lui Hristos, să medităm împreună cu 
medicii şi cu teologii, pentru a determina întrebuințarea și limitele 
adecvate ale tehnologiei medicale moderne. 

2. Un alt domeniu cu grave implicaţii etice este cel al ingineriei 
genetice, îndeosebi iniţiativa genomului uman. Putinţa de a identifica 
şi restructura materialul genetic a creat posibilitatea de a manipula 
viaţa umană şi nu numai, la nivelul ei cel mai adânc. O consecinţă 
înspăimântătoare a acestor progrese este reacţia inevitabilă a 
companiilor de asigurări, care vor refuza să plătească pentru ajutorul 
unui copil declarat in utero cu defecte genetice şi, de aceea, subiect al 
avortului legal. 

Un alt pericol potenţial priveşte manipularea genetică în numele 
„eugeniei”, care caută îmbunătăţirea genetică a speciei umane. Eugenia 
negativă sau terapeutică promite să prevină sau să vindece boli care 
sunt sau chinuitoare, sau epuizante, sau letale. Eugenia pozitivă sau 
„inovaţională”, care ar intensifica trăsăturile şi capacitățile pozitive, s-a 
dovedit dezastruoasă în mâinile naziștilor şi perspectiva ei nu este cu 
nimic mai bună în zilele noastre. Unii se întreabă: dacă putem crea noi 
forme de viaţă în agricultură şi la unele animale, de ce nu am 
perfecționa umanitatea, sporind inteligența, puterea fizică ş.a.m.d.? 
Problema stă, desigur, în deciderea caracteristicilor care vor fi socotite 
drept potrivite pentru ceea ce eminentul etician protestant Paul Ramsey 
numea „omul contrafăcut”. În lumea modernă, unde competiţia este o 
forță dominantă în motivarea comportamentului uman, iar 
supraviețuirea depinde adesea de rezistența în fața amenințării fizice şi 
a stresului emoțional, este puțin probabil ca normele determinării 
„calităților” care ar trebui intensificate în specia umană să fie alese cu 
referire la Cele Zece Porunci (Decalog) sau la predica de pe munte. 

3. Biserica se confruntă cu probleme la fel de grave create de 
mass-media şi de explozia de informaţie computerizată. Aşa-zisa 
supra-informaţie oferă un remarcabil potenţial pentru bine, făcând 
posibilă educaţia interactivă, locuri de muncă la domiciliu, în locul 
celor îndepărtate, precum şi accesul la resurse globale interconectate. 
Dar aceeaşi supra-informaţie poate duce la subminarea valorilor 
sociale şi spirituale: de exemplu, controlul mental prin T.V., ceea ce 
înseamnă aducerea la cel mai josnic numitor comun; sau puterea mass- 
mediei concentrată în doar câteva mâini, ducând la tot mai multe ştiri 
fabricate sau transmiterea de informaţii negative pe Internet, violând 
cele mai elementare drepturi ale intimității; sau intensificarea relaţiilor 
între universităţi, armate şi afaceri, rezultând un „complex militar- 
industrial-academic” care este cu totul în detrimentul libertății 
personale şi academice. 

O consecință de o apreciabilă importanță a acestei explozii de 
informaţie este aceea că ea concentrează toată atenţia şi resursele 
noastre asupra tehnologiei în sine, cum putem vedea astăzi în şcoli şi 
universităţi. O dată cu „centralizarea computerizată”, creşte dezintere- 
sul pentru filosofie, artă şi literatură. A scrie un program pe calculator 
în zilele noastre este mult mai important şi util decât a scrie un poem. 

Este o stare de fapt tragică, ce a diminuat serios capacitatea noastră de 
creativitate şi a dus la o gravă criză spirituală, individuală şi colectivă. 
Aceasta trebuie tratată ca o problemă „bioetică” de primă importanţă. 

4. Psihologia modernă a făcut şi ea progrese în ambele sensuri: 
pozitiv şi negativ. Pe de o parte, ne-a înzestrat cu o nouă şi importantă 
perspectivă a comportamentelor specifice, de obicei atribuite „voinţei 
libere”. De pildă, astăzi ştim că alcoolismul este mai degrabă o boală 
decât rezultatul unei „voințe slabe”; ştim că mânia cronică este adesea 
expresia unei furii înăbușite ca rezultat al unui abuz din copilărie; şi 
mai ştim că anumite forme ale criminalității şi multe cazuri de 
sinucidere, sunt rezultatul dezechilibrelor din neurotransmiţătorii 
creierului. Mai mult, intuiţiile oferite de studiul psihologic au dus la 
crearea unor terapii cu medicamente ce au îmbunătăţit semnificativ 
calitatea vieţii pentru oameni care suferă de boli altădată considerate 
boli mintale, debilitante, în întregime mutilatoare. 

Cosecinţele negative ale fascinaţiei noastre pentru psihologia 
modernă sunt practic de ordin spiritual. Prin accentuarea 
corespondentelor neuro-chimice ale diferitelor tipuri de comportament 
antisocial — de la alcoolism, la abuzul sexual şi sinucidere — explicațiile 
psihologice pot duce uşor la relativism şi la anularea responsabilități 
personale. Întrebarea esenţială adusă de psihologia modernă este cea 
pusă cu mulţi ani în urmă de către Dr. Karl Menninger: care fapte pot 
fi considerate păcate? Chiar dacă vor birui creştinii ortodocşi 
suspiciunea lor asupra psihologiei, aceasta nu înseamnă câtuşi de puţin 
că nu vor rămâne conştienţi de puterea păcatului şi de importanţa 
responsabilităţii în problemele noastre personale şi sociale. 


Etica biomedicală ca disciplină teologică 


Acestea sunt doar câteva dintre problemele contemporane care i-au 
condus pe teologi şi pe filozofi, ca şi pe medici şi pe jurişti, la crearea 
„bioeticii”. Termenul este nefericit de vreme ce în concepția curentă este 
separat de ceea ce învaţă teologia morală pornind de la premisa că viaţa 
umană este cu adevărat un dar divin, al cărei sens şi finalitate pot fi descrise 

„doar în limbajul ascetismului, sfințeniei, iluminării, desăvârşirii şi 


îndumnezeirii!. 

În capitolele următoare ne vom concentra asupra câtorva probleme 
specifice ale vieţii umane, de la zămislire până la moarte. Una din 
primele noastre preocupări priveşte disciplina eticii medicale ŞI 
încercările ei de a răspunde la problemele ce au fost ridicate de 
recentele progrese ale tehnologiei biomedicale. Înainte de a ne referi la 
aceste probleme, trebuie să arătăm de ce, din punct de vedere ortodox, 
etica medicală trebuie înţeleasă ca o disciplină teologică. 

În general „etica” studiază comportamentul uman. Ea este privită 
de regulă ca o ştiinţă descriptivă care încearcă să înțeleagă şi să 
analizeze principiile şi valorile fundamentale care guvernează conduita 
umană. „Teologia morală”, pe de altă parte, este considerată de obicei 
ca fiind prescriptivă: ea propune „imperativele” ce orânduiesc viaţa 
morală ca răspuns la poruncile divine, aşa cum apar ele în Sfânta 
Scriptură şi în alte surse ale Sfintei Tradiţii. Totuşi, a vorbi despre o 
etică „creştină” specifică înseamnă a complica problema, de vreme ce 
ea sugerează că scopul disciplinei este nu doar de a analiza 
comportamente, ci şi de a propune un tratament pentru bolile morale, 
respectiv pentru păcat. În general deci, etica creştină şi teologia morală 
creştină sunt echivalente, atâta timp cât emiterea de judecăţi morale 
implică, prin chiar natura sa, o strădanie spre sfințenie. Acest lucru este 
valabil şi pentru relativ noua disciplină a eticii medicale sau 
„biomedicale”. Expresia s-ar putea referi pur şi simplu la modul în care 
medicii şi alți specialişti tratează pacienţii. Astfel, ea ar putea fi pur 
descriptivă (analizând valorile, motivele şi intenţiile echipei medicale); 
dacă se aventurează pe tărâmul prescripției (cum trebuie să se 
comporte echipa şi de ce), directivele ei morale vor fi guvernate de 
perspectiva filosofică personală a eticienilor. Pe de altă parte, „Etica 


pei] 


medicală creştină” (dacă este ortodoxă), presupune un sistem valoric 


| Pentru o analiză mai bună a „bioeticii în ruine”, rezultând din „viziunea 
morală mai puţin mulțumitoare” a atâtor practicieni, vezi introducerea lui H. 
Tristram Engelhardt la The Foundation of Bioethics, ediţia a 2-a, New York, 
1996, p. 3-31. Este o contribuţie valoroasă din partea unui etician şi cadru 
medical în același timp, a cărui intrare în Biserica Ortodoxă a dus la o 
revizuire amănunţită a primei ediţii a acestei lucări. Este una dintre rarele cărţi 
în care notele explicative sunt la fel de informative ca Şi textul. 

bazat pe anumite adevăruri, sau mai degrabă pe Adevărul care s-a 
revelat şi continuă să se reveleze în Biserică, adică realitatea 
atotcuprinzătoare a prezenței lui Dumnezeu în creaţie. 

Etica ortodoxă şi în special bioetica sau etica medicală, care se 
ocupă mai ales de problema vieţii şi a morţii, este bazată cel puţin pe 
următoarele presupoziții: 

1. Dumnezeu este Stăpân peste fiecare aspect al existenței umane, 
de la zămislire până la mormânt și dincolo de moarte. Această 
convingere este bine exprimată într-o cunoscută rugăciune de 
dimineaţă, atribuită fie Sfântului Filaret al Moscovei (1867), fie 
părinţilor duhovniceşti de la mănăstirea Optina: „Învaţă-mă să 
întâmpin cele ce vin asupra mea, cu pacea sufletului şi cu convingerea 
clară că voia Ta guvernează totul... În momente neprevăzute, ajută-mă 
să nu uit că toate sunt trimise de către Tine.” Imperativul divin „Alege 
viața!” este împlinit iubindu-L pe Domnul, supunându-ne voii Lui şi 
îndreptându-ne spre El (Deuteronom 30, 19), adică, încredințându-ne 
pe noi înşine în întregime autorităţii Sale dumnezeieşti. Această 
autoritate este cu siguranţă prezentă în îndemnul Bisericii Ortodoxe de 
a respinge avortul, eutanasia şi alte proceduri prin care luăm viaţa (sau 
moartea) în propriile noastre mâini. 

2. Sfânta Treime — caracterizată prin „comuniune şi alteritate”, 
prin unitate de esență şi deosebirea persoanelor — trebuie să fie modelul 
sau icoana fiecărei relații umane. Uniţi prin aceeaşi natură umană în 
comuniunea Trupului eclezial, împărtăşind unii altora diferitele daruri 
duhovniceşti, noi suntem chemaţi la responsabilitate”: să răspundem 
unul celuilalt cu dragoste jertfelnică, care reflectă iubirea nesfârşită a 
celor trei Persoane ale Dumnezeirii, împărtăşită în sânul Sfintei Treimi 
şi „revărsată în inimile noastre prin Duhul Sfânt” (Romani 5, 5). 

3. Creşterea în viața morală este posibilă atâta timp cât 
experimentăm „tensiunea eshatologică” a vieţii veşnice prezente în 
mijlocul nostru. „Vine ceasul şi acum este”, când singura semnificație 
şi valoare a existenţei umane este să ne închinăm Tatălui „în duh Şi 
adevăr” (Ioan 4, 23-24). Etica creştină este esenţial „teologică” — în 
sensul biblic profund — concentrându-se asupra realizării aici şi acum a 
frumuseţii, adevărului şi desăvârşirii vieţii din Împărăţia lui 
Dumnezeu. 

Care sunt implicațiile acestor principii pentru etica medicală? Date 
fiind împrejurările în care trăim azi, putem afirma următoarele: 

Sănătatea şi integritatea îşi au sensul lor ultim numai în 
perspectiva voinței divine veşnice, a iconomiei divine ce se va împlini 
„la a doua şi mărita venire” a lui lisus Hristos. De aceea, serviciul 
medical trebuie să urmărească nu numai scopul imediat al redării ŞI 
îmbunătățirii sănătăţii trupeşti; el ar trebui să tindă să ofere condiţii 
optime pentru creşterea spirituală a pacientului în fiecare moment din 
ciclul vieţii. Aceasta înseamnă vindecarea bolilor şi înseamnă, mai ales 
în cazul muribunzilor, alinarea durerii prin mijloace adecvate pentru a 
permite pacientului, prin rugăciune, spovedanie şi împărtăşanie, să se 
încredinţeze în mâinile lui Dumnezeu. 

„Incrâncenarea terapeutică” este definită ca încercarea trufaşă a 
personalului medical de a evita „eşecul”, înțeles ca „pierdere” a 
pacientului datorită morţii sale. Această prezumție este responsabilă în 
mare parte de suferințele pacienţilor şi ale familiilor lor şi este idolatrie 
în cel mai înalt grad, atâta timp cât echipa medicală îşi asumă rolul lui 
Dumnezeu. 

| Apoi, probleme precum „consimțământul informat” sau „dreptu- 
rile pacientului” trebuie evaluate în lumina învățăturii Evangheliei 
despre libertate şi responsabilitate. Unii eticieni creştini de astăzi 
sugerează că unirea noastră în Trupul lui Hristos implică un 
angajament reciproc care în anumite cazuri transcende nevoia 


medic şi pacient, între echipa medicală şi familia pacientului — bazate 
pe relaţia esenţială a iubirii, încrederii şi devotiunii reciproce, 
împărtăşită de cele trei Persoane ale Sfintei Treimi. 

| Tehnologia medicală modernă a produs miracole pentru care mulți 
dintre noi vom fi întotdeauna recunoscători. Dar, ca orice invenţie 

omenească, această tehnologie şi aplicaţiile ei trebuie să fie permanent 
reevaluate şi judecate în lumina Sfintei Tradiţii. Parafrazând o maximă 
celebră, „etica este prea importantă pentru a fi lăsată în mâinile 
eticienilor”. În esenţa ei, etica creştină este o funcţie a Bisericii 
slujitoare. Aceasta înseamnă că a face etică este o lucrare comunitară, 
eclezială, pentru care fiecare este responsabil. La fel cum fiecare 
creştin este chemat să fie teolog, oferindu-se în rugăciune, pe sine şi 
lumea întreagă lui Dumnezeu, tot aşa fiecare e chemat să fie un etician, 
un „teolog moralist” în sens propriu. lInformându-ne asupra 
problemelor, discutându-le în familie, în parohie şi la serviciu, luând o 
poziție publică şi personală, care să reflecte înțelegerea noastră asupra 
Evangheliei şi a imperativelor divine, le putem fi de folos numeroșilor 
specialişti în îngrijirea medicală, care trăiesc pentru a ne sluji pe noi, 
furnizându-le călăuzirea şi discernământul pe care-l caută. Astfel, 
„etica medicală” poate fi repusă la locul ei potrivit, ca o disciplină 
teologică spre slava lui Hristos, care serveşte sănătăţii spirituale a 
membrilor Trupului Său”. 


2 Doctorul Edward B. Andersen pune într-un mod provocator întrebarea 
„Există o etică medicală ortodoxă?” în Epiphany Journal 12/3, primăvara 
1992, p. 13-17. Şi răspunde întrebării cu o negaţie, arătând corect că Biserica 
nu a propus niciodată un „Sistem atotcuprinzător de etică medicală”. El îşi 
prezintă opinia în câteva probleme bioetice, incluzând avortul, tehnologiile de 
reproducere, contracepția, transplantul de organe, sexualitatea şi eutanasia. 
Făcând aceasta, doctorul Edward B. Andersen ascultă de intuiţia comună 
acelor ortodocși care sunt interesaţi de probleme etice şi care se simt chemați 
să-şi exprime punctul de vedere în faţa altora: să interpreteze, pe cât posibil, 
tradiţia teologică (ascetică, mistică şi liturgică) a Bisericii, în efortul de a 
călăuzi conştiinţa morală a credinciosului. Cum recunoaşte şi el, o asemenea 
călăuzire (incluzând şi cea din cartea de faţă) are nevoie să fie constant supusă 
„minţii Bisericii” începând cu judecata episcopilor şi a teologilor. Dacă există 
într-adevăr „o etică medicală ortodoxă”, conţinutul ei poate fi obținut doar din 
Sfânta Scriptură şi din experienţa liturgică şi sacramentală a comunității 
creştine, fiind inspirată chiar de către Dumnezeu. În acelaşi timp, chiar dacă ar 
ajunge la o parte din concluziile găsite într-un sistem „etic”, secular sau 
religios, etica creştinătăţii ortodoxe este bazată pe o presupoziţie foarte 
diferită. Potrivit doctorului Anderson, „răspunsurile la problemele etice 
medicale, pe care fiecare creştin ortodox le poate întâlni în viață, îşi vor găsi 
răspunsul cel mai bun în cursul ostenelilor sale duhovniceşti”. 

Inainte de a trece la problemele biomedicale specifice, ar fi bine să 
detaliem presupoziţiile teologice care guvernează luarea deciziilor 
morale. Astfel, capitolul întâi dezvoltă câteva din aceste învățături 
dogmatice ortodoxe, notate aici în introducere, mai ales cele care se 
referă la problema vieții şi a morţii. Scopul lor este de a oferi cititorului 
o perspectivă concretă, o viziune asupra prezenței şi scopului lui 
Dumnezeu în creaţie şi în existența umană, asigurând temelia pentru 
judecăţile morale specifice prezentate în capitolele următoare. Înainte 
de toate, încercăm argumentarea pe baza Sfintei Tradiţii a convingerii 
că viața umană este într-adevăr un dar dumnezeiesc, care trebuie pimi 
: R profundă şi oferit apoi Creatorului vieții ca o „jertfă a 
audei”. 


1. Fundamentele teologice ale eticii creştine ortodoxe 


„Totul există din voința Tatălui, ia ființă prin lucrarea 
Fiului şi atinge desăvârşirea prin Duhul Sfânt ... Numărul 
trei, prin urmare, ni se întipăreşte astfel în minte: Dumnezeu 
— Cel care poruncește, Cuvântul — Cel care creează, Duhul 
— Cel care întăreşte; şi ce ar putea însemna să întăreşti, 
dacă nu să faci ceva desăvârşit în sfințenie?” 


- Sf. Vasile cel Mare 


„Frumusețea divină se oglindește în şi prin toate 
lucrurile nenumărate pe care Creatorul le-a făcut, dar 
străluceşte predominant în icoana vie a lui Dumnezeu, adică 
în ființa umană.” 


- Episcopul Kallistos Ware 


Viaţa morală: „libertatea în duh” 


Dumnezeu este Alfa şi Omega vieții omeneşti, Creatorul, 
Izbăvitorul şi împlinirea ultimă a fiecărei existențe personale. Fiecare 
om, bărbat şi femeie, este creat după „chipul” şi „asemănarea” lui 
Dumnezeu (Facerea 1, 26-27). Fiecare, fără excepție, are capacitatea 
de a atinge virtutea, sfințenia, şi în cele din urmă, starea de theosis sau 
de „îndumnezeire”: împărtăşirea deplină şi eternă din energiile sau 
atributele dumnezeieşti. Din acest motiv tradiţia creştină accentuează 

atât de stăruitor faptul că viaţa umană este sacră. Această sacralitate îşi 
are temeiul în Dumnezeu şi este o expresie a iubirii Sale. Ea este un 
dar: darul vieţii şi al sfințeniei lui Dumnezeu Însuşi, ce ne este oferit 
fără vreun merit personal al nostru. Despărţită de acest dar, viaţa este 
fără sens, absurdă. 

Recunoaşterea şi preamărirea lui Dumnezeu ca Domn al vieții 
noastre constituie temelia pe care ne fundamentăm înțelegerea şi 
speranța care duc spre viața virtuoasă sau sfântă, viaţă ce este 
conformă voinţei divine şi care manifestă atributele divine ale 
frumuseţii, adevărului, dreptăţii şi iubirii. Mărturisirea lui Dumnezeu 
ca Suveran absolut şi celebrarea acestei convingeri în cultul Bisericii 
constituie astfel fundamentul teologiei morale creştine. 

Problematica teologiei morale, care naşte dileme etice în viața de 
toate zilele, este determinată de conflictul dintre mărturisirea credinţei 
noastre şi „pasiunile” noastre, „imboldurile cărnii” ce duc la păcat şi la 
despărțirea de Dumnezeu, Cel Care este singurul izvor şi unica 
împlinire a existenţei umane. Dacă nu ar exista acest conflict, am 
putea, prin însăşi natura noastră, să recunoaștem voința lui Dumnezeu 
şi să ne conformăm atitudinea şi acţiunile noastre cu aceasta. Nu ar mai 
exista astfel „dileme etice” sau „opțiuni dificile” în viața morală. 
Totuşi, păcatul — care este autonomia umană (autexousia) răvăşită de 
furie — a corupt natura noastră creată, capacitatea „naturală” a fiecărei 
persoane, în virtutea chipului divin interior, de a-L cunoaşte, de a-L 
iubi şi de a se supune în mod consecvent, înainte de toate, lui 
Dumnezeu. „Fiindcă toţi au păcătuit şi sunt lipsiţi de slava lui 
Dumnezeu”, afirmă Sfântul Pavel (Romani 3, 23). Cu toții suportăm 
efectele istovitoare ale propriei noastre păcătoşenii. Ca o consecinţă, 
chiar şi cel mai devotat sau sfânt dintre noi, trăieşte conflictul dintre 
credință şi pasiuni. 

Dobândirea virtuţilor bunătăţii, iubirii, milei şi dreptăţii necesită o 
disciplină — askesis (luptă) — a pocăinței neîncetate. Întoarcerea 
presupusă de metanoia (căinţă), nu poate fi o întoarcere înspre noi 
înşine, înspre natura noastră căzută şi coruptă. Aceasta nu poate fi 
decât o întoarcere la Dumnezeu. Comportamentul etic creştin nu poate 
fi predicat doar pe baza unor idealuri sau țeluri omeneşti. Condiţiile şi 
scopurile lui, ca şi viața umană însăși, trebuie fundamentate în 


Dumnezeu, Care singur hotărăşte ce este bine, drept sau corect, şi Care 

ne descoperă aceste hotărâri prin Scriptură, rugăciune şi prin alte 
aspecte ale experienţei ecleziale. 

Prin urmare, etica creştină trebuie întemeiată pe Revelaţie. Dacă 
ne vom angaja în lucrarea de modelare a voinţei, dorințelor şi 
acțiunilor noastre potrivit voinței lui Dumnezeu, trebuie să ştim ce 
implică această voință divină. Cum vrea, de fapt, Dumnezeu să ne 
purtăm? Dacă vom căuta răspunsul în Scriptură sau în Tradiţia 
Bisericii, vom găsi indicaţii precise. Una dintre ele, se remarcă înaintea 
tuturor. „Dumnezeu este iubire”, ne spune Apostolul Ioan ( Joan 4, 7- 
12). Astfel, faptele şi acţiunile noastre vor reflecta în mod real iubirea 
jertfelnică ce a culminat în răstignirea lui lisus Hristos, Fiul iubit al 
Tatălui. 

Această iubire revelată este esenţial treimică, o comuniune a 
devoțiunii reciproce şi a dăruirii de sine, împărtăşită în mod egal între 
cele trei Persoane dumnezeieşti. Ca atare, ea este întotdeauna 
îndreptată spre celălalt, ea este un dar al sinelui, oferit în mod liber 
celuilalt şi de dragul celuilalt. Răspunsul omenesc la această iubire 
este, de asemenea, obştesc. Știind că suntem obiectul afecțiunii adânci 
şi delicate a lui Dumnezeu, noi îi oferim în schimb iubirea noastră, prin 
rugăciunile noastre şi prin fidelitatea cu care Îi împlinim poruncile. În 
acelaşi timp, noi ne aplecăm, plini de dragoste, spre celălalt — spre 
fiecare „celălalt”- care, asemenea nouă, poartă în adâncul sufletului 
chipul frumuseții şi vieţii divine. Nu există nici o limită sau restricție 
pentru această iubire. Ea va fi împărtăşită în aceeaşi măsură prietenilor 
sau duşmanilor, ortodocşilor sau eterodocşilor, fără a ţine cont de 
identitatea etnică, clasă socială, rasă, religie sau sex. Dumnezeu ne-a 
arătat dragostea Sa nemărginită, care înzestrează fiecare ființă umană 
cu valoare şi demnitate infinită. De aceea, fiecare „celălalt” este 
vrednic de dragostea noastră, pentru că cere într-adevăr dragostea 
noastră. Sau, spus în simplele dar profundele cuvinie ale lui O. 
Clement: „Tout homme a droit à une compassion infinite” (Fiecare 
persoană are dreptul la o compasiune infinită). 


j REN A 7 5 š ta bc P 
Remarci în concluzia unui colocviu despre bioetică ţinut la Institutul 
Sfântul Serghie din, Paris în 8 mai 1997. 

Această convingere i-a determinat pe teologii moralişti ortodocşi 
să dezvolte o „etică a iubirii”, distinctă de definiţia îngustă a eticii 
„virtuţii” sau de etica „legii naturale”. Desigur, cele trei nu se exclud 
reciproc. Etica ortodoxă poate stărui asupra importanţei reflectării 
iubirii divine în faptele oamenilor, dar motivaţia din spatele acestor 
„acte ale iubirii” va fi căutarea virtuții, iar conținutul şi aplicaţia ei vor 
fi prevăzute de „legea” lui Dumnezeu Însuşi, revelată în creaţie. 
Totuşi, învăţătura ortodoxă afirmă că nu există o distincţie radicală 
între revelaţia „generală” şi cea „specială”, între „legea naturală” şi 
„legea lui Hristos” (Galateni 6, 2). Pentru a cunoaşte voia lui 
Dumnezeu, trebuie să cercetăm în întregime adâncimile şi bogăţiile 
tuturor izvoarelor Revelaţiei din Biserică: Scriptura, scrierile 
doctrinare, ascetice şi mistice ale Sfinţilor Părinţi, Liturghia creştină şi 
tradițiile privind rugăciunea personală (de pildă, „isihasmul” sau 
rugăciunea inimii), canoanele, iconografia şi alte reprezentări grafice 
ale credinţei, precum arhitectura bisericească; de asemenea hagiografia 
sau vieţile şi învățăturile sfinţilor. Toate aceste izvoare sunt necesare, 
pentru că lisus Hristos, chipul sau „icoana” lui Dumnezeu şi oglinda 
slavei Sale (Coloseni 1, 15, Evrei 1, 3), descoperă „fața? Tatălui — 
frumuseţea şi voinţa divină — nu doar în timpul vieţii Sale pământeşti şi 
nu doar în Scripturile canonice, ci şi ca Domn înviat şi preamărit, Care 
e prezent şi lucrează în Biserică prin Sfântul Duh. 

Oricât de adevărate ar fi acestea, descoperirea voinței Tatălui în şi 
prin Fiul şi Duhul Sfânt se face de foarte puţine ori cu privire la acţiuni 
particulare ce trebuie urmate în situații concrete. Îndeosebi în aceste 
vremuri ale progreselor teribile în tehnologia biomedicală, ne 
confruntăm adesea cu decizii pentru care se pare că nu găsim un temei 
solid în sursele Revelaţiei, inclusiv Sfânta Scriptură. Cele Zece Porunci 
(Ieşirea 20, Deuteronom 5), Fericirile (Matei 5, Luca 6) şi alte coduri 
de legi asemănătoare (cf. Efeseni 5, Coloseni 3, I Petru 2), alături de 
învăţăturile concrete ale Mântuitorului, ale Apostolului Pavel şi ale 
altor scriitori apostolici (de exemplu asupra căsătoriei şi divorţului: 


? Vigen Guroian a dezvoltat această temă în primele două capitole ale cărții: 
Incarnate Love: Essays in Orthodox Ethics, Notre Dame, IN: University of Notre 
Dame Press, 1988, p. 13 - 48. 

Matei 19, 3-12; I Corinteni 7, 10-16; sau despre înviere şi judecată: 
Matei 25, 31-46; loan 5, 19-29; I Corinteni 15, 34-58), ne oferă un 
număr important dar limitat de reguli în vederea luării deciziilor etice. 
Ele interzic sau proscriu anumite fapte (idolatria, crima, furtul, 
adulterul) şi poruncesc sau prescriu altele (curăția inimii, împăcarea, 
faptele iubirii, evanghelizarea), uneori cu nebănuită concreteţe: 
„Oricine va lăsa pe femeia sa, în afară de pricină de desfrânare, şi se va 
însura cu alta, săvârşeşte adulter” (Matei 19, 9); „Sau nu ştiţi că cel ce 
se alipeşte de desfrânată este un singur trup cu ea?” (I Corinteni 6, 16); 
„Podoaba voastră să nu fie cea din afară: împletirea părului” (I Petru 3, 
3). 

În zilele noastre, aşa cum am precizat în Introducere, se ivesc 
probleme etice majore în privința cărora Biblia şi Tradiţia Bisericii par 
să păstreze tăcerea: politica defensivă într-o epocă a armelor nucleare 
şi a terorismului sponsorizat de stat, contracepția şi fertilizarea in vitro, 
sinuciderea asistată în cazul muribunzilor şi multe altele. De aceea, se 
ridică întrebarea asupra relevanței mărturiei biblice: cât de folositoare 
poate fi Sfânta Scriptură pentru îndreptarea moralității, dacă atâtea 
probleme etice stringente ale zilelor noastre nu sunt nici măcar 
menționate în ea? 

Totuşi, a privi lucrurile în acest mod înseamnă a pune o falsă 
problemă. Valoarea Scripturii şi a întregii tradiții creştine în privința 
îndreptării moralității nu rezidă în cele din urmă în regulile variate pe 
care ea le prescrie. Christos Yannaras are dreptate când spune: „Dacă 
privim moralitatea ca pe o simplă conformare a omului faţă de un cod 
de legi autoritarist sau convenţional, atunci etica devine alibiul omului 
pentru problema lui existențială”. Acea problemă existenţială care ne 
priveşte pe toți, se referă în ultimă instanță la mântuirea noastră 
veşnică mai degrabă decât la conformitatea cu un cod exterior care să 
ne conducă acțiunile. Scopul ultim al moralității creştine nu este 
supunerea, şi nici măcar „desăvârşirea”, definită ca imitare fidelă a 


? The Freedom of Morality, Crestwood, NY: St. Vladimir's Seminary Press, 
1984, p. 15. 

atributelor divine ale bunătăţii şi iubirii. Adevăratul ei scop este viața: 
veşnică, binecuvântată şi fericită în intimitatea Sfintei Treimi. 

Moralitatea se raportează la destinul nostru personal ca purtători ai 
chipului divin, fiind chemaţi, în comuniune cu ceilalţi, să atingem 
asemănarea divină. Înţelegem de aici că moralitatea este esenţial 
eclezială. Nu există o „moralitate personală”, de vreme ce scopul vieţii 
noastre este să-i îmbrățişăm pe ceilalți cu puterea mântuitoare a iubirii 
dumnezeieşti. Importanţa Sfintei Scripturi pentru viaţa morală constă 
nu atât în regulile pe care le prescrie, ci în etos-ul pe care-l relevă în 
comunitatea credinţei. Acest etos (din care derivă cuvântul „etică”) 
poate fi descris ca un etos al Duhului, cu temelia în acțiunea 
mântuitoare a lui Hristos şi hrănit de viața sacramentală a Bisericii. 
Este, înainte de toate, un etos al libertăţii existenţiale, care permite 
persoanei umane să realizeze sau să refuze scopul vieții, să răspundă 
lui Dumezeu şi celorlalți prin iubire jertfelnică sau să se arunce în iadul 
pe care Sartre îl definea sarcastic ca fiind „ceilalţi”. 

Din această perspectivă, moralitatea poate fi definită ca viaţă trăită 
în libertatea Duhului. Este adevărat totuşi faptul că avem nevoie de 
anumite directive în viața morală, de indicaţii clare asupra a ceea ce 
Dumnezeu ar vrea să facem în anumite situaţii concrete. Existenţa 
creştină ne antrenează permanent într-o luptă dublă: să discernem 
voința divină şi să ne conformăm acesteia propria voință şi 
comportamentul. O abordare „deontologică”, sau după anumite reguli 
ale judecăților morale, este necesară dacă e să ducem acea luptă cu un 
oarecare succes. Deşi Scriptura şi interpretarea ei de-a lungul istoriei 
Bisericii nu ne vor oferi răspunsuri explicite la multe dintre dilemele 
etice cu care ne confruntăm astăzi, ea informează, conturează şi susține 
etos-ul creştin, în şi prin care pot fi găsite asemenea răspunsuri. În 
cadrul Ortodoxiei aceasta echivalează cu dobândirea unei „minţi” 
scripturistice şi patristice, o percepție luminată asupra unor adevăruri 
fundamentale, care trebuie să susțină în întregime judecăţile etice 
adecvate. Aceste adevăruri se referă la Dumnezeu, la noi înşine şi la 
destinul nostru personal şi comunitar. Ele constituie firele vitale din 
care e construită țesătura vieţii noastre morale creştine. 

Dacă există în prezent atâta confuzie în privința luării deciziilor 
etice, aceasta nu se întâmplă doar datorită noutății şi complexităţii 
problemelor cu care ne confruntăm. Motivul principal este faptul că 

disciplina eticii a fost tăiată din rădăcinile ei teologice. Dacă e să se 
constituie ca o veritabilă „teologie morală”, reflectia etică trebuie să 
pornească de la credința Bisericii şi să exprime această credință. Ea 
trebuie să înceapă şi să sfârşească cu convingerea că lisus Hristos 
singur este Calea, Adevărul şi Viaţa, temelia şi finalitatea oricărei 
acţiuni morale, oricât de concretă sau banală ar părea. Etica este 
teologie aplicată, teologia în acțiune. Ca atare, ea îşi găseşte cea mai 
elementară şi elocventă afirmare în cunoscutul îndemn liturgic care 
încheie multe din slujbele ortodoxe: „Pe noi înşine şi unii pe alţii şi 
toată viaţa noastră lui Hristos Dumnezeu să o dăm”. 

Înainte de a ne referi la problemele morale concrete, am putea 
relua câteva dintre elementele fundamentale ale credinței creştine care 
susțin reflecția adevăratei morale. Următoarele părţi ale capitolului se 
vor concentra asupra unor doctrine sau învățături ale Bisericii care 
definesc Ortodoxia: învățături despre Dumnezeu ca Treime, despre 
persoana umană ca purtătoare a chipului lui Dumnezeu, despre lucrarea 
mântuitoare a lui Dumnezeu în Hristos şi despre 7heosis sau 
îndumnezeire ca ultim scop al existenței umane. În final, ne vom referi 
la problema discernământului în viaţa morală şi la lucrarea Sfântului 
Duh în conştiinţa umană cu privire la acest discernământ. 

Astfel, vom putea arăta în ce fel poate vorbi tradiţia biblică şi 
patristică, direct şi ferm, despre problemele morale care apar atât de 
chinuitoare astăzi. Prima întrebare ce trebuie reținută este aceasta: în ce 
fel pot fi aplicate în mod folositor principiile teologice abstracte în 
„momente etice” concrete, mai ales când trebuie luate decizii de viață 
şi de moarte ? Cu alte cuvinte, în ce fel pot să ne ajute principiile 
credinței noastre să cunoaştem voia lui Dumnezeu în situaţii concrete 
şi să acționăm conform acestei voințe, pentru binele nostru şi al celor 
pentru care suntem responsabili? 


Dumnezeu ca Treime 
Părinţii răsăriteni pun în centrul reflecţiei lor teologice revelația: 


descoperirea personală a vieţii şi voinţei divine. Dumnezeu Se 
descoperă pe Sine în ordinea naturală (Romani 1, 20), dar numai ca şi 

Creator, Domn şi Judecător. Cunoaşterea lui Dumnezeu ca Mântuiror 
şi Izbăvitor, Care ne comunică profunzimile iubirii Sale şi ne face 
părtaşi la viața Sa divină, este cerută de revelaţia specială care-şi 
găseşte expresia în Scriptură, în definițiile dogmatice ale Sinoadelor 
ecumenice şi în experiența Bisericii. Toate acestea formează ceea ce 
numim Sfânta Tradiţie, care vorbeşte despre cunoaşterea lui 
Dumnezeu, indispensabilă mântuirii umanităţii. 

Întreaga revelaţie este, în cele din urmă soteriologică. Ea este dată, 
aşa cum arată Liturghia euharistică, „pentru viaţa lumii şi pentru 
mântuirea ei”. Totuşi, pentru Părinţii greci aceasta nu înseamnă că În 
cunoaştem pe Dumnezeu numai în actele sau lucrarea Sa mântuitoare. 
Putem, de asemenea, cunoaşte, într-o oarecare măsură, viaţa şi ființa 
lui Dumnezeu. Prin urmare, ei fac o distincţie între teologie şi 
iconomie. Primul termen se referă la relaţiile din sânul Dumnezeirii, iar 
al doilea la lucrarea mântuitoare a lui Dumnezeu în creație. Adevărata 
teologie priveşte deci ceea ce am putea numi „Ireimea imanentă”, pe 
când lucrarea mântuirii este o expresie a „Treimii iconomice”, 
Dumnezeu ad extra. Distincția este oarecum artificială, dar folositoare 
atâta vreme cât permite afirmarea cunoaşterii noastre despre 
Dumnezeu, care nu se limitează la „actele Sale atotputernice” în 
istorie, ci care include şi o percepţie a lui Dumnezeu aşa cum este în El 
Însuşi, dincolo de relaţia Sa cu creaţia. 

Conţinutul acestei cunoaşteri revelate a lui Dumnezeu este 
exprimat în modul cel mai adecvat în limbajul primelor două Sinoade 
ecumenice, ca unire a celor trei Persoane divine (hypostasis) într-o 
singură Natură sau Esenţă divină (ousia). Potrivit sintezelor teologice 
făcute de către Părinţii capadocieni ai veacului al patrulea (Sfinţii 
Vasile cel Mare, Grigorie Teologul şi Grigorie de Nyssa), cele trei 
ipostasuri se disting în cele din urmă doar datorită originii lor. Tatăl 
este „nenăscut” din veșnicie, Fiul este din veşnicie „născut” din Tatăl, 
iar Sfântul Duh „purcede” din veşnicie din Tatăl. Consubstanţiale 
(homoousios — de aceeaşi natură divină) şi fără de început, cele trei 
împărtăşesc nu numai aceeaşi esență sau natură, ci şi aceeaşi voinţă, 
aceeaşi energie sau lucrare. 

În experienţa umană, voinţa divină este exprimată ca „iconomie”, 
acţiunea prin care Dumnezeu mântuieşte omenirea și universul laolaltă. 
Cu totul inaccesibil în natura Sa divină, Dumnezeu Se descoperă pe 

Sine şi îşi exercită voinţa prin ipostasurile sau Persoanele divine. 
Teologia bizantină descrie această „iconomie” în termeni de 
„hristologie pnevmatică”. Aceasta accentuează absoluta unire fără 
amestecare a lucrării conjugate a Fiului şi a Duhului Sfânt în vederea 
conducerii credincioşilor spre cunoaşterea şi unirea cu Tatăl. Revelația 
şi harul izbăvitor vin de la Tatăl prin Fiul şi se manifestă şi sunt făcute 
accesibile de către Sfântul Duh în Biserică. Hristologia pnevmatică 
distinge o dublă mişcare dinspre Divinitate înspre lume. Pe de o parte, 
credincioşii experimentează prezenţa puterii mântuitoare a Cuvântului 
lui Dumnezeu, iar Cuvântul sau Fiul dumnezeiesc trimite apoi Duhul 
peste comunitatea credincioşilor (Joan 15, 26; loan 16, 7, Faptele 
Apostolilor 2, 23). Pe de altă parte, Duhul îl „trimite” pe Fiul prin 
Întrupare (Luca 1, 35) şi ÎI manifestă prin Înviere (Romani |, 4; I 
Timotei 3, 16; sensul probabil al expresiei edikaiôthê en pnevmati). El 
continuă apoi să-l reveleze pe Fiul sau pe Cuvântul veşnic în era 
eshatologică a Bisericii. Această „dublă revelaţie” — a Fiului prin 
Duhul şi a Duhului prin Fiul — face posibilă cunoaşterea lui Dumnezeu, 
pe care Iisus o numeşte „viaţa veşnică” (Joan 17, 3%. 

Mântuirea constă în „cunoaşterea lui Dumnezeu”, dobândită prin 
revelaţie. Această cunoaştere, care se referă atât la Treimea „imanentă” 
cât şi la cea „iconomică”, îşi are obârşia în dezvăluirea de Sine a lui 
Dumnezeu. Duhul Însuşi este Cel Care-l manifestă pe Cuvântul veşnic 
al lui Dumnezeu şi inspiră interpretarea mărturiei scripturistice despre 
acest Cuvânt. Şi tot Duhul face din Cuvânt „puterea lui Dumnezeu spre 
mântuirea celui care crede” (Romani 1, 16). 

Revelarea de Sine, care duce la cunoaşterea lui Dumnezeu şi la 
comuniunea veşnică cu El, este o expresie a voinței şi acţiunii comune 
a celor trei ipostasuri divine. Este o revelaţie personală, care comunică 


1 Pentru o dezvoltare a acestei teme vezi J. Breck, “The Lord is the Spirit: 
an Essay in Christological Pneumatology”, The Ecumenical Review 42/2 
(1990), p. 114-121 şi B. Bobrinskoy „Odihna Duhului peste Fiul. Hristologia 
pnevmatică la Părinţii capadocieni”, în Împărtăşirea Sfântului Duh, Editura 
Institutului Biblic şi de Misiune al B. O. R., București 1999, p. 49-70; în 
original versiunea engleză “The Indwelling of the Spirit in Christ. Pneumatic 
Christology? in the Cappadocian Fathers”, Sf. Vladimir's Theological 
Quarterly 28/1(1984), p. 49-65. 

viaţa divină, ca act al dragostei ce izvorăşte din Sine. Această dragoste 
uneşte cele trei Persoane înlăuntrul divinității (Duhul rămâne un 
ipostas distinct şi nu este redus la un nexus amoris sau „pod al iubirii”). 
În adâncimea şi intensitatea ei inepuizabilă, această dragoste se revarsă 
peste „limitele nesfârşite” ale fiinţei divine, pentru a îmbrăţişa, mântui 
şi transfigura obiectul afecțiunii ei. 

Dar care este obiectul iubirii mântuitoare a lui Dumnezeu? Pentru 
Părinţii greci, acesta nu este doar umanitatea — bărbaţi şi femei creaţi 
după chipul lui Dumnezeu — ci întreaga creaţie. După Origen (t 254), 
creaţia este o funcţie a naturii divine. Prin urmare, creaţia trebuie să fie 
co-eternă cu această natură, de unde Origen deduce eternitatea ordinii 
create. Împotriva acestui punct de vedere, Sfântul Atanasie (f 373) şi 
întreaga Ortodoxie afirmă: creația este ex nihilo, fiinţă din ne-fiinţă, 
săvârşită ca o expresie a voinţei divine. Dumnezeu, cum se spune 
adesea, „riscă enorm creând o natură diferită de a Sa”. „Din nimic”, El 
„cheamă toate la ființă”, astfel încât creaţia are o origine şi un telos, un 
început şi o împlinire, când moartea va fi învinsă şi cosmosul întreg (ta 
panta) se va supune Fiului lui Dumnezeu, iar „Fiul însuşi se va supune 
Celui ce i-a supus lui toate, ca Dumnezeu să fie totul în toate” (panta 
en pasin) (| Corinteni 15, 28). 

Această distincţie necesară şi radicală între natura divină şi natura 
creată îi conduce pe Părinţi, de la Sfântul Atanasie la Sfântul Grigorie 
Palama (f 1359), la o altă distincţie în sânul Dumnezeirii. Pentru a 
exprima misterul intervenţiei divine în creaţie, păstrând totuşi absoluta 
„alteritate” a lui Dumnezeu, ei disting între esenţa (ousia) şi lucrările 
sau energiile divine. În timp ce Dumnezeu rămâne cu totul 
incognoscibil şi inaccesibil în esența Sa, El Se descoperă pe Sine şi îşi 
exercită voinţa prin energiile Sale — atributele Sale, ca iubirea, mila, 
înțelepciunea, puterea şi dreptatea — care sunt adesea identificate cu 
harul divin. Aceasta nu este, cum s-a afirmat, o teorie gnosticizantă a 
emanaţiei. Dumnezeu este prezent în întregime în energiile Sale, 
conducând oamenii şi cosmosul spre comuniunea cu El. Prin aceste 
energii El transfigurează cosmosul, umplând întreaga creaţie de 
sfinţenie. 

Deşi inițiativa activității mântuitoare rămâne în întregime a lui 
Dumnezeu, obiectul acestei activităţi — umanitatea şi cosmosul — nu 
este pasiv sau static. În virtutea naturii noastre create, posedăm 

predispoziția interioară, dinamică pentru „răspuns”, unul ce implică 
întregul cosmos, pentru care fiecare din noi e un „microcosm”. Această 
predispoziţie sădită în noi de către Dumnezeu — cea a „libertății în 
responsabilitate” — face posibilă şi necesară angajarea noastră în 
continua pocăință şi în lupta ascetică împotriva puterilor demonice din 
sânul creaţiei. Dar această capacitate de a răspunde la iniţiativa lui 
Dumnezeu în „libertatea Duhului” ne oferă, de asemenea, posibilitatea 
de a atinge participarea transcendentă şi transformatoare la energiile 
divine, ceea ce duce la „îndumnezeirea” noastră. 


Persoana umană: de la chip la asemănare 


Persoana umană este expresia cea mai sublimă a activității 
creatoare a lui Dumnezeu. Adam şi Eva, bărbat şi femeie, sunt creaţi 
după „chipul şi asemănarea lui Dumnezeu” (Facerea 1, 26). 
Dumnezeu este izvorul şi destinul vieţii umane create. „Chipul” Său se 
realizează în ființele umane nu atât prin atribute particulare (iubire, 
rațiune), cât prin calitatea personală distinctivă care le plasează 
deasupra altor ființe corporale. „Chipul lui Dumnezeu în om” este 
identificat de către mulţi dintre teologii ortodocşi greci contemporani 
(Yannaras, Zizioulas, Nissiotis, Nellas) cu „personalitatea” umană: 
posibilitatea — ca dar divin — pe care o are omul de a intra în relație cu 
Dumnezeu, cu sine şi cu alţii, exersată în libertate şi iubire. Deci, noi 
suntem cu adevărat „persoane” doar în măsura în care oglindim 
personalitatea esențială a lui Dumnezeu, caracterizată printr-o 
reciprocitate totală a iubirii împărtășite între Tatăl, Fiul şi Sfântul 
Dub’. 


3 „Dumnezeu Care este esențial persoanei mele, fără de Care nu pot fi cu 
adevărat uman, este un Dumnezeu al dragostei împărtășite: nu o simplă 
monadă, nu o persoană iubindu-se pe sine doar, ci trei persoane — Tată, Fiu și 
Duh Sfânt — iubindu-se una pe alta într-o relaţie reciprocă.” Episcopul 
Kallistos Ware, "The Uniqueness of the Human Person”, în Personhood. 
Orthodox Christianity and the Connection Between Body, Mind and Soul, 
Westport, CT & London: Bergin & Garvey, 1996, p. 3. 

Dacă într-adevăr suntem obligaţi, aşa cum afirmă Yannaras, să ne 
confruntăm înainte de toate cu „aventura existențială a libertăţii 
noastre”, aceasta se întâmplă întrucât căderea (individuală Şi colectivă) 
ne pune într-o continuă situaţie de „a alege”. Decizia noastră liberă de 
a ne răzvrăti împotriva voinței divine ne-a alungat din Paradis. Omul, 
potrivit Sfântului Vasile, „este un animal care a primit porunca de a 
deveni Dumnezeu”. Cedând ispitei, ne-am înstrăinat de Dumnezeu şi 
am trădat vocaţia noastră esenţială. În Hristos avem posibilitatea 
progresării „din slavă în slavă” (II Corinteni 3, 18) spre acea 
comuniune deplină şi perfectă cu Viaţa divină care ne oferă temelia 
indispensabilă pentru umanitatea sau personalitatea autentică. Totuşi, 
nevoia constantă de a alege lumina și adevărul în locul întunericului şi 
minciunii ne angajează într-o permanentă luptă lăuntrică împotriva 
ispitei demonice şi a tendințelor noastre de auto-idolatrizare. 
Adevăratul ascetism este esențial pentru creşterea noastră spre 
mântuire. 

Aceasta înseamnă că iniţiativa lui Dumnezeu trebuie dublată de 
„răspunsul” omenesc, de exerciţiul voinţei umane — prin pocăință, 
rugăciune şi fapte ale iubirii — care ne ajută, ca purtători ai chipului 
divin, să progresăm printr-un proces de purificare şi sfințire interioară, 
până la atingerea „asemănării” divine. Sfântul Diadoh al Foticeii 
exprimă acest răspuns ascetic bazat pe iubire cu elocvenţa sa obişnuită: 
„Toţi oamenii sunt făcuţi după chipul lui Dumnezeu, dar asemănarea 
Sa este dată doar acelora care, printr-o mare iubire, şi-au supus 
libertatea lor lui Dumnezeu. Pentru că doar atunci când nu ne 
aparținem nouă înşine, devenim întocmai Celui Care prin iubire ne-a 
împăcat cu Sine”. 

Cum putem înțelege „păcatul originar” din această perspectivă? 
Teologia ortodoxă nu se opreşte asupra tensiunii dintre libertate şi 
responsabilitate, voință liberă şi determinism, aşa cum face teologia 
protestantă. Ortodoxia respinge, de asemenea, dogma scolastică despre 
păcatul originar transmis prin Adam la toate generaţiile, ca un fel de defect 


i Citat de către Sf. Grigorie Teologul, Discursul 43. 
Filocalia vol. I, editată de GEH Palmer, Philip Sherrard şi Kallistos 
Ware, London & Boston: Faber and Faber, 1979, p. 253. 

genetic. De fapt, ortodocşii preferă să nu vorbească deloc despre „păcatul 
originar”, decât dacă înțelegem prin această expresie că originea 
păcătoşeniei cuiva se află în el însuşi: în voinţa coruptă, căzută care îl 
împiedică să facă binele (încă o dată, nu există decădere totală) şi îl 
determină să aleagă răul în mod liber şi, uneori, inevitabil. Epistola către 
Romani în cap. 7 descrie „omul sub Lege”, dar vorbeşte de asemenea, cu 
subtilitate, despre lupta credincioşilor. 

Concepţia apuseană şi cea ortodoxă despre „păcatul originar” se 
bazează pe interpretări diferite ale textului din Epistola către Romani 
5, 12: „Precum printr-un om a intrat păcatul în lume şi prin păcat 
moartea, aşa şi moartea a trecut la toți oamenii.” Expresia esențială 
este următoarea: eph’ hô pantes hêmarton. La ce se referă prepoziţia 
relativă eph’ hô? Teologia scolastică occidentală o traduce prin „în 
care”, însemnând că toți vor muri pentru că tofi păcătuiesc în Adam (in 
quo omnes peccaverunt, în versiunea Vulgatei). Tradiţia patristică 
răsăriteană, urmată de cele mai multe versiuni protestante, traduce eph’ 
hô prin „pentru că”: toți vor muri pentru că păcătuiesc. Potrivit acestei 
interpretări, ceea ce am „moştenit” de la Adam nu este vinovăția ca şi 
consecință a păcatului său în paradis. Mai degrabă, dacă se poate vorbi 
despre o „moştenire”, ea trebuie înţeleasă ca o moştenire a mortalității: 
„moartea a trecut la toţi oamenii pentru că toți păcătuiesc”. Cu bună 
ştiinţă ne-am distrus capacitatea de autodeterminare (autexousia), iar 
această auto-idolatrie ne-a înstrăinat de Dumnezeu şi de comuniunea 
cu viaţa divină. Moartea este rezultatul direct al neascultării noastre: ea 
este înţeleasă fie ca o consecință „naturală” a unei desprinderi din 
comuniunea cu izvorul vieţii, fie ca o limită aşezată de către Dumnezeu 
peste existența umană temporală pentru ca înstrăinarea noastră să nu 
dureze veşnic (tradiţia patristică afirmă ambele idei). În ultimul caz, 
Dumnezeu nu este doar un judecător, ci şi un Milostiv față de cei 
păcătoşi, introducând moartea ca mijloc de a pune capăt exilului 
nostru, ca modalitate de readucere a noastră în comuniunea cu izvorul 
vieţii veşnice. 

De aceea, păcatul şi moartea sunt privite ca puteri corupătoare care 
se determină reciproc. Dacă moartea este urmarea păcatului (Romani 6, 
23), ea este, de asemenea, izvorul sau cauza păcatelor. Traducerea lui 
eph’ hô prin „pentru că” arată că moartea însăși este originea păcatului. 

Eph’ hô, în acest înțeles, se referă la thanatos („din cauza căreia”, 
adică a morții) şi, prin urmare, expresia poate fi înţeleasă în sensul că 
noi săvârşim păcatul „din pricina morţii”. Cu alte cuvinte, impulsul din 
spatele păcatului este încercarea disperată de a ne sustrage morții şi 
lipsei de sens. Moartea sau spaima de moarte constituie astfel o 
motivaţie puternică în viața morală umană. 

Deşi păcatul şi moartea sunt concepute, în viziunea Sfântului 
Pavel, ca puteri cosmice înrobitoare, ele sunt limitate în puterea lor de 
a corupe şi de a distruge persoana umană. Teologia ortodoxă susţine că 
păcatul nu poate şterge total chipul divin din noi. La fel, voinţa noastră 
nu poate fi coruptă în întregime prin neascultare și nici adusă la 
neputinţa de a se pocăi şi de a dobândi virtuțile. Umanitatea este creată 
în mod esențial „bună”, precum întreaga creație a lui Dumnezeu 
(Psalmul 8). În timp ce chipul divin poate fi serios estompat, o 
dimensiune a voinței umane — pe care Sfântul Maxim Mărturisitorul o 
numeşte „gnomică”, opunând-o celei „naturale” — posedă o capacitate 
indestructibilă pentru libertatea de a alege. Înţeleasă ca o funcţie a 
persoanei, şi nu a ființei — o proprietate ipostatică şi nu naturală — 
voinţa gnomică poate răspunde voinţei divine cu credință, dragoste şi 
supunere. Pocăinţa rămâne o posibilitate trainică şi pentru sufletul cel 
mai întunecat, deoarece păcatul îşi are originea în dimensiunea 
personală şi nu în cea naturală a existenței umane. Totuşi, prin acest 
aspect personal al vieţii omului — aspect adesea identificat cu noâs-ul, 
care transcende natura şi face posibilă comuniunea cu Dumnezeu — 
libertatea produce roadele pocăinţei, care deschid calea spre 
îndumnezeirea personală. 

Voința omului este în robie, aşa cum afirmă atât Luther cât şi 
psihologia modernă. Dar această robie e relativă şi limitată — ne învaţă 
antropologia ortodoxă. Distincția Sfântului Maxim între „voinţa 
naturală” şi „voința gnomică” este folositoare, prin urmare, atâta timp 
cât ţine în echilibru sclavia şi libertatea voinţei umane. Se rezolvă 
astfel antinomia dintre determinism şi voinţa liberă, libertate şi 
responsabilitate, şi se salvează iniţiativa umană, săvârşirea „faptelor 
bune” (Efeseni 2, 10), ca un element indispensabil în dialogul divino- 
uman. 

Pentru teologia ortodoxă, aceasta înseamnă că mântuirea poate fi 
realizată numai prin sinergie: cooperarea sau conlucrarea dintre 

Dumnezeu şi noi, culminând cu participarea noastră la însăşi viaţa Lui. 
Totuşi, Ortodoxia (împreună cu o bună parte din teologia reformată), 
respinge distincţia scolastică între harul „operant” şi „cooperant”. 
Mântuirea şi îndumnezeirea nu pot fi exprimate în termeni de cauză şi 
efect. Sinergia implică un paradox fundamental (şi non-pelagian): 
inițiativa îi aparține în întregime lui Dumnezeu, ea îşi are originea şi 
împlinirea numai în viaţa Sfintei Treimi, totuşi, aceasta nu înseamnă că 
Dumnezeu este activ, în timp ce noi suntem pasivi. Este necesar un 
răspuns uman adecvat, pentru a primi harul mântuitor. Askesis, acea 
viaţă de luptă duhovnicească riguroasă, presupune acţiune, ceea ce 
implică pocăinţa, rugăciunea şi faptele iubirii. Iniţiativa rămâne, totuşi, 
în mâinile lui Dumnezeu, de la Care primim harul sfințitor ce ne 
transformă, ca purtători ai chipului divin, „din slavă în slavă” (I 
Corinteni 3, 17). Noi răspundem la negrăita revărsare a iubirii și 
barului divin prin interiorizarea lui în existența noastră personală. Dar 
chiar această lucrare a interiorizării nu este împlinită de către noi 
înşine, ci de către Duhul Sfânt, Care sălăşluieşte şi lucrează în „templul 
inimii”. 

Pentru Sfântul Maxim Mărturisitorul, inițiativa omului este mai 
mult decât un simplu răspuns personal. Ea include şi un aspect cosmic. 
Persoana umană e un microcosmos, iar vocația ei este de a învinge 
diferitele divizări ivite în creație prin căderea în păcat: divizări între 
fiinţele necreate şi create, între ceresc şi pământesc, inteligibil şi 
sensibil, între Paradis şi lumea fenomenelor naturale şi chiar între 
bărbat şi femeie (cf. Galateni 3, 28). Această îndatorire teribilă se 
împlineşte prin practicarea „„virtuţilor” corespunzătoare fiecărei situații. 
Astfel, castitatea depăşeşte divizarea dată de sex, iubirea învinge 
divizarea cosmică, ş.a.m.d., până când persoana „în Hristos” îşi 
exersează funcţia preoțească de a se oferi pe sine şi creaţia întreagă 
înapoi lui Dumnezeu. Acest proces, prin care divizările esențiale sunt 
înlăturate, duce în cele din urmă la îndumnezeirea persoanei şi la 
transfigurarea cosmosului. 

Totuşi, chiar şi aici, iniţiativa şi puterea efectivă aparține doar lui 
Dumnezeu. Pentru că aceste virtuți care înlătură divizările amintite 
sunt dăruite de către Dumnezeu sub forma energiilor îndumnezeitoare, 
energii care sunt actualizate mereu în experienţa Bisericii prin 

dimensiunea cosmică a Liturghiei, numită atât de potrivit 
„dumnezeiască”. 


Lucrarea răscumpărării: „Dumnezeu era în Hristos ..."% 


Dogma centrală a vieţii şi credinței ortodoxe este afirmația: 
„Cuvântul S-a făcut trup” (Joan 1, 14). De-a lungul secolelor III şi IV 
ale erei creştine, teologia trinitară a fost construită pe meditaţiile 
ecleziale privind persoana lui lisus Hristos. În timp ce doctrina trinitară 
poate fi, la nivel logic, anterioară celorlalte dogme creştine, totuşi, 
izvorul nesecat din care îşi trag seva toate dogmele ortodoxe rămâne 
asumarea naturii umane de către Logos sau Fiul etern al lui Dumnezeu. 
Criteriul Ortodoxiei este deci hristologia. 

Erezii precum cea ariană, nestoriană şi monofizită au reuşit să 
deformeze mărturia biblică despre persoana Fiului lui Dumnezeu, 
punând la îndoială fie umanitatea Sa deplină, fie divinitatea Sa. 
Definiţia calcedoneană din 451 a căutat calea de mijloc. Ea recunoaşte 
diversitatea hristologiilor Noului Testament şi înceacă să o depăşească 
într-o sinteză care să reflecte experienţa eclezială. Dacă Sinodul I 
ecumenic de la Nicea (325) afirmase că Fiul este de-o ființă 
(homoousios) cu Tatăl, Sinodul de la Calcedon susţine că prin 
Intrupare, Fiul şi-a asumat întreaga natură umană în pântecele 
Fecioarei, devenind asemenea nouă, afară de păcat (Evrei 4, 15; 7, 26; 
I Petru 2, 22; I loan 3, 5). În persoana unică a Cuvântului, două 
„naturi” sau „esenţe” (ousiai), divină şi umană, sunt perfect unite, 
„neamestecate, neschimbate, neîmpărțite şi nedespărțite”. De vreme ce 
voinţa este o funcție a naturii (şi nu a persoanei), Sinodul VI ecumenic 
(Constantinopol, 680-681) afirmă dogma „diotelismului”: prezența a 
două voințe în Persoana Cuvântului întrupat. Drept urmare, umanitatea 
lui Hristos e păstrată intactă, împotriva tendinței „monofizite” de a 
absorbi umanitatea în divinitate. 

Totuşi, definiția calcedoneană, alături de adăugirile ulterioare, 
insistă asupra faptului că unirea umanitații şi divinității în Logosul 


5 1] Corinteni 5,19. 

întrupat este „asimetrică””. Persoana, sau Subiectul care Se întrupează, 


rămâne Fiul lui Dumnezeu, de vreme ce numai Dumnezeu — şi nu o 
persoană omenească — poate aduce mântuirea noastră. Fiul îşi asumă 
întreaga umanitate şi, de aceea, e „consubstanţial” cu noi, Persoana, 
sau Ipostasul Său, rămâne astfel aceea a Logosului preexistent. Acest 
accent pus pe caracterul asimetric al existenței întrupate a lui Hristos 
poate părea „monofizit”, ca şi cum natura Sa umană ar fi diminuată de 
divinitatea Sa, ori subordonată acesteia. De fapt, echilibrul exprimat de 
Crezul niceean — Dumnezeu adevărat din Dumnezeu adevărat — este 
păstrat în întregime. Fără a diminua sau limita umanitatea asumată a lui 
Hristos, întruparea reînnoieşte natura umană în sensul perfecțiunii 
originare. Rămânând Cuvântul divin veşnic, Fiul lui Dumnezeu devine 
„cel de pe urmă Adam”!%. El este, de asemenea, arhetipul lui Adam. Ca 
şi chip văzut al Tatălui nevăzut (Coloseni 1, 15), „chipul fiinţei 
Tatălui” (Evrei 1, 3), El este modelul sau paradigma divină a existenţei 
persoanei umane, eternul prototip după care Adam, sau întreaga 
umanitate, este creată. Prin urmare, deoarece este consubstanţial atât cu 
Tatăl cât şi cu umanitatea, El poate mijloci mântuirea şi poate deschide 
calea spre îndumnezeirea ipostatică — cu adevărat personală — a celui 
care crede. Sau, în cuvintele autorului Epistolei către Evrei: „Pentru 
aceea, dator era întru toate să Se asemene fraților, ca să fie milostiv şi 
credincios arhiereu în cele către Dumnezeu, pentru curățirea păcatelor 
poporului” (2, 17; 4, 15; cf. I Joan 2, 1-2). 

Eminentul specialist patrolog, părintele Georges Florovsky, 
atrăgea atenţia în mod repetat asupra unei renaşteri a vechilor erezii în 
lumea pluralistă de azi: neo-arianism, neo-nestorianism, etc. De fapt, 
multe dintre orientările hristologice de azi sunt mult mai departe de 
înțelegerea biblică şi patristică a persoanei şi lucrării lui lisus Hristos 
decât învăţăturile vechilor eretici. Trăim într-o epocă în care 


? Acest subiect a fost dezvoltat în mod deosebit de părintele John 
Meyendorff în studiul său despre dezvoltarea hristologiei din secolul V, 
Hristos în gândirea creştină răsăriteană, Editura Institutului Biblic şi de 
Misiune al B. O. R., Bucureşti, 1997, în special cap. 4. Vezi, de asemenea, 
cartea sa: Byzantine Theology. Historical Trends and Doctrinal Themes, NY: 
Fordham University Press, 1974, mai ales cap. 12. 

107 Corinteni 15,45. 

umanitatea lui Hristos este într-atât accentuată încât „divinitatea” Sa 
apare multora ca o simplă metaforă. Teologia întrupării a fost înlocuită 
cu diverse teorii care au la bază o hristologie „adopţionistă”. Domnul 
lisus a fost „adoptat” ca Fiu al lui Dumnezeu la Botez (Marcu 1, 1-15), 
şi „consacrat” ca Fiu al lui Dumnezeu prin Învierea Sa din morți 
(Romani |, 1-4). Unii teologi, chiar cei care se identifică cu credința 
„catolică” a Bisericii, nu sunt de acord cu folosirea limbajului 
metafizic pentru a exprima taina lui „Dumnezeu în Hristos” (cf. 
Coloseni 2, 9), preferând un limbaj relaţional, convinşi că numai acesta 
poate păstra identitatea deplină a lui lisus cu oamenii. Consecința 
acestui reducționism hristologic este contestarea atât a teologiei 
întrupării, cât şi a celei trinitare. E adevărat că unii teologi vor 
recunoaşte doar de formă teologia trinitară, dar vor nega existența 
oricărei relaţii ontologice între Logosul sau Cuvântul lui Dumnezeu şi 
omul Jisus din Nazaret. Sau, în cel mai bun caz, vor reprezenta un soi 
de dualism nestorian, care susţine că lisus este „Omul” în care 
Cuvântul lui Dumnezeu S-a exprimat, prin învățătura şi propovăduirea 
Acestuia. 

Dacă lucrarea răscumpărării este limitată la o problemă strict 
juridică, în care păcătosul este socotit „îndreptat” prin credinţa în 
moartea lui Hristos pe cruce „pentru noi”, atunci, într-adevăr, nu mai 
avem nevoie de o teologie trinitară tradițională sau de o teologie a 
întrupării. Dacă mântuirea înseamnă simpla noastră „îndreptare” 
(ustificare) — noi fiind declarați drepți, dar rămânând totuşi sub povara 
păcatului (expresia simul iustus et peccator, cf. Romani 7, 24-25) — 
atunci nu mai trebuie afirmată identitatea ontologică între Fiul veşnic 
al lui Dumnezeu şi omul lisus. Totuşi, într-un asemenea caz, „credinţa” 
e mai puțin în persoana lui lisus Hristos, decât în acţiunea lui 
Dumnezeu prin El. lar accentul acestei acţiuni este pus mai mult pe 
Răstignire decât pe Înviere. Oricum ar fi formulată de către anumite 
tradiţii (sau teologii), lucrarea de răscumpărare a lui Dumnezeu este 
exprimată — din această perspectivă — ca o theologia crucis, o „teologie 
a Crucii”. În acelaşi timp, cei ce susțin un asemenea punct de vedere 
tind să respingă hristologia ortodoxă care, cred ei, face o abordare non- 
biblică şi pur metafizică a unei probleme doctrinare ce ar putea fi 
rezolvată mai bine folosind termeni existenţiali în locul celor 
ontologici. De fapt, de ce continuă Ortodoxia să insiste asupra 

necesității unei abordări ontologice, şi nu existenţiale, a persoanei lui 
lisus Hristos şi a lucrării Sale mântuitoare? 

Un răspuns concis îl putem găsi în adevărurile exprimate prin 
două formule patristice cunoscute. Este vorba, în primul rând, de 
afirmaţia găsită în diferite forme la Părinţii din primele veacuri, dar pe 
care o atribuim de regulă Sfântului Atanasie: „Dumnezeu S-a făcut om 
pentru ca omul să poată deveni Dumnezeu”. Această formulă exprimă 
convingerea ortodoxă fundamentală că vocaţia noastră esenţială, ultima 
nostră rațiune de a fi este aceea de a deveni prin har ceea ce 
Dumnezeu este în existența Sa divină. Cu alte cuvinte, ţinta (relos) 
vieţii omeneşti este participarea (koinânia, methexis) la însăşi viaţa lui 
Dumnezeu, fiind totuşi o participare la „energiile” divine, şi nu la 
„esența? sau „natura” cu totul transcendentă şi inaccesibilă a lui 
Dumnezeu. 

Aceasta este vocaţia originară a lui Adam, pe care el şi fiecare 
Adam o respinge prin libera decizie de a se răzvrăti împotriva voinţei 
divine. Adam este „căzut”. Natura umană este coruptă, devenind 
subiect al forțelor demonice ale păcatului şi morţii. Prin urmare, în 
robia păcatului şi a morţii stă natura umană şi nu doar relațiile 
personale sau judecăţile juridice. Natura umană căzută trebuie readusă 
la slava ei originară, o slavă derivată din crearea ei după chipul 
Creatorului său. Totuşi, această natură căzută nu se poate salva singură 
din mrejele păcatului și ale morţii, şi nici nu poate realiza refacerea 
chipului divin prin propriile eforturi. Într-un cuvânt, numai Dumnezeu 
poate realiza mântuirea noastră. De aceea avem nevoie de un 
Răscumpărător, Care nu numai să Se identifice cu condiţia umană, ci ŞI 
să-şi asume, să elibereze şi să preamărească natura umană în El Însuşi, 
prin biruinţa Sa asupra puterii stricăcioase a morții. 

Cea de-a doua formulă patristică, exprimată mai ales de către 
Sfântul Grigorie Teologul, afirmă că însuşi Creatorul trebuie să-şi 
asume natura umană creată în plinătatea ei, pentru a o readuce la sensul 
ei originar, la desăvârşirea şi frumuseţea ei: „Ceea ce nu este asumat, 
nu e vindecat, dar ceea ce e unit cu Dumnezeu este mântuit” (Epistola 
101, ad Cledonium). 

Perspectiva ortodoxă cuprinde şi alte teologii ale răscumpărării, 
care se opresc în primul rând asupra conceptului juridic de „îndreptare” 

sau a caracterului ispăşitor al jertfei substitutive. Teologia bizantină 
acceptă conceptul paulin de dikaiosyne — înţeles mai mult ca „dreptate” 
divină decât ca „îndreptare” — la fel cum acceptă şi alte imagini 
neotestamentare care vorbesc despre valoarea ispăşitoare a jertfei 
hristice (,„„Mielul lui Dumnezeu”, „ispăşire”, „răscumpărare”). Poate că 
nu exagerăm dacă spunem că Părinţii greci erau preocupați mai mult 
de cine a murit pe Cruce decât de întrebarea de ce era necesară această 
formă de moarte. Această moarte jertfelnică ne aduce mântuirea, 
întrucât este vorba de moartea Fiului lui Dumnezeu. Încă o dată, 
dominante sunt categoriile ontologice (şi nu cele juridice sau 
sacrificiale). De aceea, Ortodoxia îşi exprimă înțelegerea asupra morții 
răscumpărătoare a lui Hristos prin doctrina cunoscută sub numele de 
„teopaschism”. Sfântului Chiril al Alexandriei exprimă aceasta prin 
cuvintele „Logosul a suferit în trup”. Pentru a izbăvi făpturile Sale 
omeneşti, Dumnezeu a trebuit să-şi asume — în persoana Fiului Său din 
veci — plinătatea naturii umane, iar apoi să moară şi să învie în acea 
natură, astfel încât prin preamărirea Sa prin Înălţare, să poată să ne 
preamărească pe noi cu Sine şi să facă posibilă participarea noastră la 
viața dumnezeiască. 

„Ceea ce nu este asumat, nu este mântuit”. Această afirmaţie nu se 
referă doar la natura umană înţeleasă într-un mod abstract, de vreme ce 
o „natură” trebuie să fie „ipostaziată”, întrupată într-o existență 
personală. Potrivit lui Leonţiu de Bizanţ, Hristos „enipostaziază” 
existența umană în propriul ipostas divin sau mod personal de a fi. 
Deşi Subiectul întrupării rămâne Fiul lui Dumnezeu, El Îşi asumă o 
viaţă omenească personală, care include posibilitatea ispitei şi 
necesitatea morţii. Cel Care moare pe cruce şi coboară în împărăția 
morţii pentru a-i ridica pe cei adormiți, nu este altul decât Dumnezeu- 
Omul. În timp ce „patripasionismul” este exclus (Fiul, nu Tatăl, suferă 
şi moare), „theopaschismul” rămâne temelia ireductibilă a oricărei 
teologii ortodoxe a răscumpărării. 

Dacă Ortodoxia foloseşte foarte puţin termenii „îndreptare”, 
„satisfacţie”, „jertfă substitutivă” şi alții asemenea, pentru a explica 
modul în care Hristos realizează mântuirea noastră, aceasta se întâmplă 
din cel puţin două motive: 

În primul rând, asemenea concepte par să reflecte disputa între 
Romano-Catolicism şi Protestantism asupra modului în care vina 

păcatului originar este ştearsă: fie prin acte meritorii, fie prin darul 
liber al harului lui Dumnezeu. Așa cum am văzut, această problemă nu 
s-a pus în dezvoltarea doctrinei ortodoxe despre păcatul originar. 

Al doilea motiv, şi cel mai important, este cel pe care l-am arătat 
mai devreme: faptul că nici una din teoriile tradiţionale apusene ale 
justificării (îndreptării), compensaţiei etc. nu presupune implicarea 
divină personală în moarte, care realizează răscumpărarea noastră. 
Dacă mulți dintre teologii apuseni de astăzi tind să minimalizeze 
divinitatea lui Hristos (sau cel puţin să neglijeze formulele hristologice 
şi trinitare sinodale), se pare că teoriile apusene ale răscumpărării şi 
mântuirii pur şi simplu nu implică identificarea ontologică a lui lisus 
Hristos cu Divinitatea. Definiţia calcedoneană trebuie apărată ca piatra 
din capul unghiului a credinței noastre numai dacă lisus din Nazaret a 
fost „Dumnezeu în trup”, adică numai dacă Dumnezeu a asumat 
umanitatea „fără schimbare”!, a murit pe cruce, S-a pogorât la iad 
pentru a rupe lanţurile morții prin Învierea Sa şi S-a înălţat întru slavă 
„în trup” (Sfântul Ignatie), şi toate acestea pentru a realiza mântuirea 
noastră. Este punctul de vedere ortodox şi de aceea Ortodoxiei îi este 
străină orice altă abordare care pare să limiteze mântuirea la o 
problemă de îndreptare sau compensație. Acesta este abia începutul 
unui proces veşnic. Mântuirea însăşi nu e scopul (telos) existenței 
umane; ea este doar aspectul „negativ” care realizează eliberarea din 
urmările păcatului şi ale morţii. Adevăratul sens al lucrării lui 
Dumnezeu în Hristos poate fi descoperit în procesul continuu care duce 
de la mântuirea obiectivă, prin lucrarea sfinţeniei, spre „îndumnezeirea 
prin har” a persoanei umane. 


1! „Fără schimbare” (atrepr6s); este unul din cele patru adverbe definitorii 
ale formulei calcedoneene. Hristos este o persoană în două naturi, unite „în 
chip neamestecat, neschimbat (arrepr6s), neîmpărţit şi nedespărţit”. Termenul 
este un adverb crucial al celui ce este Unul născut (Monogenâs); al doilea 
antifon al liturghiei euharistice bizantine afirmă, urmând imnul lui Hristos din 
Filipeni 2, 5-11, că Fiul veşnic al lui Dumnezeu „a devenit om şi a fost 
răstignit”, fără să renunţe totuşi la statutul Său de homousios sau „de o fiinţă” 
cu Dumnezeu Tatăl. 

;„ Lheosis” sau îndumnezeirea 


Participarea divină la existența umană deschide calea participării 
omului la viața lui Dumnezeu. Dacă relos-ul sau punctul final al 
existenţei noastre nu ar fi o totală împărtăşire din viaţa trinitară — dacă 
am fi chemaţi, de pildă, la simpla „camaraderie” cu Dumnezeu prin 
justificare sau chiar la bucuria veşnică a „vederii fericite” — atunci ar fi 
fost teoretic posibil ca Dumnezeu să ne mântuiască fără să apeleze la o 
întrupare reală care presupunea ca Logosul dumnezeiesc şi veşnic să 
accepte moartea în umanitatea Sa asumată. Participarea ontolgică 
deplină a lui Dumnezeu la viața omenească este necesară dacă 
persoanele umane vor participa în acelaşi grad la viața dumnezeiască. 

Crucea lui Hristos înseamnă, în cele din urmă, eliberare: de frică, 
de păcat, de moarte şi de stricăciune. Dar, aşa cum arată experienţa 
noastră, fiecare dintre acestea rămâne o realitate a vieţii cotidiene, 
pentru creştini ca şi pentru necredincioşi. Puterea eliberatoare a 
Răstignirii stă în izbânda sa „finală” asupra acelor experiențe atât de 
plastic descrise în tabloul eshatologic al ultimului capitol din 
Apocalipsă. Potrivit acestei viziuni, odihnindu-Se în mijlocul 
poporului Său, Dumnezeu „va şterge orice lacrimă din ochii lor şi 
moarte nu va mai fi...” 

Cu toate acestea, moartea Fiului lui Dumnezeu în cadrul istoriei 
omeneşti are ca efect o transformare eliberatoare a vieţii umane deja în 
orizontul acestei istorii. Această „libertate existenţială” — o libertate „în 
Duh“ — ne dă posibilitatea să răspundem harului dumnezeiesc 
mântuitor cu credință, supunere şi dragoste. Această libertate se 
constituie deci ca temelie indispensabilă a sfințirii noastre şi a vieţii 
morale creştine în totalitatea sa. 

Ca şi mântuirea, sfinţirea este un proces ce are la bază sinergia sau 
cooperarea divino-umană. Şi în acest caz, inițiativa li aparţine în 
întregime lui Dumnezeu. Duhul e cel care transmite adevărul, care 
aduce daruri şi umple inimile noastre cu dragostea Tatălui, toate 
înlăuntrul trupului lui Hristos. Duhul e Cel Care stârneşte credința, 
dăruieşte harul şi inspiră virtuțile care iau forma „faptelor iubirii”. 
Totuşi, fără receptivitatea noastră activă, lucrarea Sa ar fi inutilă. 

Iniţiativa divină trebuie să întâlnească răspunsul nostru moral pentru ca 
lucrarea sfințeniei să-şi împlinească scopul său. 

Pentru a evita orice idee de „absorbție? în divinitate, care ar 
implica pierderea personalității individuale, teologia ortodoxă îşi 
fundamentează învățătura despre îndumnezeire pe două teme 
complementare. Prima susține că în Hristos, adevărata umanitate, 
incluzând identitatea personală unică a fiecărei ființe omeneşti, este 
păstrată şi readusă la plinătatea şi frumuseţea ei originară. În al doilea 
rând, folosind distincţia dintre esenţă şi energii, o distincţie ce apare 
deja la Sfântul Grigorie de Nyssa (sec. IV) dacă nu chiar mai devreme, 
tradiţia patristică grecească afirmă că îndumnezeirea este realizată prin 
har, prin puterea sfințitoare a energiilor divine. Nu poate fi vorba de a 
fi „părtaşi dumnezeieştii firi? dacă prin „fire” nu înţelegem „natura” 
(care este sensul sintagmei din II Petru 1, 4), ci „esenţa” divină. 
Această esență rămâne total transcendentă şi inaccesibilă pentru orice 
formă a realităţii create. De aceea, „îndumnezeirea” nu presupune că 
noi devenim Dumnezeu, în ciuda limbajului destul de îndrăzneţ folosit 
de către unii scriitori patristici. „Îndumnezeire” înseamnă că prin 
inițiativa ce aparţine celor trei Persoane divine, omul intră într-o relaţie 
personală de participare la energiile divine necreate sau la harul divin. 
Astfel, purtătorul chipului divin devine „prin har” ceea ce Dumnezeu 
este „prin fire”. 

Are această învățătură temei în Sfânta Scriptură? Sau ea reprezintă 
ceea ce Harnack numea „elenizarea acută” a credinţei creştine primare, 
o acomodare nesănătoasă la stilul de gândire al antichităţii păgâne? 

Platon vorbea de o transformare a vieţii umane prin anamnesis 
(„amintire” în sensul unei reactualizări), care sfârşeşte într-o anume 
„asemănare” cu Dumnezeu, iar gnosticii învățau că divinizarea umană 
rezultă din dobândirea cunoaşterii esoterice. 

Gândirea ebraică nu cunoaşte un asemenea limbaj şi nici ideile 
dualiste pe care le ascunde. Aceasta se datorează în mare măsură 
preocupării instinctive a evreilor de a apăra transcendenţa divină şi de 
a evita orice confuzie între realitatea creată şi cea necreată. Este 
evident că scriitorii patristici au folosit verbe ca fheopoiein (,a 
îndumnezei”), iar mai târziu substantivul theôsis („îndumnezeire”), 
pentru a descrie scopul existenței umane. A fost aceasta o simplă 

încercare de a adopta şi încreştina limbajul şi ideile de proveniență pur 
elenistică? Sau acest limbaj reflectă concepte autentic biblice? Cât de 
fidele sunt mărturiei apostolice expresii precum genetai Theos („a 
devenit Dumnezeu” — Sfântul Teofil al Antiohiei, Sfântul Vasile cel 
Mare) sau chiar afirmaţiile Sfântului Ignatie că suntem „purtători de 
Dumnezeu” (reofori), chemaţi să fim „Dumnezei prin participare” 
(Theon metexete). 

Fără a face o exegeză a textelor, putem arăta o varietate 
semnificativă de pasaje din Noul Testament care întemeiază şi 
autentifică învăţătura patristică despre îndumnezeire. 

Textul clasic este Epistola a Il-a a Sfântului Apostol Petru |, 4, 
care afirmă că prin făgăduinţa lui Dumnezeu, „scăpând de stricăciunea 
poftei din lume, ne facem părtaşi dumnezeieştii firi” (genesthe theias 
koinônoi physe6s). Acest verset nu este lipsit de dificultăţi, întrucât, 
aşa cum am văzut, el afirmă ceea ce Ortodoxia respinge cu fermitate, şi 
anume împărtăşirea noastră din însăşi natura lui Dumnezeu. Limbajul 
teologic era, desigur, fluid la sfârşitul secolului I şi începutul secolului 
al II-lea, când a fost scrisă această epistolă. Ne putem aminti că nu mai 
devreme de secolul al IV-lea, Sfântul Chiril al Alexandriei a putut 
vorbi de „o (singură) natură (physis) a lui Dumnezeu întrupat”. 

Sunt şi alte mărturii în sprijinul acestei idei în Noul Testament, de 
la Apostolul Pavel şi Evanghelistul loan, la autorul Epistolei către 
Evrei. Învățătura Sfântului Pavel despre adopţia filială (Galateni 3, 26; 
4, 5; Faptele Apostolilor 17, 28) de pildă, alături de binecuvântarea sa 
care invocă koinânia sau împărtăşirea Duhului (II Corinteni 13, 13- 
14), duce în mod clar la ideea participării la viața divină. Totuşi, şi mai 
semnificativ este limbajul ce exprimă hrist-misticismul său: expresii ca 
eu şi syn Christ6 („în Hristos”) şi exclamaţia „Nu mai trăiesc eu, ci 
Hristos trăieşte în mine” (Galateni 2, 20). Atât Sfântul Pavel cât şi 
Sfântul loan oferă o reinterpretare creştină a tradiţiei merkabah din 
izvoarele apocaliptice iudaice, vorbind de o vedere transfiguratoare a 
lui Dumnezeu, când, la Parusie, îl vom vedea pe Hristos şi pe noi 
înşine în adevărata noastră slavă: „Când El Se va arăta, noi vom fi 
asemenea Lui (homoioi aut), fiindcă Îl vom vedea aşa cum este” (I 
loan 3, 2; cf. I Corinteni 13, 12; U Corinteni 3, 18; Filipeni 3, 21 Şi 
Apocalipsă 22, 3-5). 

Mărturia cea mai clară pentru o doctrină despre theosis în scrierile 

ioanice o găsim în conceptul „sălăşșluirii reciproce” exprimat de verbul 
menein — „a rămâne/a sta”, dar şi „a sălăşlui”. Duhul coboară asupra lui 
Hristos la Botez şi „sălăşluieşte” întru El (loan 1, 32), astfel încât 
același Duh sălăşluieşte în cei care cred (Joan 14, 17; I loan 3, 24; loan 
4, 13). Conceptul ioanic al „vieţii veşnice” deja accesibilă în existența 
umană terestră şi împlinită la eshaton, în „ziua cea din urmă” (loan 5, 
21-29), atestă de asemenea participarea reală a umanităţii la existența 
divină. 

Un alt concept cheie în această privință este acela al „părtăşiei” 
sau participării, exprimat de verbul metechô şi conotaţiile sale, sau de 
expresia (syn) koin6nos ginomai. Sfântul Pavel acceptă misiunea 
apostolică pentru a putea deveni părtaş binecuvântării Evangheliei (1 
Corinteni 9, 23), care mai este numită „moştenirea sfinţilor, întru 
lumină (...) în împărăţia Fiului iubirii Sale” (Coloseni 1, 12-14). 
Autorul Epistolei către Evrei merge mai departe atunci când vorbeşte 
de părtăşia noastră la „o chemare cerească” (3, 1), ce presupune ca noi 
să devenim „părtaşii” lui Hristos (3, 14) şi ai Sfântului Duh (6, 4). În 
sfârşit, Apostolul Pavel afirmă încă o dată că, cei care învie în Hristos, 
„se vor îmbrăca în nemurirea nestricăcioasă a lui Dumnezeu (I 
Corinteni 15, 25-27; cf. II Corinteni 4, 16 - 5, 8). 

Am putea cita multe alte pasaje, care toate par să reflecte două 
teme fundamentale: învățătura lui Hristos cu privire la participarea 
credinciosului la Împărăţia lui Dumnezeu, manifestată în persoana lui 
lisus şi experiența vie a Bisericii, în care hrist-misticismul paulin 
culminează în transfigurarea personală. A fi „în Hristos”, prin harul 
baptismal căruia îi răspundem cu credincioşie şi iubire, înseamnă deja 
a pregusta venirea (a doua) şi participarea deplină la viaţa divină. La 
fel ca „viața veşnică”, în perspectiva Evangheliei a IV-a, 
îndumnezeirea este o posibilitate prezentă pentru cei care rămân în 
Hristos şi în Duhul. 

Exegeţii eterodocşi, a căror tradiție sau perspectivă proprie 
exclude noţiunea „îndumnezeirii”, ar putea insista asupra faptului că 
aceste pasaje sunt susceptibile de interpretări mult diferite de cele 
oferite mai sus. Într-adevăr, este necesară o anumită extrapolare pentru 
a trece de la mărturia Noului Testament la învățătura patristică despre 

thesis, precum şi pentru a trece de la imaginea biblică a lui Dumnezeu 
odihnind în „lumina cea neapropiată” (| Timotei 6, 6-16) la tradiția 
isihastă atonită, conform căreia acea lumină poate fi văzută de către 
ochii trupeşti. Această extrapolare poate fi făcută doar pe baza 
experienţei ecleziale, prin care Cuvântul viu al lui Dumnezeu este 
întâlnit nu numai în Scriptură, ci şi în celebrarea liturgică şi în harul 


sacramental. 
În experienţa comună a Trupului lui Hristos, „îndumnezeirea” este 


rodul unei căutări lăuntrice neobosite, care începe în prezent Şi se 
împlineşte în viața sfinților, în Împărăţia lui Dumnezeu. Forța 
călăuzitoare din spatele acestui pelerinaj este „dorul” după Dumnezeu, 
dorința ardentă de a-L cunoaşte pe Dumnezeu şi de a ne odihni veşnic 
în comuniunea fericită cu El. O rugăciune ortodoxă concentrează acest 
„dor” asupra persoanei Fiului dumnezeiesc: „Că Tu eşti dorirea cea 
adevărată şi veselia cea nespusă a celor ce Te iubesc, Hristoase, 
Dumnezeul nostru, şi pe Tine te laudă toată făptura în veci!”!?. Dorul 
(er6s) ce motivează pelerinajul spre îndumnezeire este în cele din urmă 
dorul după participarea la viața Sfintei Treimi. Acest dor, mai intens 
decât oricare altul, ne ajută să acceptăm calea anevoioasă a efortului 
ascetic ce duce la purificare, apoi la sfințire şi, mai departe, la 
iluminarea transfiguratoare. El este, de asemenea, motivaţia ce stă la 
baza vieţii morale creştine. Comportamentul etic nu este niciodată un 
scop în sine. Singura sa justificare reală şi finală o găsim în anevoiosul, 
dar binecuvântatul pelerinaj care duce la comuniunea veşnică cu 
Dumnezeul iubirii. 

Viaţa morală este deci, fundamentată pe nezdruncinata „nădejde a 
slavei” care este „Hristos cel dintru voi” (Coloseni 1, 27). Este viața 
asumată ca dar divin, trăită în libertatea Duhului şi destinată 
participării veşnice la slava lui Hristos Cel preamărit: „unde este Duhul 
Domnului, acolo este libertate. lar noi toţi, privind (...) slava 
Domnului, ne prefacem în acelaşi chip din slavă în slavă” (II Corinteni 
3, 17-18). Din această perspectivă, calea moralității creştine nu este 
altceva decât calea spre îndumnezeire. 


12 Prima rugăciune de mulțumire după primirea dumnezeieşiii Euharistii. 

Luarea deciziilor morale 


Până aici am prezentat câteva dintre elementele esențiale ale 
teologiei dogmatice ortodoxe care stau la baza deciziilor morale Ne 
vom îndrepta acum atenția asupra modului concret în care trebuie luate 
aceste decizii. Care este procesul ce duce la aceste judecăţi morale? 
Cum ne pronunțăm asupra ceea ce e bun, corect, drept şi potrivit în 
comportamentul nostru într-o situație dată? 

Invățătura patristică ortodoxă abordează această problemă 
accentuând rolul conştiinţei şi al virtuţii numite  diakrisis 
(discernământ). Conştiinţa este facultatea sau capacitatea înnăscută de 
a face judecăţi morale. Teologii ortodocşi disting o conştiinţă 
„anterioară” Gniţială) şi una „posterioară” (acuzatoare). Conştiinţa 
anterioară este atât persuasivă cât şi deconsiliativă'?. Ca şi conştiinţă 
persuasivă, ea ne conduce la anumite fapte ce sunt considerate de către 
facultatea noastră de discernământ ca „bune”, adică în conformitate cu 
voia lui Dumnezeu. Ca şi conştiinţă consiliativă, conştiinţa anterioară 
ne îndeamnă să respingem acele fapte, comportamente şi atitudini 
considerate de către diakrisis a fi rele, greşite, nedrepte sau nepotrivite 
Prin urmare, conştiinţa anterioară este o facultate ce exersează 
discernământul care precede înfăptuirea oricărei fapte morale concrete 
şi serveşte la îndreptarea comportamentului nostru spre împlinirea 
acelei fapte sau abţinerea de la săvârşirea ei. Pe de altă parte, conştiinţa 
posterioară vine în urma faptei şi, tot prin exerciţiul discernământului 
arată dacă fapta respectivă a fost bună sau rea, corectă sau gre ită, 
conformă cu voința lui Dumnezeu sau opusă ei. S 

Ca dar al lui Dumnezeu prin care emitem judecăți morale, atât 
anterioare cât şi posterioare faptelor noastre, conştiinţa este în mod 
firesc bună. Atunci când vorbim despre o conştiinţă „rea” nu emitem o 

judecată de valoare asupra conştiinţei însăşi. Ne referim mai degrabă la 
ceea ce s-ar putea numi mai potrivit o conştiinţă „vinovată”. Adică 


13 = : 
PE Pentru o discuţie despre „conștiința antecedentă” şi procesul luării 
eciziilor în general, vezi Stanley Harakas, Toward Transfigured Life 
Minneapolis, MN: Light & Life Publishing, 1983, cap. 9. i ' 

această conştiinţă judecătoare a considerat o anumită faptă comisă sau 
un anumit tip de comportament ca fiind greşit sau rău, iar această 
judecată aduce un sentiment de durere şi tristețe, perceput ca vinovăţie 
sau ruşine. 

Vinovăţia şi ruşinea sunt de obicei deosebite în felul următor: simt 
vinovăţie când fac o greşeală; simt ruşine când eu sunt greşeala. Cu 
alte cuvinte, ruşinea este un sentiment de vinovăţie intensificat, 
transferat de la fapta comisă spre mine însumi şi simțul meu 
axiologic! personal. Sau, putem spune că ne simțim vinovaţi atunci 
când am încălcat anumite reguli acceptate de către noi ca normative; pe 
când ruşinea este vinovăția sporită şi interiorizată până acolo încât mă 
condamn pe mine însumi, şi nu fapta mea, ca fiind rea. 

În viaţa morală creştină, vinovăția ne ajută să discernem dacă am 
împlinit sau nu voia lui Dumnezeu exprimată în poruncile divine. De 
cealaltă parte, ruşinea poate fi atât pozitivă cât şi negativă. Dacă 
săvârşesc o faptă prin care ştiu că încalc voia lui Dumnezeu exprimată 
în porunci, făcând acest lucru în mod intenționat, atunci ruşinea este un 
răspuns potrivit: fapta mea îmi dezvăluie caracterul şi pune la îndoială 
fidelitatea mea în calitate de „fiu al lui Dumnezeu”. Totuşi, de prea 
multe ori, ruşinea apare dintr-un transfer nesănătos al judecăților mele 
valorice de la fapta comisă la mine însumi ca persoană. În acest caz, nu 
atât fapta este percepută ca fiind greşită, pe cât mă consider pe mine ca 
fiind rău şi cu totul lipsit de valoare în ochii lui Dumnezeu, ai celorlalți 
şi ai mel. 

Această distincţie este foarte importantă în cadrul lucrării 
pastorale. Preoţii care ascultă mărturisirea nu înțeleg adesea că 
penitentul nu poate admite şi învinge vinovăția pentru că ea s-a 
transformat în ruşine. Ne putem căi de faptele şi acțiunile noastre 
vinovate, dar e nevoie de un cu totul alt tratament pentru a scăpa de 
„falsa vinovăţie” sau ruşine, mai ales când ea provine din interiorizarea 
şi asumarea judecăților negative făcute de către alții asupra noastră”. 


14 Axiologia este o disciplină filozofică ce are ca obiectiv studiul valorilor 
(morale). 

15 Privitor la ruşine şi la semnificația ei ca o motivație a acțiunii umane, 
vezi John Bradshaw, Healing the Shame That Binds You, Deerfield Beach, 
FL: Health Communications, Inc., 1988; Gershen Kaufman, Shame: The 
Power of Caring, Cambridge, MA: Schenkman Books, Inc., 1985 şi lucrarea 

Conştiinţa este deci, bună în mod firesc, pentru că reflectă chipul 
lui Dumnezeu după care suntem creaţi. O putem considera ca funcție a 
naturii noastre, care este bună în sine, chiar dacă, fiind „căzută”, este 
subiect al influenţei păcatului. Cu toate acestea, conştiinţa poate fi sau 
dezvoltată, sau nedezvoltată, în funcţie de gradul în care reflectă chipul 
divin în om. 

În sens moral, termenul „Conştiință” a apărut în filosofia greacă în 
secolul I î. Hr. Substantivul syneid&sis este derivat dintr-un verb care 
avea sensul de a cunoaşte sau de a te cunoaște cu cineva. Acest sens a 
fost apoi asociat cu ideea de a fi martor la, despre sau pentru cineva, în 
special pentru sine. În gândirea iudaică, nu există un echivalent al 
conceptului grecesc de conştiinţă, întrucât această gândire nu era una 
introspectivă şi nu a stăruit asupra mecanismului intern prin care 
emitem judecăţi privind mai ales propriul nostru comportament. 
Totuşi, Psalmii şi Profeţii vorbesc despre un simț sporit de vinovăţie şi 
de o conştiinţă puternică a păcatului, caracteristice poporului iudeu. 

Cea mai veche mărturie iudaică despre conceptul de „conştiință” 
apare într-o lucrare de origine elenistică, Înfelepciunea lui Solomon 
(17, 10): „Fiindcă răutatea inimii este plină de temere, ca una ce se ştie 
vinovată şi mustrată de ea însăşi; ea îşi vede mărită nenorocirea”. În 
acest context, conştiinţa apare ca o voce morală ce semnalează 
nesupunerea la Legea mozaică. Răutatea îşi pronunță propria 
condamnare prin conştiinţă. Este semnificativă acţiunea conştiinţei atât 
înaintea, cât şi în urma faptei, judecând-o şi condamnând-o după ce a 
fost comisă. Conştiința nu numai că declară răutatea ca fiind „plină de 
temere” şi „vinovată”, ci ea este şi un bastion împotriva perseverării în 
fapte rele. 

Cele două roluri ale conştiinţei apar şi în Noul Testament. În 
Epistola către Romani, vorbind despre legea naturală primită de 
neamuri, Sfântul Pavel afirmă: „Ceea ce arată fapta legii scrisă în 


sa mai recentă, The Psychology of Shame: Theory and Treatment of Shame- 
Based Syndromes, ediţia a doua, NY: Springer Publishing Co., 1996. Acestea 
sunt abordări psihologice, care aduc informaţii folositoare referitoare la 
mecanismul ruşinii. În lumina antropologiei creştine, care recunoaşte puterea 
vindecătoare a pocăinței, a mărturisirii şi a unei discipline ascetice continue, 
concluziile lor necesită, oricum, modificări. 

inimile lor, prin mărturia conştiinţei lor şi prin judecăţile lor care îi 
învinovăţesc sau îi şi apără, în ziua în care Dumnezeu va judeca, prin 
lisus Hristos, după Evanghelia mea, cele ascunse ale oamenilor” (2, 
15-16). Acest cunoscut pasaj, dificil, Sugerează că într-adevăr 
conştiinţa este o facultate înnăscută ce le permite chiar şi „neamurilor” 
să cunoască legea „naturală” sau voia lui Dumnezeu, dar aceeaşi 
facultate emite judecăţi asupra acelor fapte care contravin legii divine. 
„Neamurile”, ca şi iudeii, sunt responsabile pentru faptele lor morale 
pentru că şi ele sunt călăuzite de capacitatea înnăscută — dăruită de 
Dumnezeu — de a distinge binele de rău, dreptatea de nedreptate. 
Totuşi, aşa cum reiese din meditaţia îndurerată a Sfântului Pavel din 
Epistola către Romani 7, conştiinţa nu determină în mod obligatoriu 
comportamentul nostru. Chiar şi cei botezați întru Hristos, a căror viață 
e plină de harul şi puterea Sfântului Duh, sunt antrenați într-un conflict 
permanent între bine şi rău, între drept și nedrept, între supunerea faţă 
de voința lui Dumnezeu şi înrobirea în propria voință. Conştiinţa 
rămâne totuşi vocea lăuntrică ce judecă acţiunile noastre şi ne 
călăuzeşte, pas cu pas, spre dobândirea cât mai deplină a virtuților — 
calităţi morale prin care reflectăm în faptele noastre zilnice 
compasiunea, dragostea şi milostivirea lui Dumnezeu. 

O ilustrație ulterioară oferă capitolele 8-10 din Epistola 1 către 
Corinteni. Aici conştiinţa are rolul de a face deosebirea între cei 
„Slabi” şi cei „puternici” în problema mâncării cărnii jertfite idolilor. 
Conştiinţa îi conduce pe cei puternici spre realizarea unui 
comportament edificator, care să servească la zidirea Bisericii ca ŞI 
comunitate. Ea face acest lucru atât prin îndrumarea faptelor noastre 
spre bine, cât şi prin condamnarea lor după ce au fost săvârşite. 

În sfârşit, Sfântul Pavel tratează un aspect al conştiinţei care 
confirmă concepția sa privind destinul „celor de un neam cu mine, 
după trup” (Romani 9, 1). El vorbeşte aici despre conștiința sa, reală și 
neprefăcută, care mărturiseşte tristețea simțită în legătură cu 
respingerea lui Hristos de către iudei. Important în acest pasaj este 
conştiinţa Apostolului care depune mărturie în Duhul Sfânt, iar 
adevărul acelei mărturii are temelia în persoana lui Hristos. Aşa cum 

se exprima un exeget, conştiinţa este „însuflețită de către Duhul Sfânt” 
şi „luminată de către Hristos”!€, 

Discursul moral apusean din perioada medievală (Toma d” Aquino) 
vorbeşte despre conştiinţă ca despre acea facultate a intelectului prin 
care cineva emite judecăţi morale. Ea este capacitatea prin care ne 
recunoaştem datoria de a săvârşi fapte considerate morale sau în 
conformitate cu voința divină. Această capacitate este exersată în 
lumina a ceea ce Aquino numeşte syneidâsis, „primele principii ale 
acțiunii morale”. Aceste principii trebuie să ne devină proprii printr-un 
proces de educaţie. Deşi conştiinţa este darul lui Dumnezeu, ea poate 
să greşească. Se pot săvârşi fapte reprobabile „cu conştiinţa împăcată”, 
de la abuzul asupra copiilor prin pedepse exagerate, până la crima 
„purificării etnice”. De aceea, conştiinţa trebuie educată, iar această 
educaţie se dobândeşte în mare măsură prin tradiţia ascetică a Bisericii: 
prin rugăciune, prin slujbele sacramentale şi liturgice, prin studiu biblic 
ş.a. Educaţia conştiinţei noastre se bazează de asemenea pe modul în 
care ştim să învăţăm din faptele celor aflaţi înaintea noastră în credința, 
dragostea şi cunoașterea lui Dumnezeu. În zilele noastre, constatăm o 
lipsă a părinților duhovniceşti (cum erau vestiţii stareți din Rusia 
secolului al XIX-lea), a căror viaţă şi experiență i-au condus la o 
înălțime a înţelepciunii care este esenţială pentru desăvârşirea 
conştiinţei. În cea mai mare parte, trebuie să ne bazăm pe tradiţia scrisă 
a Bisericii: Scriptura, Liturghia şi hagiografia sau viețile sfinţilor. 

În această privință, avem multe de învăţat din scrierile Sfântului 
Maxim Mărturisitorul care spune: „Să nu-ţi dispreţuieşti conştiinţa, 
care totdeauna îţi dă sfaturile cele mai bune. Căci ea îţi insuflă 
socotința și hotărârea dumnezeiască şi îngerească şi te slobozeşte de 
întinăciunile ascunse ale inimii, iar în vremea ieşirii îți dăruieşte 
îndrăznire către Dumnezeu.” 

Sfântul Maxim descrie conştiinţa ca pe un prieten apropiat, care ne 
sfătuieşte „spre ce e mai bine”, ne dezvăluie voia lui Dumnezeu, ne 


'* W.D, Davies, în articolul “Conscience”, Interpreter's Dictionary of the 
Bible, vol. 1, NY: Abingdon, 1962, p. 675. 

” Filocalia, vol. II, tradusă de părintele Dumitru Stăniloae, Tipografia 
Arhidiecezană, Sibiu 1947, p. 94, nr. 80. 

apără şi ne eliberează de influența stricăcioasă a propriilor noastre 
raționamente şi sentimente sau „pasiuni”. Şi mai surprinzător, Sfântul 
Maxim descrie conştiinţa ca un avocat care ne apără şi ne 
dezvinovăţeşte înaintea judecății divine. În acelaşi timp, ea pune 
temelia comuniunii noastre eterne cu Dumnezeu, atâta vreme cât ne 
ajută să devenim „desăvârşiți”, precum şi Tatăl nostru ceresc este 
desăvârşit. 

În altă parte, Sfântul Maxim arată că educaţia conştiinţei noastre 
se face prin dobândirea virtuților: „Cel ce a dobândit virtuțile şi s-a 
îmbogăţit în cunoştinţă, privind de aici înainte lucrurile în chip natural, 
pe toate le face şi le spune după dreapta judecată, nealunecând 
nicidecum de la aceasta. Căci după cum întrebuințăm lucrurile cu 
dreaptă judecată sau fără judecată, devenim virtuoşi sau răi."15 

Această viziune optimistă asupra rolului virtuţilor în viaţa 
omenească îşi are temeiul în experienţa personală a Sfântului Maxim. 
Ea este în conformitate cu convingerea creştină fundamentală potrivit 
căreia conştiinţa poate fi educată, iar persoana devine „bună” prin 
săvârşirea faptelor bune. Virtutea se dobândeşte prin exercițiul faptelor 
bune. 

Se ridică, oricum, întrebarea: cum ne exersăm discernământul care 
duce la acţiuni virtuoase? În discuţia privitoare la această problemă, 
părintele Stanley Harakas enumeră câteva elemente care intră în 
procesul de luare a deciziilor morale'?. El pune un accent deosebit pe 
resursele oferite de către Biserică sub forma Scripturii, a canoanelor, a 
învăţăturii autorităţii ierarhice şi a Liturghiei. Acestea oferă „legi” sau 
„reguli? care servesc la înțelegerea voinței lui Dumnezeu şi la 
împlinirea acestei voințe. Limbajul deontologic va apărea multora rigid 
în zilele noastre caracterizate de un acut egocentrism, cu relativismul 
său în scop propriu, şi de căutarea asiduă a satisfacţiilor imediate. 
Oricum, ideea lui este bine primită. America este o societate lipsită de 
un etos ortodox. Tiparele de comportament sunt modelate mai puţin de 
convingeri religioase şi mai mult de puterea economică. Consumul şi 
competiţia, considerate vicii de către tradiţia biblică şi patristică, au 
fost ridicate la statutul de virtuţi de către cultura modernă 


18 Ibid., p. 52, nr. 92. 
2 Toward Transfigured Life, cap. 9. 


ohne 

occidentală”. În consecință, creştinii se găsesc adesea în derivă, 
incapabili să distingă între valorile veritabile care reflectă voia lui 
Dumnezeu şi cele care derivă din obiceiurile sociale sau din 
comoditate („De fapt, nu avem nevoie de o nouă maşină ?”; "Nu ar 
trebui ca bătrânei mătuşi Harriet să i se întrerupă aparatul de respirat?”; 
«Nu-i mai bine pentru un copil să fie crescut de un cuplu „de același 
sex” decât să crească într-un orfelinat ?»). Răspunsuri la întrebările de 
acest fel pot fi formulate cum trebuie doar dacă reflecția morală care 
duce la ele se află „în mintea Bisericii”, tradiţia vie care oferă 
„modele” clare şi autoritare de comportament creştin. 

Totuşi, aşa cum arată părintele Harakas, „regulile” se pot 
contrazice, iar principiile tradiționale pot fi nepotrivite în acţiunea de 
luare a unor decizii particulare, mai ales în situaţiile critice cu care se 
confruntă sfera bioeticii. Avem nevoie de alte criterii. De aceea, alături 
de consecințele faptelor noastre (rezultatele bune sau rele), vom pune 
şi intențiile, motivele şi mijloacele noastre. Conştient de pericolul unei 
etici „contextuale”, el face un portret al situației în care trebuie luate 
decizii particulare. Ne vom opri mai târziu asupra importanţei unui 
asemenea portret, atunci când vom încerca să convertim principiile 
morale abstracte în răspunsuri concrete la momentele critice din 
experiența umană. Aceasta nu înseamnă ca, în locul principiilor, să 
ajungem la relativism, ci înseamnă să recunoaştem că aplicarea 
principiilor morale trebuie făcută ținând seama de întregul complex 
contextual (sau de situaţia cu care ne confruntăm). De pildă, vom fi de 
acord cu menținerea vieţii unui adolescent, victimă a unui accident, dar 
vom fi împotriva aceluiaşi tratament pentru un nou-născut 
anencefalic?. 

Deşi deciziile noastre morale trebuie luate în funcţie de contextul 
sau situația noastră, aceasta nu înseamnă aderarea la o „etică 
contextuală”, popularizată cu câteva decenii în urmă de J oseph 


% pe lângă multele pasaje biblice care ne cheamă la o atitudine de buni 
chivernisitori ai bunurilor materiale, înțelegând că tot ce avem este de la Dumnezeu 
şi că trebuie dăruit înapoi Lui, omiliile Sfântului loan Gură de Aur se centrează în 
mod repetat pe responsabilitatea creștină de a trăi cu un minim de bunuri materiale 
şi de a împărți orice prisos cu cei săraci. 

2! Fără creier. 

Fletcher, care încă influenţează reflecţia morală de azi. În „etica 
contextuală”, criteriile pentru judecăţile morale sunt oferite de situaţia 
însăşi. Morala absolută nu există. În forma sa extremă, aceasta este o 
etică a relativismului, pentru că ia decizii pe baza unor criterii 
subiective precum „calitatea” vieţii în discuţie. Vom reveni la relația 
dintre „calitatea” şi „sfinţenia” vieții, problemă atinsă în treacăt în 
introducere. Deocamdată ajunge să spunem că morala absolută oferită 
de Sfânta Tradiţie poate şi trebuie tradusă şi aplicată potrivit cu fiecare 
situație dată. Pe lângă elementele Tradiţiei menţionate mai sus, sunt şi 
alte resurse care se oferă în viaţa creştină şi care ajută la luarea 
deciziilor dificile, atât pentru noi cât şi pentru cei aflaţi în grija noastră. 

Facem judecăţi etice şi acționăm ca atare în aproape fiecare clipă a 
vieții. Întrebarea „Să golesc frigiderul?” sau „Să raportez la poliţie 
împuşcăturile pe care le-am auzit în spatele uşii de vis-ă-vis?” sunt 
amândouă întrebări morale, deşi de o stringenţă diferită. Ele se referă 
nu doar la comportamentul meu, ci şi la consecințele acestui 
comportament pentru sănătatea mea spirituală şi pentru a altora. În cele 
mai multe cazuri, o reflecţie de moment — practic un reflex instinctual 
— mă determină să acționez în conformitate cu ceea ce simt eu că e cel 
mai bine sau potrivit. Atunci când se naşte un conflict între ceea ce 
vreau şi ceea ce ştiu că e conform voinței lui Dumnezeu, conştiinţa 
mea „anterioară” intră în joc. Opţiunea mea va fi determinată de gradul 
în care sistemul meu de valori a fost modelat de învăţătura Bisericii (şi 
de soluţiile comportamentale pe care le dau pe baza acestor valori). 
Astfel, de obicei acesta este un proces clar definit. Ori mă supun 
conştiinţei mele, ori nu o fac și cad intenţionat în păcat sau nesupunere 
faţă de poruncile dumnezeieşti. 

Oricum, multe dintre problemele bioetice cu care ne confruntăm, 
fie nu comportă o soluţie concretă care să acopere toate cazurile, fie nu 
au fost cântărite suficient de către teologi şi de către reprezentanții 
oficiali ai Bisericii, pentru a da un răspuns definitiv. Chiar cele mai 
sincere încercări de a analiza o problemă în funcţie de legile Bisericii, 
motivele şi mijloacele noastre şi eventualele consecințe, ne lasă adesea 
un sentiment de frustrare. Dar trebuie luată o decizie, poate una de 
viață şi de moarte; iar resursele necesare pentru a decide într-un mod 
corect sau conform cu ceea ce credem că este voinţa divină, ne lipsesc. 

Adesea voia lui Dumnezeu nu ne este deloc clară şi suntem tentaţi să 
ne ridicăm mâinile spre cer, disperaţi. 

Teologii moraliști ortodocşi (printre ei şi părintele Harakas) ar 
spune că procesul care declanşează această frustrare nu poate duce 
decât la un punct mort. Fie că deciziile noastre implică probleme 
cotidiene mărunte, fie o judecată de viaţă şi de moarte ce trebuie luată 
pe moment, aceste decizii sunt conforme voinţei divine atâta timp cât 
ele sunt nişte decizii ecleziale, luate în virtutea unei conştiinţe care se 
conformează duhului Bisericii. 

Aceasta mai înseamnă că deciziile dificile pe care suntem chemaţi 
să le luăm, sunt de fapt luate în comunitatea Bisericii, comunitatea 
celor vii şi adormiţi, a „sfinţilor” din toate timpurile, cu care formăm 
împreună Trupul lui Hristos. Pe de o parte, apelăm la sfatul lor, prin 
dialog personal sau prin scrierile lor (câţi dintre noi nu au dobândit o 
intuiţie salvatoare din scrierile unor oameni ca Nicolas Motovilov, ori 
părintele Alexander Eltchaninov, ori Sfântul Siluan Athonitul), pe de 
altă parte, noi cerem rugăciunea sfinţilor, mijlocirea lor pentru noi, 
pentru a fi călăuziți în reflecţiile noastre etice, ne rugăm să fim conduşi 
de harul şi puterea Sfântului Duh spre fapte ce corespund voinţei 
dumnezeieşti. 

Trebuie să spunem că nu luăm niciodată singuri deciziile morale. 
Judecăţile noastre morale şi faptele ce decurg din acestea, sunt făcute 
întotdeauna înlăuntrul Trupului viu al Bisericii. Prin Botez noi 
devenim „întrupaţi” unul în celălalt, „„mădulare unii altora” (Romani 
12, 5). De aceea, deciziile pe care le iau afectează sau influenţează 
întregul Trup. Aşa cum propria-mi păcătoşenie afectează întreaga 
comunitate eclezială, precum şi familia şi cercul meu de prieteni, la fel 
se întâmplă cu deciziile mele morale, care influenţează, în bine sau rău, 
întreaga „comunitate a sfinților”. Aspectul pozitiv, promisiunea 
minunată a acestui adevăr, este că mă pot baza pe ajutorul Trupului 
întreg în momentele mele critice, prin dragostea membrilor săi, prin 
grija, implicarea personală (acolo unde e nevoie), dar mai ales prin 
rugăciunea acestora. 

Concret, aceasta înseamnă că noi toți, clerici şi laici, trebuie să 
construim nişte sisteme de sprijin alcătuite din experţi şi prieteni 
apropiaţi, care să ne ofere sprijin şi sfaturi atunci când avem de luat 

decizii dificile. Şi mai înseamnă că noi, ca Biserică, trebuie să 
recunoaştem şi să acceptăm responsabilitatea noastră faţă de A 
pentru a le oferi ajutorul, călăuzirea şi intervenția de care au nevoie. În 
pragul morţii sau atunci când unul dintre noi cade pradă i af ` 
deznădejdii din cauza bolii grele de care suferă, ori atunci ia: i 
cuplu se află în pragul divorțului, de multe ori suntem tenta ti a 
ignorăm problema, de obicei din jenă sau teamă. „Nu zu să z 
implicăm”. Este vorba de aceeaşi atitudine de conservare, i seta 
cadru parohial, care ne face să dăm înapoi pe străzile din pase an 
când vedem pe cineva stând pe pragul uşii sau într-un şanţ. Pur şi 
simplu nu vrem să ne amestecăm. > Nu trebuie deci să ne ae A 
teologii moralişti ortodocşi s-au simțit obligați să pie o a 
bazată pe imperativul iubirii care se dăruieşte şi se sacrifică pe si 
pentru ceilalți. 


A 


În ultima analiză, există un singur motiv pentru care creştinii 
acceptă calea îngustă a vieţii morale. Dacă alegem dragostea jertfelnică 
în locul hedonismului, pe Dumnezeu în locul Satanei, aceasta se 
întâmplă pentru că suntem convinşi — pe baza propriei experienţe şi i 
mărturiei altora — că Dumnezeu Însuşi este iubire, că El este Creatoru 

şi Stăpânul ultim al vieții noastre pe care El singur o înzestrează i 
sens şi valoare. Ca atare, El se implică în fiecare criză cu care ne 
confruntăm şi în fiecare hotărâre pe care o luăm. Asemenea crize şi 
alegeri fac parte din viața zilnică. Ele nu pot fi anitae, de vreme r 
sustragerea de la luarea unei decizii şi de la acţionarea în ir A 
constituie deja un act moral în sine. Atunci când se întâmplă să nu 
discernem voia lui Dumnezeu într-o situație concretă, trebuie să ne 
amintim că Ispititorul lucrează cel mai bine prin confuzia, iii te ŞI 
deznădejdea noastră. În momentele în care suntem obligaţi să luăm o 
decizie importantă, dar nu putem identifica voința pui e i 
trebuie să cercetăm problema cu multă atenție şi să ne reamintim de 
intuitia marilor asceţi ai Bisericii, potrivit căreia asemenea momente 
critice reprezintă câmpuri de bătălie, arene ale Duhului, în care decizia 
cea mai importantă pe care o putem lua CSE să ne a “i 
mâinile pline de milă ale lui Dumnezeu atât pe noi, cât şi pe ceilalți 
pie Et astfel la o concluzie paradoxală, dar inevitabilă: în Cele 
din urmă, nu mai are nici o importanță dacă putem şt cu siguranţă că o 

anumită decizie morală este conformă cu voia lui Dumnezeu şi 
reprezintă „alegerea corectă’. Cea ce contează este faptul că în 
meditațiile noastre morale agonizante (privind de pildă grija cuvenită 
oferită unui părinte muribund sau un răspuns adecvat față de 
comportamentul destructiv al unui narcoman), noi vom respinge ispita 
orgolioasă de a ne socoti stăpâni pe situație şi, în schimb, ne 
încredințăm „pe noi înşine şi unii pe alții şi toată viața noastră lui 
Hristos Dumnezeu”. Aceasta nu înseamnă că renunțăm la libertatea 
noastră sau că fugim de responsabilitate, ci înseamnă că dăm lui 
Dumnezeu ce este al Său, şi anume, întreaga noastră viaţă, cu motivele 
şi dorinţele noastre, cu alegerile şi faptele noastre. Toate acestea le 
facem cu convingerea neclintită că în orice situaţie în care acţionăm în 
virtutea unei iubirii dezinteresate, Dumnezeu poate converti greşelile şi 
judecăţile noastre eronate în ceea ce este necesar pentru realizare 
scopului Său. Credinţa Bisericii este că voinţa divină conduce totul. 
Prin urmare, esența vieţii morale creştine constă în încredințarea 
propriei noastre voințe, voii lui Dumnezeu, cu ruga fierbinte ca voia Sa 
să se împlinească. 

Această încredințare totală este necesară chiar dacă nu suntem 
siguri că acţionăm în „duhul lui Hristos” sau că ne potrivim faptele 
noastre cu Acesta. E nevoie de credință profundă şi de o smerenie 
desăvârşită pentru a ne recunoaşte propriile limite atunci când luăm 
decizii morale pentru a ne adresa forului potrivit. E nevoie, de 
asemenea, de smerenie şi încredere pentru a ne îndrepta spre ceilalți şi 
a le cere ajutorul în astfel de momente, prin dragostea şi mijlocirea lor. 
Dar exact aceasta ni se cere ca membri ai Trupului şi mădulare unii 
altora. Prin urmare, întâia şi ultima decizie pe care trebuie să o luăm 
este aceea de a supune deliberările noastre morale Celui care este 
Capul acestui Trup, cu singura preocupare ca fiecare faptă pe care o 
vom săvârşi într-o anumită situație, să fie spre slava Sa şi spre 
mântuirea celor pe care El ni i-a predat în grija noastră. 

În capitolele următoare ne vom îndrepta atenția către unele 
probleme etice concrete, dintre care multe au apărut datorită recentelor 
descoperiri în sfera tehnologiei biomedicale. Pentru a asigura temelia 
unei meditații asupra moralității noilor proceduri reproductive şi asupra 
problemei avortului, vom începe cu câteva consideraţii referitoare la 

natura şi semnificaţia sexualității umane. Dorim să oferim o 
perspectivă fidelă Sfintei Scripturi şi tradiției patristice, accentuând 
mai ales un aspect nu doar neglijat, ci şi respins de atitudinile 
predominante: faptul că activitatea sexuală îşi găseşte împlinirea şi 
unicul context adecvat în legătura consacrată a căsătoriei. 

Vom ajunge apoi la o evaluare privind recenta dezbatere asupra 
„începutului vieţii umane”. Concluziile noastre privind această 
problemă vor determina în mare măsură atitudinea pe care o vom 
adopta faţă de proceduri precum avortul, fertilizarea in vitro Şi 
ingineria genetică, atunci când este vorba de gameţi umani. Dar 
problema începutului vieții este strâns legată de cea a sensului ultim al 
existenţei personale, al suferinţei şi al morții. În consecință, răspunsul 
la întrebarea „când începe viaţa umană?” va determina atitudinea 
noastră faţă de problemele legate de sfârşitul vieţii, precum înlăturarea 
durerii și, în general, grija şi tratarea pacienţilor în stadiul terminal. 

2. Sexualitate, căsătorie şi responsabilitate 


„Soțul şi soția sunt un singur trup la fel cum Hristos 
şi Tatăl una sunt.” 


„Dacă ne întemeiem familiile căutând lucrurile care 
plac lui Dumnezeu, vom fi potriviti pentru a supraveghea 
Biserica, deoarece, într-adevăr, familia este o mică 
Biserică. De aceea, este posibil să-i depăşim pe ceilalți 
în virtute, devenind nişte buni soți şi soții.” 


„Ori de câte ori dai un sfat soției tale, întotdeauna să 
începi prin a-i spune ce mult o iubeşti.” 


- Sf. Ioan Gură de Aur 


Modul în care ne pronunțăm asupra moralității avortului, a 
reproducerii asistate şi a manipulării in vitro a gameţilor umani, 
depinde de locul pe care-l atribuim sexualităţii în experienţa umană. 
Care este scopul prim al sexualităţii: procrearea, plăcerea, sau ceva 
mult mai esențial, mai profund? Este de la Dumnezeu dorința unui 
cuplu de a avea copii, sau este doar expresia unui instinct evolutiv care 
ne ajută să ne păstrăm moştenirea genetică, dând naştere la urmaşi din 
propriul nostru ADN ? Modul de a răspunde la aceste întrebări ne va 
arăta dacă avortul la cerere este o opţiune pentru noi şi până unde 
putem merge în privinţa tehnologiilor reproductive ce facilitează 
concepția. 

„Revoluţia sexuală” 


Concepţia noastră asupra locului şi scopului Sexual aţa s-a 
schimbat atât de mult în ultimele decenii încât ne-ar fi de folos 9 
evocare, pentru început a „atmosferei sexuale” pe care o întâlnim în 
societatea americană în pragul acestui mileniu. In timp ce pa penenja 
sexuală printre adolescenți nu mai este ceva nou, numărul tinerilor care 
sunt „activi sexual” a crescut dramatic în ultimele trei decenii. 
Homosexualitatea, cândva un subiect tabu ce provoca reacţii de la 
proastă dispoziţie la revoltă, este acum un subiect obişnuit de discuție 
în mass-media şi în programele de învățământ privind educaţia 
sexuală. În parte datorită crizei SIDA, dar Şi din cauza dorinţei de 
afirmare a „mândriei” de a fi homosexual şi a „drepturilor ie s- 
a început un studiu științific serios asupra originii homosexua e 
pentru a determina relația dintre „natură şi „educaţie în cadrul 
acestui fenomen. Este condiționată orientarea sexuală, deci 
modificabilă ? Sau îşi are originea în genele noastre şi atunci nu se 
poate schimba nimic ? Oricum, homosexualitatea „a ieşit la e ; 
iar unii preoți şi teologi se numără printre cei care o apără ca fiind - la 
Dumnezeu şi voită de Dumnezeu şi de aceea, susțin ei, trebuie 
protejată prin drepturi şi privilegii speciale aprobate prin lege. a 

Pentru foarte mulţi oameni, printre ei chiar creştini, pei ă 
transformare în etosul țării noastre este de apreciat. Ei consideră 
libertatea sexuală ca fiind un lucru vital pe agenda noastră culturală, 
asemenea mişcării pentru drepturile civile din anii "60. Aşa cum în acei 
ani unele Biserici s-au pus în fruntea marşurilor inter-rasiale şi a altor 
demonstraţii, anumite confesiuni joacă astăzi un rol hotărâtor în se 
mişcării spre emanciparea sexuală, prin răspândirea de afişe Şi a a 
declarații care consideră activitățile sexuale extra-conjugale T i 
cele pre-maritale), alături de relațiile homosexuale, drept a şi 
chiar de dorit. Multe iniţiative de acest gen, luate de către diverşi ideri 
din cadrul Bisericilor protestante (mai ales), exprimă totuşi o opinie 
minoritară. Acest lucru reiese din ostilitatea generală ce a însoțit 


! Facem precizarea că părintele John Breck se referă la S.U.A. (n. ed.). 

declarațiile recente ale luteranilor şi prezbiterienilor asupra sexualităţii 
umane, ambele fiind retrase în urma unor critici vehemente?. 

Care este poziţia ortodoxă în această problemă? Evident, nu fără o 
urmă de îndoială, vom încerca în continuare o expunere a punctului de 
vedere ortodox. 

Încă de la începutul anilor '70, Statele Unite s-au declarat o 
societate „eliberată sexual”. De acum sunt depășite constrângerile 
victoriene care, după părerea multora, au adus represiune sexuală şi 
sexism patriarhal. Lucrurile s-au schimbat în mod hotărâtor, adesea în 
bine: femeile beneficiază de un tratament mai bun la locurile de 
muncă, abuzurile sexuale sunt recunoscute şi condamnate, iar soţii se 
simt mai puţin obligați să rămână în cadrul unei căsătorii compromise. 
Totuşi, de-a lungul anilor, atât experienţa pastorală cât şi mass-media 
au arătat că revoluţia sexuală a adus în societatea americană mai mult 
confuzie decât libertate, mai mult desfrâu decât eliberare. O dată ce 
televiziunea şi-a intrat în rol, iar producătorii au înţeles puterea 
sexualității în vânzarea produselor, a început reeducarea socială în 
masă privind valorile sexuale, aceasta ducând la o importantă 
restructurare a rolurilor sexuale tradiționale. O consecință majoră a fost 
dărâmarea vechilor tabu-uri legate de pornografie, sex extra-conjugal 
şi copii „nelegitimi”. De la jocurile inocente ce caracterizau relaţiile 
(publice) dintre bărbat şi femeie din prima jumătate a secolului, s-a 

trecut la comportamentul cyberporn (pornografia pe computer) și la 
epidemia sarcinilor la adolescente. 

Punând lucrurile în balanţă, se pare că această „revoluţie” nu a 
adus prea mult în progresul societăţii. S-a creat în schimb o atmosferă 
de fixaţie şi exploatare sexuală ce impune o imoralitate indispensabilă 
— o ieftină şi seducătoare trivialitate — în toate domeniile. Filmele ”R” 


2 Figura cea mai influentă din spatele eticii sexuale este John Shelby 


` Spong, Living in Sin? A Bishop Rethinks Human Sexuality (San Francisco, 


CA: Harper & Row, 1988. Binecuvântarea lui asupra divorțului, a legăturii 
homosexualilor şi a sexului extra-marital în general, au provocat o reacție 
critică puternică, în special pentru modul exagerat de folosire a Bibliei în 
susținerea opiniilor sale. Pentru o abordare mai tradițională (biblică şi 
patristică), vezi articolele despre căsătoria creştină în Lutheran Forum (iarna, 
1997) de Ronald Bagnall, Robert Jensen şi alții. 

sau chiar unele ”PG-13” prezintă acum actul sexual atât de explicit 
încât ele ar fi fost evaluate drept pelicule x în urmă cu câțiva ani. 
Limbajul explicit sexual şi scatologic a devenit obligatoriu. 
Prezervativele sunt astăzi mai la îndemână pentru adolescenţii decât 
ţigările, iar educatorii, psihologii şi pastorii sfătuiesc pe tinerii Poe 
băieți şi fete, să nu plece de acasă fără a avea unul asupra lor. Mare 
parte din această îndoctrinare perversă (numită în şcolile noastre 
eufemistic: „educație sexuală”) este justificată cu referire la SIDA — 
fără a conştientiza faptul că această boală nu ar exista dacă societatea 
noastră nu ar scuza ceea ce în generaţiile anterioare era socotit drept 
comportament imoral. a 
Cu alte cuvinte, pragul nostru de acceptare a explicității şi 
exploatării sexuale s-a micşorat în mod dramatic. Ridicol este faptul 
că, deşi încurajăm saturarea sexuală a mass-mediei Şi a culturii “a 
general, totuşi recunoaştem. şi condamnăm abuzurile _abominabi e 
suferite de atâtea femei şi copii, de la hărţuirea sexuală la locul de 
muncă şi viol, la pedofilie. Pe de o parte, condamnăm forme 
comportamentale ce violează drepturile omului, pe de altă ct 
încurajăm o atmosferă de abuz şi exploatare pentru că ea serveşte wi 
economică de bază. Dar o societate care trăieşte o astfel e 
ambivalenţă, frizând schizofrenia, nu poate dăinui. Peste un milion şi 
un sfert de avorturi în fiecare an, frecvența îns pi Ani MORE de abuzuri 
asupra copiilor, o rată a divorțului de aproape 50 jA împreună 7 
practica general acceptată a concubinajului, „căsătoriile OROS XUAle 
şi dezmembrarea excesivă dar nu mai puţin reală a familiei moderne ca 
unitate socială de bază, acestea sunt consecințele unei revoluții sexuale 
deviate, al căror impact asupra calității vieţii americane este cel puțin 
la fel de puternic şi defavorabil precum este răspândirea continuă a 
ui spiritual şi psihologic al acestei situaţii este incaiculabil. 
Tinerii adolescenţi experimentează sexul de multe ori împotriva 
dorinţei personale şi fără o judecată prealabilă, ci doar pentru a d la 
modă, pentru a fi priviți de către prieteni cu alţi ochi. Dacă ne gândim 
la filmele care descriu cupluri diverse ce ajung în dormitor de la prima 


3 Scatologie — afirmaţie sau scriere în care se vorbeşte de lucruri triviale. 
"Tendinţă patologică de a utiliza cuvinte scabroase (n. ed.). 

“întâlnire, dacă ne uităm la aluziile făcute la organele genitale şi la sexul 

oral, dacă homosexualitatea activă se ascunde sub eticheta aprobată de 
„8ay” şi e acceptată ca un „stil alternativ viabil de viață”, atunci nu e 
de mirare că a apărut o prăpastie de netrecut între morala biblică şi 
etica individualist-libertină a vremurilor de azi. Ca o consecinţă, tinerii 
creştini sunt vulnerabili ca oricare alții la confuzie, disperare şi 
sinucidere. Educatorii — părinţi, preoți, profesori — întâmpină de multe 
ori problemele lor sexuale fie cu indiferenţă, fie cu mânie. Nici una din 
aceste atitudini nu ajută, întrucât nici una nu vindecă, nu oferă o 
soluție. Ambele reacţii tind să-i împingă pe tinerii noştri chiar mai 
departe pe drumul spre un comportament destructiv, pentru ei înşişi 
(promiscuitate, boli ce se transmit pe cale sexuală) şi pentru ceilalți 
(avorturi). 

Datorită mediului în care au crescut, aceşti tineri sunt pe cale să 
renunțe la morala biblică, mai ales în ceea ce priveşte sexualitatea, 
considerând-o demodată şi constrângătoare. Madison Avenue ne-a 
învăţat că aceasta este generaţia anilor „să ne simțim bine”, iar juriştii 
ne-au convins de primatul drepturilor asupra responsabilităţilor, în 
timp ce terapia pop ne-a condus într-o călătorie implacabilă spre sine 
având ca destinaţie „autorealizarea”, adică împlinirea dorințelor 
noastre fundamentale. Dumnezeul lor este Mamona, scopul lor, „viața 
bună”, iar modul de a o obţine este competiţia agresivă. Suntem mai 
degrabă la un un picnic, decât într-un pelerinaj, tânjind după satisfacția 
imediată, în locul mângâierii veşnice. Într-o asemenea atmosferă, 
imperativele biblice ale fidelității, jertfei de sine şi luptei împotriva 
păcatului nu pot apărea altfel decât demodate, irelevante şi inoportune 
— mai ales pe tărâmul sexualității, de vreme ce „sexul” este una din 
puţinele plăceri de care oamenii se pot bucura în lumea turbulentă ŞI 
aparent lipsită de sens a zilelor noastre. 

Dacă cei mai mulți creştini ortodocşi nu se exprimă atât de 
categoric, acesta este totuşi modul în care ei experimentează etosul 
cultural, al lor şi al copiilor lor. Este vorba de o analiză dublată de un 
sentiment de frustrare şi neputinţă. „Majoritatea morală”, dacă ea a 
existat vreodată, pare să fi devenit o minoritate redusă la tăcere, ale 
cărei valori tradiționale au fost călcate în picioare de formula: „Dacă îţi 
face plăcere, fă-o” (etica satisfacţiei personale şi imediate). Deşi fără 
prea multe şanse de a fi luată în seamă, Biserica Ortodoxă continuă să 

pra sexualităţii, învățătură ce reflectă 
valorile conservatoare ale majorității credincioşilor ic pe petit 

fiinţă şi relațiile noastre cu ceilalți. 


Legământul conjugal 


Care este de fapt învăţătura ortodoxă privind sexualitatea sie îi 
responsabilităţile ei inerente? Pentru a răspunde alee sali: A 
vom concentra asupra învățăturii biblice şi patristice, în ia 
constituie elemente complementare în cadrul Sfintei Tradiții . 

NA 

Studiile recente privind sexualitatea se referă fie la căsătoria 
creştină şi caracterul ei sacramental, fie la problema sensibilă a sexelor 
şi implicaţiile ei pentru clerul Bisericii”. Deşi nevoia unui studiu 


canonic al lui Dumnezeu. Ea respectă, de asemenea, învățăturile Părinților 
Bisericii, în special tradiția grecească, considerând că aceştia oferă cea mai fidelă — 
deci cea mai normativă — interpretare a Scripturii, deşi este conştientă de faptul că 
scriitorii patristici pot uneori greşi. Numai Sfânta Scriptură este „canonică”, adică 
fără greşală în învățăturile ei doctrinare şi morale. Aceasta înseamnă că Scriptura 
păstrează întreg adevărul revelat, care este transmis printr-o interpretare corectă. 
° Despre sacralitatea căsătoriei, vezi în special J. Meyendorff, Marriage: 
An Orthodox Perspective, Crestwood, NY: St. Vladimir's Seminary Press, 
1975; Th. Stylianopoulos, “Toward a Theology of Marriage in the Orthodox 
Church, Greek Orthodox Theological Review (GOTR) XXII/3, 1977, p. 249- 
283; J. Chirban, ed., Marriage and the Family, Brooklie, MA: Holy Cross 
Orthodox Press, 1983; C. Yannaras, Libertatea moralei, Anastasia, Bucureşti, 
2002, 1984, p. 164-180; P. Evdokimov, Taina iubirii, Christiana, Bucureşti, 
1999; V. Guroian, Incarnate Love: Essays in Orthodox Ethics, Notre Dame, 
IN: University of Notre Dame Press, 1987, cap. 4; V. Rossi, “Sanctity, 
Sexuality and Sacrifice”, Epiphany Journal 7/2 (1987), p. 29-34; W. B. Zion, 
Eros and Transformation. Sexuality and Marriage. An Eastern Orthodox 
Perspective, NY and London: University Press of America, 1992, mai ales 
cap. 1-6; Chryssavgis, Love, Sexuality and the Sacrament of Marriage, 
Brookline, MA: Holy Cross Orthodox Press, 1996 şi S. Harakas, “Dynamic 
Elements of Marriage in the Orthodox Church”, în Personhood: Orthodox 
Christianity and the Connection Between Body, Mind and Soul, ed. J. 
Chirban, Westport, CT and London: Bergin & Garvey Publishers, 1996, p. 
121-136. Pentru uzul curent, vezi D. Constantelos, Marriage Sexuality and 
Celibacy. A Greek Orthodox Perspective, Minneapolis, MN: Light & Life 
Publishing, 1975; numărul din magazinul Again despre “Marriage in the 
Orthodox Church” Mount Hermon, CA: Conciliar Press, vol. 13, nr. 2, iunie 
1990 şi Ghidul de pregătire maritală semnat de Pr. John Mack, Preserve 
Them, O Lord, Ben Lomond, CA: Conciliar Press, 1996. Pentru o bună 
selecție a materialelor hagiografice, vezi David şi Mary Ford, Marriage as a 
Path to Holiness. Lives of Married Saints, South Canaan, PA: St. Tikhon's 
Seminary Press, 1994. Legat de recentele studii asupra chestiunii sexului vezi 
în special T. Hopko, ed., Women and the Priesthood, Crestwood, NY: St. 
Vladimir's Seminary Press, 1983; T. Hopko, “Galatians 3. 28: An Orthodox 
Interpretation” SVTQ 35/2-3 (1991), p. 169-186; articolele semnate de S.A. 
Harvey, T. Hopko, V. Harrison şi K.P. Wesche în publicaţia “God and 

pământul Canaan (Facerea 15), pecetluind promisiunea cu porunca 
circumciziunii prin care Israel îşi afirmă propriul angajament în relația 
legământului. Moise este primitorul legământului făcut de Dumnezeu 
cu poporul Său pe Sinai, care trebuie păstrat printr-un comportament 
moral adecvat şi prin ceremonii cultice. Prin profetul Natan, Domnul 
afirmă în privinţa lui David: „Eu voi fi aceluia tată, iar el îmi va fi fiu”. 
CI Samuel 7, 13-14). 

Dumnezeu promite astfel că din seminţia lui David se va naște 
Împăratul - Mântuitor al poporului ales. Circumstanţele tragice ce-l 
înconjoară pe profetul Osea privind mariajul său cu desfrânata Gomer, 
trasează imaginea fidelității divine față de fiecare legământ şi pe aceea 
a trădării lui Israel. În fine, Biserica, adevăratul Israel al lui Dumnezeu 
(Galateni 6, 16), care uneşte iudeii şi „neamurile” în unicul Trup al lui 
Hristos, este moştenirea unui nou legământ, nu în literă, ci în duh (UI 
Corinteni 3, 6). Acesta este noul legământ sau „noul testament”, prin 
sângele lui Hristos, care se varsă pentru viaţa lumii”. În fiecare din 
aceste cazuri, cele două părți implicate se angajează la o fidelitate 
necondiționată faţă de împlinirea unei promisiuni de durată eternă. 

Am văzut deci cum Legământul încheiat de către Dumnezeu cu 
Israel şi cu Biserica implică un angajament reciproc şi presupune 
responsabilitate de fiecare parte. Dacă Israel „se desfrânează” şi comite 
adulter, prin întoarcerea la idoli sau la „alți dumnezei”, legământul 
poate fi restabilit prin pocăința poporului şi prin iertarea divină. La fel 
se întâmplă cu membrii Trupului lui Hristos care, uitând de Capul 
acestuia, se predau păcatului. Alegerea implică un angajament veşnic 
divin şi uman, în care Dumnezeu rămâne mereu credincios. Dacă noi 
putem încălca acest angajament prin păcat, astfel încât legătura 
legământului poate fi ruptă, totuşi Dumnezeu nu vrea ca această stare 
să rămână veşnică. 

În cadrul Bisericii, expresia cea mai clară şi deplină a acestui 
angajament o constituie Taina Căsătoriei. (Este desigur implicit în alte 
Taine, în special la Botez şi Hirotonie). Scopul Căsătoriei este de a asigura, 
între două persoane, o legătură bazată pe responsabilitate şi fidelitate, ce 


7 Privitor la noul legământ, vezi Marcu 14, 24, Matei 26, 28, Luca 22:20 ŞI 
I Corinteni 11, 25, împreună cu Evrei 8, 6, 13; 9, 15; 12, 24; 13, 20 unde lisus 
este mijlocitorul unui nou şi veşnic legământ. 

fidelitate pe care Hristos o pretinde între un bărbat şi o femeie, prin 
binecuvântarea Sa. Încă o dată, unirea nupțială este imaginea unirii 
între Hristos şi suflet, între Hristos şi Biserică. De aceea, unirea 
nupțială, cu implicaţia ei sexuală, îşi găseşte împlinirea în comunitatea 
eclezială. Binecuvântată în Biserică, ea stă în slujba Bisericii, 
continuând lucrarea de creaţie a lui Dumnezeu prin procreare, 
reflectând iubirea veşnică a lui Dumnezeu pentru Biserică, şi prin 
aceasta pentru lume, şi dând mărturia unei iubiri între soți, ce îi 
îndrumă şi îi însoţeşte pe calea vieţii veşniceă. 

Totuşi, iubirea aceasta, exprimată în experiența conjugală, este în 
forma ei cea mai pură, transcendentă, dincolo de sine. Scopul ei ultim 
vizează transcenderea experienţei carnale şi concentrarea în întregime 
asupra lui Dumnezeu. Dragostea erotică îşi are propriul relos, scopul şi 
împlinirea, în autenticul eros. Este o iubire nu mai puţin pasională — 
care se neagă pe sine şi care trece de sine — decât iubirea conjugală 
umană în forma ei cea mai pură. Este o iubire ce răspunde iubirii 
interioare a lui Dumnezeu (cf. I loan 4, 10), este mişcarea cea mai 
adâncă a sufletului, pe care nu o putem produce sau întreţine. Ea este 
inițiată şi susţinută de iubirea pasională a lui Dumnezeu, acţionând în 
sufletul omenesc sau în întreaga persoană umană. „Dumnezeu este 
iubire”, afirmă Apostolul. Părinţii Bisericii au înțeles aceasta cu 
referire la ontologie: la fiinţa sau natura lui Dumnezeu. Din adâncimile 
acestei iubiri nesfârșite, Dumnezeu se întinde să îmbrățişeze făptura Sa 
umană căzută, pentru a o ridica şi elibera de sub puterea păcatului, a 


: Reflecţii romano-catolice recente despre această problemă, au avut ca 
rezultat afirmaţii ce sunt compatibile cu perspectiva ortodoxă. De exemplu: 
„Bărbatul şi femeia constituie două moduri de realizare la nivelul creaţiei 
umane, a unei participări la viaţa dumnezeiască (ref. la 2 Petru 1, 4). Ei sunt 
creați după „chipul şi asemănarea lui Dumnezeu” şi îndeplinesc această 
vocație, nu numai ca persoane considerate separat, ci de asemenea ca şi cuplu, 
fiind comunităţi de iubire. Orientaţi spre unitate şi fecunditate, bărbatul 
căsătorit şi femeia căsătorită participă la dragostea creatoare a lui Dumnezeu, 
trăind în comuniune cu El, prin celălalt...”, Vatican Congregation For 
Catholic Education, “Educational Guidelines in Human Love” (1 nov., 1983), 
Origins, 13, n. 27, 15 dec. 1983, 451-53; retipărit în Medical Ethics: Sources 
of Catholic Teachings, ediţia a 2-a, K.D. O'Rourke şi P. Boyle eds., 
Washington, DC: Georgetown University Press, 1993, p. 303. 

morții şi stricăciunii. El umple sufletul cu iubirea Sa izbăvitoare, 
dăruindu-i posibilitatea de a răspunde cu iubire. Iubirea Sa „erotică”, 
dorința Sa profundă de a fi veşnic unit cu făpturile Sale umane, 
determină în suflet un răspuns „erotic”, un dor intens de Dumnezeu pe 
care lacrimile îl exprimă mai bine decât cuvintele. Incluzând întreaga 
semantică a cuvântului agapê (iubire dezinteresată, jertfelnică), erôs 
este iubirea care uneşte, care duce sufletul în comuniunea eternă cu 
Dumnezeu. Ea începe cu pasiunea dorinței sau dorul fervent ŞI 
sfârşeşte în bucuria binecuvântată a nepătimirii (dispassion-apatheia). 
În această stare, sufletul se trezeşte întru totul încredințat lui 
Dumnezeu şi mistuit de obiectul dorului său cel mai adânc’. Sfântul 
Maxim Mărturisitorul spune în acest sens: „Sufletul atinge desăvârşirea 


când puterile pasiunii sale sunt îndreptate în întregime spre 


Dumnezeu”. 


Despre această calitate sublimă a iubirii pasionale / nepătimaşe a 
vorbit mai ales literatura ascetică, destinată în primul rând celor care 
duc o viață monahală. Dar această iubire poate fi cunoscută într-o 
anumită măsură şi de către cuplurile căsătorite. Observaţia Sfântului 
Pavel că bărbatul însurat „se îngrijeşte de cele ale lumii, cum să placă 
femeii” (I Corinteni 7, 33) este desigur adevărată. Aceste preocupări 
nu ar trebui să excludă însă căutarea erôs-ului autentic, aşa cum nu ar 
trebui să excludă rugăciunea sau actele de caritate. Dumnezeu oferă 
fiecăruia — celibatar sau căsătorit — posibilitatea exercitării a ceea ce 
numim aspectul apetitiv sau poftitor al sufletului (to epithymitikon), 
astfel încât să transforme pasiunea în nepătimire, eroticul în er6s. 

Se afirmă adesea că monahul îşi canalizează iubirea sa pasională 
direct spre Dumnezeu, în timp ce o persoană căsătorită îşi exprimă 


9 Avva Isaia, împreună cu tradiția ascetică răsăriteană, vede iubirea 
pasională şi iubirea lipsită de pasiune, ca expresii complementare ale aceleiaşi 
realități: „Fericit este sufletul care a atins o asemenea iubire că ea este lipsită 
de pasiune” (Logos 21, 9; citat în John Chryssavgis, Ascent to Heaven. The 
Theology of the Human Person according to Saint John of the Ladder, 
Brookline, MA: Holy Cross 1996, p. 188. Vezi, de asemenea, Love, Sexuality 
and the Sacrament of Marriage 1996, pentru o excelentă analiză privitoare la 
locul erosului în viaţa conjugală. 

10 Citat de O. Clément, în The Roots of Christian Mysticism, London: New 


City Press, 1993, p. 177, no. 98. 

iubirea pentru Dumnezeu prin iubirea pentru partener. Această 
-o r A duce la concluzii greşite. Iubirea oa 
căsătorite, nu mai puțin decât iubire >pătimaşă 
monahului (pentru sine, pentru ceilalți, pentru a 
fidelă scopului ei ultim, şi nu idolatră, atunci când este îndre tată Ei 
creatură spre Creator. In măsura în care scopul şi SpA ei e 
Dumnezeu Insuşi, iubirea conjugală, împreună cu aspectul ei sex T 
să d a a se autodepăşi, de a tansforma pofta poa în 
eros i „ Dacă reuşeşte acest lucru — păstrând în a i ti 
intimitatea şi bucuria relațiilor sexuale T Mi a e 

creștinului ceea ce Sfântu ă 

Sfântul Maxim descrie această transformare într-un pasaj celebru: 
„Dacă mintea cuiva caută pururea spre Dumnezeu Pofa lui de 
asemenea creşte covârşitor după dragostea dumnezeiască iar iuțimea i 
se întoarce întreagă spre iubirea dumnezeiască. Căci ii însoți 
îndelungată din strălucirea dumnezeiască, omul a ajuns întreg ie 
lumină. Acela, strângând la sine partea pătimitoare a sa, s-a întors ma 
iubirea dumnezeiască neîncetată, mutându-se cu totul de la cale 
el e cele dumnezeieşti”"”. Ştim că Sfântul Maxim tai 

fântu rigorie de Nyssa, respinge ideea că ia. ă 
aparține naturii umane”, El sugerează că toate Pon Il a 
umane vor fi respinse sau cel puţin depăşite dacă sufletul va ati = 
desăvârşirea. Deşi afirmă că dorința senzuală trebuie „potolită”!* T: 


1l Şi : a, < - 

a Omnia 20 la Efeseni 5, 22-24; Nicene and Post Nicene Fathers of the 
aristian Church, vol. XIII, Grand Rapids, MI: Eerdmans Publishi 
1976; hereafter NPNF, p. 148. TER 

îs a vol. și Capete ps dragoste, suta a doua, nr. 48. 
„Pl şi întristarea, dorința şi frica şi cele ce decurg di 

A i dorin > g din acestea, 

să ca la ag sia cu firea oamenilor, căci altfel ar intra în definitia 

; , învățând de la marele Grigorie de Nyssa, că ele odră î c 

opum i ! rele ( 3 ăslesc în fire după c 
n patune m partea cea mai puțin rațională a ei, din pricina căderii din Sali de 
iri ii i vol. IH, Humanitas, Bucureşti, 1999 p. 39-40 

iocalia, vol. II, tradusă de părint mitru Stäniloae, Ti 

Arhidiecezană, Sibiu 1947, p. 253-285. T S ia 

referă mai degrabă la dezbrăcarea ei de tot ce A ii i 
transformarea ei într-un „dor noetic pentru binecuvântările a 7 
Aşa cum desprindem din pasajul de mai sus, dorința NE ar r : 
transformată în iubire divină”. Aceasta este o temă. tecve d 
scrierile ascetice. Când Sfântul Maxim se gândește la ii n 
referă în primul rând la „mariajul sufletului cu Logosul”, car 
singura sursă a plăcerii adevărate şi veşnice. OPEET 
El spune chiar că „nu din poruncă este traiu! o Și 
necăsătoria ..."1€. Asemenea sărăciei evanghelice ŞI c je ia 
singurătate, fecioria (vocaţia monahală în special) pis pien 
Dumnezeu. Totuşi, împreună cu cea mal mare parte a tradiției a a 
Sfântul Maxim consideră plăcerea sexuală ca fiind cauza ES 
dacă nu chiar păcătoasă în sine. Prin urmare, E ir 
canalizată spre procreare şi nu spre satisfacerea dorințe ELA pile 
Sfântul Grigorie cel Mare (f 004) este reprezentativ Ea iei 
opinie: „Cei căsătoriţi trebuie să-şi amintească aci i, lee n 
lor este procrearea, jar dacă vor întreține Peur R e cip aa 
necumpătat, plăcerea se substituie procreării. Să ne eagă A ie 
trec dincolo de hotarele căsătoriei, totuşi în cadrul ei îi exag 
drepturile”. A | aia 
Alţi Părinți ortodocşi, confirmând ceremonia ae ia 
accentuează caracterul pozitiv şi sacramental al iubirii i i fi a 
prieten şi corespondent al Sfântului Maxim, egumenul ne a S 
spune: „Dorul întins întreg spre Dumnezeu leagă n a 
Dumnezeu şi întreolaltă”"&. Talasie se referă aici la iubirea c i 
general, mai degrabă decât la iubirea conjugală. Ideea ae . 
expresie a iubirii autentice îşi are temelia în dorul Te Der spa 
Dumnezeu: erosul uman ca răspuns la cel divin. n i Aa 
Efeseni, Sfântul loan Gură de Aur afirmă: „Nici O relaţie îi re ee 
nu este mai strânsă ca iubirea existentă intre soţ şi soție, dacă 


'5 Filocalia, vol. H, pantă e Rr Sherrard and Kallistros 
War Filocalia : a IT, radusi de părintele Dumitra SAN 
PE a a fonta up the Sacrament of Marriage, 
P ii Filocalia, vol. IV, Humanitas, Bucureşti, 2000, p. 13. 


| 
H 
| 
| 
H 


Sexualitate, căsătorie şi responsabilitate 83 


uniți aşa cum ar trebui să fie”. Şi continuă: „Această iubire (er6s) este 
adânc înrădăcinată în ființa noastră. Neobservată, ea atrage trupurile 
bărbaţilor şi femeilor unele spre altele, întrucât la început femeia a fost 
făcută din bărbat, iar din bărbat şi femeie alți bărbaţi şi alte femei”!?. 

Aici, ca şi în alte scrieri ale Sfântului Ioan, este afirmat caracterul 

pozitiv şi importanța deosebită a aspectului trupesc, fizic al iubirii 
conjugale. Sexualitatea ţine de procreare şi, de aceea, este binecu- 
vântată de către Dumnezeu, dar, încă o dată, numai atunci când dorinţa 
care motivează este îndreptată spre altul: spre partener sau spre 
Dumnezeu. Aşa cum a arătat şi Talasie, iubirea care uneşte bărbatul şi 
femeia într-un „singur trup” îşi are temelia în „dorul după Dumnezeu”, 
ea este răspunsul omului la iubirea dumnezeiască eternă care caută să 
aducă la comuniunea cu Sine pe toţi purtătorii chipului divin. 

În poemul său Laudă fecioriei, Sfântul Grigorie Teologul vorbeşte 
despre cuplurile căsătorite astfel: „Uniţi într-un singur trup, una în duh, 
ei trăiesc prin iubirea lor reciprocă, întrucât căsătoria nu îndepărtează 
de Dumnezeu, ci apropie mai mult de EI, pentru că Dumnezeu Însuşi 
este Cel Care ne atrage spre aceasta”%. Iubirea conjugală are, prin 
urmare, o valoare sacramentală, tinzând spre perfecțiunea pentru care a 
fost creată, nu prin simpla satisfacție sexuală, ci prin îndreptarea spre 
Dumnezeu, obiectul celui mai adânc şi arzător dor al sufletului. Totuşi, 
plăcerea şi dorința sexuală nu trebuie eliminate total, ci redirecționate 
dinspre sine înspre celălalt”. Acest lucru nu este prea uşor, îndeosebi 
în societatea în care iubirea conjugală a fost redusă la partidele de sex, 
iar angajamentul conjugal a fost înlocuit de divorţuri, din vina ambelor 
părți, şi contracte prenupțiale. Este nevoie ca mariajul să fie asumat ca 
o vocaţie autentică, ca o „chemare” de a reproduce în viața conjugală 
acelaşi legământ al fidelității şi jertfa de sine pe care Domnul 
Dumnezeu l-a încheiat cu poporul Său Israel, iar Fiul l-a pecetluit prin 
Biserică. 


? On Marriage and Family Life, Crestwood, NY: St. Vladimir’s Seminary 
Press, 1986, p. 43 - 44. 


2 Citat de Stanley Harakas, “Dynamic Elements of Marriage” (op. cit., 134); 
traducere de Boniface Ramsey, O. P. 

1 CF. Sfântul Maxim Mărturisitorul, Filocalia, vol. II, tradusă de părintele 
Dumitru Stăniloae, Tipografia Arhidiecezană, Sibiu 1947, p. 90, nr. 64. 

Iubirea lui Hristos pentru mădularele Trupului Său are un caracter 
sacramental şi eshatologic în acelaşi timp. Prin jertfa Sa personală, 
Hristos caută să „înfăţişeze Biserica Sieşi, Biserică slăvită, fără pată 
sau zbârcitură” (Efeseni 5, 27), adică în puritate şi integritate, curățită 
de tot ce i-ar putea despărţi pe iubiții Săi de dragostea veşnică a 
Tatălui. Această intenţie dumnezeiască se constituie ca model al iubirii 
conjugale. Pentru ca bărbatul şi femeia să devină „un singur trup” în 
sensul pe care Dumnezeu îl doreşte, ei trebuie să dea dovadă unul față 
de celălalt de aceeaşi credincioşie şi jertfă de sine pe care Hristos le-a 
arătat şi continuă să le arate faţă de poporul Său. E nevoie pentru 
aceasta de o luptă ascetică permanentă, deci nu de eliminarea dorinței 
sexuale, ci de purificarea şi direcționarea ei către celălalt. Astfel — fiind 
credincioşi în micile probleme ale vieţii conjugale — cuplul face din 
unirea lor o „taină” a iubirii răstignite şi mântuitoare, al cărei ultim 
scop este participarea la viața din Împărăția lui Dumnezeu. 

Din această perspectivă, scopul final al relaţiei conjugale nu este 
nici procrearea şi nici împlinirea personală, ci lucrarea reciprocă a 
soților la mântuirea lor. Acest aspect al legământului conjugal este de 
obicei neglijat, chiar în unele elemente ale tradiției patristice. Sfântul 
loan Gură de Aur spune cu insistență: „căsătoria este un remediu 
împotriva concubinajului, împotriva păcatului trupesc””, iar Sfântul 
loan Damaschin, reluând o temă cunoscută a Sfântului Grigorie de 
Nyssa, va argumenta că „scopul căsătoriei este prezervarea rasei 
umane prin procreare”” . Totuşi, nu trebuie să uităm că aceşti mari 
învățători se refereau la probleme particulare, care le-au modificat 
concepţia într-un mod semnificativ. De pildă, Sfântul loan Gură de 
Aur, în predica sa despre căsătorie, este confruntat cu problema 
adulterului săvârşit de către bărbaţi căsătoriţi, iar intenția Sfântului 
loan Damaschin este de a lăuda virtuțile superioare ale fecioriei. 
Observațiile lor referitoare la puterea și subtilitatea ispitei sexuale sunt 
corecte, iar intenţia lor de a apăra castitatea — în interiorul şi în afara 
căsătoriei — este lăudabilă. Totuşi, nu este mai puţin adevărat că 
accentele lor tind să lase în umbră mărturia biblică ce plasează 
adevăratul scop al căsătoriei în cadrul providenţei divine. Acest scop 


22 “Sermon on Marriage”, On Marriage and Family Life, op. cit., p- 81, 86. 
% «Exposition of the Orthodox Faith”, NPNF, vol. IX, 96. 

vizează transformarea sexualității decăzute într-un act de adorare — 


laudă, mulțumire şi mijlocire — prin care unirea dintre bărbat şi femeie 
prefigurează şi pregăteşte comuniunea lor eternă cu Dumnezeu. 

Adresându-se corintenilor care întrebau dacă o femeie care s-a 
încreştinat poate divorța de bărbatul ei păgân, Sfântul Pavel le 
răspunde că va accepta divorțul dacă acesta a fost intentat de către cel 
necredincios (I Corinteni 7, 13 - 16). El îşi încheie totuşi meditaţia cu 
două întrebări retorice: „Căci, de unde ştii tu, femeie, dacă îti vei 
mântui bărbatul? Sau de unde ştii tu, bărbate, dacă îti vei mântui 
femeia ?” Apostolul îndeamnă cuplurile să rămână în legătura sfântă a 
căsătoriei, întrucât această legătură are un profund caracter de 
legământ, în care partenerul credincios trebuie să-i fie mărturie celui 
necredincios, astfel încât amândoi să fie mântuiţi. 


Sex şi sexualitate 


Dacă tradiția biblică şi patristică par să pună sexualitatea şi 
plăcerea sexuală într-o lumină nefavorabilă, se impune a preciza că 
puterea ei copleşitoare ne duce la păcat, iar sexualitatea în sine nu este 
rea sau păcătoasă. Legea ebraică de pildă, prescrie pedepse aspre 
pentru diferite tipuri de activitate sexuală, considerate aberante sau 
nenaturale: adulter, incest, homosexualitate şi bestialitate (cf. Levitic 
18). Fiecare dintre acestea ameninţă atât familia cât Şi societatea, 
deoarece sunt motivate de pofta trupească egocentrică. Pe de altă parte, 
procrearea este privită ca o binecuvântare a lui Dumnezeu, până acolo 
încât El introduce căsătoria de levirat pentru a asigura continuitatea 
numelui şi neamului celui decedat (Deuteronom 25, 5-6; Facerea 38 
8; Matei 22, 23). Psalmistul exclamă: „Iată, întru fărădelegi m-am 
zămislit şi în păcate m-a născut maica mea” (Psalmul 50, 5)”. Aşa 
cum ne arată pluralul „păcate” (hamartiais) din Septuaginta, nu este 
vorba de „păcatul originar” — vina lui Adam transmisă prin actul sexual 
(potrivit Fericitului Augustin). Este vorba mai degrabă de faptul că 
fiecare persoană se naşte într-o lume căzută, marcată de tragedia 
păcatului şi a înstrăinării de Dumnezeu. (Deci, continuarea logică este: 


24 i tea datele 
Versetul 7 din versiunile ebraică şi greacă. 

„Fărădelegea mea eu o cunosc şi păcatul meu înaintea mea este 
pururea”). Conceperea şi păcatul sunt legate strâns, dar nu cauzal. 
Actul procreării nu este judecat în sine. 

În acelaşi ton, textele liturgice avertizează în mod repetat asupra 
realităţii ispitelor şi a stricăciunii posibile asociate comportamentului 
sexual, dar nu condamnă sexualitatea în sine. Vom lua două exemple, 
la întâmplare. În rugăciunea din timpul cântării Heruvicului, preotul se 
roagă: „Nimeni din cei legaţi cu pofte şi cu desfătări trupeşti nu este 
vrednic să vină, să se apropie, sau să slujească ție, Împărate al slavei; 
căci a sluji ie este lucru mare şi înfricoşător chiar pentru puterile cele 
cereşti. Dar totuşi ...”. Este vorba de ataşamentul față de problemele 
lumeşti, ce poate duce la idolatrie, închinarea la alţi dumnezei, dar 
poate fi vorba şi de o aluzie la ispitele sexuale. În rugăciunea către 
Domnul nostru lisus Hristos (alcătuită de către Antioh monahul), ne 
rugăm: „Şi ne dă nouă, Stăpâne, celor ce mergem spre somn, odihnă 
trupului şi sufletului; şi ne păzeşte pe noi de întunecatul somn al 
păcatului şi de toată întunecata şi cea de noapte patimă a dulceții. 
Conteneşte întărâtările patimilor, stinge săgețile vicleanului cele 
aprinse, cele pornite asupra noastră cu vicleşug. Zburdările trupului 
nostru le potoleşte şi tot gândul nostru cel pământesc şi trupesc 
adoarme-l ...”. Aluzia la dorința sexuală este evidentă. Acest pasaj se 
referă la lupta pe care o presupune păstrarea castităţii, fie în cadrul 
căsătoriei, fie în viața monahală. Dar, la fel ca în citatul anterior, este 
vorba şi aici de realitatea puterii ispitelor sexuale care duc la păcat; 
însă nu incriminează sexualitatea în sine. 

Se naşte întrebarea dacă sexualitatea şi sexul sunt rezultatul actului 
creator originar al lui Dumnezeu, şi reflectă deci chipul divin, sau ele 
sunt urmări ale căderii şi trebuie puse în relaţie cu sfera pasiunilor Şi a 
nevoilor trupeşti care dispar până la urmă. Există o dezbatere 
fascinantă printre teologii ortodocşi privind tocmai această problemă. 
Datorită importanţei ei pentru atitudinea noastră faţă de corpul 
omenesc, incluzând procrearea şi îngrijirea medicală, ne vom opri 
puțin mai detaliat asupra acestei probleme. 

Cel mai răspândit răspuns la această problemă a sexului şi a 
sexualităţii este acela că diferenţierea sexuală este un aspect al creaţiei 
bune a lui Dumnezeu. Textul din Facerea 1, 26 - 27 este interpretat în 
sensul că „bărbat” şi „femeie” apar în natura umană ca expresii ale 

voinţei divine. Afirmația Sfântului Pavel din Epistola către Galateni 
B, 28) că în Hristos „nu este bărbat sau femeie” (accentul este pus mai 
degrabă pe distincția sexuală decât pe persoane) se referă la faptul că 
încorporarea în Trupul lui Hristos prin Botez permite cuplului, în 
Biserică, să depășească diferențele date — cu consecințele Tol 
pia şi psihologice — dintre iudei şi greci, robi şi liberi, bărbaţi 
O interpretare similară este dată de obicei învățăturii Domnului 
lisus privind viața după înviere: când vor învia din morți, bărbaţii şi 
femeile vor fi „ca îngerii (hôs angeloi) din ceruri” (Matei 12, 25: Matei 
22, 30; Luca 20, 36: „nici să moară nu mai pot, căci sunt la fel cu 
îngerii (isangeloi) şi sunt fiii lui Dumnezeu”). Aceasta înseamnă că 
după înviere, bărbaţii şi femeile nu se vor mai căsători, întrucât 
legătura căsătoriei stabilită în această viaţă este veşnică şi întrucât 
funcția genitală va fi inutilă în Împărăţia cerurilor, de vreme ce nu va 
exista nevoia procreării, aşa încât toată iubirea va fi îndreptată, în cele 
din urmă, spre Dumnezeu”. 
Potrivit acestui punct de vedere, diferenţierea sexuală şi 
sexualitatea sunt elemente ale creaţiei bune a lui Dumnezeu, intrinseci 


2 Vezi articolul lui Thomas Hopko, “Galatians 3, 28. An Orthodox 
Interpretation”, p. 169-186, potrivit căruia apostolul nu sugerează că distincţia 
dintre sexe este anulată în Hristos („Epistola către Galateni nu contine ð 
teologie a sexului”, p. 179) , ci că „nu sunt diferente în Israelul lui Dumnezeu 
(6, 16), în relația de legământ dintre membri Bisericii şi Domnul, pentru că în 
noua creaţie toți credincioşii „una sunt în Hristos lisus (3, 28)”, p. 176. 

Expresia Evanghelistului Luca „egali cu îngerii” se găseşte și la Filon 
(De sacrif. Abel 5.1); idei similare apar şi în alte scrieri, ebraice şi iudeo- 
creştine. Vezi J. Fitzmyer, The Gospel According to Luke X-XXIV New York: 
Anchor Doubleday, 1985, p. 1305. Este o expresie grecească ce schimbă 
oarecum înțelesul mai semitic „h6s angeloi”, de la Marcu. Ultimul este cu 
siguranță mai aproape de înțelesul din afirmaţia lui Iisus, potrivit căreia, cei ce 
vor învia din morți vor fi „ca îngerii”; ei nu se mai căsătoresc; ja 
leviratului (potrivit căreia un bărbat trebuie să aibă copii cu cumnata li 
pentru a păstra fratelui decedat linia genealogică — Deuteronom 25, 5; cf. 
Facerea 38, 8) nu mai este valabilă. Acesta este înțelesul pasajului şi nú că 
oamenii. vor deveni „îngeri”. Nu există în Biblie confuzie nae A dale 
i şi „puterile cerești cele fără de trup”, despre care vorbeşte învățătura 

naturii umane. În starea de după înviere, nu diferenţierea sexuală este 
abolită, ci diferitele consecinţe ale acestei diferențieri, printre care 
activitatea sexuală şi relaţiile de dominare şi supunere. În terminologia 
modernă, spunem că în Hristos şi în Împărăţia Sa nu mai există un 
dezechilibru al puterii şi o dominație corespunzătoare a iudeilor asupra 
grecilor (ca în primele comunități creştine), a celor liberi asupra 
sclavilor, sau a bărbaţilor asupra femeilor. Pasajul din Galateni 3, 28 se 
referă deci la sociologie, nu la ontologie. Acest text proclamă 
egalitatea între sexe şi nu distrugerea genului. 

Alţi teologi ortodocşi oferă o interpretare diferită acestor texte. 
Urmându-l pe Sfântul Maxim Mărturisitorul, care îşi bazează reflecția 
pe lucrarea „Despre crearea omului” a Sfântului Grigorie de Nyssa, ei 
neagă faptul că sexualitatea şi diferenţierea sexuală sunt componente 
esenţiale ale naturii umane, şi susțin că acestea apar ca o consecinţă a 
căderii. Valerie Karras, de pildă, îşi argumentează foarte interesant 
punctul de vedere. Interpretând învățătura patristică, ea afirmă că 
trupul omenesc în starea căzută nu este o reflectare a trupului divin. 
Sfinţii Părinţi, spune ea, „fac distincţie între efectele fizice, emoţionale 
şi psihologice ale trupurilor noastre căzute, în special ale genului, şi 
natura ultimă, nediferenţiată sexual, a sufletului uman”. Şi continuă: 
„Dincolo de actul fizic sexual, genul în sine este privit de către Părinţi 
ca un element adăugat umanităţii noastre datorită preştiinței lui 
Dumnezeu cu privire la cădere”, pentru a ajunge la concluzia: „Dar 
dacă chipul lui Dumnezeu în umanitate nu se extinde asupra 
sexualităţii, şi nici nu va fi diferențiată sexual după înviere, atunci nu 
există nici o dimensiune spirituală şi nici o semnificaţie ontologică a 
genului”. 

Pe lângă faptul că introduce un dualism intolerabil trup-suflet în 
antropologia ortodoxă, această argumentație face de asemenea 
confuzie între gen şi sexualitate, între „trup” şi „carne”. Un suport 
parțial pentru acest punct de vedere poate fi găsit în teza Sfântului 
Maxim potrivit căreia toate diviziunile din sânul creaţiei vor fi în final 
depăşite, inclusiv distincţia între bărbat şi femeie. Totuşi, pentru 
Sfântul Maxim, această distincţie nu este rea în sine şi nici nu este o 


27 “Patristic Views on the Ontology of Gender”, p. 113-119; accentuări 
adăugate. 

consecință a căderii. La fel ca celelalte patru distincţii (paradis — lumea 
locuită, rai — pământ, inteligibil — sensibil, necreat — creat), 
diferențierea sexuală este un dat al ordinii create. Ea este susceptibilă 
de păcat şi această susceptibilitate se exprimă prin sexualitatea 
decăzută. Procrearea sexuală a devenit necesară ca o consecință a 
păcatului, care este moartea. Comentând Ambigua Sfântului Maxim, 
Lars Thunberg spune: „Din moment ce Sfântul Maxim presupune că 
Dumnezeu a pregătit o altă formă de înmulţire pentru omul fără păcat, 
această perspectivă negativă asupra sexualității nu implică faptul că 
forța reproductivă a omului este cu desăvârşire rea. Ea poate fi folosită 
într-un mod pozitiv, spiritual. Elementele masculin şi feminin nu sunt 
menite să dispară, ci doar să fie subsumate principiului naturii 
umane”. 

Ceea ce trebuie remarcat aici este faptul că diviziunea între bărbat 
şi femeie, se referă la sexualitate, nu la gen. În acelaşi mod, când 
Sfântul Maxim vorbeşte despre afecte care „nu au fost de la început 
create ca elemente ale naturii umane”, el numeşte „plăcerea şi 
întristarea, dorința şi frica, şi cele ce decurg din acestea”. Încă o dată, 
el se referă la pasiuni sexuale sau de alt tip, şi nu la gen. 

Incercând să demonstreze că toți Sfinţii Părinţi (şi nu doar Sfântul 
Grigorie de Nyssa şi Sfântul Maxim) învaţă că genul este „un element 
adăugat umanităţii numai datorită preştiinţei lui Dumnezeu cu privire 
la căderea omului”, Dr. Karras face referire la punctul de vedere al 
Sfântului Ioan Damaschin din pasajele privitoare la feciorie şi la viaţa 
conjugală cuprinse în opera sa: „loan Damaschin rezumă întreaga 
tradiție patristică afirmând că Dumnezeu, în preştiinţa Sa, a creat 
umanitatea împărțită pe genuri, în scop procreator”. Sfântul Ioan 
susține că fecioria era o calitate originară, înnăscută, a naturii umane în 
starea ei dinainte de cădere. Abia după ce moartea a intrat în lume, ca o 
consecință a păcatului, procrearea sexuală a devenit necesară, în scopul 
de a conserva neamul omenesc. Este adevărat că Sfântul loan 
prețuieşte mai mult fecioria decât viața conjugală. Dar, încă o dată, aici 


% Man and the Cosmos. The Vision of St. Maximus the Confessor, 
Crestwood, NY: St. Viadimir's Seminary Press, 1985, p. 82. 

A Filocalia, vol. Ul, Humanitas, Bucureşti, 1999, p. 39-40. 

~ Op. cit., p. 116, “On the Orthodox Faith”, IV. 24. 

este vorba de sexualitate. Nu se face nici o referire la diferențierea 
sexuală care, aşa cum afirmă atât el cât şi majoritatea mărturiilor 
patristice, apare o dată cu crearea primului bărbat şi a primei femei în 
starea lor dinaintea căderii. Într-adevăr, în acelaşi capitol, Sfântul Ioan 
Damaschin afirmă că este „bună” căsătoria (chiar dacă fecioria e mai 
„bună”), citând binecuvântarea căsătoriei făcută de lisus în Cana (Joan 
2), precum şi porunca din Epistola către Evrei 13, 4: „Cinstită să fie 
nunta întru toate şi patul nespurcat”. Chiar şi aici, accentul cade pe 
curăţie şi castitate în relaţiile conjugale. Prin urmare, Sfântul loan 
poate spune în concluzie: „căsătoria este bună” atâta timp cât relaţiile 
sunt fireşti şi „nebunia dorinței” nu se concretizează în acte nefireşti 
sau împotriva firii (anomos)”. 

Nimic până aici nu constituie argument în sprijinul ideii că genul a 
apărut abia după cădere sau că nu este un element constitutiv al naturii 
umane. Pe de altă parte, în concepţia patristică, sexualitatea este în 
mod cert post-lapsariană”, accentuând acest lucru pentru a evita ideea 
potrivit căreia concupiscenţa”? şi alte pasiuni sunt expresii ale naturii 
create, care este în mod esenţial „bună”. Totuşi, nu se poate afirma că 
sexualitatea este rea în sine sau că activitatea sexuală este păcătoasă. 
Combătând „povestirile evreieşti” şi noțiunile veterotestamentare de 
curăție şi necurăţie, Sfântul loan Gură de Aur afirmă: „toate lucrurile 
sunt curate. Dumnezeu nu a făcut nimic necurat, pentru că numai 
păcatul este necurat. Acela ajunge în suflet și îl pângăreşte [...] Puteţi 
vedea câte feluri de necurăţii există (din punct de vedere omenesc). 
Totuşi, Dumnezeu a făcut naşterea de prunci şi sămânța 
împerecherii”. Pentru Sfântul loan Gură de Aur, nu funcția biologică 
este păcătoasă, ci greşita ei întrebuințare. De aceea, în aceeaşi omilie, 
el afirmă că cel care săvârşeşte adulter este necurat „nu din pricina 
relaţiilor intime (pentru că din acest punct de vedere, fiecare bărbat 
care trăieşte cu soţia sa ar fi necurat), ci datorită răutăţii actului şi din 
cauza prejudiciului adus aproapelui”. Prin urmare, nu relația sexuală în 


31 Sfântul Ioan Damaschin, “Exposition of the Orthodox Faith”, NPNF 2" 
series vol. IX, Grand Rapids, MI: Eerdmans, 1976, p. 97. 

* După căderea în păcat. 

33 Înclinare către plăceri senzuale, trupeşti. 

Omilii la Epistola către Tit, UL, NPNF XII, p. 530-531. 


Í 
f 
; 
f 

sine face adulterul un păcat, ci intențiile inimii şi împrejurările ce 
însoțesc actul. 

În orice caz, nici o exegeză rezonabilă a pasajelor citate mai sus 
(Galateni 3, 28; Marcu 12, 25) nu poate ajunge la concluzia că genul 
va fi eliminat după înviere, aşa cum textul din cartea Facerii 1, 26-27, 
nu poate fi interpretat în sensul că genul nu era un aspect esențial sau 
„natural” al omului înainte de cădere (ce înseamnă, de fapt, că „i-a 
făcut bărbat şi femeie” ?). La fel stau lucrurile şi în cazul afirmației că 
distincția sexuală a existat înainte de cădere doar pentru că Dumnezeu 
ştia dinainte că omul va păcătui şi va aduce moartea în lume, deci 
procrearea sexuală va fi necesară pentru a asigura continuitatea speciei 
umane. Această idee nu numai că nu apare în textele scripturistice, dar 
ea este contrazisă de pasajul biblic referitor la creaţie, care include 
diferenţierea în activitatea creatoare „bună” a lui Dumnezeu, de 
binecuvântarea căsătoriei în Cana şi de învățătura Sfântului Pavel 
despre trup ca „mădular al lui Hristos” (I Corinteni 6, 15), care chiar în 
starea căzută este capabil de sfințire (I Tesaloniceni 5, 23). Mult mai 
clară este afirmaţia Mântuitorului care confirmă bunătatea genului şi 
locul său în iconomia divină: „Dar de la începutul făpturii, bărbat şi 
femeie i-a făcut Dumnezeu”, astfel încât în cadrul căsătoriei, „nu mai 
sunt doi, ci un trup” (Marcu 10, 6-8)”. 

Prin urmare, genul nu este o reflexie târzie şi nici o concesie 
făcută răutății omeneşti. Thomas Hopko scrie: „Diferenţierea sexuală a 
făpturilor umane este un element esenţial al capacităţii lor de a reflecta 
şi de a participa la viața divină, al cărei conţinut este dragostea. Numai 
ca bărbat şi femeie, într-o comuniune strânsă, ființele umane se 


35 Într-o anumită măsură, problema este una metodologică. Mai exact, ea 
derivă dintr-o tendință spre texte-probă: selectarea unor pasaje din Scriptură 
sau din Sfinţii Părinţi şi comentarea lor în afara contextului. Această ispită ne 
pândeşte pe toţi, ea se ascunde în încercările noastre de a extrage din 
mărturiile biblice şi patristice învățături sistematice care de fapt nu se află 
acolo. Datorită importanței argumentării doamnei Karras și a semnificației 
acestei argumentări pentru antropologia ortodoxă, ar fi de folos să aruncăm o 
privire mai atentă la trimiterile patristice pe care le aduce în sprijinul tezei 
sale. Vezi nota extinsă de la sfârşitul acestui paragraf. 

împlinesc ca şi făpturi create după chipul şi asemănarea lui 
Dumnezeu”. 

Confuzia între termenii „carne” şi „trup” pare să fie responsabilă 
în mare măsură de opinia gnostică potrivit căreia trupul — şi, O dată cu 
el, genul — „nu are o dimensiune spirituală şi nici vreo semnificaţie 
ontologică”. O astfel de opinie se bazează pe ideea că trupul căzut, 
fizic, nu reflectă chipul lui Dumnezeu şi, prin urmare, genul nu este un 
aspect esenţial al umanităţii noastre. Am arătat că această opinie 
presupune un dualism trup-suflet care este străin Scripturii şi Tradiţiei 
ortodoxe. Ceea ce Dr. Karras numeşte „trupul în starea post- 
lapsariană”, este în realitate acea orientare a trupului pe care Sfântul 
Pavel o numeşte „carnea” (sarx) sau „vechiul Adam”. „Carnea” se 


3 Dr. Karras citează acest pasaj şi îl critică, dar îşi concentrează 
comentariul asupra întrebării dacă genul reflectă Persoanele Sfintei Treimi. 
Aceasta este o problemă dificilă — pe care Thomas Hopko a tratat-o cu mare 
atenție — dar nu priveşte teza sa principală, potrivit căreia genul este un 
„element esenţial” al existenţei umane, necesar pentru stabilirea comuniunii în 
dragoste între soți şi apoi între aceştia și Dumnezeu. 

7 Un bine cunoscut loghion din Evanghelia gnostică după Toma (Log. 27) 
pare să susțină ideea că diferența de gen va dispărea în Împărăţia lui 
Dumnezeu. Ca replică la întrebarea ucenicilor: „Noi, fiind copii, vom intra în 
Împărăție?”, lisus răspunde: „Când faceți din doi unul, şi faceți lăuntrul ca ŞI 
afară şi cele de sus ca şi cele de jos astfel ca să vă aduceţi bărbatul şi femeia 
într-unul singur, ca bărbatul să nu devină bărbat şi femeia să nu devină 
femeie; când veţi face ochi în locul unui ochi şi O mână în locul unei mâini şi 
un picior în locul unui picior şi un chip în locul unui chip, atunci veți intra în 
împărăție” (Angela Marinescu, Evanghelia după Toma, Anastasia, Bucureşti, 
1997, p. 54 — 55). Feminiştii au folosit această scriere apocrifă în sprijinul 
ideii că diferenţierea sexuală (şi în special dominaţia masculină) va dispărea în 
Împărăţia lui Dumnezeu. Ironia este că teologia gnostică a lui „cel singur” 
(monachos), în ciuda impresiei ce rezultă din acest loghion, afirmă de fapt că 
femininul va fi absorbit de masculin. Noul „chip” nu înseamnă ceva androgin 
şi nici lipsa sexului, ci „dominația masculină”. Este unul din motivele pentru 
care Biserica nu a acceptat această scriere gnostică drept „Evanghelia a 
cincea”. 

38 Sarx se referă la natura umană ca atare (loan 1, 14; vezi referinţe în J. 
Chryssavgis, The Ascent to Heaven, p. 66, n. 110), care de fapt semnifică the 
carnal mind (cugetul trupului): „dorinţa cărnii este moarte” (Romani 8, 6). 

referă în primul rând la aspectul superficial al ființei noastre, locul 
pasiunilor, în permanenţă supus ispitelor şi păcatului. Termenul e car 

Sfântul Pavel îl opune „cărnii” este nu „trupul”, ci ER D a 
limbajul biblic şi patristic este fluid, termenul trap” (ma) ata în 
general întreaga ființă: inimă, minte, carne şi duh (sau suflet). La 
înviere, trupul va fi cu siguranță schimbat: transformat dintr-un ~ 

fizic într-un „trup duhovnicesc” (1 Corinteni 15, 44), dar va En 
un trup unic, un singur ipostas, în continuitate cu existenţa sa terestră 
personală. (Să luăm, de pildă, arătarea lui lisus înviat către Mari 

Magdalena și ucenicilor Săi: Joan 20, Luca 24, etc. Deşi în rel 
mornent nu e recunoscut, o dată ce se descoperă prin cuvânt sau prin 
„frângerea pâinii”, El este perceput ca ceea ce este El în e Sa 
personală unică: Domnul înviat este acelaşi cu Iisus din Nazaret) 

E adevărat că literatura ascetică vorbeşte adesea despre tru în 
termeni negativi. Este vorba de fapt de lupta pe care monahii ie să 
o ducă pentru păstrarea castității şi a curăţiei gândului. Totuşi, atunci 
când Părinții folosesc cuvântul „trup” în acest context, ei se referi de 
regulă la noțiunea paulină de „carne”, locul războiului spiritual 
»Carnea” şi „trupul” nu sunt componente separate ale persoanei ümané 
care se află în opoziție față de „suflet”, aşa cum „carnea” şi „duhul” 
sunt părți sau aspecte diferite ale fiinţei noastre ce se află permanent în 
război. Aceasta este părerea comună, susținută şi de faptul că nici 
Scriptura şi nici scrierile patristice nu folosesc termenii în mod 
sistematic. „Sarx” (carne) şi „s6ma” (trup) reprezintă totalitatea 
persoanei, dar sunt privite din perspective diferite. De asemenea atunci 
gar termenii carne” şi „duh” sunt folosiţi împreună în contextul 
dualismului etic al Sfântului Pavel, fiecare se referă la persoana 
întreagă: „carne” pentru omul căzut şi „duh” pentru omul mântuit 
Expresiile pauline „cugetul duhului” şi „cugetul cărnii”, se referă deci 
la o orientare specifică a întregii fiinţe: spre viață şi pace sau s 
moarte (Romani 8, 5 - 6)”. l i 


, 2 John Chryssavgis exprimă clar acestea în The Ascent to Heaven, p. 52: 
Flesh — „carnea” în epistolele Sfântului Pavel înseamnă omul căzut, în totalitatea 
sa, în timp ce „duh” se referă la omul întreg, răscumpărat. Sarx este omul cel vechi 
care trebuie pus de-o parte, pentru a îmbrăca „omul cel nou” (Efeseni 4, 22 
Coloseni 3, 9). Acelaşi lucru se poate spune despre „suflet” (evreieşte i he k 
greacă psychê); omul nu posedă suflet, ci este un suflet viu (Facerea 2,7, nephesh ' 

Prin urmare, „Carnea” vizează orientarea persoanei spre păcat Şi 
moarte, de vreme ce „cugetul cărnii” se concentrează asupra lucrurilor 
acestei lumi şi nu asupra lui Dumnezeu. Pe de altă parte, „trupul” poate 
fi folosit în multe moduri. El poate reprezenta aspectul fizic sau 
psihologic al fiinţei noastre, fiind aproape sinonim în acest sens cu 
termenul „carne”. Dar el mai semnifică şi întreaga persoană, care prin 
har se poate transfigura după chipul lui Hristos. Primul sens îl găsim în 
meditaţia Sfântului Pavel despre „trupul morţii”, unde sinele (eul) este 
„carnal, vândut păcatului” (Romani 7, 14-25). Cel de-al doilea sens, îl 
găsim în apelul său de a „prezenta trupurile noastre ca o jertfă vie, 
sfântă şi plăcută lui Dumnezeu” (Romani 12, 1) şi în mustrarea făcută 
corintenilor (1 Corinteni 6, 18-20). Combinarea celor două sensuri 
apare în 1 Corinteni 15, 38 - 39, unde sarx este sinonim cu sâma. În 
sfârşit, sensul normativ apare din nou în mod clar în pasajul ce 
urmează (15, 44): la înviere, trupul fizic pământesc (sôma psychikon) 
va fi transformat într-un trup spiritual ceresc (sâma pnevmatikon). 
Apostolul se referă aici nu doar la carne, ci la întreaga persoană, la 
ființa întreagă a omului. Toate acestea ne duc la concluzia că 
umanitatea (adică „trupul” în stare pre-lapsariană) include şi genul, iar 
diferenţierea sexuală, ca aspect esenţial al existenţei trupeşti, va fi 


păstrată şi la înviere”. Diferenţierea sexuală este inerentă naturii 
N PIN SA E NE ivi RE N e CS) 


hayyah, psychen z6san). 
40 Dr. Karras afirmă că acest lucru introduce inevitabil — şi eretic — „un nivel 
ontologic intermediar între esență sau natură ... şi manifestarea ei concretă în 
persoană sau ipostas, iar aceasta duce la „negarea libertăţii absolute a persoanei în 
relaţia ei cu Dumnezeu şi cu celelalte persoane umane”. Dacă genul sau 
diferenţierea sexuală este înţeleasă ca o „funcţie” sau un „element esenţial” al 
naturii umane, atunci nu se mai poate ajunge la o asemenea concluzie. În mod 
sigur, natura trebuie depăşită: persoana, exercitându-şi libertatea, trebuie să treacă 
dincolo de limitele necesităţii naturale, pentru a atinge asemănarea cu Dumnezeu 
sau îndumnezeirea. Totuşi, natura şi persoana nu sunt două principii opuse. În 
limbajul lui Leonţiu de Bizanţ, natura este „enipostaziată”. Ea este „conținută de” 
sau este proprie, „specifică” persoanei. Pentru Vladimir L.ossky „natura este 
conţinutul persoanei, iar persoana, existența naturii”. Dacă natura este „depăşită” în 
creșterea dinamică spre asemănarea divină, ea nu este distrusă sau eliminată, ci este 
transformată în ceea ce trebuia să fie de la început. Ceea ce dispare este 
fragmentarea naturii în entități individuale. Theâsis-ul implică transformarea 
individului într-o persoană care exprimă complet şi perfect natura umană, creată 

umane, ea fiind dăruită de Creator „de la început”. Prin urmare, n 
putem accepta teza potrivit căreia genul nu are „nici o dimer a 
spirituală, nici o semnificație ontologică”. 7 iii 
Ca funcţie esenţială a naturii umane, genul permite procrearea 
care, nu în urma căderii, ci de la început, este binecuvântată de tie 
Dumnezeu ca mijloc prin care persoanele care-l poartă chipul, să poată 
participa la activitatea Sa creatoare (Facerea 1, 28; 2 23-24) Dacă 
evităm să confundăm genul cu sexualitatea (căzută), ana este evident 
că genul are într-adevăr şi „semnificație ontologică” precum şi o 
profundă „dimensiune spirituală”. Prin el, bărbatul i în ot 
împlini porunca divină de a se înmulţi şi a umple pământul, dar se t 
împlini şi unul pe celălalt prin iubire. l A 
Lăsând la o parte întrebarea dacă Sfânta Treime se poate oferi ca 
prototip, genul ca funcție a existenței trupeşti este dăruit de către 
Dumnezeu şi binecuvântat de către El, când l-a creat pe om Deci 
semnificaţia lui se extinde dincolo de plăcerea fizică şi chiar dincolo de 
procreare. Pentru că în cele din urmă, genul, care se exprimă în iubirea 
sexuală, este o imagine sau icoană a legăturii nupţiale ce-l uneşte pe 
Hristos cu toți cei care aderă la El prin credință. Totuşi acest a 
poate avea loc doar în contextul căsătoriei creştine, pe care am numit-o 
„unire conjugală monogamă, heterosexuală şi binecuvântată”. Acesta 
este singurul context care permite genului şi expresiei sale sexuale să 
primească o autentică valoare sacramentală. Unirea bărbatului cu 
femeia pentru a crea „un singur trup” este o taină profundă (mystêrion 
sacramentum) — ne spune Apostolul — şi este legată de unirea mistică, 
sacramentală între Hristos şi Trupul Său, Biserica. Christos Yannaras 
vorbeşte de acest aspect sacramental astfel: „Prin taina Căsătoriei, 


pentru a reflecta asemănarea cu natura divină. Astfel, Lossky poate afir | 
(împotriva Sfântului Grigorie de Nyssa şi a Sfântului Maxim) că Eva, luată di h 
trupul lui Adam, „os din osul lui, carne din carnea lui”, noua ereu pa ă 
completat firea lui Adam; Eva a fost o singură natură cu el, un singur tru eu e 
Prin urmare, el ajunge la concluzia că: „Persoana devine chipul desăvârşit al ini 
Dumnezeu prin dobândirea asemănării, care înseamnă desăvârşirea Ep oa 
tuturor oamenilor”. Din moment ce această natură comună aparţine în safe 
A pă lui Adam şi Evei înainte de păcat, se poate înţelege că genul este d 
e Sa PA al naturii umane, care va rămâne şi în viața de după înviere. 
ertatea moralei, p. 167. 

Biserica îi conferă iubirii „eros”-ului — i dag i 
eliberând puterea iubitoare a omului de supunere la pa i 
naturală și manifestând în unirea bărbatului cu femeia o imag 
împlinire a Bisericii, harisma „adevăratei vieți E OONA 
În aceeaşi tonalitate, Ortodoxia priveşte căsătoria ca p A ia 
creştină, o unire în şi cu Hristos“. Ţinta finală a o n 
identică cu a monahismului: theôsis sau participarea eternă la v e 
Dumnezeu. Ca şi monahismul, căsătoria creştină presupune o ia aa 
asceză: o luptă spirituală, bazată pe pocăința permanentă. mr : 
scrie: „la adevărata feciorie şi adevărata căsătorie se ei apetit 
drum al crucii: negarea de sine, şi dăruirea ascetică de Sic, o- Ac ca 
Cale a Crucii e simbolizată în ceremonia ortodoxă a asr di x 
cununile nupțiale, care sunt coroane ale victoriei A i 
acelaşi timp. „O, Sfinților Mucenici „cântă o EA 
procesiunii nupțiale „care bine v-aţi nevoit şi v-aţi încununat, rugaț 
Domnului să se mântuiască sufletele noastre REET 
Căsătoria creştină angajează cuplul într-un război duhovni F 
neîncetat, la fiecare nivel al vieții celor doi. Prin pocăință ag de 
prin căutarea iertării, mândria se transformă în age ră il 
egoistă în devoțiune jertfelnică. Pe de altă parte, pad up - s ai $ E 
pe cei doi într-o lucrare „preoțească , întrucât ei se o r a p 
sine şi unul pe celălalt lui Dumnezeu, ca o „jertfă de ceai la șa d 
sau ţinta finală a unirii conjugale este deci mântuirea celuilalt , 


î i ântării isericii sunt 
42 Deci „căsătoriile” făcute în afara binecuvântării sacramentale a a T 
” - - . . d. c 
simple aranjamente sociale, consfințite din motive ne Pa a “ T a 
i ă 2 irituală. Faptul că 
ropr dar fără vreo valoare spirituală ma 
transferul de proprietate, etc.), t i T 
în căsători t o convenție practică, 
i ini vă torie doar ceva mai mult decâ tie Í, 
mulți creştini văd în căsă c i 
explică rata mare a divorțurilor. Acesta este un subiect pastoral de importanț 
majoră ce trebuie abordat în fiecare comunitate parohială. 


43 yp; 
Ibid., p. 168. RANT BRE 
$ Sieen Guroian exprimă foarte clar acest lucru: „Căsătoria este o a i 
ED ia Š f Jos 
martiriu, [...] o imagine şi o experiență ce anticipa noua Ga în y A < 
i pe ; i 
i i i i elibera alitate, este transformat într-o dorinț 
titate şi eliberat de senzualitate, 
si ge ivă i luilalt. De asemenea, jertfa de sine 
istă şi ri vă pentru binele celuilalt. A „CE, Sini 
egoistă şi o preocupare acti WD s i x Aa 
ct o comuniune liberă, neconstrânsă de păcat sau de necesitatea natural 

eşti legat veşnic printr-un legământ de credincioşie şi iubire jertfelnică. 
Dată fiind banalizarea căsătoriei în zilele noastre, chiar în cadrul 
cuplurilor creştine, aceasta este cu siguranță o „învățătură grea” pe care 
mulți ar ridiculiza-o. Dar ea trebuie rostită în bisericile noastre, dacă 
vrem să se concretizeze în experienţa noastră. La fel trebuie afirmate 
consecinţele acestei învățături pentru toate aspectele comportamentului 
sexual, inclusiv relaţiile pre-conjugale, extra-conjugale şi homo- 
sexuale, precum şi masturbarea şi pornografia. În următorul capitol mă 
voi referi pe scurt la implicaţiile morale ale fiecăruia din acestea. 


Notă extinsă 


În privința punctului de vedere expus de către Dr. Karras, potrivit căruia 
diferenţierea sexuală nu va mai exista după înviere, trebuie să examinăm 
contextul în care apar textele ce vin în sprijinul acestei idei. Doamna Karras 
citează pasaje întregi din Sfântul Vasile şi Sfântul Grigorie Teologul pentru a 
susține idea potrivit căreia „Părinţii afirmă că trupul fizic nu reflectă chipul lui 
Dumnezeu”. „Sfântul Vasile — spune ea — este ferm în distincţia pe care o face 
între persoana exterioară şi cea lăuntrică. Omul adevărar este cel lăuntric; cel 
exterior, pur şi simplu șine de omul lăuntric”. Ea adaugă apoi un citat din 
Sfântul Grigorie: „Natura femeii o depăşeşte pe cea a bărbatului în lupta 
comună pentru mântuire şi demonstrează că distincția dintre masculin şi 
feminin este una a trupului, nu a sufletului”. 

Ea încearcă să demonstreze că ontologic — la nivelul sufletului — bărbatul 
şi femeia sunt creaţi la fel. Acest lucru este dincolo de orice dubiu, atât în 
Scriptură cât şi la Sfinţii Părinţi. Dar se face apoi un salt de la egalitatea 
esenţială, ontologică dintre bărbat și femeie, la dubla concluzie că trupul nu 
reflectă chipul lui Dumnezeu şi că, prin urmare, diferenţierea sexuală va 
dispărea în existenţa înviată. Raționamentul acesta presupune un dualism între 
„omul exterior” (trupul) şi „omul lăuntric” (sufletul), riscând o îndepărtare de 
concepţia biblică şi patristică. 

Atunci când distinge între omul „exterior” şi cel „lăuntric” (literal, omul 
„manifest”, anthrâpos phainomenon, şi omul „dinlăuntru” sau „interior”, 
anthrâpos es6), Sfântul Vasile se referă la distincția făcută de Sfântul Pavel în 
Epistola a Il-a către Corinteni 4, 16: „Chiar dacă omul nostru cel din afară 
(ex6 anthr&pos) se trece, cel dinăuntru (es6 hêmôn) se înnoieşte din zi în zi”. 


toria devine o intrare în Împărăţie prin răstignire (ask€sis)”, [incarnate love, 
p. 105]. 


7 

Nu este vorba aici de trup în contrast cu sufletul. Apostolul, preluând într-un 
context creştin o temă familiară din filosofia platonică, neoplatonică şi stoică, 
pune în contrast viața interioară a persoanei — umplută şi condusă de Duhul — 
şi dimensiunea „cărnii”, care este supusă păcatului şi ispitei (din context 
observăm că se are în vedere deteriorarea fizică ca urmare a persecuției şi a 
solicitării extreme în misiunea apostolică a Sfântului Pavel). 

Cu alte cuvinte, „omul lăuntric” reprezintă „noua făptură” în Hristos, 
persoana umană umplută de Duh şi întărită prin credință (Efeseni 3, 14-19; 
Coloseni 3, 10). De cealaltă parte, „omul exterior” este „vechiul Adam”: 
aspectul vizibil, vulnerabil al existenței umane, supusă păcatului şi „trecerii”. 
Tensiunea nu este dualistă (trup-suflet), ci esharologică. Este vorba de 
transformarea continuă a întregii persoane, de la creația veche la cea nouă (II 
Corinteni 5, 17), din slavă în slavă (H Corinteni 3, 18), ce va culmina la 
înviere. Sfântul Pavel arată că Mântuitorul, prin această transformare 
spirituală, „va schimba trupul (sâma) nostru smerit ca să fie asemenea trupului 
slavei Sale” (Filipeni 3, 21). Această metamorfoză eshatologică se referă la 
„trup”, adică la întreaga persoană, în identitatea ei „ipostatică” originară. 

Sfântul Vasile îl urmează pe Sfântul Pavel atunci când distinge „doi 
oameni” (duo gnôrizô anthrâpous): unul manifest şi un altul ascuns, nevăzut. 
În unele privinţe, spune el, noi suntem „dubli” sau „duali” (diploi), dar 
suntem, de fapt, în mod esenţial o ființă „lăuntrică” (endon esmen). Dualitatea 
se referă la ceea ce este esenţial: viața „interioară” a „noii făpturi în Hristos”, 
în contrast cu ceea ce trece: trupul (fizic), pasiunile. Ceea ce rămâne este 
„sufletul” (psyche), adaugă el, adică raţiunea umană ca aspect al chipului lui 
Dumnezeu. 

Confuzia apare datorită faptului că Sfântul Vasile, alături de mulți alți 
Părinţi greci, foloseşte în acelaşi timp limbajul biblic şi cel filosofic. Luat în 
afara contextului, acest pasaj poate fi interpretat în sensul în care doreşte Dr. 
Karras, sugerând un dualism fundamental în gândirea Sfântului Vasile între 
trup şi suflet. Cuvântul „trup? se poate referi, într-adevăr, la aspectul 
coruptibil al existenţei umane (deşi mai potrivit ar fi termenul „carne”). În 
aceeaşi omilie (1, 6), de pildă, Sfântul Vasile — urmând pe Platon, Filon şi 
Origen — limitează sensul cuvântului sâma (trup) la aspectul tranzitoriu, 
schimbător al omului, care nu reflectă chipul lui Dumnezeu: „nu suntem după 
chipul lui Dumnezeu prin trup. Pentru că forma trupească este supusă 

stricăciunii”. Subiectul aici este „formă” (morph?) şi „forma trupească” este 
într-adevăr trecătoare, în aşa măsură că Sfântul Vasile o identifică cu ceea ce 
este coruptibil (de exemplu creştere, îmbătrânire, sănătate bună sau proastă, 
patimi). În acest sens, „trupul” este apropiat ca sens „cărnii”. Într-un alt loc, 
Sfântul Vasile foloseşte noţiunea de s6ma în sensul ei larg, normativ, 


H 

referindu-se la persoană în totalitatea ei. [Cf. L2, unde trup” este 
echivalentul „sinelui”, care, aşa cum se indică la E 2, 20, exprimă EA 
Creatorului şi implică faptul că — într-o anumită măsură — sâma egô chiar 
reflectă imaginea divină. Prin contrast la I: 6, 1-5; I: 7, 15 şi II: 3; 1-5; II: 2 
20f, unde „trup? semnifică persoana întreagă, creată după chipul ta 
Dumnezeu. Chiar şi în referirile anterioare, unde Sfântul Vasile pare să 
vorbească de un dualism trup-suflet, contextul este moral, nu ontologic. În i 
T 5, de exemplu, virtuțile sufletului în evoluția sa spre desăvârşire se 
manifestă în şi prin trup, care este „instrumentul” sufletului si nu antiteza s 
ontologică]. i i 
| Dr. Karras îl citează, de asemenea, pe Sfântul Grigorie Teologul (care laudă 
virtutea surorii sale Gorgonia), afirmând că „distincţia între bărbat şi femeie este 
una trupească, nu sufletească”. Scopul ei este de a dovedi convingerea Sfântului 
Grigorie că virtuțile morale ale femeii sunt egale sau chiar mai mari decât cele ale 
bărbatului. Sufletul este sediul virtuţilor, pe care bărbatul şi femeia le împărtăşesc 
în aceeaşi măsură, femeia fiind în unele privințe superioară. Totuşi aceasta i 
înseamnă că genul este strict fizic şi va dispărea în viaţa de după înviere 
Preocuparea ei lăudabilă de a accentua „egalitatea ontologică” dintre bărbat şi 
femeie o conduce la concluzia nefondată potrivit căreia, deoarece o femeie poate 
întrece un bărbat în problemele spirituale şi deoarece verbul andriz („a fi 
bărbătesc”) este folosit pentru a descrie femeile sfinte, urmează că dena 
sexuală nu va mai exista după înviere. l 
De fapt, tot ce poate fi spus aici e ceea ce chiar ea afirmă: faptul că 
andrizô, în limbajul patristic, „este folosit pentru a trece dincolo de 
diferențierea sexuală tradițională”. Putem accepta acest lucru dacă întelegem 
diferențierea sexuală tradițională nu în sens ontologic, ci în sensul unei 
discriminări, considerând femeia inferioară bărbatului (moral, spiritual şi chiar 
fizic). Dacă însă înțelegem prin aceasta că genul în sine nu SA fi o 
caracteristică a trupului înviat (sâma pneumatikon din 1 Corinteni 15 44) 
concluzia pur şi simplu nu rezultă din premise. i l 
i Același lucru îl putem spune despre un alt pasaj, luat dintr-un panegiric 
rostit de către Sfântul Grigorie la moartea fratelui său, Sfântul Cezar. Punând 
alături Galateni 3, 28 şi Coloseni 3, 11, Sfântul Grigorie afirmă că suntem una 
în Hristos, „că putem să nu mai fim bărbat şi femeie, barbar, scit, sclav sau 
liber, ci putem purta în noi forma lui Dumnezeu” (ton theion charaktêra: 
„amprenta divină” — aşa cum Hristos Însuşi este chiar „amprenta” naturii sau 
fiinţei Tatălui, Evrei 1, 3). Trebuie să ne amintim că este vorba de o predică 
rostită la o înmormântare, în care Sfântul Grigorie vorbeşte despre taina Ba 
şi despre nădejdea învierii. În această viață, spune el, suntem legați atât de 
carne (sarkos), cât şi de spirit (pneumatos). „Trebuie să mă ASOP cu Hristos, 

să înviez cu Hristos, să fiu împreună moştenitor cu Hristos, să devin un fiu al 
lui Dumnezeu, chiar dumnezeu însuşi” (huion genesthai theou, theon auton). 
Totul trebuie privit din perspectivă eshatologică, inclusiv trimiterea din 
Epistola către Galateni 3, 28. Sfântul Grigorie distinge între pământesc şi 
ceresc, muritor şi nemuritor, umil şi înălțat. În acest context funerar, el 
deplânge caracterul schimbător al existenţei pământeşti. El mulţumeşte totuşi 
că moartea lui Cezar i-a reamintit de esența credinței sale, din moment ce 
aceasta l-a făcut „mult mai doritor să părăsească lumea acesta”. Accentul său 
cade pe unitatea în Hristos, unde toate diferențele lumeşti vor fi depășite, 
inclusiv cele care separă sexele, grupurile etnice şi clasele sociale. Prin 
urmare, accentul este pus pe eliminarea diviziunii şi nu pe particularitatea 
ontologică a persoanelor în cauză. Aceasta înseamnă că este greşit să se 
folosească acest pasaj (ca şi cel al Sfântului Vasile) pentru a afirma că 
„trupul” nu reflectă chipul lui Dumnezeu sau că genul nu va fi o caracteristică 
a existenţei personale în Împărăţia lui Dumnezeu. [Critici similare au fost 
aduse poziţiei lui Karras de către David Ford, Women and Men in the Early 
Church. A se vedea în special p. 148, nota 2, care face referire la un alt articol 
al lui Karras unde acesta susţine că, potrivit Sfântului loan Gură de Aur, în 
viaţa de apoi nu va mai exista diferenţă de gen. Profesorul Ford face referire la 
„convingerea Sfântului loan Gură de Aur că în mod cert căsătoria realizată pe 
pământ va continua într-un anume mod în Rai”, şi concluzionează, pe baza 
propriilor cercetări asupre gândirii Sfântului loan Gură de Aur, că „pentru 
acesta, distincţiile de gen se vor prelungi în tărâmurile cereşti. (Şi în mod cert, 
putem adăuga, Theotokos nu va înceta vreodată să fie mama Fiului lui 
Dumnezeu)”. În capitolul al doilea din acest studiu el oferă o perspectivă 
generală asupra teologiei Sfântului loan Gură de Aur asupra căsătoriei]. 

Mai putem adăuga un lucru, nesemnificativ în aparență: Sfântul Grigorie 
îl numeşte pe Cezar cu pronumele „el”! Pentru Sfântul Grigorie, fratele 
răposat nu este mai puțin „bărbat” decât atunci când era în viaţă; şi nimic nu 
sugerează că „masculinitatea” va dispărea la înviere. Cei care progresează în 
thesis, în asemănarea cu Dumnezeu, până când „devin dumnezei” poartă 
aceeaşi identitate personală pe care au avut-o de la naştere. Ei nu devin 
androgini (şi nici „neutri”). Această idee nu este contrazisă de Sfântul 
Grigorie care afirmă că în Dumnezeu vom „purta în noi numai amprenta 
divină” şi vom fi modelaţi de către Dumnezeu astfel încât vom fi recunoscuţi 
numai prin aceasta. Pentru că persoana € cea care ajunge la asemănarea cu 
Dumnezeu, iar genul este un semn distinctiv esenţial al identității personale. 

Responsabilitatea legământului conjugal 
şi comportamentul sexual 


„Păcatul este o încercare de a umple un gol.” - 
Simone Weil 

dar într-un mod diferit: soția prin acceptarea bărbatului ca şi „cap” al 
familiei, iar bărbatul prin iubirea oferită soţiei sale”. N 
Datoriile şi obligaţiile relaţiei conjugale sunt reciproce şi întru 
totul egale. Soţul şi soţia exercită funcțiuni diferite în sânul familiei, la 
fel cum preotul şi laicul o fac în „familia” comunității parohiale. 
Totuşi, aceste funcțiuni sunt complementare, fiind eficace doar atâta 
timp cât se bazează pe egalitatea deplină şi necondiționată a fiecărei 
părţi implicate, în ce priveşte statutul ontologic şi valoarea spirituală. i 
i Autentica ierarhie în cadrul Sfintei Treimi sau în Biserică, 
presupune o astfel de egalitate. Ordinea în sânul Sfintei Treimi depinde 
de originea şi funcțiunea fiecărui ipostas: Tatăl este sursa, cauza şi 
izvorul nenăscut al Fiului şi al Duhului, precum şi al întregii creații; 
Fiul este născut din veci de către Tatăl şi are în iconomia divină rolul 
de Descoperitor, Izbăvitor şi Mântuitor; Duhul purcede din veci de la 
Tatăl şi e trimis, în cadrul aceleiaşi iconomii, din Tatăl prin Fiul să 
creeze, să inspire, să sfințească şi să susțină Biserica. Totuşi, această 
lucrare complementară este posibilă doar pentru că cele Trei Persoane 
împărtăşesc aceeași ființă şi voinţă divină comună. E 
În cadrul Bisericii, relaţiile ierarhice sunt de asemenea stabilite 
atât prin origine: Botezul şi Hirotonia conferite de către Dumnezeu, cât 
şi prin funcțiune: slujirea specifică asumată de ierarhia formată din 
episcop, preot, diacon şi laic. Episcopul este păstorul conducător şi 
apărătorul unităţii, drept învățând „cuvântul adevărului”; preotul e 
„părintele” comunităţii şi slujitorul Sfintelor Taine; iar laicul e trimis 
spre a da mărturie lumii întregi. Dacă putem vorbi despre hirotonie ca 
Taină ce oferă „harul dumnezeiesc”, putem susține de asemenea că 
acest har „pe cele neputincioase le vindecă şi pe cele cu lipsă le 
împlineşte”. El nu conferă însă vreun statut sau vreo valoare ontologică 
specială. Ierarhia presupune şi chiar reclamă egalitatea deplină a 
membrilor săi, egalitate ce derivă din statutul de persoane create după 


+5 Conceptul de „headship” (cap) este unul care trebuie exploatat mai mult 
decât a fost până acum. În ce măsură este el propriu relaţiei conjugale şi în ce 
măsură este condiționat din punct de vedere cultural? In societatea modernă, 
unde ambii parteneri lucrează sau unde soțul îşi asumă responsabilitatea 
domeniului casnic în timp ce soţia îşi face o carieră, cum poate fi exercitată de 
către soț funcţia sa de „cap” (headship) ? 

„chipul lui Dumnezeu şi chemate în aceeaşi măsură la asemănarea 


dumnezeiască. 

Acelaşi lucru se întâmplă în cadrul familiei. Dacă se poate vorbi 
despre o ordine ierarhică între soţ, soție şi copii, acest lucru se face cu 
referire la originea lor, exprimată funcţional în termeni de roluri specifice 
de tată, mamă şi copil. Aşa cum se arată în Epistola către Efeseni (5, 21, 6, 
4) şi în Epistola către Coloseni (3, 18-22), aceste roluri privesc datoriile și 
responsabilităţile celor care se împărtăşesc în mod egal din noua viață în 
Hristos. Nu se poate vorbi de vreo superioritate spirituală sau ontologică a 
unui rol anume. 

Şi totuşi, aceste roluri sunt specifice fiecărui gen în parte. Chiar 
dacă soţul de azi este sau nu cel care întreține familia şi chiar dacă 
soția se ocupă sau nu de problemele casnice, ei îşi pot împlini 
îndatoririle şi responsabilităţile ce decurg din legământul pe care l-au 
făcut, doar atâta timp cât îşi asumă rolul patern şi, respectiv, matern în 
cadrul familiei. Desigur, există astăzi mai multă confuzie ca niciodată 
cu privire la conţinutul acestor roluri. Motivul nu este însă vreo 
ambiguitate în funcțiunile stabilite de către Dumnezeu, ci mai degrabă 
este vorba despre o devalorizare a specificității de gen care s-a petrecut 
în societatea occidentală în ultimele decenii. Biserica priveşte critic 
„unisexismul” pentru că acesta promovează devalorizarea de care 
vorbeam, sfârşind într-un amestec al rolurilor celor două sexe. Dacă 
mănăstirile noastre insistă ca femeile să poarte fustă în loc de pantaloni 
atunci când participă la slujbe, şi dacă unele parohii îndeamnă încă 
femeile să-şi acopere capul, aceasta se petrece în primul rând pentru a 
înțelege şi respecta specificitatea de gen şi pentru a evita orice 
confuzie“. La fel în sânul familiilor, Biserica îndeamnă cuplurile să-şi 
împlinească rolurile specifice, recunoscute în toate culturile ca patern 
şi matern, oricât de dificil ar fi să definim exact aceşti termeni. 


“5 Acesta este înţelesul remarcii Sfântului Pavel în 1 Corinteni 11, 2-16. 
Dacă femeia îşi acoperă capul „datorită îngerilor” este pentru că, în mintea 
evreilor şi a creştinilor din acea vreme, îngerii erau responsabili de rânduiala 
(taxis) din locaşul de închinare (cf. 1 Corinteni 14, 40) : „toate să se facă după 
rânduială şi cu cuviință”. Acoperirea capului ar putea fi recomandată ŞI pentru 
a nu stârni pofta în ochii bărbaților. Dar este interzisă bărbaţilor şi obli gatorie 
pentru femei, în primul rând pentru a împiedica confuzia între sexe. 

S-a afirmat pe bună dreptate că problema teologică majoră a 
zilelor noastre este cea a sexului şi a sexualităţii. În această privință, 
există o dezbatere curentă ce vizează sensul paternității şi al 
maternității. Pentru trasarea specificului celor două roluri, s-au folosit 
termeni ca „activ/pasiv”, „jertfitor/receptiv”, „protector/educator” şi 
„după chipul lui Hristos/după chipul Duhului”. Nici unul însă nu este 
potrivit, întrucât se poate uşor demonstra că fiecare expresie se referă 
atât la bărbat (soţ) cât şi la femeie (soţie). Dezbaterea, ce include 
căutarea unui limbaj teologic adecvat, este totuşi necesară şi 
folositoare. Aşa cum afirma J. Potter Stewart, referindu-se la 
pornografie, spunem despre specificitatea de gen că nu o putem defini 
cu exactitate, dar o putem recunoaşte. Acest lucru confirmă o intuiţie 
veche precum naraţiunea din cartea Facerii: genul este un element 
esenţial şi durabil al umanității noastre, o funcţie a naturii noastre 
umane „personalizate”. 

Am insistat atât de mult asupra acestui subiect, întrucât el este 
foarte important în discuţia privind comportamentul sexual. Dacă 
genul şi expresia sa sexuală nu are nici importanță ontologică şi nici 
una spirituală, atunci comportamentul sexual se reduce la viața 
pământească, fără nici un fel de consecinţe viitoare şi veşnice. În acest 
caz, moralitatea sexuală ar fi o simplă problemă psihologică sau 
sociologică, şi nu una teologică. Pe de altă parte, dacă sexele sunt 
ontologic egale şi complementare, împărtăşind o natură comună, dar 
oglindind, în moduri adecvate genului lor specific, frumuseţea şi 
perfecțiunea naturii divine, atunci conduita sexuală influențează direct 
creşterea persoanei către asemănarea cu Dumnezeu. Tradiţia ortodoxă 
susţine acest punct de vedere. După ce am accentuat semnificaţia 
veşnică a genului, ne-am referit şi la egalitatea ontologică a sexelor, 
pentru a combate „sexismul” şi exploatarea sexuală, dar şi pentru a 
situa comportamentul sexual în cadrul legământului eshatologic şi 
sacramental ce conferă soțului şi soţiei o responsabilitate egală în 
atingerea prin har a îndumnezeirii existenţei lor personale. Nimic din 
ceea ce putem spune despre sexul extra-conjugal sau homosexualitate 
(sau, de exemplu, despre avort şi fertilizare in vitro) nu are vreo 
importanță teologică dacă nu afirmăm de la început că, în ochii lui 
Dumnezeu, bărbatul şi femeia sunt (prin fire) ontologic egali şi că 
fiecare gen posedă propria valoare eternă. 

Virtutea castităţii 


3 Care este atunci semnificația teologică a comportamentului sexual 
în cadrul şi în afara unirii conjugale? Într-un cuvânt, sexualitatea este 
criteriul care determină şi descoperă angajamentul nostru în cadrul 
legământului făcut de către Dumnezeu cu poporul Său. În mare 
măsură, angajamentul nostru şi fidelitatea faţă de acest legământ se 
măsoară prin sexualitate. De notat faptul că vorbele lui lisus cu privire 
la angajamentul de neîncălcat al căsătoriei sunt urmate de cele privind 
celibatul voluntar: „sunt fameni care s-au făcut fameni pe ei înşişi 
pentru împărăţia cerurilor” (Matei 19, 8-12). În Biserică există două 
vocaţii esențiale: nu celibatul „clerical” şi „laic”, ci celibatul consacrat 
ŞI unirea conjugală binecuvântată. Deşi mulţi Sfinți Părinţi preferă 
castitatea, Ortodoxia a afirmat în general că cele două vocaţii sunt 
egale în privinţa valorii spirituale şi a posibilităților de a conduce pe 
om la mântuire. Biserica îi cheamă pe cei necăsătoriți la celibat din 
acelaşi motiv pentru care îi cheamă pe unii la viata monahală: ca prin 
harul Duhului să transforme pofta în iubire, eroticul în er6s. Totuşi 
Biserica învaţă despre căsătorie că are aceeaşi finalitate atunci când 
iubirea purificată şi sfinţită este oferită liber partenerului şi copiilor. 

| Sexualitatea are deci o semnificaţie spirituală şi teologică profundă, ca 
şi calvarul în care lupta ascetică conduce către transcendenta naturii umane 
decăzute. Dacă tradiția apostolică condamnă „păcatele cărnii” este pentru 
că drumul spre Impărăţie trece prin castitate, fie în cadrul căsătoriei fie al 
vieţii celibatare. Prin autentica feciorie, omul se depăşeşte mai degrabă 
decât se neagă pe sine. Ca disciplină a spiritului, ea promovează plinătatea 
integritatea şi stabilitatea persoanei, concentrând energia sexuală din 
direcţia sinelui şi a nevoilor sale, spre Dumnezeu. 

Deşi este pe deplin compatibilă cu sexualitatea conjugală 
castitatea în cadrul căsătoriei va impune limite exprimării sexuale 
(împotriva expresiei hedoniste că „totul trece”), dirijând în acelaşi timp 
iubirea cuplului astfel încât să-i cuprindă pe amândoi partenerii în 
devoțiune, atenţie şi bucurie reciprocă. Pe de altă parte, castitatea ca 
feciorie este o vocaţie specială care reflectă, în primul rând, curăția 
personală, lepădarea de sine şi credincioşia fată de Dumnezeu a 

Pururea Fecioarei Maria. Este o vocaţie eclezială, întrucât ea reflectă în 
şi pentru Biserică, credincioşia necompromisă cerută de la fiecare 
creştin faţă de legământul pecetluit de către Dumnezeu cu poporul Său. 
Credincioşia, în cazul ambelor vocaţii, înseamnă primirea iubirii pe 
care Dumnezeu o numeşte iubire nupțială, în viața cuplului căsătorit 
sau a călugărului solitar. l RA 

De aceea literatura ascetică abundă în imagini aparent 
contradictorii : cea a soților, al căror legământ conjugal şi comuniune 
cu Dumnezeu sunt adâncite prin castitate, şi cea a călugărului care se 
raportează la Dumnezeu printr-o virtuală unire nupțială. Prima 
imagine, care descrie ambele vocaţii — conjugală şi monahală — este 
cea a căsătoriei: căsătoria înțeleasă ca angajament etern al fidelității 
iubitoare între Hristos şi Biserică. Telos-ul sau împlinirea ambelor 
vocaţii constă în participarea veşnică la ospăţul conjugal al celui care 
este atât Mielul jertfit, cât şi Mirele (Apocalipsă 19, 9; 21, 2; 22, 17). 


Sexualitatea premaritală 


Acest tip de reflecţie ne oferă bazele trasării unor concluzii concrete cu 
privire la activitatea sexuală pre-maritală şi extra-conjugală, precum şi la 
homosexualitatea activă. Rostul principal al sexualității constă în procreare, 
care până nu demult a fost universal recunoscută ca avându-și locul potrivit 
în cadrul uniunii familiale create de soț şi soție. Presiuni actuale privind 
crearea unor familii surogat, familii de homosexuali sau cu un singur 
părinte, deformează înțelegerea fundamentală a Bisericii asupra a ceea ce 
Dumnezeu numeşte „familie”: un bărbat şi o femeie care devin „un Singur 
trup”, pentru adâncirea iubirii lor reciproce prin creşterea „roadei trupului 
lor”. Prin urmare, puterea de a uni a căsătoriei este în mod esențial legată 
de potențialul ei procreator. Dacă, dintr-un motiv anume, un soț şi soția sa 


+1 Acest punct de vedere este împărtăşit şi de învățătura tradițională 
romano-catolică. Cf. Humanae Vitae, nr. 12: „Este o legătură strânsă între 
înțelesul unificator şi înțelesul procreator al actului conjugal şi ambele sunt 
esenţiale în actul conjugal. Această legătură a fost stabilită de către Dumnezeu 
ŞI omului nu-i este permis să o rupă după voia lui.” (Citat din John F. Harvey, 
The Truth About Homosexuality, San Francisco, CA: Ignatius Press, 1996, 
124, nr. 1). Acest argument este folosit în tradiția catolică pentru a respinge 

“nu pot avea copii, unirea lor conjugală nu este diminuată. Dar, aşa cum 
arată suferința unui cuplu steril, căsătoria şi sexualitatea îşi găsesc 
împlinirea şi îşi ating scopul în aducerea pe lume a unei noi vieţi. 

De aceea Ortodoxia, ca şi Catolicismul, insistă asupra faptului că, 
la fiecare act al relaţiei sexuale, cuplul trebuie să accepte posibilitatea 
concepției. În cazurile în care sunt luate măsuri pentru evitarea 
zămislirii, dar aceasta are totuşi loc, cuplul va trebui să primească 
această viață nouă cu recunoștință şi bucurie. Ei o vor primi ca un dar 
al lui Dumnezeu, o vor preţui, proteja şi hrăni pe toată perioada 
sarcinii. Dar mai ales, vor fi conştienţi că orice decizie de a avorta acea 
viaţă nu poate fi privită de Biserică decât ca cel mai mare păcat, 
echivalent cu crima. Spre deosebire de clericii catolici, episcopii şi 
preoții ortodocşi de astăzi sunt de acord de obicei că în cadrul 
cuplurilor căsătorite ar putea să practice o formă de planning familial, 
incluzând unele metode de control al naşterii (adică al zămislirii). 
Totuşi, nu toți sunt de aceeaşi părere. Acest dezacord ne arată că în 
Ortodoxie procrearea e înțeleasă ca principalul scop şi justificarea 


contracepția, considerată ca fiind imorală, de vreme ce fiecare act sexual 
trebuie să fie deschis procreării. Majoritatea eticienilor ortodocşi nu sunt de 
acord că legătura strânsă dintre dimensiunea unificatoare şi procreativă a 
actului sexual exclude folosirea în totalitate a mijloacelor contraceptive, dacă 
nu sunt avortive şi dacă există o cauză serioasă pentru prevenirea temporară a 
sarcinii. Vezi comentariile lui Stanley Harakas despre transmiterea vieţii, în 
Living the Faith, Minneapolis, MN: Light & Life Publishing, 1993, p. 130- 
136. Referindu-se la eticienii ortodocşi care acceptă unele forme de 
contracepție, el spune: „mulți din aceşti autori... pun accentul pe aspectul 
sacramental al căsătoriei, văzând relaţia sexuală dintre soți ca un aspect al 
creşterii reciproce a cuplului în dragoste şi unitate. Acest fel de abordare nu 
numai că permite, dar şi încurajează relațiile sexuale între soț şi soţie, pentru 
ei înşişi, ca expresie a dragostei reciproce. Această părere încurajează clar 
folosirea metodelor contraceptive pentru scopul limitării numărului de copii”. 
(132). Părintele S. Harakas discută în detaliu această problemă, în 
Contemporary Moral Issues, p. 78-82. El ajunge la următoarea concluzie: 
„Ceea ce afirmăm noi este că, dacă un cuplu căsătorit are copii sau îşi 
planifică numărul de copii şi doreşte să continue relaţiile sexuale în anii 
următori, ca o expresie a dragostei lor şi pentru adâncirea unității personale şi 
conjugale, contraceptia este acceptată în Ortodoxie”. 

esenţială pentru activitatea sexuală. Prin urmare, aspectul unificator al 
iubirii sexuale este doar un corolar binecuvântat al procreării, ce 
reprezintă un dar pentru care trebuie să ne bucurăm şi să aducem 
mulțumire, cu atât mai mult cu cât principalul scop al căsătoriei 
creştine este participarea directă la lucrarea creatoare a lui Dumnezeu 
prin creşterea de prunci. 

Relaţiile sexuale pre-maritale şi extra-conjugale (adulterul) 
nesocotesc legământul pe care căsătoria e menită să-l stabilească. 
Sexul pre-marital ia una din cele două forme cunoscute: fie a relației 
întâmplătoare între cunoştinţe, fie cealaltă, a relației mai adânci între 
două persoane care vor să se căsătorească. În primul caz, singurul scop 
este plăcerea — pentru distracţie şi satisfacţie — cu accentul pe sine şi pe 
nevoile şi dorințele personale. Pentru că lipseşte angajamentul personal 
şi, prin urmare, responsabilitatea personală, actul respectiv echivalează 
cu exploatarea celuilalt, chiar şi atunci când dorinţa este reciprocă. De 
aceea nu poate fi considerat, în limbaj catolic, decât un „rău moral”. 
Cu alte cuvinte, în concepția Bisericii actul sexual este păcat în afara 
angajamentului conjugal. 

Mai dificil de abordat este cazul relaţiilor sexuale între două 
persoane care doresc să se căsătorească. Aceasta nu pentru că 
atitudinea Bisericii ar fi ambivalentă, ci întrucât există în societatea 
contemporană o frecvenţă ridicată a cuplurilor necăsătorite care trăiesc 
împreună, indiferent dacă ei consideră că această relație este de probă 
sau nu. În urma acestui fenomen, un cuplu logodit doreşte să-şi 
exprime dragostea şi în mod sexual. De ce ar fi ei obligați să aştepte, 
mai ales dacă situaţia financiară sau alte motive nu le permit să se 
căsătorească imediat ? De ce să împărtăşească practic totul ca un cuplu 
logodit, dar să nu se bucure de plăcerile sexului, mai ales în aceste 
vremuri în care contracepţia este atât de facilă şi eficace ? 

Întrebarea aduce răspunsul cu sine. Acolo unde deschiderea către 
procreare este în mod sistematic respinsă, sexualitatea nu-şi poate împlini 
scopul divin. La fel se întâmplă în cadrul unui mariaj în care cuplul refuză 
să aibă copii. Nu discutăm situaţiile în care cuplul întârzie acest lucru 
pentru o anumită perioadă de timp sau chiar acelea în care, după naşterea a 
mulţi copii, părinţii decid să folosească metode contraceptive cu scopul de 
a menţine familia la un număr rezonabil. Este vorba de situația în care 
procrearea e respinsă în principiu, în cadrul sau în afara unirii conjugale. 

Prin însăşi natura sa, această atitudine este păcătoasă. Intenţionalitatea sa o 
face un rău moral, şi nu numai unul „ontic”. 

Cu privire la viitorii soți, există o problemă teologică esenţială ce 
trebuie abordată. În Epistola I către Corinteni 7, Sfântul Pavel 
sfătuieşte cuplurile care nu-şi pot asuma lupta abstinenţei să se 
căsătorească „de vreme ce e mai bine să te căsătoreşti, decât să arzi (de 
poftă)”. Tonul ezitant al acestei concesii poate fi înțeles în lumina 
convingerii Apostolului că Parusia, a doua venire a lui Hristos, este 
aproape. Deci este mai bine ca cineva să rămână în starea actuală, 
căsătorit sau singur, sclav sau liber. Astăzi, în mod tragic, am pierdut 
această speranță eshatologică. Prin urmare, perioada premergătoare 
căsătoriei poate fi apăsătoare atunci când cuplul a luat decizia să se 
abțină de la relaţiile sexuale. 

Totuşi întreaga existență creștină, inclusiv sexualitatea, trebuie 
privită în această perspectivă eshatologică. De aceea, Sfântul Pavel 
leagă admonestările sale privind puritatea sexuală — respingerea 
concubinajului, a adulterului, a homosexualității şi a tot ce implică 
porneia — de apelul asumării noii vieţi în Hristos şi în Duhul Sfânt. „Să 
umblăm cuviincios, ca ziua: nu în ospețe şi în beții, nu în desfrânări şi 
în fapte de ruşine, nu în ceartă şi în pizmă; ci îmbrăcaţi-vă în Domnul 
lisus Hristos şi grija de trup să nu o faceţi spre pofte” (Romani 13, 13- 
14). „Zic dar: în Duhul să umblaţi şi să nu împliniți pofta trupului. Căci 
trupul pofteşte împotriva duhului, iar duhul împotriva trupului; căci 
acestea se împotrivesc unul altuia, ca să nu faceţi cele ce aţi voi. Iar de 
vă purtaţi în Duhul nu sunteţi sub Lege. Iar faptele trupului sunt 
cunoscute, şi ele sunt: adulter, desfrânare, necurăţie, destrăbălare, ...” 
(Galateni 5, 16-19). 

In această perspectivă eshatologică, căsătoria are o importanță 
teologică, fiind mărturie despre făptura nouă, în Hristos, susținută de 
către Sfântul Duh. Există un singur răspuns la întrebarea de ce să 
aştepţi până la căsătorie pentru a te bucura de relaţiile sexuale: pentru 
că sexualitatea este modul în care se realizează legătura sacramentală a 
„unui singur trup”. Ea este singurul semn al acestei legături şi singurul 
mod prin care este pecetluită, aşa cum slujirea Euharistiei este semnul 
şi întâia expresie a Preoţiei. Ca Taină a Bisericii, Căsătoria trebuie 
oficiată în public. Ea trebuie celebrată ca mărturie a harului coborât 
atât peste cuplu, cât şi peste comunitatea credincioşilor. Taina 

Căsătorii, ca şi cea a Preoţiei, inițiază persoanele într-o viață a 
angajamentului plin de dragoste şi a slujirii jertfitoare, şi face acest 
lucru în şi pentru viața Bisericii ca întreg. 

Limbajul contractual, propriu slujbei căsătoriei în Apus, a pus în 
umbră caracterul esențialmente sacramental al căsătoriei“. De 
asemenea, a fost uitat caracterul de legământ al vocației conjugale. Ca 
taină şi legământ, căsătoria trebuie oficiată prin ritualul liturgic al 
Bisericii, de vreme ce slujba în sine este cea prin care este exprimat 
public angajamentul reciproc al cuplului, iar unirea lor e pecetluită de 
binecuvântarea lui Dumnezeu. 

Această binecuvântare creează unirea conjugală, ce oferă context 
în care sexualitatea genitală poate fi exercitată în acord cu voia lui 
Dumnezeu. Persoanele necăsătorite angajate în relaţii sexuale se 
aseamănă copiilor noştri care se joacă „de-a preotul”. Copiii pot citi 
din cărţile de cult, pot repeta fiecare gest al preotului şi pot consuma 
pâine şi vin. Totuşi, ei nu sunt preoți, iar jocul lor nu e o taină, de 
vreme ce nu sunt hirotoniți, iar dimensiunea eclezială lipseşte. Pentru 
ca oficiul preoţesc să fie nu numai „valid”, ci şi real, Biserica trebuie 
să primească şi să consfințească pe cel chemat la hirotonie, şi să 

48 Congregația Romano-Catolică pentru Doctrina Credinței a publicat în 
decembrie 1975 o declarație “Declaration on Certain Problems of Sexual Ethics”, 
în Vatican Council H, Vol. 2, 1982, p. 486-96; reeditată în Medical Ethics. Sources 
of Catholic Teaching, Washington DC: Georgetown University Press 1993, p. 294- 
301. Deşi documentul tratează în mod pozitiv problemele abordate, limbajul 
juridic, contractual, deosebeşte perspectiva sa asupra naturii însăşi a căsătoriei, de 
cea ortodoxă. Cităm din paragraful 7: „Experiența ne învaţă că dragostea trebuie 
protejată prin stabilitatea căsătoriei, dacă prin actul sexual se doreşte împlinirea 
finalităţii proprii şi a demnității umane. Pentru ca acestea să se realizeze, e nevoie 
de un contract acceptat şi protejat de societate. Cei ce doresc să fie uniţi prin 
căsătorie, trebuie să-şi exprime consimţământul într-o manieră acceptată de 
societate ca validă. Credincioşii trebuie să-şi dee consimțământul referitor la 
căsătorie, în modul acceptat de legile Bisericii. Acesta face din căsătoria lor una 
dintre Sfintele Taine ale lui Hristos”. Dar căsătoria nu este un „contract”, este un 
legământ. În plus, căsătoria devine cu adevărat sacramentală prin harul divin şi nu 
prin declarații umane, nu prin săvârşirea „validă” a ritualului sau conform cu legile 
Bisericii, oricât de importante ar fi acestea pentru săvârşirea ceremoniei cununiei 
religioase. Ceremonia, ca şi în cazul Botezului, este mai mult începutul unei vieți 
de răspuns devotat la harul sacramental. 

Cum vor reuşi însă tinerii să abordeze tensiunile fireşti ce sunt 
asociate cu sexualitatea la vârsta adolescenței? Aceasta este o 
problemă dificilă, de vreme ce căsătoria este adesea amânată în zilele 
noastre până ce cuplul a ajuns în jurul vârstei de treizeci de ani. Pe de 
altă parte, posibilitatea procreării precum şi energia sexuală există încă 
de la pubertate. Se ridică astfel problema expresiilor sexuale adecvate 
în timpul „prieteniei” sau pe toată perioada logodnei. 

Anumite culturi încearcă să evite problema prin interzicerea 
“întâlnirilor” şi prin impunerea „căsătoriilor aranjate”. În funcţie de 
etosul cultural respectiv, această atitudine poate sau nu să ducă la un 
rezultat bun. Unii creştini ortodocşi din S.U.A., îngrijoraţi de presiunile 
sexuale şi de promiscuitate, au încercat de asemenea să-i oprească pe 
copiii lor „să se implice în jocul întâlnirilor”. Uneori, acest lucru a avut 
un rezultat pozitiv. Totuşi, pericolul constă în izolarea tinerilor de 
perechile lor şi de cultură ca întreg. O abordare mult mai eficace ar fi 
să-i învăţăm pe copiii noştri încă din copilărie adevăratul sens al 
sexualităţii, sădind în ei un simţ al respectului şi responsabilităţii în 
toate relaţiile lor personale. În orice caz, încercările adulților de a 
controla comportamentul sexual al adolescenților — în loc să-i îndrume 
şi să-i povăţuiască — sunt sortite eşecului, exceptând rarele cazuri în 
care copiii chiar îşi doresc un asemenea control. Motivația pentru un 
comportament responsabil trebuie să vină dinlăuntrul tânărului. Ea nu 
poate fi în mod artificial impusă de alţii, incluzând chiar părinţii, fără 
să creeze resentimente şi înstrăinare. 

Una din cele mai dificile decizii pe care trebuie să o ia un cuplu 
necăsătorit este „până unde să meargă”. Când tinerii încep să se 
gândească la această problemă, ei au de obicei în minte un număr de 
comportamente concrete de la ținutul de mâini, la sărut şi pipăit, şi 
până la relațiile intime. Preocuparea lor ar putea determina dinainte 

nivelul implicării sexuale pe care şi-o vor permite. Totuşi, în lumina a 
ceea ce am spus despre natura şi scopul sexualităţii, această abordare 
este cu totul inadecvată. În primul rând, este foarte greu de stabilit 
dinainte limite precise. De exemplu, cuplul poate decide să nu se 
angajeze în relaţii intime, iar jocurile sexuale care duc la acestea să fie 
evitate. Emoţiile sunt însă atât de explozive, iar pasiunea tinde să 
domine raţiunea, încât limita propusă este încălcată. Şi fie că unul îl 
convinge pe celălalt să se oprească, fie că va capitula în fața dorințelor 

interioare şi a presiunilor exterioare. În astfel de situaţii au loc atât de 
frecventele abuzuri cunoscute sub numele de „date rape” (viol la 
întâlnire)”. 

Poate suna ciudat astăzi, dar singura călăuză morală în 
conformitate cu învățătura Bisericii privind sexualitatea pre-maritală 
este abstinența. Fecioria are o valoare emoţională şi spirituală 
întotdeauna recunoscută şi preţuită printre creştini şi iudei, dar şi în alte 
religii” . Se pare că mulţi tineri de azi redescoperă această valoare 
Lupta lor trebuie recunoscută şi sprijinită de către parohie, dar şi de 
către familiile lor. (Din păcate, cu puţine excepții, şcolile publice nu 
pot oferi nici un fel de ajutor sau asistenţă privind acest aspect. Este 
mai uşor să distribui prezervative decât să te confrunţi cu problemele 
morale şi psihologice care apar la adolescenţă din cauza fascinaţiei pe 
care o exercită sexul. Oricum, profesorii preocupaţi constată teribilul 
adevăr că peste jumătate din băieții şi fetele din S.U.A. au relaţii intime 
de la vârsta de aproximativ 18 ani). 

Singura speranță pentru a-i ajuta pe copiii noştri să-şi păstreze 
fecioria sau Chiar să se protejeze în mod eficace de SIDA, este aceea de 
a-i încuraja să se abțină de la relaţiile sexuale până la căsătorie. 
Această încurajare trebuie dublată de programe educaţionale 
sponsorizate de către comunitatea parohială, programe în cadrul cărora 
responsabilitatea revine în primul rând preotului. Asemenea programe 


* Mulţi creştini ortodocşi caută căi alternative pentru relaţii între copiii lor 
Şi alţi tineri. O soluţie ar fi să se organizeze curtarea în grup “group dating” 
sugerată de părintele Terry Somerville într-un articol echilibrat “The 
American Dating Game. Its danger for Teenagers”, Epiphany Journal, 1987 
p- 27-31. Prin aceasta, toţi tinerii dintr-un cerc social (Biserică, şcoală cartier) 
ar putea participa, iar presiunile sexuale ar putea fi ţinute la minim. Suntem 
optimişti dacă aşteptăm ca un asemenea aranjament să fie acceptat de cie 
toți, până la punctul prevenirii sarcinii la adolescente şi a avortului. Totuşi 
soluția propusă oferă o alternativă rezonabilă curtării, care astăzi se face după 
norme nesănătoase. 

Sinodul de la Gangra (340) a dorit să evidenţieze în special valoarea şi 
sacralitatea căsătoriei, dar în Canonul IX Părinţii spun: „„Dacă cineva se dedică 
fecioriei şi înfrânării, nu pentru bunătatea și sfințenia fecioriei ci pentru că 
i se îndepărtează de căsătorie, să fie anatema” (loan N. Floca, op. ip, 
p. ; l 

ar trebui să-i implice şi pe părinți pe cât posibil, învățându-i despre 
semnificația adâncă a sexualității şi sfătuindu-i să facă acelaşi lucru cu 
copiii lor, încă din primii ani de şcoală. 

De asemenea, este important ca tinerii să fie sensibilizați asupra 
necesităţii de a redirecționa energia sexuală dinspre sine spre ceilalți şi 
mai ales către Dumnezeu. Convertirea eroticului în er6s nu este un 
simplu exercițiu monastic, ci implică folosirea adecvată a sexualității 
de către fiecare creştin, bărbat sau femeie, căsătorit sau singur. Prin 
urmare, o regulă importantă pentru cei necăsătoriți ar fi abținerea de la 
activitatea care ar putea produce un nivel de stimulare sexuală ce ar 
conduce la orgasm. Pe măsură ce două persoane se cunosc, se bucură şi 
se preţuiesc unul pe celălalt, este natural ca ei să treacă de la gesturile 
timide de afecțiune la săruturi şi mângâieri. Totuşi ei ar trebui să-și 
amintească de fiecare dată că „naturalul” este căzut şi — cu precădere 
pe tărâmul sexualităţii — este în mod constant deschis spre demonic. 
Pasiunile „raţionalizate” pot trece uşor de la un grad de intimitate la 
altul, până când cele mai bune intenții s-au pierdut, iar cuplul a cedat 
poftei. Aşa cum mulți tineri recunosc la spovedanie, când se întâmplă 
acest lucru ei se simt murdari şi compromişi, nu din pricina sexului în 
sine, ci pentru că s-a spulberat un ideal şi, mult prea des, cineva este 
iremediabil rănit. E de prisos să spunem că, în asemenea momente, 
sensibilitatea pastorală este indispensabilă. Ea trebuie însoțită de 
fermitate, dar trebuie să dăruiască iertare şi compasiune. 

Este imposibil să impui limite — deci răspunsuri concrete la întrebarea 
„până unde...” — pentru că este dificil să le respecţi când ele par să fie 
formaliste şi arbitrare. Abordarea cea mai eficace este încurajarea tinerilor, 
începând cu perioada premergătoare adolescenței, să mediteze şi să 
vorbească despre sensul vieţii lor ca şi fii ai lui Dumnezeu, ca purtători ai 
chipului Său şi ca persoane a căror singură valoare vine din credincioşia 
faţă de Dumnezeu şi mărturia dată despre El înaintea oamenilor. Din 
această perspectivă trebuie abordată sexualitatea în mod ferm şi deschis, cu 
respect deplin pentru puterile ei, pentru frumuseţea şi forța ei creatoare. 

Adulterul 


Aceste concluzii privind relaţiile sexuale pre-maritale sunt valabile a 
fortiori pentru relaţiile extra-conjugale, care constituie adulterul. 
Termenul de adulter se referă în general la relaţiile sexuale între o 
persoană căsătorită şi un partener de sex opus care nu-i este soţ sau soţie. 
Conceptul trebuie totuşi lărgit, pentru a include orice tip de sexualitate 
genitală între două persoane care nu sunt unite prin căsătorie, inclusiv 
relațiile homosexuale. De pildă, un bărbat căsătorit care practică 
homosexualitatea nu e mai puţin un adulter decât bărbatul care face 
dragoste cu altă femeie decât soţia sa. 

Scriptura este clară în privinţa problemei adulterului, de la porunca a 
7-a până la învățătura Domnului nostru lisus Hristos. Una din marile 
„antiteze” ale predicii de pe munte arată că păcatul trupesc implică în 
aceeaşi măsură mintea şi inima, ca şi trupul: 


Aţi auzit că s-a zis celor de demult: „Să nu săvârşeşti adulter”. Eu însă vă 
spun vouă că oricine se uită la femeie, poftind-o, a şi săvârşit adulter cu ea în 
inima lui. (Matei 5, 27-28). 


În esenţă este vorba despre îndemnul de a ne feri de idolatrie. Prin 
însăşi natura sa, pofta este obsesivă. Ea se concentrează într-un mod 
nesănătos (disfuncţional, am spune astăzi) asupra unei persoane reduse în 
acest fel la un simplu obiect, şi care devine astfel un „idol”. Dar, ca orice 
idol, şi acesta este ireal; el este produsul imaginar, al fanteziei. 

Pofta care aduce cu sine adulterul, rupe legătura creată între soți prin 
Taina Căsătoriei. De aceea Iisus adaugă la cuvintele despre adulter sfatul 
ferm de a ne tăia mai bine mădularul bolnav decât să ajungă trupul întreg 
în iad (Matei 5, 29-30). Legătura conjugală poate fi durabilă numai dacă e 
construită pe încredere şi fidelitate. Întrucât adulterul subminează în mod 
cert aceste valori, Hristos permite (potrivit Evangheliei după Matei) 
faimoasa „excepție? de la interzicerea divorțului: „oricine va lăsa pe 
femeia sa, în afară de pricină de desfrânare, o face să săvârşească adulter 
şi cine va lua pe cea lăsată, săvârşeşte adulter” (Marei 5, 32; 19, 9). 

Fie că porunca se referă în acest context explicit la adulter, fie că 
înseamnă mai mult decât atât, ideea este clară. În afara unirii conjugale, 
activitatea sexuală distruge legătura intimă a încrederii şi fidelității, care 

este condiția sine qua non a căsătoriei. Ea violează relația dintre soți şi 
îndepărtează de Dumnezeu, întrucât Acesta este ultima sursă şi finalitatea 
unei astfel de relaţii. De aceea Dumnezeul Vechiului Legământ 
condamnă idolatria ca o formă de adulter, aşa cum lisus condamnă 
adulterul care contravine scopului divin de a face din bărbat şi femeie „un 
singur trup” (cf. Marcu 10, 4-9). 

Canoanele Bisericii prescriu adesea excomunicări pentru cazuri de 
adulter, atât ca pedeapsă cât şi ca mijloc de conştientizare a penitentului 
asupra gravităţii faptei sale. Sinodul de la Ancira (314) de pildă, prescrie 
o pedeapsă de şapte ani de pocăință pentru soțul sau soția care a săvârşit 
adulter”. Chiar conlocuirea cu o soţie adulteră este suficientă pentru a 
opri un laic de la Taina Preoţiei sau pentru a depune un cleric”. Sfântul 
Vasile îi pune pe cei care săvârşesc adulter la un loc cu criminalii şi 
sodomiții (homosexualii), propunând aceeași pedeapsă pentru toți. 
Canonul său 58 (a treia epistolă canonică) stipulează: Cel ce săvârşeşte 
adulter „în patru ani va fi tânguindu-se, iar în cinci ascultând, în patru 
prosternându-se, în doi împreună stând, înainte de a i se îngădui să 
primească Sfânta Împărtășanie”. 

Ispita sexului extra-conjugal este mai puternică acolo unde există 
singurătate şi frustrare, fiind legată mai ales de criza vârstei de mijloc. În 
afară de bărbaţii divorțaţi sau separați de soțiile lor, clientul tipic al unei 
prostituate este bărbatul cu părul alb, de vârstă mijlocie, care are o 
„căsnicie fericită” şi o stare materială acceptabilă. El plăteşte pentru sex 
fie pentru a compensa faptul că soția nu-i mai satisface dorințele, fie din 
pricina stresului provocat de cariera sa. Nici clericii nu sunt imuni la 
astfel de sentimente şi dezamăgiri. Dacă ei cad cu bună ştiinţă în păcatul 
trupesc, îndeosebi cu o femeie căsătorită, ei spulberă încrederea sufletelor 
de care sunt responsabili şi prin aceasta îşi trădează vocaţia. De aceea, 
Canonul 25 Apostolic spune: „Episcopul, prezbiterul ori diaconul, 
prinzându-se în desfrânare sau în jurământ strâmb sau în furtişag, să se 
caterisească”*. Iar Canonul 1 al Sinodului din Neocezareea (începutul 


52 Canon 20: „Dacă soţia cuiva a comis adulter, sau dacă cineva comite adulter, 
se cuvine ca acela la şapte ani să dobândească cele desăvârşite potrivit treptelor de 
pocăință care duc acolo” (loan N. Floca, op. cit., p. 192). 

53 Sinodul de la Neocezareea, Canonul 8. 

* Toan N. Floca, Op. cit., p. 20. 

sec. IV ) afirmă clar: „Prezbiterul dacă se va însura, să se scoată din trepta 
sa, dar de va fi desfrânat, sau va comite adulter, să se excludă cu 
desăvârşire şi să se supună penitenţei”"”. Este un lucru îngrozitor ca 
membrii clerului să distrugă relaţiile conjugale prin săvârşirea adulterului 

iar canoanele reflectă acest lucru. 

Cum rămâne însă cu dimensiunea pastorală a acestei probleme ? 
Dacă o femeie vine la duhovnicul său pretinzând că soțul ei a comis 
adulter, trebuie ea încurajată să intenteze divort ? Dacă unul din soți 
săvârşeşte adulter, este în acest fel distrusă legătura creată între ei prin 
Taina Căsătoriei ? Pe scara valorilor morale, adulterul este în mod evident 
mult mai grav decât activitatea sexuală pre-conjugală, întrucât violează 
un legământ conjugal real: legătura dragostei şi a încrederii dintre două 
persoane. Totuşi, nici sexul pre-conjugal şi nici cel extra-conjugal nu sunt 
păcate de neiertat. În cazul adulterului, există o singură posibilitate de 
reconciliere: pocăința din partea celui care a greşit şi iertarea oferită de 
partener. Probabil nu există nici o altă situaţie care să pună la încercare 
resursele emoționale şi spirituale ale unui cuplu ca și în cazul în care unul 
din ei comite adulter. Partenerul ofensat se va simti trădat, respins, umilit. 
Acestea sunt sentimente puternice care trebuie înfruntate, exprimate şi 
depășite, adesea cu sprijinul unei terțe persoane, pentru ca vindecarea să 
aibă loc. 

Dar, ca şi în cazul celorlalte păcate, adulterul nu afectează doar 
persoanele implicate direct, ci întreaga comunitate eclezială. Noi suntem 
„mădulare unul altuia”, uniţi într-un singur Trup, al cărui Cap este 
Hristos. Avem faţă de fiecare mădular responsabilitatea de a aduce 
împăcarea şi pacea, atunci când este posibil. Pentru păstrarea 
confidențialităţii, preotul trebuie uneori să reprezinte comunitatea, 
încercând să împace şi să vindece cuplul rănit. Dar toţi cei care cunosc 
situația — partenerul, prietenii, preotul — pot şi trebuie să participe la acest 
proces prin rugăciunea continuă a fiecăruia pentru cei doi. 

Un lucru esențial în astfel de cazuri este păstrarea confidenţialității 
de către preot, dar şi de către ceilalţi implicaţi, mai ales atunci când este 
vorba de mărturisirea unui penitent. Totuşi, există unele cazuri care ar 
putea cere ruperea acestei tăinuiri, în primul rând cazurile de pedofilie, 


55 Ibid., p. 194. 


118 DARUL SACRU AL VIEŢII 


incest sau viol. Dacă preotul este obligat să spună tot ce ştie autorităților 
sau să se confrunte cu făptaşul, el trebuie să ia toate măsurile de precauție 
pentru a păstra confidenţialitatea confesională. Afară de situațiile în care 
păcatul mărturisit pune în pericol alte vieţi (pedofilia, violul în serie sau 
crima premeditată), confidențialitatea trebuie să rămână absolută. Preotul 
se află uneori în situaţia de a rezolva singur situaţia. El poate fi ajutat de 
alte persoane din cadrul sau din afara parohiei, care cunosc cuplul şi în 
care se poate avea deplină încredere. În orice caz, scopul urmărit trebuie 
să fie pocăinţa sinceră a celui care a păcătuit şi iertarea partenerului. Dacă 
cea de-a treia persoană implicată este deschisă față de o asemenea 
abordare, preotul îi va oferi şi acesteia îngrijirea pastorală cuvenită. 

Chiar dacă preocuparea principală a preotului este persoana celui 
care a săvârşit adulterul (mai ales dacă îi este prieten sau dacă e un alt 
preot), el trebuie să fie sensibil mai ales la nevoile şi sentimentele părții 
ofensate. Adesea apare ispita de a salva pe cel care a greşit, neglijând 
partenerul. Amândoi însă trebuie să se bucure de aceeaşi atenție din 
partea preotului. Problema este şi mai complexă, cerând o şi mai atentă 
sensibilitate pastorală atunci când cea de-a treia persoană face parte din 
aceeaşi comunitate parohială. Trebuie să se dea prioritate păstrării şi 
întăririi familiei, mai ales când sunt şi copii la mijloc. Aceasta înseamnă 
în primul rând că preotul îl va încuraja pe cel care a săvârşit adulter să-i 
împărtăşească secretul partenerului său de viață — să deschidă rana pentru 
a o putea trata — şi va face tot ce este necesar pentru vindecarea prin 
pocăință şi printr-o povăţuire adecvată. i 

În lucrarea asistenței pastorale, preotul trebuie să expună în predicile 
sale învățătura Bisericii privind sexualitatea, în general, şi păcatele legate 
de ea, în particular. Este important să se evite accentuarea valorilor 
spirituale şi teologice ale sexualității. Accentul se va pune pe importanța 
ascezei în viaţa creştină. Obiectivul nu este doar prevenirea păcatelor 
sexuale, ci angajarea în războiul duhovnicesc care duce la viaţa 
transfigurată. 

Lupta împotriva gândurilor păcătoase, ca şi cea împotriva 
manifestărilor sexuale exterioare, este una profund spirituală. Domnul 
nostru lisus Hristos şi Sfânta Scriptură în general, condamnă aceste 
păcate atât de vehement, pentru că ele distrug relațiile interumane, 
reducând persoana la o caricatură a adevăratei umanități. Încă o dată, 
sexualitatea trebuie privită din perspectiva eshatologică. Pentru că în cele 

din urmă, moralitatea sexuală este justificată atâta timp cât trasează 
drumul cas duce, prin fidelitatea faţă de legământ, la Împărăţia lui 
Dumnezeu”. i 


Pornografia 


Din această perspectivă, putem să ne dăm seama care este punctul 
de vedere ortodox privind pornografia. Fenomenul constituie o afacere 
uriaşă în S.U.A., iar eforturile de a-l controla au avut puţin succes. Una 
din probleme este dificultatea de a defini pornografia cu exactitate. 
Imaginile sexuale sunt privite diferit în fiecare civilizaţie. Francezii de 
pildă, sunt de acord cu nuditatea parţială sau chiar totală la T.V. şi pe 
plajă, dar cei mai mulţi ar fi ofensaţi de senzualitatea ieftină ce 
constituie hrana obişnuită a tinerilor americani. Totuşi, sunt anumite 
intuiții generale în privința subiectului („îl recunoaştem când îl 
vedem”) care ne permit să facem câteva distincţii şi să sugerăm unele 
soluţii. 

Facem o primă distincţie între pornografia totală („hard-core”) şi cea 
uşoară  („soft-core”). Prima, incluzând imagini sadomasochiste şi 
pedofile, duce la exploatare şi la abuzul cel mai grav. Datorită urmărilor 
destructive, părinții, educatorii şi întreaga societate ar trebui să facă 
eforturi oricât de mari pentru a lupta împotriva acestora. Pornografia 
„hard-core” este o năpastă pe care nici o societate civilizată nu ar trebui 
să o tolereze. Răspândirea sa şi enorma influenţă economică în această 
fară tind să confirme, din păcate, morbida observație a lui Georges 
Clémenceau, că S.U.A. este singura națiune din istorie care trece de la 
barbarism la decadență făra a traversa o perioadă de civilizatie. 

Pentru o trecere fugară în revistă a impactului pornografiei „hard- 
core” asupra etosului american, este de ajuns să ne aruncăm o privire 
asupra subiectului din 10 februarie 1997 al revistei U.S. News & World 
Report. Lângă imaginea unui cunoscut star porno, citim pe copertă că 
„America este pe departe principalul producător de filme porno în lume 
cu o incredibilă rată de 150 de titluri noi pe săptămână”. Urmează o 


56 z i Soe TEET 

Pentru o părere asemănătoare exprimată dintr-o perspectivă evanghelică 
protestantă, vezi Lewis Smedes, “Respect for Covenant”, în From Christ to 
the World, Boulton, Kennedy and Verhey, eds., Minneapolis, MN: Eerdmans 
1994, p. 347 - 353. l 

statistică: „Un club strip-tease profitabil câştigă 5 milioane de dolari pe 
an; starurile porno de primă mărime câştigă 20.000 $ /săptămână 
dansând. Aproximativ 8 miliarde de dolari au fost cheltuiţi anul trecut în 
afacerile porno”; numărul închirierilor de casete video „hard-core” a 
crescut de la 75 milioane în 1985 la 665 milioane în 1996, la un preţ de 
peste 8 miliarde de dolari etc.; reportajul începe cu prezentarea 
producătorului de filme porno aflat în top, a cărui companie se numeşte 
sugestiv Evil Angel Videos. Se arată apoi că industria respectivă a redus 
femeia la un obiect dezumanizat al obsesiilor altora. Este o cronică 
remarcabilă despre depravarea pe care mulţi cititori o întâmpină, 
probabil, cu un zâmbet şi cu o ridicare din umeri. Iar exploatarea continuă 
implacabil. | 

Pornografia „soft-core” este atât de răspândită încât cu greu o mai 
putem recunoaşte. De la blajinele cataloage Victoria's Secret, la revistele şi 
filmele mai explicite, pornografia „„soft-core” umple casele noastre, locurile 
de muncă dar şi şcolile. Şi aici trebuie precizat dacă relațiile sexuale 
explicite într-o scenă „R” sunt „hard” sau „soft”? Dar oare mai contează 
până la urmă ? Problema este ce efecte are obsesia publicului pentru sex şi 
saturarea mass-mediei cu astfel de imagini? Ce se întâmplă cu mințile şi 
sentimentele celor care privesc telenovele zilnic, sau talk-show-uri cu 
subiecte sexuale? Ce impresie îşi fac copiii noştri când văd sex şi violență 
în desenele animate de sâmbăta dimineața? 

Potrivit majorităţii cercetărilor, încă nu există o dovadă clară a 
faptului că pornografia duce la creşterea criminalității sexuale. Totuşi, 
prevalența acesteia în casele celor care săvârşesc viol, abuz infantil sau 
alte fapte violente legate de sex, sprijină teoria că pornografia 
stimulează comportamentele deviate. Este indiscutabil faptul că îi 
răneşte şi îi degradează pe cei pe care îi înfăţişează, fie ei bărbați, 
femei sau copii. De asemenea, goleşte cel mai intim comportament 
uman de orice sens al iubirii, fidelității ori responsabilități şi, în 
acelaşi timp, relativizează sexul prin accentul pus pe imagine, o 
fantezie care prin definiție nu are substanță, realitate. (Manualele 
sexuale care sfătuiesc cuplul să-şi imagineze că partenerul este o 
persoană mai arătoasă, nu fac altceva decât să incite la adulter). Astfel, 
ea degradează şi depersonalizează sexualitatea într-un mod abuziv. 
Dată fiind această influenţă, este greu să înțelegem cum există voci 

care cer ca pornografia, mai ales cea „hard-core”, să fie protejată de 
Primul Amendament. 

Filosoful german ateu Ludwig Feuerbach afirma: „Man ist was 
man ipt!”- „Suntem ceea ce mâncăm!”. Părintele Alexander 
Schmemann preia această frază într-un mod genial, demonstrând că 
principalul nostru scop în viață este să consumăm Sfânta Euharistie şi 
în aces fel „să devenim euharistici”. Rostul iconografiei în Biserică 
este de a da minţii şi inimii hrană cerească, hrana curăţiei, 
binecuvântării şi sfinţeniei. Pornografia este o iconografie demonică. 
Ea corupe mintea cu imagini care provoacă stricăciune în adâncimile 
sufletului. Pornografia creează dependenţă. Cei care se folosesc de ea, 
fie pentru a-şi elibera tensiunea ori neliniştea, fie pe post de stimul 
sexual, vor simţi inevitabil nevoia să mărească doza pentru a obține 
acelaşi efect. În cele din urmă, pornografia este abuzivă. Ca industrie, 
ea exploatează şi manipulează pe cei care o folosesc pentru stimularea 
sexuală. Oricât de mult ar contribui la PIB, puţine se pot spune pentru 
a o justifica. Dacă într-adevăr „suntem ceea ce mâncăm”, pornografia 
este evident o otravă pentru sistem. Ca antiteză perversă a iconografiei 
autentice, ea reclamă tratamentul pe care Hristos îl recomandă pentru 
orice păcat legat de privire (Matei 5, 29). O soluţie mai puţin radicală, 
dar poate la fel de eficace, este renunțarea la materialele pornografice. 

Un canon al Sinodului Trulan („„Quinisext”, 692) spune în legătură 
cu acest subiect: „Ochii tăi să privească cele drepte şi cu toată paza 
tinereţii inima ta, porunceşte Înţelepciunea (Proverbe 4; 23 - 25), căci 
simțirile trupului lesne strecoară în suflet cele ale lor. Poruncim aşadar ca 
de acum înainte, în nici un chip să nu se mai zugrăvească, fie pe tablouri, 
fie altcumva înfăţişate, chipuri care amăgesc vederea şi care strică mintea 
şi împing spre ațâțările plăcerilor ruşinoase ” (Canonul 100). 

Tradiţia ortodoxă şi intuițiile creştinilor condamnă pornografia 
tocmai pentru că „simțirile trupului lesne strecoară în suflet cele ale lor”. 
Pornografia îi corupe atât pe cei care o produc, cât şi pe cei care o 
folosesc. De aceea, ea este o problemă socială şi morală de mari proporții. 
Şi pentru că dezumanizează, deformând chipul lui Dumnezeu din om, ea 
este şi o problemă profund spirituală. 

Masturbarea 


Strâns legată de problema pornografiei este practica masturbării. În 
ultimii ani, părerile s-au împărțit referitor la această problemă, trecând de 
la o extremă la alta. De la teama fără temei că masturbarea provoacă boli 
mintale şi deformări fizice, s-a ajuns ca mulți medici, şi chiar clerici, să o 
prezinte ca pe o activitate fără urmări negative ce trebuie încurajată ca 
mijloc de a rezolva tensiunile sexuale în cadrul căsătoriei sau în afara ei. 

În copilărie, anumite forme de „explorare a sinelui” sunt perfect 
normale. Pe măsură ce copilul creşte şi se apropie de pubertate, 
schimbările sexuale creează nevoi ce fac parte din creşterea biologică 
normală. Unele explorări şi stimulări de acest fel sunt inevitabile la 
această vârstă şi chiar inofensive. Primejdia apare în momentul în care un 
astfel de comportament este dublat de sentimente puternice de vină sau 
ruşine, care sunt de regulă consecința dezaprobării exprimate de părinți 
sau de alte persoane importante pentru copil. Este esențial, prin urmare, 
ca atitudinea faţă de copiii noștri să fie bazată atât pe Tradiţia Bisericii, 
cât şi pe realitatea biologică. Părinţii care au dificultăți cu propria 
sexualitate sau practică masturbarea, şi o fac având sentimentul de jenă, 
vor transfera, probabil, aceste dificultăți şi sentimente copiilor lor. 
Sexualitatea, ca şi cea mai mare parte a comportamentului uman, este 
puternic influențată de pasiuni și atitudini proprii „sistemului familial”. 
Când aceste atitudini sunt sănătoase şi realiste, iar pasiunile sunt înlocuite 
de o călăuzire înţelegătoare, există toate şansele ca un copil să-şi păstreze 
sănătatea sexuală şi să se apropie de maturitatea sexuală. 

Dacă nevoia care duce la masturbare este în esență una biologică şi 
este întărită de influenţe externe, de ce majoritatea moraliştilor ortodocşi, 
împreună cu episcopii şi cu preoții noştri, afirmă că această practică este 
greşită şi nesănătoasă? Răspunsul este complex, dar el include aceiaşi 
factori pe care i-am menţionat în legătură cu relațiile pre-maritale şi cu 
pornografia. o 

În primul rând, masturbarea este de obicei însoțită de imagini care 
sunt în esență pornografice. Fie că aceste imagini sunt interne 
(imaginația) sau externe, ele implică exploatarea şi devalorizarea altor 
persoane. Până la urmă, masturbarea este caricatura unei relații conjugale 
adecvate. Ea se concentrează exclusiv asupra propriei persoane şi a 

satisfacției personale. Elementele de bază ale dragostei şi angajamentului, 
caracteristice relaţiilor conjugale autentice lipsesc cu desăvârşire. Din 
acest motiv, bazându-se pe teologia Legii naturale, romano-catolici 
consideră că masturbarea este contrară scopului „natural” pentru care 
Dumnezeu a creat sexualitatea la început. Îi lipseşte finalitatea, care este 
procrearea şi dăruirea de sine reciprocă, apoi încalcă porunca de a duce o 
viață castă. Pentru a-şi împlini scopul, sexualitatea trebuie să formeze 
comuniunea între două persoane, unirea durabilă într-un „singur trup”. 

Pe lângă aceste obiecţii teologice, trebuie să adăugăm faptul că 
masturbarea creează foarte uşor dependenţă. Vor trebui găsite tot mai 
mari doze de stimulente, indiferent de natura lor, pentru a produce acelaşi 
nivel de excitație. O dată devenit un viciu, comportamentul este greu de 
îndreptat. Dacă un penitent îşi mărturiseşte în mod repetat păcatul 
masturbării, preotul ar trebui să înțeleagă că se află în fața unui caz de 
dependenţă. Simplul sfat de a-şi schimba atitudinea nu va da roade în 
majoritatea cazurilor. Soluţiile ar trebui să fie includerea persoanei în 
cadrul unor programe de terapie, precum rugăciunea şi perioade scurte de 
abstinenţă totală, pentru ca dependenţa să fie înfrântă. 

Totuşi, este important ca persoana în cauză să fie tratată ca suferind 
de o boală şi nu ca un păcătos. Cei care se luptă cu dependenţa sexuală 
admit de regulă că este o cruce dureroasă, ruşinoasă şi adesea imposibil 
de purtat. Indiferent de manifestarea lui exterioară, un dependent sexual 
nu va avea mai multă plăcere decât un star porno care reia de mai multe 
ori aceeaşi scenă erotică. De fapt, masturbarea devenită viciu este însoțită 
adesea de sentimente de ruşine, mânie sau dezgust față de sine. La nivelul 
la care aceste sentimente sunt mai degrabă cauza decât consecința 
comportamentului auto-erotic, este necesară o formă de terapie adecvată. 

Grija pastorală pentru o persoană care se confruntă cu o astfel de 
problemă trebuie să se manifeste prin iertare şi suport moral, şi nu prin 
judecare şi condamnare. Preotul va trebui, de asemenea, să însoțească 
persoana respectivă cu dragoste, înțelegere şi rugăciune, pe parcursul 
întregului drum spre vindecare”. 


” Vezi Basil Zion, în Erôs and Transformation, p. 263 - 288. Aceasta este o 
abordare plină de compasiune, pe care mulți ortodocşi o vor critica, fiind prea 
„liberală”. Autorul oferă o părere folositoare din punct de vedere psihologic 
referitor la masturbare, în timp ce accentuează faptul că astfel de acte sunt păcătoa- 

Scurgerile nocturne 


Trebuie să facem câteva scurte referiri la scurgerile nocturne şi la 
modul greşit în care acestea au fost înțelese. De multe ori vin la 
spovedanie tineri care poartă un sentiment de vină pentru aceste scurgeri. 
Dacă ele au loc sâmbăta sau în ajunul unei sărbători, problema este dacă 
ei pot primi Sfânta Împărtășanie. 

Adesea bărbatul este preocupat de faptul că a săvârşit „păcatul lui 
Onan” (Facerea 38, 9) şi se simte responsabili pentru a-şi fi „risipit 
sămânţa”. Deşi în limbajul zilelor noastre, „onania” se referă la 
masturbarea masculină, sensul său originar era legat mai degrabă de 
coitus interruptus. (Păcatul lui Onan nu constă în faptul că el se 
masturbează, ci în aceea că refuză să împlinească responsabilitatea 
leviratului, a cărui datorie era să o însămânțeze pe văduva fratelui său în 
scopul de a asigura continuitatea neamului acestuia. Cu alte cuvinte, 
păcatul nu constă atât în faptul că „vărsa sămânţa jos”, cât în refuzul de a 
se supune legii leviratului). Dacă sperma este risipită prin masturbare, 
aceasta este rezultatul unei acţiuni păcătoase. Totuşi, nu se poate spune 
acelaşi lucru despre scurgerile nocturne. 

Trebuie să înțelegem că aceste scurgeri nocturne sunt un aspect 
normal şi sănătos al funcționării trupului. Ca şi multe altele, ele pot fi 
cauza păcatului dacă sunt însoțite de sentimente şi imagini 
corespunzătoare şi, mai ales, dacă duc la masturbare. Chiar sentimentele 
senzuale ce însoțesc şi provoacă adesea scurgerile, sunt produsul 
biologiei noastre şi cu greu pot fi calificate drept un rău moral. 

Epistola Sfântului Atanasie către călugărul Ammus merită citată în 
acest sens.” Scurgerile nocturne involuntare nu sunt un păcat: „Căci, 
spune-mi mie, iubite şi prea cucermice, ce păcat sau necurăţie are o 
scurgere firească. Aceasta ar fi tot aşa ca şi cum cineva ar voi să aducă 


se. Accept întru totul intuiţia lui pastorală, atunci când spune: „Este greşit, cred, să 
pedepsim pe cei ce cad în păcatul masturbării pentru a se elibera de frică, izolare 
sau depresie. Faptul rămâne reparabil, simptomatic şi, de obicei, disfuncțional” (p. 
282). El „notează” că masturbarea este un act „deseori coercitiv” şi, uneori, 
„patologic”. 

“ Din Canons of Athanasius, NPNE, XIV, p. 602 - 603. 

învinuire pentru secreția ce se elimină prin nări şi pentru scuipatul ce se 
elimină prin gură; dar avem să spunem încă mai multe şi despre curgerile 
din pântece, care sunt necesare celui viu pentru viață. Şi apoi, de credem 
că omul este făptura mâinilor lui Dumnezeu, după dumnezeieştile 
Scripturi, cum se putea face din puterea curată un lucru spurcat 7 

Atanasie se referă aici la Faptele Apostolilor 10, 15: „Cele ce 
Dumnezeu a curățit tu să nu le numeşti spurcate”. Deşi este folosit 
termenul peiorativ „poluţie”, în acest context el înseamnă pur şi simplu 
„secreţie”. Ideea este clară: scurgerile nocturne, ca şi alte „risipe” trupeşti, 
sunt rezultatul funcţiilor naturale create şi binecuvântate de către 
Dumnezeu. Şi nu sunt în ele însele un impediment la primirea 
Împărtăşaniei. În acelaşi fel, epistola canonică a lui Dionisie al 
Alexandriei către episcopul Vasilide (Canonul 4), sfătuieşte: „Cei care au 
avut scurgeri nocturne involuntare, să facă precum vor voi (să se 
împărtăşească sau nu)". Răspunsul canonic al lui Timotei al Alexandriei 
(întrebarea 12), face o distincție importantă între pofta omenească şi 
ispita demonică: „Cum va fi sfătuit cel care vrea să se împărtăşească după 
ce a avut poluţii nocturne? Răspuns: Dacă au venit din dorinţa pentru o 
femeie, se va opri, dar dacă au fost o ispită a diavolului, se va împărtăşi 
pentru că ispititorul îl va munci când va dori să se împărtășească". 

La fel ca şi în cazul „gândurilor”, pe care Părinţii deşertului le 
considerau atât de periculoase, sentimentele şi emoţiile care însoțesc 
scurgerile pot duce uşor la păcat, deşi ele nu sunt în sine decât „ispite”. 
Totul depinde de răspunsul nostru. Ca şi toate „gândurile”, ele ar trebui 
văzute aşa cum sunt, iar apoi înlăturate. Într-un cuvânt, să le predăm în 
mâinile lui Dumnezeu şi să adormim din nou. 


Homosexualitatea 


În final, ne vom referi la problema dificilă şi delicată a 
homosexualității. Subiectul este delicat întrucât implică comporta- 
mente care au fost condamnate de către societate şi de autoritatea 
biblică pe parcursul istoriei, iar specialiştii susţin că cel puţin 10 % din 


* loan N. Floca, op. cit., p. 333. 
% NPNF, XIV, 600. 
6! Ibid., 613. 

populaţie este angajată într-o formă oarecare de homosexualitate sau ar 
dori să facă acest lucru, în timp ce 3-4 % sunt de orientare exclusiv 
homosexuală. Subiectul este dificil pentru că a implicat atâtea 
controverse. În ultimii ani am fost martorii unei polarizări între cei care 
confundă „orientarea” homosexuală cu comportamente specifice, 
alături de condamnarea persoanei respective, şi cei care afirmă că 
homosexualitatea este neutră din punct de vedere moral şi, prin urmare, 
ea este „un mod de viaţă alternativ şi viabil”. Cei care fac parte din 
mişcarea homosexual-lesbiană sunt într-un conflict puternic cu cei care 
apără valorile tradiționale (doar unirea heterosexuală l în cadrul 
mariajului). Conflictul s-a lărgit în sfera publică prin cererile 
homosexualilor şi ale lesbienelor, ce-şi doresc o legislație specială care 
să permită căsătoriile „homosexuale”, adopțiile în cadrul acestora şi un 
acces fără restricții la obținerea locuințelor şi la angajare. În cadrul 
diferitelor culte, problema esenţială a dezbaterii este legată de accesul 
homosexualilor activi la serviciul divin (la Taina Preoţiei). Conflictul 
este sporit de limbajul folosit de către „homofobi” (epitete care îi 
denigrează pe homosexuali şi acuză comportamentul homo-erotic) şi 
„homofili” (acuze de „homofobie” şi „heterosexism patriarhal” aduse 
fără discriminare celor care nu sunt de acord cu ei). 

Homosexualitatea este definită de regulă ca o „atracţie psiho-sexuală 
predominantă şi persistentă față de membri ai aceluiaşi sex"? În general, 
termenul desemnează atât dorința sexuală pentru o persoană de acelaşi 
sex, cât şi comportamentul legat de această dorință. Unele studii clinice 
recente au arătat că homosexualitatea este condiționată de factori 
multipli: fiziologici, psihologici, genetici şi sociali. Este încă greu de 
precizat relaţia reală ce există între „natură” şi „educație” (între modul în 
care datele genetice şi mediul influențează orientarea homosexuală). 
Homosexualii militanți insistă asupra componentei genetice, pentru a 
apăra teoria conform căreia homosexualitatea este înnăscută şi 
ireversibilă şi pentru a se putea constitui legal ca grup minoritar. Alții 
accentuează rolul factorilor de mediu, în general problemele de relație 
care apar în sânul familiei. 


6&2 Westminster Dictionary of Christian Ethics, Philadelphia, Westminster, 
1986, p. 271. 

În 1991, neurobiologul Simon Le Vay a descoperit că un mic grup 
de neuroni din hipotalamusul creierului bărbaţilor homosexuali este între 
o treime şi jumătate din mărimea celui întâlnit la bărbaţii heterosexuali şi 
aproape de aceeaşi mărime cu cel al femeilor heterosexuale. Deoarece 
atât bărbații homosexuali cât şi femeile heterosexuale sunt atraşi de 
bărbaţi, s-a ajuns la concluzia că mărimea nucleului hipotalamic este 
legată de orientarea sexuală”. (Hipotalamusul reglează temperatura 
corpului, somnul, foamea, ritmul cardiac şi alte activități autonome, 
incluzând-o pe cea sexuală). Totuşi, întrebarea care se pune este dacă 
mărimea redusă a nucleului este cauza sau consecința homosexualității. 
În 1992, psihologul J. M. Bailey şi psihiatrul R. C. Pillard au adus alte 
dovezi care sprijină ideea că factorii genetici sunt semnificativi în 
formarea orientării sexuale“. Alte cercetări au sprijinit, dar nu au stabilit 
definitiv justeţea teoriei că genele ar juca un rol în preferințele sexuale. 
Oricum, toți specialiştii insistă să se ia în considerare şi factorii sociali şi 
psihologici. Aşa cum a arătat John F. Harvey, faptul că aproape jumătate 
din gemeni nu au orientarea sexuală a celuilalt întăreşte ideea că 
dezvoltarea psiho-sexuală depinde într-o oarecare măsură de mediul în 
care creşte copilul. 

Distincția între actele homosexuale şi orientarea homosexuală este 
una recentă, bazată pe opera lui Freud şi a altor cercetători din aria 
sexualității umane. Această distincţie era necunoscută în vremurile 
biblice, când se afirma despre ia T AR homosexual că este o 
Dumnezeu. Întrebarea este în ce fel trebuie revizuită această judecată 
acum când „orientarea” sexuală este un fapt stabilit? Pe de altă parte, 


& “A Difference in Hypothalamic Structure Between Heterosexual and 

Homosexual Men” în Science no. 253 (1991), p. 1034 - 1037. 
% Science News, vol. 141, ian. 4, 1992, p.6. 

& The Truth About Homosexuality, 45. Vezi şi articolul scurt al acestuia 
“Homosexual Orientation and Genetics”, în Ethics & Medics 21/5, mai 1996, 
p. 1-2, în care ajunge la următoarea concluzie: „Nu ştim cum interacționează 
factorii hormonali și genetici cu influențele de mediu, pentru a determina 
orientarea homosexuală într-un anume individ. Se poate spune, cel mult, că 
factori genetici şi hormonali pot predispune spre o orientare homosexuală, dar 
nu pot să o determine dinainte. Numai factorii genetici care predispun spre o 
asemenea orientare nu conduc la orientare sexuală”. 

realitatea „orientării” implică considerarea faptelor ce decurg din ea ca 
fiind juste din punct de vedere moral ? 

Poziţia Bisericii Ortodoxe este că toate faptele homosexuale sunt 
inacceptabile din punct de vedere moral: ele denaturează scopul şi 
funcțiunea firească a organelor trupeşti, nu au nici o valoare procreatoare 
şi reprezintă o parodie a unirii „într-un singur trup”. Caracterul de 
promiscuitate al comportamentului homosexual arată că este un păcat, în 
timp ce actele specifice (incluzând relațiile anale şi stimularea oral- 
genitală şi oral-anală) provoacă multora repulsie şi dezgust. Aceste 
sentimente sunt oglindite în multe pasaje biblice şi scrieri patristice care 
condamnă activitatea homosexuală. 

Textele scripturistice principale sunt: 

Facerea 19, 4-11: bărbaţii Sodomei încearcă să violeze musafirii lui 
Lot ; Levitic 18, 22: „, Să nu te culci cu bărbat ca şi cu femeie, aceasta este 
spurcăciune” şi Levitic 20, 13: „De se va culca cineva cu bărbat ca şi cu 
femeie, amândoi au făcut nelegiuire şi să se omoare, că sângele lor asupra 
lor este”; Epistola către Romani 1, 26-27: bărbaţii au renuntat la relaţiile 
naturale cu femeile, „săvârşind ruşinea şi luând în ei răsplata cuvenită 
rătăcirii lor”, Epistola I către Corinteni 6, 9-11: între cei care nu vor 
moşteni Împărăţia lui Dumnezeu se numărără idolatrii, adulterii şi 
sodomiţii (arsenokoitai) se referă la homosexualitatea masculină); 
Epistola 1 către Timotei 1, 8-11: legea este pusă pentru cei fără de lege şi 
păcătoşi, ca şi pentru desfrânați, homosexuali şi vânzători de oameni 
(pornois, arsenokoitais şi andrapodistais), Epistola Sfântului Apostol 
Iuda 7 se referă la imoralitatea sexuală şi pofta nefirească (ekporneusasai 

. sarkos heteras) a Sodomei şi Gomorei. La aceasta am mai putea 
adăuga Deuteronom 23, 17 care interzice prostituția feminină şi cea 
masculină în Israel şi Cartea întâia a Regilor 14, 24 şi 22, 46 care includ 
prostituția masculină între „spurcăciunile” săvârşite în fața lui Dumnezeu. 

Unii reputați biblişti. şi alţii alături de ei, au făcut eforturi 
considerabile pentru a arăta că aceste pasaje nu pot fi citite ca o 
condamnare fără echivoc a homosexualității. O parte a acestor eforturi au 
fost rodnice, dar cea mai mare parte a fost determinată de o anumită 
tendinţă politică, ceea ce a produs o exegeză înşelătoare. Conform acestei 
exegeze, bărbaţii sodomiți sunt vinovaţi nu de „sodomie”, ci de 

nerespectarea ospitalităţii orientale“; prescripţiile levitice se referă la 
„Curăţia cultică”; în Epistola către Romani, Sfântul Pavel critică idolatria, 
alături de pofta care-i urmează; iar în Epistolele către Corinteni şi către 
Timotei, referirea trebuie înțeleasă doar ca o condamnare a pederastiei 
greco-romane şi nu a homosexualității în sine. (Din câte ştiu, nimeni nu a 
construit un argument rezonabil împotriva interpretării din Epistola 
Sfântului Apostol Iuda, 7). Dacă aceste texte sunt citite în context Şi mai 
ales când sunt privite în lumina învățăturii Domnului nostru Iisus Hristos 
despre căsătorie şi unirea conjugală, ele nu pot fi interpretate altfel decât 
ca o condamnare a actelor homosexuale. 

O atitudine similară întâlnim în literatura patristică. În Didahia 2, 2 se 
spune: „să nu săvârşești crimă, adulter, pederastie (paidophrhoreseis)”, 
păcat trupesc”. Teofil al Antiohiei, Clement şi Atanasie ai Alexandriei, 
loan Damaschin şi mulți alţii condamnă paidophthoria, dar aceasta s-ar 
putea limita la ceea ce numim pedofilie (sau abuz sexual infantil)8. 

Mai puţin ambigue sunt scrierile Sfântului Vasile cel Mare şi mai 
ales ale Sfântului loan Gură de Aur. Canonul 7 al Sfântului Vasile din 
prima Epistolă canonică, precizează: „Stricătorii de parte bărbătească şi 
stricătorii de animale, şi ucigașii, şi fermecătorii, şi adulterii şi idolatri 
sunt vrednici de aceeaşi pedeapsă; ... Iar în privinţa celor ce treizeci de 
ani s-au pocăit pentru necurăţia pe care au făcut-o întru neştiință, nu se 
cuvine a ne îndoi de primirea lor”. Canonul 62 din a treia sa Epistolă 
canonică afirmă: „Celui ce a arătat imoralitate în cele bărbăteşti, i se va 
hotărî timpul de penitență ca celui ce nelegiuieşte întru adulter” (15 ani de 
excomunicare - Canonul 58), iar Canonul 63 adaugă: „La fel şi cel ce îşi 
arată păgânătatea sa între cele necuvântătoare."”. Canonul 61 Apostolic 
consideră păcatul trupesc, adulterul şi homosexualitatea ca impedimente 
pentru Taina Preoţiei: „Dacă împotriva unui credincios se face vreo 


5 Referiri la Ezechiel 16, 49-50, unde Sodoma este descrisă ca fiind 
vinovată de mândrie, lăcomie, lux şi nepăsare față de cei săraci. Dar întregul 
context, (16, 35-63) se referă la comportamentul sexual deviat. 

6 Acesta este un neologism care înlocuieşte uzualul paiderastia. Vezi La 
Doctrine des Douze Apârtes, Sources chrétiennes, no. 248, Paris, Cerf, 1978, p- 
148 - 149 şi notele 4, 149. 

6 Vezi GW.H. Lampe, A Patristic Greek Lexicon, Oxford: Clarendon Press, 
1961, p. 997. 

% Joan N. Floca, op. cit., p. 380. 

învinuire de desfrânare, de adulter sau de o altă oarecare faptă oprită 
(inclusiv actele homosexuale) şi s-ar dovedi, acela să nu devină cleric”. 

Cel mai riguros dintre toți este Sfântul loan Gură de Aur, mai ales în 
Omiliile sale la Epistola către Romani cap. | şi 4. Comportamentul 
homosexual este numit „o nebunie monstruoasă”, o pasiune nefirească a 
celor care „L-au părăsit pe Dumnezeu”. Această nebunie, care este mult 
mai rea decât destrânarea, îl degradează pe om, coborându-l mai jos decât 
animalele”. Retorica Sfântului Ioan Gură de Aur trebuie explicată, cel 
puţin în parte, prin convingerea sa că activitatea homosexuală este pur 
voluntară: o pervertire voită a  heterosexualităţii comune tuturor 
bărbaţilor. Acest punct de vedere nu mai este valabil, de vreme ce există 
o „orientare” sexuală condiționată psihologic şi genetic, şi care este în 
multe cazuri ireversibilă. Faptul, stabilit clinic, i-a făcut pe moralişti să 
redefinească relaţia dintre orientare şi comportament, ca şi semnificația 
morală a actelor homosexuale în sine. 

Conducerea Bisericii Romano-Catolice, exprimată prin Congregația 
Sacră pentru Doctrina Credinței, a solicitat acordarea unui sprijin pastoral 
celor care sunt de orientare homosexuală, considerând în acelaşi timp că 
această condiţie este în sine „disfuncţională” sau cel puţin incompletă za 
Mulţi moralişti catolici (McCormick, Curran, Cahill ş.a.) s-au întrebat 
dacă este adecvată expresia disfuncție obiectivă pentru a descrie condiţia 
homosexuală, pretinzând că aruncă o pată neagră asupra persoanei, şi nu 
doar asupra comportamentului. Adepții termenului au replicat că aceasta 
nu înseamnă că „homosexualul este bun sau rău în sine””. În timp ce 
condamnă ca fiind inacceptabilă din punct de vedere moral orice 
activitate genitală homosexuală, aceştia cer să se recunoască faptul că 
homosexualitatea în sine, chiar dacă este „disfuncțională”, nu este 


0 Ibid. p. 39. Stanley Harakas adaugă la acesta Canonul 19 al lui loan 
Postitorul şi Canonul 4 al Sfântului Chiril al Alexandriei, Contemporary Moral 
Issues, p. 95. 

7 Omilia 4 la Epistola către Romani 1, 26-27, NPNF, seria |, vol. 11, p. 
355-359. 

72 Vezi mai ales „Declarația despre anumite întrebări legate de etica sexuală” 
(29 decembrie 1975) şi „Scrisoare către episcopii Bisericii Catolice şi despre grija 
pastorală acordată persoanelor homosexuale“ (1 oct. 1986). 

3 Cf. Human Sexuality, Washington DC: United States Catholic Conference, 
1991, p. 54 - 55 şi n. 49. 

neapărat un păcat. Distincția, precum şi terminologia, se sprijină pe 
teologia catolică despre natură. 

De la o extremă la alta, răspunsurile creştine la problema 
homosexualității se împart precum urmează: 

| 1 O atitudine „nefavorabilă-punitivă ”, condamnând atât actele, cât 
ŞI orientarea ca „deviante”, perverse etc. 

2. O atitudine „nefavorabilă-non-punitivă” care consideră homo- 
sexualitatea ca o disfuncție, condamnând totuşi păcatul, dar nu şi pe 
păcătos. 

3. O "acceptare prudentă", limitată, înțelegând homosexualitatea şi 
actele sale ca un rău ontic şi totuşi în cazurile ireversibile, acceptând 
relațiile stabile şi iubitoare, iar actele homosexuale în aceste relaţii fiind 
considerate permise şi chiar demne. l 

l 4. „Acceptarea deplină” considerând orientarea homosexuală ca 
fiind înnăscută (deci dăruită de Dumnezeu), iar comportamentul care o 
însoţeşte ca adecvat din punct de vedere moral, şi chiar de dorit. 

Numeroşi moralişti catolici sunt pentru cea de-a treia abordare (deşi 
au fost etichetați drept „revizionişti” de către mai multi catolici 
conservatori, care reprezintă atitudinea „nefavorabilă-non-puniti vă”). 
Poziţia lor are la bază o importantă reflecţie asupra naturii actelor în sine. 
Se pune întrebarea: împrejurările particulare modifică numai relația cuiva 
cu o faptă anume, sau şi valoarea morală a faptei în sine? 

In studiul său din 1977 - Moralitatea sexuală. O abordare 
catolică”, Philip S. Keane răspunde afirmativ. El susţine că există o 
prioritate şi o normativitate a actelor şi relațiilor heterosexuale ce nu pot 
fi eludate de nici o teologie a homosexualității. Totuși, el se foloseşte de o 
metodologie care priveşte anumite fapte obiectiv grave, dar subiectiv 
necondamnabile. El spune: „sunt cazuri în care răul ontic al actelor 
homosexuale nu devine un rău moral obiectiv, întrucât în împrejurările 
respective. este într-adevăr de aşteptat ca actele homosexuale să fie 
susținute”. Aşadar, concluzia este: „persoana rămâne membru al Bisericii 
şi este liberă să primească Sfintele Taine””6. 


74 
James B. Nelson, Embodiment, Minneapoli : 3 
, A polis, MN: Augsburg, 1978, p. 188. 
75 New York: Paulist Press. isi : 


7 Vezi 85-87. Dacă 
„Vezi 85-87. Dacă nu greşesc, aprobarea Imprimatur a fost îndepărtată mai 
târziu din cartea lui Keane. 

Aceeaşi poziţie o adoptă Lisa Cahill şi Richard McCormick. Pentru 
Cahill, actele homosexuale sunt „ne-normative dar obiectiv justificabile 
în situaţii excepționale”, în care două persoane de acelaşi sex formează o 
relație permenentă și exclusivă. McCormick conchide că sunt două 
criterii după care relațiile homosexuale pot fi considerate ca permise (Şi 
nu justificabile, de vreme ce orientarea şi actele heterosexuale rămân 
normative): 1. Dacă persoana în cauză este ireversibil homosexuală. 2; 
Dacă persoana în cauză nu este chemată la celibat pentru Împărăție , EI 
insistă că acestea ţin de responsabilitatea persoanei înaintea lui 
Dumnezeu şi, în scopul unei abordări pastorale adecvate, ele ar trebui 
respectate de către Biserică. a M 
Încă o dată, problema esențială este cea ridicată de Philip Keane: 
„circumstanțele legate de o faptă schimbă doar relația morală a m 
persoane cu fapta respectivă, sau şi caracterul moral al faptei în sine 7 
Referindu-ne la criteriile lui McCormick, ne vom întreba dacă sensul 
moral al unei fapte depinde de circumstanțe sau fapta are în ea însăşi o 
valoare morală? i ! 
Ortodocşii, ca şi ceilalți creştini de altfel, recunosc că anumite 
împrejurări pot diminua gravitatea unor fapte, cum ar fi omorul în timp 
de război sau avortul în cazul unei sarcini ectopice. Totuşi, unde vom 
aşeza limita? Justifică oare grija pastorală acceptarea relațiilor 
homosexuale până acolo încât îi vom primi la Sfânta Împărtășanie, îi vom 
privi ca pe un cuplu şi le vom permite să adopte copii? Cu alte cuvinte, 
există circumstanţe care să prezinte actele homosexuale ca „acceptabile > 
deşi ne-normative? Sau vom putea spune că aceste împrejurări schimbă 
nu doar relaţia cuiva cu fapta, ci şi natura faptei în sine, astfel încât să o 
putem considera „obiectiv gravă”, dar „Subiectiv necondamnabilă'"? i 
Răspunsul ortodox este că faptele posedă în sine valoare morală 
„independent de împrejurări”. (Punctul de vedere expus de Philip Keane 
este un exemplu de proporționalism extrem, care ar putea uşor aluneca în 
relativismul situaţiei sau în etica contextuală). Faptele în sine şi nu doar 
intențiile, atitudinile, consecinţele sunt bune sau rele, juste sau greşite. 


7! Vezi studiul său “Homosexuality as a Moral and Pastoral Problem” în The 
Critical Calling. Reflections on Moral Dilemmas Since Vatican Il, Washington, 
DC: Georgetown University Press, 1989, p. 289 - 314. 

7% Op. cit., p. 86. 

Abordarea conservatoare şi foarte nepopulară astăzi a creştinilor 
ortodocşi față de această problemă este sau ar trebui să fie bazată teologic 
pe principii morale şi nu pe reacții emoţionale faţă de fenomenul 
homosexual în sine. Acest principiu care susține întreaga antropologie 
ortodoxă, afirmă că unicul scop al vieţii omeneşti, incluzând existenţa 
trupească, este slăvirea lui Dumnezeu. Acelaşi principiu stă la baza 
poruncii Mântuitorului: „Fiţi desăvârşiți, precum Tatăl vostru Cel ceresc 
desăvârşit este” (Matei 5, 48) şi a îndemmnului Sfântului Pavel: „Slăviţi pe 
Dumnezeu în trupul vostru” (1 Corinteni 6, 20). 

Actele homosexuale (genitale) violează prin însăşi natura lor acest 
principiu, din motive pe care le-am menţionat mai devreme. 
Homosexualii deviază acţiunea naturală a organelor sexuale în încercarea 
de a-şi satisface pofta egoistă şi parodiază legătura unui singur trup pe 
care numai un bărbat şi o femeie o pot avea, căutând să compenseze 
patologic lipsa unei identități din copilărie (cu părintele de acelaşi sex, 
potrivit lui Elisabeth Moberly)”. 

Din punct de vedere pastoral, mult mai important este un aspect 
menţionat adesea în literatura de specialitate: faptul că actele 
homosexuale sunt, în mod evident, dăunătoare celor angajați în ele. În loc 
să repare sau să vindece ruptura din relaţiile personale care, la un anumit 
nivel, le susține (în plus față de componenta genetică posibilă), actele 
respective nu fac decât să mențină boala sau disfuncţia. Deşi afecțiunea a 
doi homosexuali este adesea adâncă şi autentică, ea este inevitabil viciată 
de un erotism narcisist, produsul a ceea ce Basil Zion numea „robia 
dublului narcisist“. Puterea acestei robii pare să stea în starea de 
dependență a homosexualității, care împiedică persoana să se raporteze la 
un altul ca „persoană”, prin oferirea unei iubiri jertfelnice şi dezinteresate. 
Sunt, desigur, şi excepţii: cazuri în care relaţiile între homosexuali 
reflectă o asemenea iubire, într-o măsură mai mare decât multe căsătorii. 
Dar sunt excepții care întăresc regula. Mai tipic, comportamentul 
homosexual ține de acea mare promiscuitate care a fost atât de tragic 
eficientă în răspândirea infecţiei cu HIV. 


” Vezi în special studiile ei timpurii, The Early Development of Gender 
Identity, Londra: Kegan Paul, 1982 şi Homosexuality: A New Christian Ethic, 
Cambridge: James Clarke, 1983. 

* Erôs and Transformation, p. 321. 

Acestea fiind spuse, este necesar să menţinem clară distincția 
dintre act şi orientare. Dacă este cauzată genetic sau de către mediu, 
sau (mult mai probabil) şi genetic şi de către mediu, orientarea 
homosexuală nu este nici un păcat, nici un rău. Persoanele care au 
această orientare sunt în sensul cel mai deplin „persoane”, purtătoare 
ale chipului lui Dumnezeu şi chemate să crească, alături de ceilalți, 
spre asemănarea divină. Mai ales atunci când încearcă să-şi schimbe 
orientarea sexuală, sau pur şi simplu continuă în lupta lor de a-şi păstra 
castitatea, ele au nevoie de sprijinul, sfatul şi dragostea Bisericii 
(episcopi, preoți şi laici). Până acum, participarea lor în a SE 
ajutor reciproc ca SA şi în special organizații ca „EXO us 
International” sau „Courage”, pot fi de un ajutor neprețuit. 
(Organizația romano-catolică „Courage” a fost fondată de către 
părintele John Harvey şi are fraternități active în toată America. 
Experiența lui Harvey l-a dus la convingerea că o proporție 
semnificativă de persoane cu orientare homosexuală pot deveni 
heterosexuali, chiar dacă, în multe cazuri, sentimente homoerotice şi 


Ša aon gi 
fanteziile persistă). 


8! Vezi cartea sa The Truth About Homosexuality, cap. 4-5 şi apendicele. 
El oferă în continuare date, în mai multe studii recente şi în articolul său 
“Developing into Heterosexuality”, Ethics and Medics, vol. 22, no. 7 rai 
1997), p. 3-4. Punctul său de vedere este că „o persoană nu-şi cupa 
orientarea sexuală. Părerea mea este că fiecare persoană se dezvoltă natural în 
heterosexualitate, dar diferite piedici pot bloca dezvoltarea normală psiho- 
sexuală peste ani, în special în perioada adolescenţei. Cu rugăciune, cu 
ajutorul unor grupuri de ajutor, grupuri de susținere duhovnicească şi prin 
terapie profesională, mulți oameni, poate 30 % a cei ce fac eforturi, T 
depăşi înclinația lor naturală spre homosexualitate. Privitor la KED TEn 
genetic, el adaugă: „Evidenţa empirică ce spune că orientarea homosexua ă 
este un rezultat al genelor sau hormonilor prenatali, nu există (p. 4)- Părintele 
Thomas Hopko îşi exprimă punctul său de vedere, din perspectivă ortodoxă i 
din experiența pastorală, într-o broşură populară publicată de Departamentu 
de Educaţie Religioasă al Bisericii Ortodoxe din America (1989), potrivit 
căruia orientarea homosexuală poate fi adesea transformată; el afirmă: „Ca 
toate ispitele, pasiunile şi păcatele, incluzând cele adânc înrădăcinate în natura 
noastră prin dureroasa moştenire, orientarea homosexuală poate fi vindecată şi 
activitatea homosexuală poate înceta. Cu ajutorul lui Dumnezeu, toate sunt cu 
putință. Când creştinii homosexuali sunt gata să lupte şi când primesc răbdător 


i 
| 

Totuşi, este clar faptul că această condiţie homosexuală este adesea 
ireversibilă: orientarea este permanentă. În ciuda acestui fapt, Biserica 
Ortodoxă nu poate scuza manifestările exterioare ale acestei orientări, 
Chiar în cadrul unei relații stabile. Datorită faptului că aceste relaţii sunt 
un păcat şi distrug persoana, teologia morală ortodoxă se opune ferm 
„căsătoriilor” homosexuale. Dintr-o grijă pastorală pentru sănătatea 
spirituală, psihică şi fizică a membrilor săi, „normali sau homosexuali”, 
Biserica trebuie să respingă astfel de relaţii, așa cum trebuie să se opună 
adopțiilor în cazul unor cupluri homosexuale. Ireversibilitatea orientării 
homosexuale nu justifică instituţionalizarea ei şi ridicarea mariajelor de 
acest gen la gradul căsătoriilor autentice, acceptate de voința divină. 
Acest lucru nu justifică nici expunerea copiilor la un „stil de viaţă 
homosexual” cu pretenția că un copil poate creşte la fel de bine cu „două 
mămici” sau „doi tătici” ca şi cu părinţii săi biologici. Problema nu este 
dacă un copil e mai bine să nu fie crescut de un cuplu homosexual decât 
de un singur părinte sau într-un orfelinat. Adevărata problemă se referă la 
natura actelor homosexuale şi efectul lor asupra celor implicaţi. Dacă este 
adevărat, şi credem acest lucru, că asemenea acte sunt un păcat şi sunt în 
detrimentul persoanelor implicate, atunci singurul mod în care un cuplu 
homosexual poate creşte un copil într-un mod sănătos şi responsabil este 
ca cei doi să rămână celibatari. 

„A-L slăvi pe Dumnezeu în trup” înseamnă a reduce activitatea 
sexuală genitală la unire conjugală heterosexuală, binecuvântată de 
Dumnezeu. Biserica nu poate să-i binecuvinteze pe homosexualii care 
doresc să trăiască şi să-şi exprime sexualitatea împreună, mai mult decât 
poate s-o facă în cazul celor care săvârşesc adulter sau în cazul 
desfrânaţilor. Chiar şi acolo unde promiscuitatea nu este prezentă, iar 
relația pare să fie bazată pe o grijă şi dragoste autentică, stilul de viață 
homosexual rămâne în antiteză cu chemarea pe care Evanghelia o 
adresează oamenilor. Homosexualii trebuie să facă o alegere: fie să se 
abțină de la activitatea sexuală genitală, fie — în virtutea refuzului lor — să 
se rupă de comuniunea deplină cu Trupul lui Hristos. 


compasiunea şi iubirea adevărată din partea familiei şi a prietenilor [să 
Domnul garantează reuşita, pe căile cunoscute doar de către El”. 

Acest lucru înseamnă că persoanele de orientare sexuală care îşi 
asumă crucea abstinenţei sexuale, pot primi Sfânta Împărtăşanie ca 
oricare alt membru al Bisericii. De asemenea, în acest caz nu mai există 
nici un impediment pentru a primi Taina Preoţiei. Din punct de vedere 
moral, un bărbat sau o femeie de orientare homosexuală care acceptă 
celibatul nu este cu nimic diferit de un heterosexual celib sau care îşi 
limitează experiența sexuală la sfera căsătoriei. Dacă totuşi homosexualii 
aleg să dea curs acestei porniri, ei se fac vinovați moral, ca şi cum ar 
persista în desfrânare sau adulter. 

Din punct de vedere pastoral, cedarea lor în fața ispitei ar trebui 
tratată ca şi în cazul altor păcate sexuale: chemarea fermă la pocăință, 
dublată de asigurarea unei iertări plină de dragoste, atunci când există 
căință. Dacă preotului i se aduce la cunoştinţă existența unui credincios al 
parohiei sale care este activ homosexual şi refuză să se căiască, să renunțe 
la activitatea sexuală şi să caute vindecarea, preotul va trebui, cu sfatul şi 
sprijinul episcopului, să-l excomunice temporar pe cel vizat. Această 
pedeapsă sună destul de aspru în vremurile noastre. Totuşi, este crucial ca 
persoanele implicate să fie conştientizate de seriozitatea şi nocivitatea 
comportamentului lor. Excomunicarea trebuie însă aplicată cu o grijă 
pastorală autentică: ea este o măsură temporară, menită să aducă persoana 
respectivă la pocăință. 

Cu privire la criteriile lui McCormick notate mai sus, avem un singur 
lucru de spus: din perspectiva ortodoxă, fiecare persoană care nu e 
chemată la unirea conjugală, este chemată la celibat pentru Împărăţie. 
Este un ideal greu de îndeplinit, dar miile de sfinți din istoria Bisericii 
dovedesc că nu este imposibil. Mulţi dintre ei, neştiuți de oameni, doar 
înaintea lui Dumnezeu, au ajuns la sfințenie prin lupta lor înflăcărată 
împotriva ispitei sexuale. Motivația lor ar trebui împărtăşită de către toți 
creştinii, fără excepţie. Este evident faptul că fiecare gând şi gest al 
nostru, sexual sau nu, reflectă credința şi fidelitatea noastră față de 
Dumnezeu şi arată până unde mergem cu răspunsul nostru la dragostea 
pe care El ne-o oferă. 

Atunci când cerem cuiva să-şi asume crucea castității, nu trebuie să 
trecem cu vederea faptul că viața conjugală are nevoie adesea de anumite 
limite în expresia ei sexuală, mergând uneori până la abstinența totală. Şi 
această cruce trebuie acceptată, dacă persoana sau cuplul doreşte să-şi 
împlinească vocaţia cu fidelitate. Pentru că țelul ambelor vocaţii, 

conjugală şi celibatară, este asumarea vieţii şi a condiţiilor ei particulare 
cu mulțumire, şi aducerea lor ca o jertfă a laudei spre slava lui 
Dumnezeu. 


Notă despre homosexualitate şi SIDA (Sindrom de imunodeficienţă 
câştigată) 


Considerând incertitudinea referitoare la cauzele ce duc la 
homosexualitate — fie genetice, fie de mediu sau o combinaţie a celor 
două — care ar trebui să fie atitudinea Bisericii față de persoanele 
implicate, în special în perspectiva pericolului îmbolnăvirii cu HIV? 
SIDA a fost considerată ca o epidemie ce nu era necesară („needless 
epidemic”). Cu pasiunea de azi pentru o „practică corectă”, s-au făcut 
auzite voci puternice care apără comportamentul homosexual sau care 
cer drepturi speciale pentru lesbiene şi homosexuali. Este oare corect 
din punct de vedere moral ceea ce creştinii ortodocşi declară deschis şi 
ce pare un adevăr: dacă nu ar fi homosexualitatea nu ar exista epidemie 
de SIDA? Sau SIDA ar exista, dar nu în proporţie epidemică; folosirea 
drogurilor administrate intravenos cu acelaşi ac, de exemplu, afectează 
o populaţie relativ limitată, dar se dovedeşte că transmiterea HIV se 
face în marea majoritate a cazurilor prin homosexualitate. Astfel, mulți 
au ajuns la concluzia că HIV este de fapt cauza bolii SIDA.” l 


82 Un număr de cercetători importanți au studiat legătura între HIV şi 
SIDA. Un articol din magazinul Reason (iunie 1994), scris de către Kary B. 
Mullis, împreună cu biochimistul Charles A. Thomas, Jr. şi prof. univ. Philip 
E. Johnson, arată că au apărut, într-o perioadă mai lungă de 10 ani, un număr 
semnificativ de cazuri SIDA fără infecție HIV şi cazuri HIV pozitive, unde nu 
existau simptomele specifice pentru SIDA. Ei cercetează, referitor la 
problema HIV, trei aspecte: 1. SIDA nu este o boală ci un sindrom definit de 
prezenţa a cel puţin 30 de boli cunoscute, împreună cu infecția HIV pozitivă — 
cu alte cuvinte, definiția SIDA depinde de presupoziția că e corelată cu 
infecția HIV. 2.. Alţi factori decât infecția cu HIV se pare că pot produce 
îmbolnăvirea (de exemplu sarcomul Kaposi) şi pot crea probleme sanguine 
cauzatoare de moarte în cazul hemofilicilor. Totuşi, guvernul finanţează 
cercetători în ideea legăturii HIV-SIDA până la punctul în care unele boli sunt 

Este adevărat că în Africa s-a răspândit prima dată printre 
homosexuali; există militanți homosexuali ce-şi exprimă o bucurie 
morbidă datorată faptului că infecția cu HIV este predominantă între 
homosexuali în S.U.A. şi în Europa. Reacţiile împotriva unor 
asemenea atitudini au luat forma persecuției homosexualilor de către 
grupuri extremiste, ca cele neo-naziste sau „skinheads”. Cu toate 
acestea, americanul de rând se găseşte prins într-o dilemă dureroasă: 
fie să apere drepturile civile ale celor cu comportament păcătos Şi, prin 
aceasta să scuze aparent activitatea homosexualilor; fie să condamne 
un astfel de comportament, riscând represalii din partea militanților 
homosexuali. | 

În climatul politic din jurul mișcării homosexuale, cuplat cu criza 
reală a SIDA, cum poate Biserica Ortodoxă să afirme cel mai bine 
atitudinea ei tradiţională față de sexualitate? Un răspuns parţial ar fi: să 
adune şi să publice evidenţele ştiinţifice care să confirme beneficiile 
unei vieți sănătoase, conforme trăirii creştine. Aceasta se face în unele 
zone, de către grupuri evanghelice conservatoare, care introduc în 
dezbatere un ton de condamnare aspră. Se tinde astfel spre polarizarea 
tuturor celor implicaţi. S-au realizat de către Biserici şi de către alte 
organisme cu autoritate în societate, evidențe medicale serioase. In 
orice caz, profesorii şcolilor din Biserica Ortodoxă, împreună cu 
preoții, trebuie să fie informaţi despre subiect, să se poată adresa cu 
fermitate şi direct copiilor noştri şi adulţilor. Este clar că nu putem să 
mai avem încredere în şcolile publice pentru a aduna informație 
completă şi adevărată despre un asemenea subiect acut. 


ÎN 
definite ca SIDA pentru a asigura acoperirea sub Actul Ryan White. De 
exemplu, TBC cu anticorpi HIV (+) este SIDA. TBC cu test ©) e TBC. 3. 
Aparenta izbucnire a bolii SIDA în Africa a fost legată de infecția cu HIV, dar 
fără teste HIV în prealabil. S-a raportat în Sunday Times of London (oct. 
1993), de către lucrători medicali din Tanzania, că statisticile referitoare la 
SIDA în Africa au fost serios exagerate şi manipulate. „Nu este vorba de 
SIDA” au spus ei. „Este ceva ce a fost inventat. Nu sunt dovezi 
epidemiologice pentru aceasta; pentru noi ea nu există”. Autorii cer realizarea 
unor studii de control, ca să confirme legătura între SIDA şi HIV şi acuză 
societatea ştiinţifică pentru refuzul de a publica evidenţele legate de HIV. 
Cercetări ulterioare au dovedit legătura între HIV şi SIDA. 

Un element în această dezbatere este afirmaţia că SIDA ar fi 
pedeapsa lui Dumnezeu pentru un comportament deviat. Aceasta 
pentru mine e complet fals. Fireşte că Dumnezeu îngăduie să suferim 
consecinţele comportamentului nostru păcătos; şi fenomenul SIDA ar 
putea fi cel mai vizibil dintre ele. Totuşi, nu putem susţine, cum o fac 
mulți, că Dumnezeu îngăduie boala, în viaţa unor indivizi în particular, 
ca o răzbunare pentru comiterea acelui păcat. Noi în America suntem 
sensibili la ceea ce numim „păcate legate de sexualitate”. Dar oricât de 
imorală, păcătoasă sau murdară ar fi activitatea homosexualului, nu 
este mai susceptibilă sau mai vrednică de a fi pedepsită cu moartea 
decât oricare altă încălcare cu voia a poruncilor lui Dumnezeu. De fapt, 
s-ar putea spune că are mai puţine consecinţe grave pentru ceilalți, în 
comparaţie cu alte păcate, ca avortul, abuzarea copiilor sau furtul. 
Biblia spune că vom fi chemaţi să dăm socoteală pentru faptele noastre 
în ziua Judecăţii. Totuşi, dacă este adevărat, după cum afirmăm, că 
„fiecare lucru bun va fi păstrat” ar fi prea liberal, dacă nu chiar o 
blasfemie din partea noastră să conchidem că infecția cu HIV 
reprezintă un fel de „judecată finală” prematură, pronunţată victimelor 
de către un Dumnezeu al blestemelor. Dacă acesta este cazul, după 
învăţătura Sfântului Pavel (1 Corinteni 6, 9) ar trebui ca nu numai 
homosexualii, ci şi idolatorii, curvarii, hoţii, beţivii şi chiar lacomii să 
aibă aceeaşi soartă, să fie ucişi de o boală incurabilă. 

În sfârşit, ar trebui studiată mai bine posibilitatea transmiterii 
infecţiei prin linguriţa de la împărtăşanie. Acesta este un subiect foarte 
sensibil, de vreme ce mulţi creştini ortodocşi refuză o astfel de 
discuţie, spunând că „Dumnezeu nu ar îngădui aceasta”. Totuşi, unii 
specialişti de seamă şi-au exprimat îngrijorarea față de metoda noastră 
de a distribui sfintele elemente euharistice. Această convingere că 
„Dumnezeu nu o să îngăduie” poate fi argumentată pe o teologie 
greşită a Întrupării. Crucea este dovada îndeajuns că Dumnezeu ar 
putea „îngădui”... bineînţeles nu din dorința de condamnare, ci din 
respect pentru libertatea umană, într-o lume decăzută. Euharistia este 
într-adevăr Trupul şi Sângele Domnului preamărit. Dar este transmisă 
nouă prin elemenete pământeşti, pâine şi vin. Faptul că aceste elemente 
sunt „consacrate”, înseamnă că ele sunt transformate: umplute şi 
transfigurate de prezenţa şi puterea Duhului Sfânt. Nu înseamnă însă 
că sunt scoase din sfera vieții umane sau sunt transformate magic într-o 

substanţă transcendentă care este intrinsec incapabilă să fie purtătoare 
de boli infecțioase. 

Dar şi cealaltă parte a argumentului trebuie să fie făcută auzită. 
Deseori a fost menţionat faptul că în perioade de devastatoare epidemii 
în Europa medievală, nu există statistici potrivit cărora preoții sau 
diaconii care au consumat Sfânta Impărtăşanie au fost atinşi de boală 
într-o proporție mai mare decât restul populaţiei. Până în momentul 
când scriu aceste rânduri, nu se cunoaşte nici un caz de SIDA care a 
fost transmis prin potirul euharistic (s. ed.). Sunt evidențe că 
„Dumnezeu nu a îngăduit” într-adevăr, nu doar ca răspuns la credința 
celui care se împărătăşeşte, ci pentru că atât din punct de vedere 
obiectiv cât şi ontologic, elementele euharistice sunt Trupul şi Sângele 
Domnului preamărit. Credinţa Bisericii Ortodoxe şi experiența fondată 
pe această credință, sunt de neschimbat în afirmarea acestui punct, 
exprimat în cuvintele Sfântului loan Damaschin : „Pâinea şi vinul nu 
sunt doar simboluri ale Trupului şi Sângelui lui Hristos, ci Trupul 
îndumnezeit al Domnului Însuşi,” _ 

Unii eticieni ortodocşi au sugerat oferirea Împărtăşaniei în mod 
individual, pe lingurite de plastic. O asemenea inovaţie ar întâlni 
rezistența credincioşilor. Totuşi, în ultimii ani, mulţi dintre noi am 
primit telefoane şi scrisori de la părinți care au refuzat Impărtăşania 
pentru ei şi pentru copiii lor, deoarece au aflat că unii din membrii 
parohiei sunt homosexuali sau infectați cu HIV. În asemenea cazuri e 
uşor să se minimalizeze orice pericol în transmiterea HIV prin 
Împărtăşanie. Aceasta poate fi făcut simplu, prin a cere credincioşilor 
să deschidă gura pentru ca preotul să poată introduce linguriţa fără a 
atinge saliva. Preotul poate cere ca cei ce au antecedente de 
homosexualitate sau se ştiu HIV pozitivi, să primească Impărtăşania 
după ceilalți, la urmă. 

Dar mai presus de toate, preotul trebuie să afirme despre Sfânta 
Împărtăşanie, că este oferită de către Dumnezeu pentru „vindecarea 
sufletului şi trupului” şi trebuie luată cu credinţă şi dragoste; Sfântul 
Ignatie spune că este „medicamentul nemuririi”. După cum arăta Dr. 


3 Exposition of the Orthodox Faith — NPNF vol. IX, cap. 13, p. 83. 


viat 

Paul Meyendorff, cu câțiva ani în urmă, studii romano-catolice 
recente au confirmat de asemenea că nu există nici motive teologice, 
nici ştiinţifice pentru a fi îngrijoraţi de transmiterea SIDA prin sfântul 
potir (s. ed.). Ca o ironie, această posibilitate este luată în discuţie mai 
mult decât cea dovedită statistic prin promiscuitate sexuală homo sau 
hetero. 

În articolul publicat de The Journal of the American Medical 
Association, în 1988, se conchide că „riscul infecției după contact oral 
cu lucruri contaminate cu salivă, în cantitate nesemnificativă, ar fi 
neglijabil”. Această opinie pare să fie confirmată de studii mai 
recente bazate pe investigaţii clinice. În mai 1995 New York Times 
publica un articol intitulat „Hostia reduce riscul germenilor în 
Împărtășanie”. Studiul descrie măsurarea bacteriilor pe hostiile de 
împărtăşanie şi în sfântul potir. În timp ce în 28 % din cele 45 de cazuri 
studiate, microbii erau transferați de la o persoană la alta prin hostie, 
studiul conchide: „Se crede că microbii potenţiali care cauzează boala 
supraviețuiesc numai pentru puţin timp în vin, dar n-au putut fi extraşi 
din vin în vreo mostră, adică nu au putut fi puşi în evidență în nici un 
caz în vin”. De fapt, se pare că riscul de a se infecta apare doar în cazul 
persoanelor cu imunitate scăzută. Cu toate că studiul nu a ridicat 
problema linguriței folosite în comun, tendinţa a fost să confirme ceea 
ce s-a menţionat de către cercetători, despre posibilitatea transmiterii 
infecției HIV prin potirul euharistic — anume că, practic, riscul acesta 
nu există (s. ed), 

Trebuie să mergem mai departe în analiza problemei. Ca membri 
ai Trupului lui Hristos, nu putem condamna persoanele homosexuale 
împreună cu comportamentul lor sexual. Trebuje să distingem între 
cele două, respectând pe păcătos şi condamnând păcatul. Cei ce sunt 
HIV pozitivi nu trebui trataţi ca paria, indifernt de originea infecţiei 
lor. Fie contractată prin transfuzii de sânge, fie prin contact sexual, 


34 Într-o comunicare orală, la întrunirea din vara anului 1994, de la 
Institutul Sfântul Vladimir din New York. 

5 Doctorul Alan R. Litson, “Do Alternate Modes for Transmission of 
Human Immunodeficiency Virus Exist?”, JAMA, martie 4, 1988, vol. 259, no. 
9, p. 1353-1356. (Am primit acest studiu de la doctorul Charles A. Haile). 

é Vezi în legătură cu acestea, scrisoarea doctorului George Demetra- 
kopoulos, publicat în The Orthodox Observer din 23 sept. 1987, p. 20. 

victimele SIDA tind să fie izolate azi ca leproşii în timpurile biblice. 
Responsabilitatea noastră față de ei este de a le oferi aceeaşi îngrijire 
blândă şi preocupare pe care lisus a oferit-o tuturor celor pe care 
societatea zilelor Lui i-a respins şi condamnat. lisus de fapt a venit să-i 
ierte pe păcătoşi şi să-i vindece pe bolnavi: pe prostituate şi pe leproşi, 
pe vameşi şi pe orbi. 

Mulţi creştini, fie ei surori medicale sau călugări, au slujit cu 
îngăduință şi compasiune victimelor SIDA în ultimii ani, cu efortul de 
a-i ajuta să câştige şi să transforme timpul rămas al vieţii lor 
pământeşti. Este responsabilitatea fiecăruia dintre noi să facă la fel. 
Lăsând judecata în mâinile Domnului, suntem datori moral să 
răspundem la criza SIDA cu iertare, dragoste şi rugăciune neîntreruptă 
pentru milioanele de oameni care au suferit deja efectele devastatoare 
şi pentru mulțimea de victime ce încă vor veni”. 

Cu acest sumar al diferitelor probleme legate de căsătorie şi 
sexualitate, ne îndreptăm acum spre întrebările referitoare la originea 
vieţii umane. Este curios că, deşi specialiştii s-au pus de acord despre 
procesul începerii vieţii — despre „cum” are loc concepția umană — din 
motive medicale şi politice, există o intensă dezbatere cu privire la 
„Ccând” începe existența umană. În capitolul următor vom prezenta 
reflecţii despre începuturile vieţii. Aceasta va conduce în final la o 
consideraţie despre celălalt capăt al spectrului: sfârşitul vieții umane. 


57 Pentru referiri la grija pastorală ce trebuie acordată persoanelor 
homosexuale şi, în particular, victimelor SIDA, vezi părintele Basil Zion, 
“The Orthodox Church and the AIDS Crisis”, St. Vladimir's Theological 
Quarterly 36/1-2, 152-158; şi arhidiacon dr. Cyprian Hutcheson, MD, “How 
Our Parish Dealt With AIDS” din Resource Handbook of the Orthodox 
Church in America, vol. VII, no. 1, 1993, disponibil prin OCA, PO Box 675, 
Syosset, NY, 11791. 


3. Procrearea şi începutul vieţii 


„În privința omului, acesta se cuvenea ca întâi să 
fie creat; creat, trebuia să crească; crescut fiind, trebuia 
să devină adult; adult, să se înmulțească; înmulțindu-se, 
să se întărească; întărit, să fie slăvit şi slăvit să vadă pe 
Dumnezeul Său.” 

- Sf. Irineu 


„Dumnezeu a creat omul dând naştere trupului 
său din materia preexistentă, pe care El a însuflețit-o 
cu propriul Său Duh.” i 

- Sf. Grigorie Teologul 


„Începutul existenței este unul şi acelaşi pentru trup şi 
suflet.” 
- Sf. Grigorie de Nyssa 


Despre sensul „concepției” ! 
„Când începe viaţa omului ?” 
| Răspunsurile variate propuse la această problemă îndelung 
discutată exprimă adesea atitudinea corespunzătoare ordinii de zi 


politice sau sociale şi, de asemenea, cunoştinţele culturale despre 
dezvoltarea embrionară. Sugestiile se referă, pe rând, la momentul în 


i x . 
Doresc să mulțumesc doctorilor Robert C. Cefalo, Germain Grisez şi 
Paul Kimissis pentru materialele oferite şi refleţiile lor privitoare la acest 
capitol. Orice eventuală greşeală în interpretarea materialelor, îmi aparţine. 

care mama simte pentru întâia oară copilul mişcându-se în pântecele ei; 
la momentul în care fetusul poate supravieţui în afara uterului (de 
obicei după 24 de săptămâni); la momentul naşterii, când copilul 
începe să respire singur, sau la o perioadă de câteva zile după naştere, 
după ce nou-născutul și-a demonstrat dreptul la viață (aceasta 
însemnând, printre altele, absența oricărei boli sau dereglări psiho- 
somatice). Cu cât mărim distanţa între „Începutul vieţii umane” şi 
momentul fertilizării, cu atât se dilată şi deschiderea pentru avorturi, 
infanticid şi experimente embrionare. 

Pe de altă parte, Biserica a afirmat dintotdeauna că viața umană 
începe o dată cu concepţia, care face frontieră comună cu fertilizarea. 
Cu mult timp înainte ca medicii specialişti să descopere celulele 
embrionare şi cromozomii, scriitorii creştini condamnau avortul în 
orice stadiu al sarcinii, pe temeiul că fetusul „format sau neformat” 
este întru totul om şi poartă în el „chipul lui Dumnezeu'”. 

Problema este ridicată astăzi din nou dintr-o perspectivă diferită, 
care încearcă să fundamenteze reflecţia teologică pe datele biologice. 
Urmându-i pe embriologii britanici, câţiva moralişti creştini au făcut o 
distincţie între embrion şi aşa numitul „pre-embrion”. Acesta din urmă 
e descris ca o masă de celule nediferenţiate, de la zigotul unicelular şi 
până la dezvoltarea „primei trăsături” sau a primului „ax” al trupului în 
timpul săptămânii a treia de sarcină. | g 

În acest punct, după implantarea în peretele uterului, el suferă o 
transformare radicală numită „singularizare” şi se poate spune astfel că 
posedă suflet omenesc sau individualitate umană. Potrivit acestei 
scheme, „concepţia” nu trebuie înțeleasă ca un moment (de exemplu la 
încheierea fertilizării), ci ca un proces. Trecerea de la „pre-embrion” la 
„embrion”, adică de la existența potenţială la cea actuală, are loc doar 
la finalizarea acestui proces. Se afirmă totuşi că viața umană „începe 
cu concepţia”. Dar definiţia „concepției” este modificată pe baza 
recentelor descoperiri din cadrul embriologiei, ea cuprinzând şi 
„Singularizarea” prin implantarea  conceptus-ului (produsului 
concepţiei) în membrana uterină, lucru care se întâmplă la aproximativ 


2 Vezi Didahia 2, 2; 5, 2; Sfântul Vasile cel Mare, Canonoanele 2 şi 8 
(loan N. Floca, op. cit., p. 342 şi 345-348). Jurământul lui Hipocrate avea 
aceeaşi bază, interzicând administrarea de otrăvuri sau avortul. 

două săptămâni după fertilizare. Cu alte cuvinte, concepția şi 
fertilizarea nu mai sunt înțelese ca fiind simultane. Fertilizarea 
marchează începutul procesului concepţiei, proces care durează 12 — 
14 zile. Abia la sfârşitul acestei perioade se poate vorbi despre o nouă 
„viaţă umană” şi despre existenţa unui „suflet omenesc” unic. 

Cercetările şi discuţiile pe această temă au fost rodul unei 
preocupări pastorale reale. În confuzia morală cauzată de proliferarea 
avorturilor legale în S.U.A. şi în alte ţări dezvoltate, dată fiind 
sensibilitatea la traumele produse de violuri şi incesturi, mulţi teologi 
caută sincer un mijloc care să permită victimelor violenţei sexuale să 
pună capăt unei sarcini nedorite într-un mod „„licit”, care să fie conform 
învățăturii morale tradiționale a Bisericii. Dacă distincţia între pre- 
embrion şi embrion este legitimă, atunci întreruperea unei sarcini 
înainte de implantare, adică înainte de finalizarea procesului concepției 
şi de însuflețire, nu va fi considerat „avort” în accepţia tradițională a 
termenului, cum este definit de către diferitele Biserici. Mai mult, 
distincția medicală şi morală între pre-embrion şi embrion implică 
faptul că primul reprezintă mai degrabă viaţa umană potențială decât 
cea actuală şi este, în acest fel, mai puţin îndreptăţit să beneficieze de 
drepturile şi protecţia socială acordate individualităților umane sau 
„persoanelor”. O consecință majoră a acceptării acestei distincții 
constă în eliminarea obiecţiilor morale privind proceduri ca fertilizarea 
in vitro sau cercetările şi experimentele pe embrion în scopuri 
terapeutice. 

Dacă astfel de preocupări pastorale şi terapeutice sunt lăudabile şi 
sincere, ele presupun totuşi o perspectivă ştiinţifică a dezvoltării 
embrionului, care este departe de a fi unanim acceptată de către 
specialiştii în domeniu; de asemenea, ei se opresc asupra problemei 
teologice a însuflețirii şi a calității de persoană ce derivă de aici, care 
ridică serioase obiecţii din perspectivă ortodoxă. Vom încerca în acest 
capitol să schițăm argumentul formulat de către trei dintre cei mai mari 
eticieni romano-catolici care au abordat acest subiect Şi vom arăta de 
ce credem că punctul lor de vedere ar trebui schimbat, datorită 
recentelor cercetări embriologice. În concluzie vom evalua implicaţiile 
teologice ale poziţiilor lor, din perspectivă ortodoxă. 


10 

Shannon, Wolter şi McCormick despre „pre-embrion” 3 


Pe baza ultimelor descoperiri în domeniul embriologiei, putem 
schița următoarele stadii în dezvoltarea „pre-embrionului”: 

Multe celule din corpul omenesc sunt celule „somatice”, fiecare 
conţinând în nucleul său 46 de cromozomi. Sperma masculină şi ovulul 
feminin sunt celule embrionare sau „gameţi”, fiecare cu câte 23 de 
cromozomi“. Unirea acestor gameţi într-o singură celulă zigot (într-un 
zigot unicelular), care conţine 46 de cromozomi dispuşi în 23 de 
perechi, se petrece prin procesul fertilizării. Fertilizarea are loc la 
capătul trompei uterine, lângă ovare. Sperma depozitată în traiectul 
reproductiv feminin are nevoie de aproximativ 7 ore până ce enzimele 
sale penetrează peretele exterior al ovulului. Vor mai trece apoi trei ore 
până ce sperma îşi va face „călătoria” spre locul unde va avea loc 
fertilizarea. Dintre milioanele de spermatozoizi, unul singur va penetra 
zona de protecţie (zona pellucida) a ovulului şi îşi va face loc prin 
citoplasmă pentru a se uni cu nucleul haploid (care conţine un singur 
set de cromozomi nepereche). Acesta va produce ceea ce se numeşte 

°? Thomas A. Shannon şi Allan B. Wolter, OFM, “Reflections on the Moral 
Status of the Pre-Embryo”, Theological Studies 51/4, dec. 1990, p. 603-625, 
retipărită în T.A. Shannon, ed. Bioethics, ediţia a 4-a, Mahwah, NJ: Paulist, 
1993, p. 36-60 şi Richard A. McCormick, SJ, “Who or What is the 
Preembryo?”, Kennedy Institute of Ethics Journal 1/1, martie 1991, p. 1-15. 
Vezi de asemenea Joseph Donceel, SJ, “Immediate Animation and Delayed 
Hominization”, Theological Studies 31/1, 1970, p. 76-105, al cărui studiu a 
dat naştere la această dezbatere şi răspunsurile date de Germain Grisez, 
“When Do People Beging?”, Proceedings of the American Catholic 
Philosophical Association 63, 1989, p. 27-47, revizuită de Stephen J. Heaney, 
ed., Abortion: A New Generation of Catholic Responses, The Pope John 
Center, 1992, p. 3-27 şi William E. May, “Zysotes, Embryos and Persons” 
partea I, Ethics and Medics, oct. 1991, p. 2-4 şi partea a I-a, Ethics and 
Medics, ian. 1992, p. 1-3. 

t Cromozomii cuprind materialul genetic sau genele: unităţi ale acidului 
dezoxiribonucleic (AND) ce determină caracteristicile ereditare — forma 
fizică, comportamentul până la un punct, abilități, talentul sau malformațiile 
individului. Fiecare cromozom cuprinde aprox. 1 metru de material genetic, 
cca. 50.000 - 100.000 de gene individuale. 

„Singamie”: unirea a doi gameţi în vederea formării unei individualităţi 
unice din punct de vedere genetic. Nucleul diploid rezultat conține 
acum un aranjament unic al materialului genetic (ADN), care 
determină sexul conceptus-ului şi creează condiţiile pentru mitoză: 
divizarea celulelor individuale (blastomeri). Procesul începe cu o 
celulă dublă, o celulă triplă a-cronică, apoi o celulă cvadruplă, după 
care progresează prin multipli de 2 (8, 16, 32, etc.), până când 
embrionul se implantează în membrana uterină, spre finalul săptămânii 
a doua de sarcină. 

Timpul desfăşurării acestui proces este bine determinat: 
aproximativ şapte ore de la relaţia intimă la fecundare, încă trei ore 
până ce sperma va ajunge la ovul şi încă douăsprezece pentru 
penetrare. Fuziunea celor două celule, singamia, mai durează încă o zi. 
Prin urmare, întregul proces ce duce la fertilizare durează între 36 — 48 
de ore. În ziua a patra, embrionul numără circa 16 celule şi este 
localizat lângă intrarea uterului”. Stadiul „blastulă” este atins atunci 
când celulele care se divizează (continuu) formează o sferă sau un disc, 
al cărui înveliş exterior (trofoblast) va da naştere structurilor nutritive, 
inclusiv placentei, în timp ce masa internă (embrioblast) constituie 
embrionul însuşi. În acest moment, zona pellucida se rupe, iar 
embrionul se „cuibăreşte”, se ataşează de peretele uterului. 

În timpul acestei perioade de 10 — 12 zile, anterioară implantării, 
are loc fenomenul impropriu numit „pierdere”. Se estimează că între 
jumătate şi 2/3 din ovulele fertilizate sunt date afară din uter. Ele nu 
reuşesc să se implanteze şi sunt avortate (fără ca mama să ştie), dintr-o 
mulțime de motive, cum ar fi dezechilibre chimice în sistemul 
reproductiv sau gene cu defecte purtate de embrion. Dacă embrionul se 
implantează cu succes, el suferă o restructurare numită „gastrulaţie” 
sau „organogeneză”, rearanjare a celulelor în ectoderm, endoderm şi 
mezoderm embrionar. O dată cu aceasta se conturează şi trăsătura 
primitivă sau pritimive body axix, care duce la dezvoltarea inițială a 
sistemului nervos al embrionului. La sfârşitul săptămânii a opta, 


* Este ştiut că la acest stadiu „morula” (din latină, cuvântul folosit pentru 
dudă, întrebuințat aici datorită formei embrionului) este o masă de celule 
adunate în ciorchine, ce formează embrionul. 


148 DARUL SACRU AL VIEŢII 


sistemu! nervos este pe deplin alcătuit, iar copilul în creştere, numit 
acum făt (fetus), se poate mişca şi simte durerea“. E 

Apelând la noile descoperiri din domeniul embriologiei, Thomas 
Shannon şi Allan Wolter afirmă alături de alți embriologi şi de unii teologi, 
că trebuie făcută o distincţie clară între pre-embrion şi embrionul propriu- 
zis’. Pre-embrionul, susțin ei, este compus dintr-o masă de celule 
nediferenţiate (blastomeri), fiecare dintre acestea posedând totipotență. 
Asemenea hologramei, fiecare blastomer este înzestrat cu aceeaşi 
informaţie genetică pe care o posedă întregul. Aceasta înseamnă că de la 
zigot la formarea primei trăsături, fiecare celulă a morulei are capacitatea 
de a se dezvolta singură într-o individualitate umană. Totuşi, este o 
capacitate „potențială”, atâta timp cât conceptus-ul trebuie să primească 
informaţie genetică adițională de la mamă după implantare, pentru a ajunge 
la „singularizare” şi a se dezvolta într-un embrion adevărat. Acest lucru 
este evidenţiat de faptul că pre-embrionul se poate împărți în două entităţi 
identice din punct de vedere genetic (dând naştere la doi gemeni), apoi, în 
cazuri rare, cele două se pot reuni pentru a produce o individualitate unică. 
Se mai afirmă că această capacitate de împărțire şi reunire persistă până la 
„gastrulaţie” numită şi „restricţie”, atunci când începe diferențierea 
celulelor, iar totipotenţa se pierde. Cu alte cuvinte, zigotul nu poate deveni 
un embrion uman până ce nu primeşte informație genetică suplimentară de 


é Vezi ACOG Committee Opinion of the American College of 
Obstetricians and Gynecologists, No. 136, aprilie 1994: “Preembrryo 
Research: History, Scientific Background and Ethical Considerations”. 

7 O mare parte din discuţia pe această temă a fost iniţiată de Norman Ford, 
When Did I Begin? Conception of the Human Individual in History, 
Philosophy and Science, Cambridge University Press, 1988. Ford susține 
“însufleţirea întârziată” afirmând că, ontologic (și nu genetic), individul uman 
devine ființă numai la două săptămâni după fertilizare, o dată cu apariția 
primei trăsături. Antholy Fisher face o analiză amănunțită despre părerile lui 
Ford: “Individuogenesis and a Recent Book de Fr. Norman Ford“, Revista di 
Studi sulla Persona e La Famiglia: Anthropotes, 2, 1991, p. 199-244. Opinia 
romano-catolică este divergentă referitor la “individualizare”. Pentru o trecere 
în revistă a literaturii privitoare la acest subiect, vezi Lisa Sowle Cahill, “The 
Embryo and the Fetus: New Moral Contexts”, Theological Studies 54/1, 
martie 1993, p. 124-142. 


ăi caz 

la gazda maternă şi nu de la gameţit. Altfel se poate transforma într-o 
„molă hidatidiformă” canceroasă, compusă din țesut placentar”. 

Prin urmare, afirmă aceiaşi moralişti, este impropriu să se 
vorbească despre existența embrionului înainte de implantare. De-a 
lungul primelor două săptămâni, în timp ce se finalizează procesul 
concepției, conceptus-ul trebuie numit „pre-embrion”, ceea ce nu 
implică o „individualitate ontologică” sau, a fortiori, calitatea de 
persoană. Această indicație, alături de fenomenul „TiSipirii” (wastage), 
i-a condus la concluzia că pre-embrionul nu posedă „suflet” imaterial 
şi rațional". Mergând mai departe, ei susţin teoria „Însufleţirii 
mediate” şi nu a celei „imediate”!!, afirmând că însufleţirea nu poate 
avea loc înaintea „singularizării” şi a rearanjamentului structurii 
celulare necesare apariției embrionului. Pre-embrionul devine astfel, 
prin definiție, un candidat pentru avortul licit din punct de vedere 


* O afirmare clară a acestei poziţii găsim la Carlos A. Bedate şi Robert C. 
Cefalo, “The Zygote: To Be Or Not To Be A Person”, The Journal of 
Medicine and Philosophy 14 (1989), 641-645. Ei ajung la concluzia că: 
„formarea embrionului depinde de o serie de evenimente din cursul 
ontogenezei, unele fiind în afara controlului programului genetic. Zigotul 
posedă suficientă informaţie, pentru a produce exclusiv țesut uman, dar nu 
pentru a deveni o ființă umană” (p. 644). 

” O molă hidatidiformă este o tumoră, formată în uter, ce rezultă din 
degenerarea oului fertilizat. Este adesea rezultatul fertilizării oului de către doi 
spermatozoizi cu cariotipul cromozomial de 69 în loc de 46 cât e normal. O 
asemenea anomalie nu poate fi considerată „om” (Chiar dacă cineva dorește 
să afirme că sufletul uman există imediat după fertilizare, asta nu înseamnă că 
o molă hidatidiformă este un om malformat. Deoarece nu are număru! de 
cromozomi ce determină o ființă umană, AND - ul unei mole hidatidiforme 
este, de la început, preparat să fie o molă şi nu o fiinţă umană). Alte anomalii 
ca „Trisomia 21” (un cromozom 21 în plus) ce produce sindromul Down nu 
scade, nu afectează în vreun fel urnanitatea individului. 

'9 Privitor la „Tisipire” (wastage), ei spun: „O asemenea pierdere mare de 
embrioni constituie un argument împotriva creării unui izvor al individualității 
imateriale la concepție”. 

1 “Mediate animation” (însufleţire mediată) este cunoscută ca “delayed 
hominization” (ominizare întârziată). Vezi Germain Grisez, “When Do People 
Begin?”, şi William E. May, “Zygotes, Embryos and Persons”, partea a II-a, 
pentru critica acestei teorii. 

moral şi pentru experimentele ştiinţifice (deşi Shannon şi Wolter nu 
merg atât de departe în mod explicit). PUR | 

O abordare la fel de atentă şi informată ştiinţific o face Richard 
McCormick în articolul său „Cine sau ce este pre-embrionul ?” El afirmă 
că termenul „pre-embrion” a fost adoptat de către Societatea Americană 
pentru Fertilitate şi de către British Voluntary Licensing Authority, 
„întrucât primele stadii de dezvoltare a mamiferelor implică în primul rând 
stabilirea trofoblastului non-embrionic şi nu formarea embrionului” “. Vom 
vedea îndată că această problemă este pusă la îndoială de recentele 
cercetări embriologice. | 

Articolul lui McCormick prezintă diferite opinii romano-catolice 
care presupun că începutul individualității umane coincide cu începutul 
calităţii de persoană a omului. El vrea să demonstreze, asemenea lui 
Shannon şi Wolter, că individualitatea umană nu este determinată de 
fertilizare, ci de întregul proces care duce la singularizare şi la 
formarea primei trăsături (după care formarea gemenilor nu mai e 
posibilă). El face în acest sens o distincție importantă între 
„individualitatea genetică” şi „individualitatea de dezvoltare i Prima 
există într-adevăr de la fertilizare, dar aceasta nu înseamnă că 
conceptus-ul a primit calitatea de persoană sau că poate fi considerat 
„O persoană umană însuflețită”, deoarece trebuie să existe o anumită 
stabilitate biologică în organism înainte de a fi posibilă calitatea de 
persoană. Această stabilitate nu apare înainte de stadiul organizării 
embrionare primare, adică înainte de apariţia primei trăsături : Deşi 
concluzia este că pre-embrionul trebuie tratat ca o persoană, întrucât el 
este într-un sens „persoană în devenire”*, el menţine totuşi termenul 
„pre-embrion” datorită totipotenţei sale caracteristice și a capacității de 
a se diviza în două părţi eglale (de a da naştere unor gemeni). Prin 
urmare, pre-embrionul nu este un „cine”, ci este un ce, care e ci 
din punct de vedere genetic și are „posibilitatea de a deveni adult : 
Dar această potenţialitate se poate realiza numai prin dobândirea 
„individualităţii de dezvoltare”, după apariţia primei trăsături. E] 


12 Art. cit., p. |. 
15 Thid., p. 9. 
4 Ibid, p. 13 
15 Ibid, p. 3. 

conchide că pre-embrionul trebuie tratat ca o persoană, dar numai 
întrucât are un „potenţial intrinsec” de a deveni persoană şi întrucât 
întreaga problemă e înconjurată de „multe incertitudini”, încheie el. 

McCormick nu exclude nici experimentele non-terapeutice, 
întrucât pentru el pre-embrionul nu poate fi considerat o persoană 
umană însuflețită în realitate. Totuşi, el ar aproba cercetările pre- 
embrionare numai atunci când criteriile pentru aceste cercetări sunt 
stabilite la nivel național. Deşi nu abordează problema avorturilor pre- 
implantatorii, opinia sa duce la acceptarea avorturilor din punct de 
vedere moral, în cazul sarcinilor cauzate de abuzuri sexuale!$. 


Jérôme Lejeune și „cutia de concentrare” 


Cum vom aprecia aceste argumente în favoarea distincţiei între 
pre-embrion şi embrion, sau între individualitatea genetică şi cea de 
dezvoltare? Problema se reduce practic la acurateţea evidenţei 
ştiinţifice care susţine „totipotența” blastomerilor şi la afirmaţia lui 
McCormick că „primele stadii ale dezvoltării mamiferelor implică, în 
primul rând, stabilirea trofoblastului non-embrionic şi nu formarea 
embrionului”. Deşi au fost aduse mărturii solide în favoarea ambelor 
idei, alte studii recente duc la concluzii diferite. 

Totuşi, înainte de a nota aceste consideraţii, este nevoie să 
accentuăm faptul că știința embriologiei se află într-o stare de flux. 
Mai ales în S. U. A. şi în Franţa, dezbaterea se concentrează acum 


15 Peter Steinfels, “Catholocs Scholars, Citing New Data, Widen Debate 
on When Life Begins”, New York Times (13 ianuarie 1991) oferă o concisă 
analiză a articolelor lui McCormick şi Shannon-Wolter ce prezintă corect 
criteriul frecvent propus al naşterii creierului (brain birth). Unii susțin că 
trebuie recunoscută o simetrie între începutul activităţii cerebrale (brain birth) 
şi sfârşitul ei (brain death). Dacă moartea cerebrală înseamnă decesul 
persoanei, ei argumentează că naşterea sau originea persoanei ar trebui 
determinată de începutul activităţii cerebrale. McCormick notează că 
„Activitatea cerebrală fetală nu provoacă un proces de dezvoltare organică 
integrală, în acelaşi fel în care pierderea activităţii cerebrale determină 
sfârşitul ei”. Nu s-a ajuns la nici un consens referitor la punctul în care începe 
activitatea cerebrală (brain birth). 

asupra unor probleme precum rolul citoplasmei în transmiterea 
informaţiei genetice către ovulului proaspăt fertilizat, dar părerile 
specialiştilor asupra acestui subiect nu au ajuns încă la un consens, 
Evidenţa care începe să se impună tinde totuşi să sprijine teoria că 
viaţa umană (existenţa individuală şi, prin urmare, cea personală) 
începe nu o dată cu implantarea, ci o dată cu finalizarea fertilizării şi cu 
singamia sau, în cele din urmă, cu stadiul bi-celular al mitozei. Pentru 
a înţelege această problemă, vom reaminti un caz recent care a atras 
atenția în mass-media, întrucât a adus disciplina secretă a embriologiei 
în sfera legii civile. 

În aprilie 1989, New York Times relata despre divorțul în curs 
dintre Mary Sue Devis şi Jr. Lewis Davis, din Maryville, Tennessee. 
Ceea ce făcea din această întâmplare un fapt unic şi un caz celebru pe 
plan internaţional era faptul că cei doi apelaseră la fertilizarea in vizro, 
care a produs un total de 9 embrioni. Doi dintre aceştia au fost 
transferați în uterul doamnei Davis, dar nu au reuşit să se implanteze. 
Ceilalţi 7 au fost îngheţaţi pentru o întrebuințare ulterioară. In timpul 
divorțului, doamna Davis a cerut custodie, fie pentru a primi embrionii 
chiar ea, fie pentru a-i dona cuiva. Domnul Davis a afirmat, pe de-o 
parte, că nu poate fi obligat să-şi asume responsabilitatea de părinte 
după divorț şi, prin urmare, a cerut şi el custodie pentru a distruge 
embrionii, ca o parte a proprietăţii comune a cuplului. Pe lângă 
problema conservării criogenice şi posibilitatea ca embrionii să moară 
în cutia de concentrare, datorită întârzierilor sistemului juridic, 
adevărata problemă morală se reduce la un fapt esenţial: embrionii erau 
persoane umane cu „drepturi” vrednice de protecţia legii, sau erau o 
simplă proprietate comună care trebuia împărțită între cele două părți şi 
folosită în consecinţă ? Decizia a fost, în cele din urmă, luată la recurs. 
DI. Davis a primit custodia şi embrionii au fost, probabil, distruși”. 

Unul din martorii apărării (ai mamei) a fost eminentul genetician 
francez Dr. Jérôme Lejeune, care îşi câşigase recunoaşterea mondială 
pentru descoperirea trisomiei 21, cauza sindromului Down. Mărturia 


1 Embrionii congelați au o viață de 2 ani, deşi tehnicile noi prelungesc 
acest timp până la 5 ani. Cu tehnicile moderne prin care ouăle nefecundate pot 
fi congelate pentru perioade mai mari de timp, se speră că crioprezervarea 
embrionilor fertilizați va fi, eventual, o practică ce ține de domeniul trecutului. 

„lui Lejeune este reprodusă în cartea sa The Concentration Can, When 


Does Human Life Begin?” Deşi Lejeune, decedat între timp, a fost 
criticat pentru perspectiva sa „integristă” şi pentru apărarea înflăcărată 
a învățăturii romano-catolice despre avort, mărturia sa se bazează pe 
cercetări făcute în Anglia, Franţa şi S. U. A. care au fost acceptate de 
comunitatea ştiinţifică internațională. Expunem pe scurt, în cele ce 
urmează, argumentarea sa. 

La sfârşitul anilor '80, cercetările geneticianului britanic Alec 
Jeffreys au confirmat unicitatea genetică a fiecărui ovul uman fertilizat, 
stabilind prin experiment ştiinţific că zigotul unicelular se 
caracterizează prin „individualitate genetică”. Alte cercetări intreprinse 
de grupuri ale Universităţilor Cambridge şi Duke au arătat că procesul 
chimic numit „metilare” determină informaţia care va fi transmisă de 
anumite segmente de ADN în timpul fertilizării. S-a crezut mult timp 
despre cromozomii gamețţilor materni şi corespondenţi lor masculini, 
care se unesc pentru a crea cele 23 de perechi de cromozomi ai 
nucleului diploid, că sunt identici. Descoperirea metilării a infirmat 
acest lucru, arătând că fiecare cromozom masculin şi fiecare 
cromozom feminin aduce zigotului o informaţie unică. Adăugarea de 
metil (CH) peste baza citozină a ADN-ului are un efect de întrerupere 
sau de suprimare a activităţii genetice specifice astfel încât, cu fiecare 
divizare succesivă, celulele devin tot mai diferenţiate. În exprimarea 
lui Lejeune, „oul fertilizat este cea mai diferențiată celulă de sub 
soare”"”. El conţine toată informaţia necesară pentru a produce o ființă 
umană vie. „Expresia primară” a vieţii umane derivă din alinierea 
unică a materialului cromozomic în nucleul acestei celule originare. 


15 San Francisco: Ignatius Press, 1992; originalul în franceză a fost 
publicat în 1990, înaintea ultimului apel judecătoresc al cazului. Primul 
verdict a fost dat de judecătorul Dale Young, în favoarea pârâtului, afirmând 
umanitatea embrionilor din momentul fertilizării. Verdictul acesta a fost 
schimbat la apel. Vezi R. Smothers, “Embrions in a Divorce Case: Joint 
Property or Offspring”, New York Times (22 aprilie 1989); şi “Frozen 
Embryos Fate Awaits L. I. Custody Battle”, New York Times, 25 iunie 1994. 
Ultimul articol se ocupă de o altă femeie care căuta să obțină controlul 
embrionilor ei congelați, într-un caz de divorţ. 

' The concentration Can, p. 44. 

Atunci când fertilizarea e încheiată, acea expresie începe să dirijeze 
funcționarea celulară. 

Afirmația este adevărată în ciuda faptului că ARN-ul matern, 
derivat din citoplasma ovulului, dirijează dezvoltarea zigotului până la 
mitoză, când genomul embrionic este activat. Acest prim proces de 
dezvoltare are loc o dată cu singamia. Individualizarea ce rezultă, unică 
din punct de vedere genetic, e formată din interacţiunea nucleului şi a 
citoplasmei, care continuă chiar după ce genele embrionului sunt 
„activate”. Totuşi, „expresia primară” care ar putea fi identificată cu 
„sufletul”, trebuie să fie prezentă de la singamie, pentru a crea 
condiţiile necesare interacțiunii şi pentru a dirija creşterea zigotului. Pe 
parcurs, în timp ce zigotul unicelular suferă mitoza, anumite porțiuni 
din informaţia sa genetică sunt „dezactivate” de metilare. Astfel, 
diferenţierea poate avea loc, permiţând dezvoltarea organismului de-a 
lungul perioadei pre-implantării”. 

Dacă Lejeune are dreptate, diferenţierea celulară este „programa- 
tă” sau „înscrisă” în conceptus de la începutul existenței sale. Prin 
diferenţierea iniţială, informaţia genetică este transmisă de la prima 
celulă la a doua. Lejeune vorbeşte despre un stadiu ipotetic tri-celular 
al mitozei şi afirmă că individualizarea are loc la acest nivel. Faptul e 
confirmat (fie la stadiul tri-celular, fie la cel tetra-celular) prin aceea 


% Un nume important implicat în această cercetare este M. Azim Surani de 
la Departamentul de Embriologie Moleculară al Institutului de Fiziologie 
Animală şi Cercetare Genetică, Cambridge, Anglia. El, împreună cu echipa de 
cercetători, s-au concentrat asupra procesului de metilare la embrionii de 
şoarece. Vezi Surani şi alţii, “Developmental consequences of imprinting of 
parental chromosomes by DNA methylation”, Phil. Trans. R. Soc. Lond. 
1990, 313-327; şi “Genome Imprinting and Development in the Mouse”, 
Development 1990 Supplement (1990), p. 89-98. Studiile lor demonstrează că 
şi genomul matern şi cel patern sunt necesari pentru dezvoltarea normală a 
embrionului de şoarece, indicând că genoamele diferă; şi că întipărirea inițială 
a genomului are loc în linia genetică, înainte de fertilizare. Mai mult, 
citoplasma oocitului matern contribuie semnificativ la procesul de întipărire. 
Cuplată cu fenomenul de metilare, această dovadă susține puternic teoria 
potrivit căreia diferenţierea celulară are loc, la embrionul şoarecelui, de la 
stadiul de două celule. Specialiştii în embriologie nu au căzut de acord dacă 
metilarea AND-ului are loc şi la oameni. 

că, dincolo de acest punct, este imposibil să se creeze o himeră (o ființă 


care rezultă din amestecarea materialului neasemănător genetic, 
precum anomalia oaie-ţap numită „geep”). Pe măsură ce continuă 
diviziunea celulară, o altă informaţie este „dezactivată” şi are loc o 
diferenţiere şi mai pronunțată. Aceasta înseamnă că diferenţierea 
celulară începe nu cu implantarea, ci cu „singularizarea”, abia la 
sfârşitul primelor două săptămâni ale sarcinii. Ea începe cu zigotul 
unicelular, atunci când o „expresie primară” dirijează un proces 
continuu care, în condiţii normale, va duce la naşterea unui copil. Prin 
urmare, în viziunea lui Lejeune, este greşit să se vorbească de „pre- 
embrion” ca o „masă nediferențiată de celule”. Diferenţierea, care 
implică existența individuală, se petrece o dată cu încheierea 
fertilizării. Deci fertilizarea şi concepția trebuie recunoscute ca fiind 
simultane. 

Pe de altă parte, chiar expresia „pre-embrion” se arată ca fiind una 
greşită, care trebuie abandonată. Dacă fertilizarea şi concepţia sunt 
simultane, atunci distincţia între „individualitate genetică” şi 
„individualitate de dezvoltare” nu mai poate exista. Fertilizarea 
marchează în mod obişnuit începutul unui proces continuu, neîntrerupt, 
care implică  „individuazarea” progresivă prin diferenţiere şi 
specificitate, de la stadiul bi şi tri-celular al dezvoltării embrionului. 
Viaţa umană începe deci, mai degrabă cu fertilizarea, atunci când 
întregul „cod” sau „program” înscris în zigot începe să dirijeze 
diviziunea celulară şi schimbul de informaţie genetică. 


O evaluare ortodoxă 


Problema esenţială ridicată de această dezbatere se referă la 
„individualizare”, procesul în urma căruia individualitatea de 
dezvoltare şi cea ontologică — deci un individ uman distinct, sau o 
„persoană” — se poate spune că există. În această privință embriologii 
şi eticienii sunt împărțiți astăzi în două tabere. Pentru unii, totipotenţa 
şi lipsa aparentă a diferențierii între blastomeri sau primele celule 
embrionare (alături de procentajul mare de ovule fertilizate respinse) 
sunt mărturii ale „însuflețirii întârziate” şi a legitimităţii caracterizării 
conceptus-ului pre-implantat ca un „pre-embrion”. Pentru alţii, 

individualitatea genetică (care există fără discuţie de la singamie) şi 
continuitatea dezvoltării de la fertilizare la implantare şi mai departe, 
sunt argumente puternice în favoarea „însufleţirii imediate”. Aceasta 
înseamnă că de la fertilizare, embrionul este o individualitate umană, 
care poate fi numită „persoană”, cu drepturi de protecţie deplină din 
partea legii”. 

Dilemele etice ridicate de această dezbatere sunt multiple. Dacă 
însuflețirea sau identitatea individuală apare o dată cu trăsătura primară 
la implantare, atunci s-ar putea vorbi de mai multe niveluri de protecție 
acordată conceptus-ului. Cei care acceptă acest punct de vedere vor fi 
de acord că „pre-embrionul”, ca individualitate umană potenţială, are 
dreptul la respect şi protecție împotriva manipulării hazardate. Ei vor 
accepta totuşi experimentele pe embrion în vederea obţinerii unor 
rezultate care să îmbunătăţească tehnicile pentru proceduri ca 
schimbarea genelor, reproducerea asistată prin FIV (fertilizarea in 
vitro) sau contracepţia. De asemenea, ei vor socoti drept morală 
întreruperea sarcinilor rezultate din viol sau incest şi poate chiar vor 
susține avorturile „selective”. 

Dacă este definitiv dovedit faptul că diferenţierea celulară începe de la 
fertilizare, adică faptul că însufleţirea are loc o dată cu singamia, atunci, 
pentru mulți eticieni, fereastra” de două săptămâni, pretinsă de Shannon, 
Wolter ş. a. dispare. Totipotenţa ar apărea ea însăşi ca o himeră: un concept 
hibrid născut din interese şi dintr-o ştiinţă defectuoasă. Fertilizarea in vitro 
şi experimentele pe embrion ar însemna manipulare care violează 
drepturile individului la protecție. Şi indiferent de modul în care a fost 
conceput embrionul, a pune capăt intenţionat unei sarcini, în orice moment 
al ei, înseamnă un act ilicit de avort, întrucât el distruge o persoană umană 
în curs de dezvoltare. 

Care este opinia Ortodoxiei față de această problemă? 
Antropologia Bisericii, fundamentată pe un principiu dublu al 
„Sacralităţii şi sfințeniei vieţii”, cheamă la recunoaşterea calităţii de 
persoană a omului din „momentul concepției”. În timp ce embriologia 


2 Pentru un argument elocvent privitor la „personalitatea” embrionului de 
la începutul formării, vezi Germain Grisez, “When Do People Begin?” şi 
“Living a Christian Life”, Vol. 2 al The Way of the Lord Jesus, Quincy, IL: 
Franciscan Press, 1993, p. 489 - 498. 

modernă a demonstrat ambiguitatea inerentă acestei expresii, 
respingerea ortodoxă a avortului în orice stadiu („indiferent că fetusul 
este format sau neformat”, în limbajul Sfântului Vasile), se aliniază cu 
perspectiva mai conservatoare a Bisericii Romano-Catolice care 
susține însuflețirea imediată. 

Opiniile celor două Biserici se despart în privința doctrinei 
catolice despre „însufleţire”, mai ales aşa cum a fost exprimată ea în 
termeni aristotelici şi tomişti”?. Expresii precum „însuflețire”, „infuzia 
unui suflet imaterial rațional”, sau „un principiu al unei individualități 
materiale sau principiu al sinelui” sunt dualiste în viziunea ortodoxă, 
fiind o moştenire origenistă. Din perspectiva patristică răsăriteană, 
sufletul sau nephesh-ul este chiar calitatea de persoană a individului 
(Facerea 1, 26-27, 2, 7). Prin urmare, este mai potrivit a spune: „Sunt 
un suflet” decât „Am un suflet”. De aceea, lunga controversă legată de 
însufleţirea imediată sau mediată (întârziată), îşi are obârşia într-o 
antropologie defectuoasă, care crede că trupul material este animat de 
un suflet rațional creat separat de el şi infuzat în el la fertilizare, la 
implantare sau la un alt stadiu al dezvoltării sale. 

Susţinătorii teoriei însuflețirii întârziate argumentează de regulă cu 
două acte biologice: multiplicarea monozigotică („identical twinning”) 
şi risipa” (wastage — respingerea ovulelor fertilizate înaintea 
implantării). Anthony Fisher a discutat ambele probleme în articolul 
său Individuogenesis şi a adus argumente ce sunt compatibile cu 
punctul de vedere ortodox. În timp ce problema „risipei” poate fi 
rezolvată doar prin ideea de teodicee”, cu privire la multiplicarea 
monozigotică (twinning), noi putem afirma următoarele: 


? Pe lângă studiul lui N. Ford, vezi W.E. May, Zygotes, Embryos and 
Persons, Partea a II-a; A. Fisher, Individuogenesis 202 p. 212-215; şi Shannon 
şi Wolter, Reflections, p. 614 -618. 

isi Așa cum am arătat şi în capitolul I, teologia ortodoxă interpretează 
pasaje precum cel din Epistola către Romani 5, 12 în înțelesul că ceea ce noi 
moştenim de la Adam nu e vinovăţie personală, ci mortalitatea. Ea nu 
împărtăşeşte părerea şcolii apusene potrivit căreia nou născuţii nebotezaţi 
(inclusiv fetuşii) sunt condamnaţi pentru vecie. Moartea prematură a 
embrionilor, cauzată de „pierderi naturale” (“natural wastage”), nu se 
deosebeşte, logic, de moartea prematură a copiilor, cauzată de boală ori 
accidente. Dacă accidentele sunt privite ca un eveniment tragic, este datorită 

Este un lucru stabilit faptul că blastomerii au o anumită totipotență 
până la gastrulaţie şi la atingerea singularizării. Una sau mai multe 
celule ale morulei pot fi separate de masa principală şi, întrucât grupul 
separat conţine toată informația genetică a zigotului originar, el se 
poate dezvolta într-un „geamăn identic”. De fapt gemenii, posedând 
material genetic similar, nu sunt deloc „identici” în sensul strict al 
cuvântului, aşa cum orice părinte al unor gemeni ştie. Dacă fiecare se 
dezvoltă dintr-un genom comun, ei sunt — în virtutea metilării şi a 
acţiunii citoplasmei oocite (ARN matern) — diferențiați genetic, de 
vreme ce blastomerii înşişi sunt diferențiaţi de la stadiul bi-celular al 
mitozei, când începe expresia genomică. 

Prin urmare, celulele pre-implantatorii se pot despărți în gemeni. 
Problema spinoasă a existenței unui suflet sau a două suflete se rezolvă 
dacă privim fiecare entitate ca „fiind” un suflet şi nu ca „având” un 
suflet, pentru că prin „suflet” înțelegem puterea dăruită de Dumnezeu 
sau dynamis („formula primară” a lui Lejeune) care actualizează 
existența umană personală. În cazurile de reunire, identitatea personală 
nu mai este exprimată de două existenţe individuale, ci de una singură. 
Gemenii „identici” nu sunt deci fiinţe identice. Identitatea lor este 
genetică, dar este limitată de metilare, astfel încât fiecare se dezvoltă 
într-o persoană unică şi distinctă. 

Fenomenul totipotenţei, limitat cum este, nu se prezintă deci ca un 
impediment în calea ideii că embrionul pre-implantatoriu trebuie privit 
ca o ființă umană personală. Dacă formarea primei trăsături marchează 
sfârşitul totipotenţei şi a posibilităţii de a produce gemeni, diferențierea 


pierderii legăturii cu un copil, resimțite de către părinţi sau de către rude. 
Bineînţeles, o asemenea relaţie nu există încă între embrion şi mamă. Dar 
această relaţie nu lipseşte embrionul de „personalitate” din moment ce acea 
calitate derivă nu din infuzia unui suflet ci din relația pe care Dumnezeu o 
stabileşte cu creatura în stadiul de embrion. Astfel, personalitatea nu depinde 
nici de „un suflet infuzat”, nici de relaţia conştientă cu alții; depinde, mai 
degrabă, de dragostea lui Dumnezeu, Care-l îmbrățișează pe purtătorul 
chipului Său de la zămislire, prin moarte şi dincolo, până pe celălalt tărâm. De 
aceea pacienții aflaţi în comă sau cei într-o stare vegetativă permanentă, 
rămân persoane în sensul deplin al cuvântului: ei sunt recunoscuţi de 
Dumnezeu ca atare. 

celulară începe nu în acest moment, ci aproape imediat după fertilizare, 
la stadiul bi-celular al divizării. 

O asemenea diferențiere prematură pare să pună în discuţie ideea 
lui McCormick potrivit căreia „stadiile primare” ale dezvoltării 
mamiferelor implică în primul rând stabilirea trofoblastului non- 
embrionic şi nu formarea embrionului”. În acest stadiu, trofoblastul 
este un element şi o condiţie vitală în dezvoltarea embrionică, la fel 
cum Sunt „organele vitale” care se dezvoltă ulterior. Acest lucru este 
adevărat în ciuda faptului că placenta este înlăturată la naştere. Dinţii 
de lapte, părul şi fiecare celulă somatică a fiecărui organ înlăturat la un 
anumit punct al dezvoltării umane, sunt înlocuite de altele. Nu se poate 
spune atunci că organizarea şi creşterea trofoblastului în stadiul pre- 
implantatoriu exclude ideea că embrionul este o viaţă umană 
individuală, pentru că, deşi trofoblastul constituie manifestarea vizibilă 
a acestei noi vieți, „programul” (sau „formula primară”) care va 
determina dezvoltarea sa ulterioară în organe vitale este deja activ, 
aşteptând să ia expresie la momentul potrivit în ciclul vieţii”. În 
condiţii normale, există o continuitate în dezvoltarea umană, de la 
formarea zigotului la implantare, apoi la formarea sistemului nervos, 
până la naştere. Singurul moment în cadrul acestui continuum în care 
se poate spune că începe viaţa umană nu este altul decât chiar 
începutul său. 

Acest tip de gândire ridică întrebări esenţiale privind moralitatea 
unor proceduri ca FIV şi avortul terapeutic sau la cerere. Oricât de 
dorită ar fi acea „fereastră” de două săptămâni pentru a facilita 
reproducerea, pentru a pune capăt sarcinilor tragice şi nedorite sau 
pentru a permite experimentele pe embrion, descoperirile recente în 
embriologie şi genetică arată că o astfel de fereastră nu există. Dacă 


“* Who or What is the Preembryo ?, p. 1. 

?5 Profesorul Germain Grisez a scris referitor la această problemă: „Faptul 
că efortul principal de dezvoltare se îndreaptă la început spre trofoblast, nu 
arată deloc că această dezvoltare nu este a embrionului. Pentru că ceea ce se 
aruncă la naştere, reprezintă până atunci organe vitale ale individului 
nenăscut, nu mai puțin organe decât inima, plămânii, rinichii şi stomacul tău“. 
Natural, dezvoltarea produce mai întâi organe esenţiale pentru primul stadiu al 
vieţii (din corespondența personală, 7 septembrie 1994). 

într-adevăr diferenţierea celulară începe în stadiul bi-celular, atunci 
numirea formei embrionare primare de viață ca „pre-embrion” este în 
cel mai bun caz amăgitoare. Această diferenţiere, sugerată clar de 
fenomenul metilării, de imposibilitatea creării de himere la stadiul 
tetra-celular al divizării, confirmă părerea tradițională a Bisericii că 
viața umană începe cu fertilizarea şi singamia ce-i urmează. 

Totuşi, chiar dacă embriologii ar demonstra în cele din urmă că o 
asemenea diferenţiere nu există — că metilarea nu se aplică la oameni şi 
că pre-embrionul este o „masă de celule nediferențiate — aceasta nu ar 
schimba convingerea Bisericii Ortodoxe că viața umană începe cu 
concepția, adică o dată cu fertilizarea. Şi nu datorită unui 
conservatorism încăpățânat, ci datorită evidenţei clare că „sufletul” 
omenesc este prezent chiar de la început, când „pro-nucleii” spermei şi 
ai oocitului se unesc pentru a forma zigotul, creând astfel o ființă 
umană nouă şi unică. Principiul vieţii sau „formula primară” care 
produce o dezvoltare continuă, ajungând în mod normal la naşterea 
unui copil, este prezent de la primul stadiu. Prin urmare, nu se poate 
face nici o afirmaţie rezonabilă privind moralitatea avortului, a 
reproducerii asistate şi a experimentelor embrionare, fără să se ţină 
cont de acest adevăr esenţial. 

Ne vom întoarce acum la problemele avortului, ale procreării 
asistate medical şi ale ingineriei genetice, pentru a ne întreba asupra 
moralității acestor proceduri, în lumina concluziei de mai sus: viața 
umană începe de la fertilizare şi reclamă respect şi ocrotire deplină din 
acel moment. 


4. Afirmând sacralitatea vieții 


Posibilităţi şi limite ale tehnologiei biomedicale 


„Că Tu ai zidit rărunchii mei, Doamne, Tu m-ai 
alcătuit în pântecele maicii mele. ” 


- Psalmul 138, 13 


„După câtva timp a zămislit Ana şi a născut un fiu 
şi i-a pus numele Samuel, căci îşi zicea ea: «De la 
Domnul Dumnezeul Savaot l-am cerut!» * 


- I Regi 1, 20 


„Dacă o epocă ajunge într-adevăr, printr-o educa- 
ție rațională, la puterea de a face ceea ce doreşte din 
descendenţii săi, toţi cei care vor trăi după această 
epocă sunt «pacienţii» acelei puteri. Ei sunt mai slabi, 
nu mai puternici ...” 


- C. S. Lewis 


Una dintre principalele provocări pentru Ortodoxie la începutul 
secolului XXI, este apărarea şi proclamarea tezei centrale a 
antropologiei sale: Dumnezeu l-a creat pe om după chipul Său. 
Libertatea şi responsabilitatea ce derivă din acest act creator implică 
faptul că imago Dei se referă la trei condiții esenţiale, numite de regulă 
self-creation (crearea sinelui), self-direction (îndrumarea sinelui) şi 
self-realization (împlinirea sinelui). Aceasta înseamnă că, în anumite 


Ii 

limite, suntem chemaţi să decidem asupra originii noastre, a activității 
noastre şi a scopului nostru ultim. Acest lucru îl vom face însă în 
cooperare sau „sinergie” cu Dumnezeu, lăsând în mâinile Sfântului 
Duh inițiativa, autoritatea şi chiar lucrarea în sine. Este paradoxul 
exprimat de către Apostolul Pavel atunci când condamnă dreptatea ce 
vine din fapte (Romani 3, 20) şi totuşi ne avertizează să ne lucrăm 
mântuirea cu frică şi cu cutremur (Filipeni 2, 12). Pentru că în acelaşi 
pasaj continuă: „Dumnezeu este Cel Ce lucrează în voi şi ca să voiţi şi 
ca să săvârşiți, după a Lui bunăvoință”. 

Orice evaluare a pericolelor şi a posibilităţilor inerente tehnologiei 
biomedicale moderne trebuie să pornească de la acest adevăr, care 
presupune originea transcendentă şi destinul veşnic al persoanei uma- 
ne. Altfel vom reduce persoana la o nulitate, fără vreun ţel sau 
speranţă. Unii au făcut deja această reducție prin crearea „omului 
secular” care nu crede în nimic şi căruia, în cele din urmă, nu-i pasă de 
nimic. Pentru Ortodoxia de astăzi, poate mai mult ca oricând, 
responsabilitatea este nu numai de a crede că persoana poartă chipul 
divin, ci şi de a da mărturie despre acest adevăr, influențând astfel 
atitudinile şi comportamentele societăţii în care trăim. Atunci când 
vorbeşte de principiul respectului pentru viața umană, vocea 
Ortodoxiei trebuie să fie auzită atât pe coridoarele instituțiilor publice, 
cât şi din amvonul bisericilor noastre. 

În cele ce urmează voi încerca să examinez câteva dintre 
problemele care au devenit preocupări majore în ultimii ani, mai ales 
datorită progreselor rapide din domeniul tehnologiei biomedicale. Vom 
începe aruncând o privire asupra implicațiilor etice ale avortului 
legalizat şi ale formelor de procreare umană asistate medical, după care 
vom prezenta câteva dintre beneficiile şi pericolele recentelor 
descoperiri din cadrul ingineriei genetice. Scopul meu nu este acela de 
a privi în detaliu progresele tehnologice din aceste domenii, ci mai ales 
de a arăta în ce măsură acestea sunt o speranță sau o ameninţare pentru 
viaţa creştină în lumea de azi. Preocuparea principală este de a formula 
o evaluare teologică a acestor probleme, precum şi de a propune, de a 
oferi unele sugestii pentru o abordare pastorală. 

Avortul și sacralitatea vieţii prenatale 


Vorbind despre relele care afectează în zilele noastre atât socie- 
tăţile dezvoltate tehnologic cât şi cele mai puţin dezvoltate, vom începe 
fără îndoială cu problema avortului. Deciziile Roe v. Wade şi Doe v. 
Bolton luate de Curtea Supremă a Statelor Unite în 22 ianuarie 1973, 
au legalizat „avortul la cerere” pentru primul trimestru al sarcinii. 
Judecătorul Harry Blackmun, autorul deciziei Roe, declara: „cuvântul 
persoană, aşa cum este folosit în Amendamentul 14, nu se referă şi la 
cel nenăscut.” În 1979, Ethics Advisory Board (desființată între timp) 
din cadrul Departamentului pentru Sănătate, Educaţie şi Asistenţă 
Socială din S.U.A. recunoştea dreptul embrionului la „respect 
profund”. Totuşi, în această viziune, „respect” nu însemna că 
embrionul se poate bucura de „drepturile legale şi morale ale unei 
persoane”. Această opinie s-a făcut auzită cinci ani mai târziu, prin 
raportul cu o largă publicitate întocmit de către Britain's Warnock 
Comission: embrionul are „un statut special”, se spunea, dar nu statutul 
unui copil sau al unui adult în viaţă. 

După ce această. perspectivă reducţionistă asupra vieții în uter a 
fost primită de către publicul larg, legislația a hotărât — până la limita 
de un trimestru — că nu există nici o barieră legală pentru ca o femeie 
să facă avort în S.U.A., indiferent de motivul invocat sau de stadiul 
sarcinii. Consecința a fost că, în numele „libertăţii reproductive”, în 
S.U.A. s-au făcut peste 30 milioane de avorturi în ultimii 25 de ani. 
Peste 98% din acestea sunt elective, adică din raţiuni ne-medicale. 
Potrivit statisticilor recente, 43 % dintre femeile din America au făcut 
un avort în timpul vieţii lor.7 

O dată cu descoperirea aşa-numitei „pilule contraceptive”, 
cercetătorii francezi au făcut din anul 1987 un an al avorturilor 


! Citat din Wm. Brennan, The Abortion Holocaust, Missouri: Landmark Press, 
1985, p. 95. Pentru o analiză foarte bună a unor acte legislative referitoare la avort, 
vezi Richard McCormick, capitolul “The Abortion Dossier”, în How Brave a New 
World, Washington, DC: Georgetown University Press, 1981, p. 117 - 175. 

2 Cu această statistică a început articolul “Abortions in America”, U.S. News & 
World Report (19 ian. 1998) şi a fost calificat drept „uluitor”. 

realizate de către persoane ce şi-au administrat pilule. Deşi se vrea un 
medicament pur contraceptiv, pilula RU-486 (după Roussel-Uclaf, 
laboratorul în care a fost preparată la începutul anilor '80) are de fapt 
efectul unui medicament avortiv. Menţinând perioada menstruației şi 
după sarcină, pilula permite femeilor, aşa cum se exprima un jurnal de 
ştiri, „să avorteze în intimitatea propriilor dormitoare”. Ca o 
consecință, avortul va fi în curând mijlocul preferat de control al 
naşterii în lumea modernă. Dacă această stare de fapt a provocat puţine 
critici, chiar în cadrul Bisericii, faptul se datorează unei deplasări 
seismice în perspectiva morală din Statele Unite, ca urmare a deciziilor 
Roe v. Wade, cu concluzia că dreptul femeii la intimitate prevalează 
asupra dreptului la viaţă al unui copil în creştere. Concepţia ortodoxă 
în această problemă a fost întotdeauna clară. Din timpurile biblice până 
în prezent, avortul a fost privit ca un act condamnabil moral, adică un 
act de distrugere a unei vieţi umane inocente. 
Eutanasia implică de asemenea uciderea unei persoane nevinovate. 

În acest caz, motivul este totuşi curmarea suferinței iar actul poate fi 
desemnat eufemistic ca o „ucidere din milă”. În cazul avortului, 
uciderea este făcută în interesul altor persoane decât victima. De aceea 
nu este, ca în cazul eutanasiei, o problemă de simplă omucidere; aici 
este vorba de crimă. Avocaţii pro-choice (pentru alegere) se 
împotrivesc termenului „crimă” în cazul avorturilor pentru că, din 
moment ce avortul este legal în această țară, expresia apare inadecvată. 
Avocaţii pro-life vor răspunde că deciziile Curţii Supreme de 
legalizare a avorturilor sunt ele însele inadecvate de vreme ce acestea: 

1) constituie o interpretare înşelătoare a Constituţiei şi 

2) sunt rezultate ale uzurpării autorităţii legislative de către 
puterea judecătorească. 

Convingerea că avortul este o tentativă de crimă (luarea 
deliberată a unei vieţi umane nevinovate în interesul altei persoane 
decât victima)" este solid argumentată în Revelația biblică. Psalmii 


? Newsweek, 29 decembrie 1986 nr. 47. Aceasta explică de ce susținătorii pro- 
life (pentru viață) se referă adesea la pilulă ca la “chemical coat hanger”. 

* Oricum, ei pot fi judecaţi pe baza unor temeiuri morale; omorul în război Şi 
pedeapsa capitală, nu constituie tehnic omoruri din cauza presupusei vinovăţii a 
celui ucis, fie el agresor ori criminal. 

spun că viaţa în uter este creată de către Dumnezeu și este cunoscută 
personal de către EI: „Că Tu ai zidit rărunchii mei, Doamne, Tu m-ai 
alcătuit în pântecele maicii mele (...) Nu sunt ascunse de Tine oasele 
mele, pe care le-ai făcut întru ascuns, nici ființa mea pe care ai urzit-o 
ca în cele mai de jos ale pământului. Cele nelucrate ale mele, le-au 
cunoscut ochii Tăi” (Psalmul 138, 13 — 16). Isaia şi Ieremia au fost 
chemaţi de către Dumnezeu înainte de crearea lor în pântece şi au fost 
destinaţi să fie slujitori şi profeţi ai iudeilor şi păgânilor: „Domnul m-a 
chemat de la naşterea mea, din pântecele maicii mele mi-a pus mie 
nume (...) m-a zidit din pântecele maicii mele ca să-i slujesc Lui Şi să 
întorc pe Iacov către EI şi să strâng la un loc pe Israel” (Isaia 49, 1-5); 
„Înainte de a fi zămislit în pântece, te-am cunoscut Şi înainte de a ieşi 
din pântece, te-am sfințit şi te-am rânduit prooroc pentru popoare” 
(Ieremia 1, 5). 

O idee similară găsim în Epistola către Galateni a Sfântului Pavel: 
„Dar când a binevoit Dumnezeu, Care m-a ales din pântecele maicii 
mele şi m-a chemat prin harul Său, să descopere pe Fiul Său întru mine 
[...]” (1, 15-16). Atât profeţii cât şi apostolii sunt cunoscuţi de către 
Dumnezeu în infinita Lui preştiință şi sunt chemaţi apoi pentru o 
misiune specială în cadrul iconomiei divine. Totuşi, aşa cum arată 
Psalmistul, lucrarea creatoare a lui Dumnezeu și misiunea (chemarea 
respectivă) sunt proprii fiecărei creaturi umane. Concluzia acestor texte 
este că, începând de la concepţie, viaţa în uter înseamnă existenţă 
umană individuală şi că ceea ce numim „viaţă fetală” este recunoscută 
de către Dumnezeu ca o viață pe deplin „personală”. Creată de către 
Dumnezeu prin intermediul unor persoane umane (părinţii), noua fiinţă 
reflectă chipul divin prin care este înzestrează cu calitatea morală Şi 
spirituală de persoană. | 

Aşa cum am arătat în capitolul precedent, dezbaterea privind 
momentul în care fetusul poate fi considerat om şi mai ales o funță 
personală, este o dezbatere înșelătoare. Ea se fundamentează pe 
presupoziţia eronată potrivit căreia criteriile pentru determinarea 
calității de persoană trebuie acceptate de către alți oameni şi apoi 


ô The New Oxford A oval Bible (RSV), New York/Oxford: 1973, p. 762. 
Nota la aceste versete adaugă: „Dumnezeu l-a format în pântece (denumit poetic 
adâncimile pământului) şi a ştiut caracterul lui de la concepția sa”. 

îndeplinite de către fetus, indiferent că acele criterii se referă la 
concepţie, implantare, „prima trăsătură” (quickening) sau naştere. 
Întorcându-ne la o idee accentuată în primul capitol, trebuie să spunem 
că din perspectivă ortodoxă, calitatea de persoană este conferită de 
către Dumnezeu şi nu de dezvoltarea fiziologică, de analizele medicale 
sau de convenţii sociale. „Cunoaşteţi că Domnul, El este Dumnezeul 
nostru, El ne-a făcut pe noi şi nu noi” (Psalmul 99, 2). 

S-a făcut mult caz de faptul că Noul Testament nu pomeneşte de 
problema avortului. Deşi este posibil ca în condamnarea a ceea ce Noul 
Testament numeşte farmakeia să se facă aluzie la băuturi sau 
medicamente luate pentru a avorta (Galateni 5, 20; cf. Apocalipsă 9, 
21; 18, 23), termenul se referă mai ales la farmece sau la magie în 
general. Nici Vechiul Testament — care este mult mai preocupat în 
legislaţia sa levitică să direcționeze anumite comportamente — nu 
spune prea mult despre avort. Există chiar un pasaj ce pare să infirme 
ideea că viaţa fătului este pe deplin umană şi că are valoarea vieții unui 
copil născut. „De se vor bate doi oameni şi vor lovi o femeie 
însărcinată şi aceasta va lepăda copilul său fără altă vătămare, să se 
supună cel vinovat la despăgubire (...) iar de va fi şi altă vătămare, 
atunci să plătească suflet pentru suflet, ochi pentru ochi, dinte pentru 
dinte” (leşirea 21, 22 — 24). 

Vătămarea despre care se vorbeşte în al doilea caz pare să fie 
suferită de către mamă şi nu de către făt, care se poate presupune că 
este mort ca rezultat al lepădării. O interpretare alternativă ar putea 
susține că în primul caz este vorba de o lovitură care provoacă o 
naştere prematură, fără vreo altă vătămare a copilului, în timp ce în 
celălalt caz se vorbeşte de o vătămare serioasă a copilului sau chiar de 
moartea lui, iar pedeapsa va cădea asupra săvârşitorului, potrivit legii 
talionului. Această interpretare pare totuşi forțată. În ambele cazuri, 
pasajul se referă mai degrabă la statutul vieţii nenăscute decât la 
avortul în sine. 

Septuaginta modifică textul ebraic, deplasând accentul pe făt. 
Pornind de la tradiţia filozofică grecească, se face o distincţie între un 


é Anumite manuscrise evreieşti spun: „şi noi suntem ai Lui”. În orice caz, 
Psalmistul doreşte să declare stăpânirea absolută a lui Dumnezeu peste întreaga 
viaţă şi activitate umană. 

copil „format? (exeikonismenon) şi unul  „neformat” (mê 


exeikonismenon). Dacă un copil a fost lepădat ca o consecinţă a unei 
lovituri şi este neformat, cel vinovat va plăti o despăgubire fixată de 
soţul femeii. Dacă însă copilul este format, făptaşul va răbda suferinţe 
echivalente cu cele ale copilului, incluzând moartea. Cu alte cuvinte, 
provocarea unei lepădări de sarcină înainte de termenul obişnuit, se 
pedepseşte cu moartea. 

Acest pasaj comentat îndelung de scriitorii mai vechi sau mai noi, 
se referă doar la lepădarea sarcinii. Nu vom găsi nici aici, nici în altă 
parte în Scriptură, o condamnare explicită a avortului. (Deşi Iosif, în 
lucrarea sa apologetică Împotriva lui Apion Il, 202, afirmă că Legea 
iudaică interzice femeilor să avorteze sau să elimine fetusul şi califică 
acest act drept infanticid, teknoktonos). Dacă avocaţii creştini pro-life 
pretind în mod legitim că îşi fundamentează opinia pe Sfânta Scriptură, 
aceasta înseamnă că ei se referă mai ales la afirmaţia fără echivoc a 
Scripturii că Dumnezeu este Stăpânul absolut peste fiecare aspect al 
existenţei umane, de la concepţie la mormânt, precum şi la mărturia 
Sfintei Scripturi despre comuniunea intimă pe care Dumnezeu o 
stabileşte cu fiecare făptură umană, conferindu-le astfel calitatea 
ireductibilă şi inviolabilă de persoană. 

Pe de altă parte, tradiția patristică şi liturgică a Bisericii este clară 
şi lipsită de ambiguitate în opoziţia ei față de comiterea avortului. 
Didahia sau Învățătura celor Doisprezece Apostoli este o scriere de la 
jumătatea secolului II, care merge pe linia tradiţiei înapoi în secolul I. 
Ea afirmă: „să nu ucizi un copil prin nimicire” (ou phoneuseis teknon 
en phthora), adică prin avort, şi leagă această faptă de infanticid, 
adăugând: „să nu ucizi un copil nou-născut” (oude gennethen 
apokteneis). Modificând porunca lui lisus privitoare la aproapele 
nostru, Epistola lui Barnaba (începutul secolului II ?) insistă: „lubeşte 
pe aproapele tău mai mult decât sufletul tău” (19, 5) şi adaugă apoi 
exact expresia din Didahie: „să nu ucizi un copil prin avort” (ou 
phoneuseis teknon en phthora), sugerând faptul că această formulare 
era un element fixat în primele cateheze creştine. Expresii similare 
găsim la apologetul Atenagora (Rugăciune stăruitoare pentru creştini, 
35, 177: temeile care avorteză sunt numite „criminale”) şi la Tertulian 
(Despre suflet, 27, 210: substanţa trupului şi cea a sufletului se 
formează în același timp, confirmând „însufleţirea imediată”, la fel 

Clement al Alexandriei şi Lactanţiu). Tertulian numeşte avortul 
„crimă”, indiferent dacă fetusul este „format” sau „neformat” 
(Apologia, 9). În atacurile Sfântului Ipolit al Romei asupra laxității 
morale a contemporanului său, episcopul Calist, la începutul secolului 
HI, acesta condamna folosirea „medicamentelor sterilizante” şi a altor 
mijloace care ar putea provoca pierderea sarcinii. Permiţând femeilor 
din înalta clasă să se desfrâneze cu sclavii şi cu bărbaţi din clasele 
sociale mai joase, forțându-le apoi să avorteze, Calist — spune Sfântul 
Ipolit — permite în acelaşi timp adulterul şi crima”. Alți scriitori 
apuseni care au scris şi predicat despre avort, inclusiv Fericitul 
Augustin, Sfântul Ambrozie şi Fericitul Ieronim, au condamnat 
nimicirea de bună voie a vieții prenatale. 

Sfântul Vasile cel Mare, episcopul Capadociei (secolul IV), 
stabileşte că „cea care cu bună ştiinţă distruge fetusul, va fi pedepsită 
pentru crimă”; ca şi Tertulian, el adaugă — poate ca o corectură a 
tradiției alexandrine a Septuagintei, dar, în orice caz, cu un gând 
profetic spre Roe v. vade — „şi la noi nu este după subtilitatea expresiei 
de făt format şi neformat” (Epistola 188; Canonul 2). Sfântul loan 
Gură de Aur consideră avortul ca o infracţiune mai mare decât crima şi 
aruncă vina pentru fapta în sine şi pentru păcatul subiacent atât asupra 
femeii, cât şi asupra bărbatului. Criticând violent comerțul cu 
prostituate „şi mama acestuia, beţia”, el întreabă retoric: „De ce semeni 
acolo unde ogorul caută să distrugă rodul, unde se doreşte avortul, 
unde se săvârşeşte crimă înainte de naştere ? Pentru că nu o laşi pe 
desfrânată să fie o simplă desfrânată, ci o faci şi pe ea o criminală. 
Vezi cum beţia duce la desfrâu, desfrâul la adulter, adulterul la crimă, 
sau chiar la ceva mai rău decât crima. Eu nu ştiu cum să o numesc, 
întrucât nu ucide lucrul născut, ci îl împiedică să fie născut. De ce o 
înarmezi pentru vărsare de sânge pe femeia care a fost menită să nască 
prunci ? Chiar dacă fapta îndrăzneață de a-şi avorta copilul îi aparţine, 
totuşi tu eşti cauza acesteia.” 


7 Philosophoumena 9, 12. | 
3 Omilia 24 despre Epistola către Romani, în NPNF seria |, vol. 11, p. 520 


(traducere uşor modificată n. a.). 

Tradiţia canonică a Bisericii este la fel de explicită în 
condamnarea avortului. Sinodul de la Elvira (305 — 306) a hotărât 
excomunicarea femeii care şi-a avortat copilul, ea putând să se 
împărtăşească abia pe patul de moarte (Canoanele 63, 68). Doar cu 
puţin a fost mai indulgentă pedeapsa fixată de canonul 21 al Sinodului 
de la Ancira (314). Totuşi, formula canonică definitivă de condamnare 
a avortului s-a dat prin Sinodul Trulan (Quinisext, 692), care a ţinut 
cont de Sinodul de la Ancira şi de scrisorile canonice 2 şi 8 ale 
Sfântului Vasile. Canonul 91 al Sinodului Trulan hotărăşte: „Pe cele 
care dau doctoriile provocatoare de avort şi pe cele care primesc 
otrăvuri pierzătoare de prunci, le supunem pedepsei ucigaşului”, adică 
cel puţin zece ani de excomunicare”. În legislaţia canonică a Bisericii, 
avortul premeditat este, prin urmare, considerat un act de ucidere care 
aduce vina atât asupra femeii care a avortat, cât şi asupra persoanei 
care i-a furnizat acesteia mijloacele necesare pentru lepădarea sarcinii. 
Pe de altă parte, nu este prezentă ideea unora dintre primii teologi ai 
Bisericii, că tatăl poartă aceeaşi vină ca şi mama, pentru moartea 
copilului lor. 

Tradiţia liturgică ne oferă cea mai clară mărturie cu privire la 
faptul că Biserica recunoaşte viaţa în uter ca fiind pe deplin umană şi 
personală. Sărbătorile Bisericii includ nu numai naşterea Sfintei 
Fecioare, a Sfântului Ioan Botezătorul şi a lui lisus, ci şi zămislirea lor 
(9 decembrie, 23 septembrie şi 25 martie). Să ne amintim că 
Bunavestire este celebrarea liturgică a zămislirii Domnului nostru, aşa 
cum îmbrăţişarea nupţială dintre Ioachim şi Ana a fost înțeleasă ca o 
reprezentare iconografică a zămislirii Fecioarei Maria. Temeiul biblic 
pentru aceste expresii imnice și iconice apare mai ales în relatarea 
Sfântului Luca despre întâlnirea dintre Maria şi verişoara ei Elisabeta: 
„Şi auzind închinarea Mariei, a săltat pruncul în pântecele ei”. Umplută 
de Duhul Sfânt, Elisabeta o binecuvintează pe Maria şi exclamă: „lată, 
când a ajuns glasul închinării tale la urechile mele, a săltat pruncul de 
bucurie în pântecele meu” (Luca 1, 44). Alături de relatarea zămislirii 
feciorelnice a lui lisus, această descriere a vieţii prenatale a Sfântului 
loan arată fără nici un dubiu că evanghelistul (şi tradiția sa subiacentă), 


?’ N. Floca, op. cit. p. 155. 

considera copilul nenăscut ca fiind deplin uman, conştient şi capabil de 
relaţii umane şi sentimente”. 

Este limpede atunci că, în ciuda concluziei Curții Supreme a S. U. 
A. potrivit căreia „fetusul, cel puțin în primele două trimestre ale 
sarcinii, nu este o persoană vie în înțelesul Constituţiei”, Ortodoxia 
afirmă ca fundamentală convingerea că viața umană personală începe 
nu la implantare, însufleţire sau naştere, ci în momentul concepţiei, 
descrisă în capitolul precedent ca „Singamie”, sau crearea unei 
individualităţi unice genetic prin procesul fertilizării. Din acest motiv, 
ortodocşii sunt obligaţi moral să accepte o filosofie pro-viaţă, 
fundamentată pe o antropologie biblică autentică şi nu pe preocupări 
sociale sau pe corectitudine politică. 

Totuşi, creştinii ortodocşi nu sunt întru totul de acord dacă 
filosofia pro-viață ar trebui doar exprimată sau şi pusă în practică. În 
articolul său Avortul şi politica de stat, Peter J. Pappas prezintă 
sondajele de opinie în care americanii îşi exprimă părerea despre 
această problemă: „Personal mă opun avortului, dar cred că decizia de 
a avorta trebuie luată de către fiecare femeie în parte” sau: „Personal 
cred că avortul este un lucru rău, dar cred că ar trebui să fie legalizat”. 
El adaugă: „Dacă această poziţie nu a fost niciodată sprijinită de o 
declaraţie oficială a vreunei comunități ortodoxe din America, ea a fost 
adoptată de către mulți credincioşi, clerici şi laici"!?. Numeroşi 
ortodocşi, între aceştia fiind şi câțiva dintre episcopi, au un rol public 
foarte activ în organizaţii ca „Orthodox Christians for Life” (Creştinii 
Ortodocşi pentru Viață) care, printre alte activităţi, coordonează 
participarea ortodoxă în marşul anual pro-life din capitală. Mulţi 
credincioşi susțin această mişcare chiar dacă nu o fac în mod activ. 


10 Pentru o analiză întemeiată pe termeni biblici şi patristici, asupra poziți- 
ei ortodoxe împotriva avortului, vezi Frank Schaeffer, articolul ““The Church 
Against Abortion”, în The Christian activist vol. 3/2 (primăvară 1993) şi cap. 
18 al cărţii sale Dancing Alone: The Quest for Orthodox Faith in the Age of 
False Religion, Brookline, MA: Holy Cross Orthodox Press, 1994, p. 233 - 
253. Articolul include informaţii despre diferite tehnici ale avortului, inclusiv 
avortul „parţial”, pe care îl voi descrie în paginile următoare. 

li Afirmația Comitetului Judiciar al Senatului în 1982 citat de A. Varga, The 
Main Issues in Bioethics - (Revised), New York: Paulist Press, 1984, p. 58. 

12 SVTQ 39/3 (1995), 233-255, la 234. 


Afirmând sacralitatea vieții 171 


Alţii spun însă că cei implicaţi se lasă cooptați în mişcarea naţională 
pro-life pentru agenda ei politică şi socială — agendă ce este cred ei 
incompatibilă cu viața şi credinţa ortodoxă. 
Dacă suntem de acord în privinţa statutului copilului dinainte de 
naştere şi a imoralității avorturilor elective, părerile se despart în ceea 
ce priveşte întrebarea: Cum ar trebui să reacționeze Biserica în fata a 
ceea ce s-a numit „holocaustul avorturilor”. Răspunsul trebuie 
formulat, se pare, în lumina afirmației lui Iisus: „De cel ce se va lepăda 
de Mine înaintea oamenilor şi Eu Mă voi lepăda de el înaintea Tatălui 
Meu, Care este în ceruri” (Matei 10, 33). Este vorba oare numai de 
mărturisirea publică, verbală a credinţei în Hristos? Sau ar trebui să o 
înţelegem în termenii învățăturii lui lisus despre aproapele nostru, a 
carui existență necesită ocrotire şi dragoste în numele Lui (Matei 25 
40; Marcu 12, 3; Luca 10, 33-35) ? Iar dacă e vorba de ultimul ci. 
există oare un „aproape” mai vulnerabil decât copilul nenăscut? Din 
această perspectivă, singurul răspuns potrivit la criza avortului este de 
a te opune categoric la atitudinile şi legile care îl susţin şi de a face 
aceasta prin cuvinte şi fapte care să reflecte grija istorică a Bisericii 
pentru viața prenatală. | 
Ă Un element în dezbaterea asupra avortului, ce face acest subiect 
atât de controversat, este modul de folosire a limbajului pro sau 
împotriva avortului la cerere. Dacă afirmaţii pro-life sunt astfel 
construite pentru a produce indignare, mânie, literatura pro-choice este 
plină de eufemisme. (Un exemplu de manipulare prin limbaj este 
desigur, şi punerea în ghilimele a termenului pro-choice: pentru că de 
fapt noi vorbim despre pro-avort.) 
| Această folosire corectă a cuvintelor sau întrebuințarea lor 
incorectă este inevitabilă atâta timp cât suntem prinşi într-un război 
civil referitor la „drepturi”. Regretabil este faptul că toată furia şi 
puterea disputei au umbrit un subiect major, pe care cele două ai 
trebuie să-l discute. Ce rezultă de fapt din avort, pentru cele două cărți 
adică pentru copil şi mamă, când nu se nerespectă „drepturile”, fie ale 
fătului, fie ale mamei? Urmările sunt cele pe care le cunoa tem: 
durerile fetale şi depresia maternă. ici 
Numărul din iulie 1996 al jurnalului Self include un articol despre 
„opțiunile de avort”. După ce accentuează faptul că „avortul este ia 
din operaţiile cele mai sigure”, detaliind astfel o listă îngrozitoare de 

posibile complicaţii, articolul oferă un tabel de „metode _Variate, 
medicale şi chirurgicale, pentru întreruperea unei sarcini nedorite. Intre 
metodele medicale e amintită pilula RU - 486 (mifepristone), care face 
ca un embrion implantat să fie lepădat o dată cu membrana uterină, 
precum şi combinaţia de methotrexat şi misoprostol, care opreşte 
diviziunea celulară şi provoacă contracţii pentru a da afară 
embrionul”. Opțiunile chirurgicale cuprind: „D & C”, adică dilatare şi 
chiuretare, folosită în cazurile avorturilor din prima perioadă a sarcinii 
(uterul este golit de conţinut, inclusiv copilul, prin răzuire sau prin 
aspirare); „D & E”, adică dilatare şi evacuare (copilul este sfâşiat cu 
forceps înainte de a fi scos din uter) şi »D & X”, dilatare şi î 
numită şi naştere parțială. Articolul nu include şi descrierile e mai 
sus. El afirmă că procedura „D & X” este ,, folosită doar în cazul 
sarcinilor foarte avansate, de regulă după 24 de săptămâni, dacă viața 
femeii este în pericol sau fetusul este serios vătămat. Aşa cum vom 
vedea, acesta este încă un exemplu de confuzie prin i i 
faptelor: „nașterile parțiale” nu sunt rare şi nici nu se limitează la 
cazurile în care viața mamei este în pericol sau fetusul este deformat. 
Vorbind despre durere, articolul din Self se referă doar la durerea 
fizică resimțită de către mamă în timpul procedurii. El nu vorbeşte însă 


15 De un interes special este articolul “Abortion Group to Advise SpA a 
Drug Used to End Pregnancy”, New York Times “National (30 martie 1996). 
Acesta descrie metoda injectării cu methotrexate (la început acceptat „ca 
medicament folosit împotriva cancerului) „ce interferează cu diviziunea celulară şi 
omoară fătul”. O săptămână mai târziu, se administrează misoprostol, ce produce 
contracţii uterine şi expulzarea fătului. Articolul spune că o treime dintre iati 
ginecologi din California care nu fac avorturi curente, ar folosi această com zii 
Metoda va fi atât de simplă, comparativ cu procedura chirurgicală, că este posibi 
să crească dramatic numărul avorturilor timpurii (săptămânile 6-8). Raportul spune 
că unele femei care au folosit combinaţia aceasta, au avut crampe, diaree, senzaţie 
de vomă. Unele au suferit, de asemenea, din cauza timpului necesar sii 
expulzarea fătului şi din cauza confruntării cu realitatea a ceea ce se i. 
corpul lor. Şase luni mai devreme Newsweek a publicat articolul intitulat 
and Tears” care ilustra răul emoțional produs femeilor care au optat pentru o 
avortare folosind mifepristone (18 septembrie 1995, 66 E 68). Două femei : 
raportat expulzarea fătului acasă; s-au uitat la „pruncii lor mici” apoi ploi - 
la toaletă. Articolul continuă: „Nu e clar câte femei doresc realmente să vadă făt 


mort sau să-l arunce”. 

de sindromul post-avort trăit de un număr mare de femei (unele 
statistici indică 90 % din cele care au avortat), incluzând depresii, 
anxietate, sentimente acute de vină, pierderea activităţii sexuale Şi alte 
dezordini compensatoare, ideea sinuciderii şi spitalizarea pentru 
probleme psihice". Nu vorbeşte nici despre efectele avortului asupra 
bărbaţilor, deşi studii recente au arătat că taţii copiilor avortaţi suferă 
depresii serioase şi de durată, ca rezultat a ceea ce a fost, în fond, 
opțiunea mamei. Aşa cum s-au exprimat unii terapeuţi romano-catolici, 
„în privinţa bărbatului care se opune avortului, el nu are nici un drept 
în fața legii și nu poate apăra dreptul la viață al propriului copil. 
Mâhnirea sa este dublată de sentimente de neputinţă. Uciderea îi 
Tăneşte şi pe cei vii. Ea nu cunoaşte nici o preferinţă de gen”. 

Cel mai semnificativ este faptul că articolul respectiv nu 
menționează că variatele proceduri chirurgicale „dezmembrează” — 
eufemismul folosit pentru „a sfâşia” — trupul copilului născut. (Se 
spune: „Este introdus un tub în uter şi este ataşat unui aspirator, care 
trage afară conţinutul uterului”. Acest „conținut” include, desigur, 
rămăşiţele mutilate ale ființei omeneşti în dezvoltare). Nu vorbeşte nici 
despre tehnica otrăvirii cu sare, folosită frecvent, prin care un ac 
conținând o puternică soluţie sărată, este introdus în abdomenul mamei 
astfel încât copilul să inhaleze şi să înghită sarea. În decurs de o oră, 


copilul moare prin otrăvire, iar corpul său este ars şi zbârcit de soluţia 
concentrată!S. 


Care este momentul din timpul gestaţiei când copilul începe să 
sufere ca urmare a acestor proceduri? Embriologia modernă a arătat că 


DR S 

+ Vezi, de exemplu, scurtul raport din Jurnalul ALA, februarie 1997, 11 
(cu referire la Post-Abortion Reviews, ediţia de toamnă 1994) şi, în special, 
David Reardon, Aborted Women. Silent No More, Chicago: Loyola University 
Press, 1987, cap. 4, “The Psychological Impact of Abortion”. 

V.M. Rue și C. Tellefsen, “The Effects of Abortion on Men”, Ethics & 
Medics. Catholic Tradition d Bioethics, vol. 21/4 (aprilie 1996), p. 3-4. 

15 US. News & World Report (19 ianuarie 1998, 32) descrie procedura larg 
folosită a dilatării cu evacuare (D & E), în care fătul este tăiat în bucăţi cu 
forcepsul, înainte de a fi scos din uter bucată cu bucată. „Dacă oamenii 
reacționează la metoda dilatării cu extracţie (D & X), spune directorul unei clinici, 


ce vor face când vor ajunge la acestea? Dilatarea cu evacuare este următorul câmp 
de bătaie.” 

sistemul nervos fetal este format şi funcționează în jurul săptămânii a 
opta de sarcină. Totuşi, cercetătorii nu se înțeleg asupra problemei dacă 
copilul începe efectiv să simtă durerea. Cei care susțin avortul, pretind 
că durerea poate fi simțită o dată ce cortexul cerebral este complet 
dezvoltat, în timp ce adversarii avortului afirmă că acest lucru se 
întâmplă mult mai devreme, probabil începând cu săptămâna a opta. 
Deşi căile prin care se transmite durerea sunt dezvoltate complet în 
jurul săptămânii a 26-a, consensul pare a fi că nu este nevoie să se 
ajungă la formarea completă a cortexului cerebral pentru ca fătul să 
simtă durerea!7. Dacă acesta este adevărul, înseamnă că o dată ce 
sistemul nervos funcţionează (din săptămâna a 8-a), copilul in utero 
simte durerea atunci când îi este dezmebrat corpul şi când este otrăvit. 
La fel se întâmplă şi în cazul avorturilor „D & X” sau al naşterilor 
parțiale. Această ultimă procedură implică scoaterea celei mai mari 
părți din trupul copilului, lăsându-se o parte a capului în canalul 
naşterii. Se introduc foarfeci în partea posterioară a craniului pentru a 
crea o deschidere şi se aspiră apoi creierul printr-un furtun. Craniul va 


a 


ceda astfel mult mai uşor şi se va putea realiza extracția. In cazul 


17 Studii recente despre răspunsul la durere în cazul nou-născuţilor la 
termen şi înainte de termen au confirmat că dezvoltarea căilor neuronale are 
loc devreme, chiar în perioada gestaţiei. Totodată studii anatomice au arătat 
deja că terminaţiile nociceptive din piele ale fătului sunt similare cu cele ale 
adultului şi nou-născuţii răspund la stimulii nociceptivi cu o varietate de 
reacţii, incluzând cele respiratorii, endocrine, metabolice, fiziologice şi de 
comportament. Nivelurile de stres şi modificările de comportament la nou- 
născuții cu anestezie locală pentru circumcizie au fost mai slabe decât la nou- 
născuţii care nu au primit anestezie, demonstrând că răspunsul corpului la 
durere este foarte dezvoltat la naştere. Că durerea este experimentată mult mai 
devreme în perioada de gestație, este arătat şi de faptul că neuronii din piele 
răspund la atingere, ciupire şi înțepare foarte devreme în viața fetală, cu toate 
că nu a fost determinat gradul la care fătul poate percepe durerea înainte de 
sfârşitul celui de-al doilea trimestru. Vezi Maria Fitzgerald şi K.].S. Anand, 
“Developmental Neuroanatomy and Neurophysiology of pain”, cap. 2 din 
Pain in Infants, Children and Adolescents, Baltimore, 1993. Sunt îndatorat 
doctorului E.M. Loutsch pentru ajutorul pe care mi l-a oferit cu această 


informație. 

acestor avorturi, de regulă în ultimul trimestru, nu încape nici o 
îndoială că durerea fizică acută este simțită de către copil. 

Pe lângă faptul că procedura „naşterii parţiale” nu este nici sigură 
şi nici rară, ea este inutilă din punct de vedere medical. Un grup de 
medici din S.U.A. (PHACT - „Physicians Ad-Hoc Coalition for 
Truth”) declara în 1996: „Avortul prin metoda naşterii parțiale nu este 
necesar din punct de vedere medical pentru a proteja sănătatea unei 
femei sau pentru a-i proteja fertilitatea ulterioară. De fapt, procedura 
poate provoca urmări grave pentru femeie”. În privinţa frecvenţei şi a 
siguranței, mii de astfel de avorturi se fac în fiecare an din 
comoditate”, ele putând să ducă la serioase complicaţii cum ar fi 
perforarea uterului, hemoragii, peritonită şi sterilitate, ca să nu mai 
menționăm chiar posibilitatea morţii mamei. De ce se practică totuşi? 
Răspunzând la această întrebare, partizanii avortului se referă la faptul 
că diferite condiții medicale ale fetusului, cum ar fi hidrocefalia, fac 
necesar acest act. Se pretinde că aspirarea creierului şi sfărâmarea 
craniului permit o naştere mai uşoară. Nu se pomeneşte însă nimic 
despre posibilitatea unei naşteri normale prin cezariană?. 

De fapt, naşterea parțială nu este altceva decât un pretext pentru 
a evita acuzaţia de infanticid, prin uciderea brutală a unui copil 
nedorit. Aceasta este o procedură barbară, întrucât provoacă dureri 
grave unui copil aproape născut, dar mai ales pentru că omoară un 


15 Citat de Fr. Germain Kopaczynski, OFMConv, “Partial-Birth Abortion. 

What’s at Stake in the President's Veto?”, în Ethics & Medics 21/12 (1996), p. 2. 
Vezi de exemplu articolul din Newsweek, “A Bitter New Battle Over Partial- 
Birth Abortions, 17 martie 1997, p. 68 . 

9 Minciuni şi confuzii intenționate din partea activiştilor pro-avort au fost 
dovedite în recente rapoarte de presă publicate în diferite jurnale. Vezi de exemplu 
un articol în Neewsweek menționat în nota anterioară precum şi un text recent scris 
de John Leo, “The First Crack in the Wall”, U.S. News & World Report (10 martie 
1997). „Neadevărul” spus în public în apărarea cazului de avort de către Ron 
Fitzsimmons, director executiv al Coaliţiei naţionale a partizanilor avortului, este o 
informaţie greşită ce a influenţat, se pare, veto-ul Clinton referitor la interzicerea 
avortului prin naştere parțială. Leo îl citează pe doctorul Martin Haskell din Ohio, 
proprietarul a două clinici specializate în avort prin naştere parțială, care admitea 
că fătul a fost în cele mai multe cazuri, viu atunci când a avut loc distrugerea şi 
evacuarea creierului prin extragere. 

copil viu. Aşa cum demonstra Robert Bork în articolul său Vieţi 
nedorite, argumentul că anestezia generală provocată mamei omoară 
copilul, este pur şi simplu fals. Oricum, cel mai des este folosită 
anestezia locală, fără urmări nefaste asupra copilului. Bork continuă: 
„Vice-preşedintele Societăţii pentru Anestezie obstretrică şi 
Perinatologie numea această pretenţie nebunie, notând că anestezia nu 
ucide copilul dacă mama nu moare”. Doi doctori care au asistat astfel 
de proceduri au afirmat că majoritatea fetuşilor avortați în acest mod 
sunt vii până la finalul procedurii”. Prin urmare, copilul este viu până 
ce o pereche de foarfece îi este înfiptă în creier. 

Paul Greenberg, laureat al premiului Pulitzer, a publicat la 23 
februarie 1997 un articol intitulat „Avorturile prin metoda naşterii- 
parțiale, deghizate de adevărul parţial”. După ce oferă o listă de 
argumente aduse de către cei care susțin această procedură, 
incluzându-l şi pe acela referitor la interesul copilului, el trage 
concluzia: „Scopul principal al avorturilor prin metoda naşterii 
parțiale nu este altul decât cel al milioanelor de avorturi făcute în 
această ţară în fiecare an: adică uciderea copilului. Acest fapt nu poate 
fi ascuns de nici unul din eufemismele fără sens ce sunt folosite pentru 
a justifica asemenea avorturi”. 

În mai 1997 am predat un curs intensiv de Bioetică la Institutul 
„Sfântul Serghie” din Paris. Spre sfârşitul cursului, am descris succint 
dar clar procedura avortului prin „naştere parțială”. Nimeni din sală nu 
auzise înainte de procedură. Două studente franțuzoaice au început să 
plângă, în timp ce băieţii, studenți veniţi din diferite ţări, au rămas 
foarte tulburaţi. Mai târziu am fost întrebat: cum ar putea o mamă să-şi 
omoare copilul într-un mod atât de barbar? Singurul răspuns ce mi-a 
venit în minte a fost o parafrazare a dictonului anilor '60: „Avorturile 
violente sunt atât de americane precum este plăcina cu mere”, dar l-am 
ținut pentru mine”. 


Publicat în First Things, dec. 1966; retipărit în The Christian Activist, 
vol. 10, iarnă/primăvară 1997. 
22 De notat remarcile făcute de către Mary Ann Glendon, profesor la Harvard 
University, înaintea Subcomitetului pentru Constituţie al Comitetului Judiciar al 
Casei Reprezentaţiilor din Statele Unite, la 22 aprilie 1996: „Este interesant de 
observat că întrebarea referitoare la legalitatea avortului prin naştere parțială nici nu 

Dacă există opinii contradictorii în rândul multor creştini în ceea 
ce priveşte avortul, aceasta se întâmplă de regulă datorită situaţiilor pe 
care le numim cazuri problemă. Circumstanţele acestor cazuri par să 
reamintească despre ceea ce Kierkegaard numea „suspendarea 
teologică a eticii”, numită iconornie în Ortodoxie. Se afirmă că anumite 
situaţii nu numai că justifică avortul, dar îl fac chiar obligatoriu din 
punct de vedere moral. Exemplele citate de obicei sunt următoarele: 

e situații precum sarcina ectopică, eclampsia sau cancerul uterin, 

care ameninţă direct viața mamei; 

e stresul psihologic accentuat trăit de către mamă în perioada 
Sarcinii, care i-ar amenința sănătatea; 
sarcina rezultată din viol sau incest; 

e diagnosticul de amniocenteză sau biopsie corionică a unui 
defect genetic”, conform căruia copilul se va naşte cu serioase 
handicapuri fizice sau mintale. Se spune că în asemenea cazuri 
este moral acceptabil să se întrerupă sarcina în scopul unui 
bine mai înalt. Interdicţia morală de a ucide fătul (adică 
principiul etic) este „suspendată” în favoarea dreptului mamei 
la viaţă, care ar fi în primejdie dacă avortul nu ar fi făcut. Încă 
o dată, „dreptul” legal al mamei la viață, libertate şi fericire, 
prevalează „dreptul” copilului la viaţă (pur şi simplu). 


se pune în alte țări, pentru că avorturile în fazele târzii ale sarcinii sunt interzise sau 

strict controlate aproape peste tot. În primele săptămâni de sarcină (10 în Franţa, 18 
în Suedia) avortul nu este incriminat, dar se cer informaţii, sfat şi asistență medicală 
pentru a putea fi ajutate femeile care trec de multe ori prin cea mai grea criză din 
viaţa lor. După acea perioadă inițială, majoritatea țărilor cer o justificare puternică 
pentru avort şi impun proceduri de siguranță pentru protecția mamei şi a copilului 
nenăscut.” Medically Necessary’ Killing, The Human Life Review, vol. 22/4, 1996, 
p. 56, 60. 

% „Biopsia corionică poate fi efectuată în săptămâna a 8-a de sarcină, dar 
amniocenteza nu e posibilă până în săptămâna 15. Marc Lappé, “The New 
Technologies of Genetic Screening”, The Hastings Center Report 14/5 (1984), p. 
18 - 21, raportează un risc crescut al avorturilor spontane prin biopsie corionică. 
Pentru detalii, vezi jurnalul medical Prenatal Diagnosis, publicat de UCSD 
Medical Center, San Diego. 

Valerie Protopapas, o figură importantă în mişcarea „Orthodox 
Christians for Life” a scris elocvent, cu forță, împotriva acestor apeluri 
la cazurile problemă”. Poziţia sa a fost criticată ca una prea rigidă, 
reprezentând extrema opusă poziţiei pro-choice: protecţia absolută a 
drepturilor femeii este înlocuită de protecţia absolută acordată fătului. 
Totuşi, concluziile ce le trage — folositoare de altfel pentru parohie şi 
pentru alte cercuri — sunt în acord cu viziunea ortodoxă a valorii sacre 
a vieţii umane”. 

În discutarea acestui punct este important să nu uităm vechea 
maximă (a şcolii de drept): „cazurile problemă fac legea rea”. Acest 
lucru este la fel de adevărat în domeniul eticii ca şi în jurisprudenţă. În 
cadrul dezbaterii privind avortul, susţinătorii acestuia au folosit 
particularul (excepţionalul), pentru a stabili generalul: politica publică 
ce sancţionează avorturile în ultima perioadă a sarcinii a fost umbrită 
de apelurile la relativ puţinele „cazuri problemă”, care au stârnit 
imaginația publicului. 

Referindu-se la aceste cazuri în lumina interesului sănătății femeii, 
David Reardon trage următoarea concluzie: „Aceste cazuri reprezintă 
condiţiile cele mai reale în care se poate avorta. Cu cât sunt mai dificile 
împrejurările ce însoțesc avortul, cu atât mai probabil femeia va suferi 
sechele severe post-avort”*. Cu alte cuvinte, probabilitatea ca mama să 
sufere traume de un anume grad creşte atunci când avortul este făcut 
pentru a întrerupe o sarcină care-i amenință viața sau stabilitatea 
mintală sau pentru a elimina un copil anormal din punct de vedere 
genetic. 


A “Abortion, Oikonomia and the “Hard Cases”, The Christian Activist, vol. 5 


(1995), vezi de asemenea articolul “Common Pro-Abortion Clichés and the Pro- 
Life Response”, retipărit de Biserica Ortodoxă din America Resource Handbook 
(vol. 2/2, 1991) dar care a circulat mai întâi ca broşură publicată de Organizaţia 
“Orthodox Christians for Life” (PO Box 805, Melville, NY 11747; tel. 516-271- 
4480). 

* Altă sursă folositoare grupurilor de studiu parohiale este “Orthodox 
Christian Study Guide of Abortion”, pregătit de Pr. Ed Pehanich, publicat în 
Rachel's Children (“journal of Orthodox Christians for Life”, editat de John şi 
Valerie Protopapas, PO Box 805, Melville, NY 11747), vol. 10, no. 3, 1997. 

%6 Reardon, Aborted Women, p. 163. 

Trebuie să facem o distincție importantă între aceste situații 
diferite. Primul caz, în care viaţa femeii este pusă în pericol, reprezintă 
cu adevărat un caz special, atâta timp cât femeia nu are de ales (trebuie 
notat că aceste cazuri singurele, care pot fi considerate „terapeutice”, 
reprezintă mai puţin de un procent din 1,4 milioane avorturi / an făcute 
în S. U. A.). În cazurile de sarcină ectopică, eclampsie sau cancer 
uterin, singura soluţie este de a salva viaţa femeii, altfel pierzându-și 
viaţa atât ea cât şi copilul pe care îl poartă. Chiar şi în acele cazuri în 
care un copil ar putea fi salvat dacă viața mamei ar fi sacrificată, 
tradiţia ortodoxă afirmă că se va da prioritate vieţii mamei. Şi aceasta 
nu pentru că viaţa ei are o mai mare valoare în sine, ci datorită faptului 
că ea a stabilit deja relații şi responsabilităţi cu alte persoane care 
depind de ea. Desigur, acest lucru nu este valabil în cazul copilului 
nenăscut”. Alegerea mamei este justificată pe baza principiului 
„efectului dublu”. Intenţia directă nu este de a omorî copilul şi nici de a 
întrerupe sarcina, ci de a salva viața mamei. Faptul că procedura 
terapeutică pune capăt vieții copilului este tragic şi regretabil, cu toate 
că este o consecință necesară şi inevitabilă. 

Totuşi, aşa cum vom arăta în apendicele Ortodoxia şi avortul, o 
mamă care îşi oferă de bunăvoie viaţa în favoarea copilului din ea, 
înfăptuieşte un martiriu autentic din dragoste pentru altul (cf. Joan 15, 
13). Dar acest sacrificiu trebuie făcut luând în considerare nevoile şi 
dorinţele celorlalți membri ai familiei. În majoritatea cazurilor, femeia 
va alege să supraviețuiască pentru a nu-i abandona pe cei aflați în 
relație cu ea prin sentimente, amintiri, responsabilități şi dragoste. 

În privinţa celorlalte trei cazuri, adică viol, incest şi anomalii 
genetice, femeia însărcinată poate să aleagă. Exceptând cazurile în care 


* A da prioritate vieţii mamei face parte dintr-un principiu universal. 
Vorbind despre acest lucru dintr-o perspectivă musulmană, Osman Bakar ne 
spune că un jurist musulman explica: “Mama este originea fătului; mai mult, 
ea are de îndeplinit îndatoriri şi responsabilităţi şi este un stâlp a! familiei. Nu 
ar fi posibil să sacrifici viața ei pentru a fătului, care nu a căpătat o 
personalitate şi nu are obligaţii de îndeplinit.” “Islam and Bioethics” — în 
Orthodox Christians and Muslims, Brookline, MA: Holy Cross Orthodox 
Press, 1986, p. 163. Câteva din propunerile lui Bakar reflectă elemente din 
învăţătura islamică, ce sunt foarte asemănătoare cu temele ortodoxe, în special 
cele găsite în scrierile Sfântului Maxim Mărturisitorul. 

instabilitatea psihică cauzată de o anumită violență sexuală o împing la 
sinucidere, viaţa ei nu este în pericol. Poate apărea un stres psihic 
accentuat pe timpul sarcinii, din diferite motive: greutăți de ordin 
economic, teama de a avea prea mulţi copii, sau presiunea, partenerului. 
Acest stres poate fi datorat şi orgoliului: femeia nu doreşte povara unei 
sarcini pentru că i-ar putea periclita cariera, sau i-ar strica imaginea 
fizică. Nici unul din aceste motive nu justifică luarea vieții copilului. 
Chiar şi atunci când femeia (adesea o adolescentă) este respinsă de 
către familie, durerea ei nu justifică distrugerea unei vieţi. De fapt s-a 
demonstrat că avortarea în asemenea cazuri tinde să amplifice tentaţia 
femeii de a se sinucide”. Avortarea sporeşte mai degrabă sentimentul 
de vinovăţie decât să-l elimine. Facem toate aceste afirmaţii pe baza 
concluziilor pe care le-am formulat în capitolul anterior. Entitatea care 
se dezvoltă în uter este o individualitate vie, o ființă umană, o 
„persoană”, nu în devenire ci cu dreptul ei propriu, datorită unicității 
genetice, dar mai ales întrucât Dumnezeu o consideră o ființă personală 
unică, un „fiu al lui Dumnezeu” şi obiectul iubirii infinite a Acestuia. 

Încă o dată, calitatea de persoană este conferită de către 
Dumnezeu. Această calitate poate însemna a fi în comuniune cu 
Dumnezeu şi cu alţii, în virtutea creării după chipul lui Dumnezeu. 
Nici o acţiune sau autoritate omenească nu poate să-l priveze pe copil 
de această calitate, oricât de mult ar incomoda-o copilul pe mamă sau 
oricât de „anorma!” ar fi el — raportat, desigur, la standardele sociale şi 
medicale ale normalului. Aşa cum vom arăta mai încolo, copilul 
nenăscut se aseamănă în această privinţă cu pacientul care se află într-o 
comă ireversibilă (SVP). Ortodoxia respinge avortul (cu singura 
excepție notată mai sus), din acelaşi motiv pentru care respinge 
eutanasia şi prelevarea organelor vitale de la aceste persoane: ele 
rămân, în sensul deplin, persoane înaintea lui Dumnezeu”. 


% Vezi, de exemplu, Reardon, Another Women, p. 67. 

? Scriind despre motivele pentru care creştinismul ortodox se opune avortului, 
părintele John Garvey remarca: „Fiecare viață e valoroasă pentru Dumnezeu. 
Aceasta include viaţa copilului nenăscut ca şi cea a criminalului, dușmanului, 
opresorului politic sau a celei mai nesuferite persoane pe care o cunoaştem. Cu 
toate că eşuăm zilnic în sarcina noastră, suntem chemaţi de legământul făcut prin 
botez, întru moartea şi învierea lui Hristos, să reflectăm dragostea lui Dumnezeu 
pentru toți cei ce trăiesc. Modelul nostru de iubire nu este unul sentimental, ca o fe- 

Care sunt însă implicaţiile acestui punct de vedere asupra 
problemei violului şi a incestului? În privința violului, trebuie să 
reamintim în primul rând că din fericire, foarte puţine femei care cad 
victime acestui tip de violență ajung însărcinate. Acest lucru se poate 
întâmpla din diverse motive: infertilitatea femeii în momentul atacului 
(contracepție, ciclu menstrual), lipsa penetrării sau disfuncţii sexuale 
de partea bărbatului. În fiecare caz, femeia care a fost abuzată sexual 
trebuie să-şi ia imediat precauţiile necesare pentru a evita sarcina. Dacă 
ajunge la un spital (în sala de urgenţe) în 24 de ore de la atac, anumite 
proceduri (spălarea căilor genitale, tratament hormonal) pot garanta 
prevenirea fertilizării. Este adevărat totuşi că multe dintre procedurile 
obişnuite post-viol implică folosirea medicamentelor avortabile (cum 
ar fi Ovral). Efectul primar este acela de a ține endometrul ostil pentru 
oul fecundat, adică de a provoca pierderea lui." De aceea este 
important ca tratamentul să fie început cât mai devreme posibil după 
viol, pentru a evita formarea embrionului. 

Obstacolul cel mai mare în aceste cazuri este de regulă 
sentimentul de ruşine sau vinovăția resimţite de victima violului. După 
incident, ea se simte adeseori murdară şi vulnerabilă. Stigmatul social, 
asociat cu violul, se datorează mai ales mentalităţii multor oameni că 
femeia este cel puţin parţial responsabilă: se consideră — în contradicţie 
totală cu evidenţele — că femeia a provocat, conştient sau nu, atacul. 
Dacă victima însăşi a împărtăşit asemenea idei înainte de atac, va fi 
dificil pentru ea să facă paşii necesari obținerii unui tratament medical 
adecvat. 

Acesta este un aspect sensibil al cazurilor de viol, ce trebuie luat în 
considerare de către cei care vor să ajute victima, inclusiv membrii 


licitare frumos colorată, ci chiar Hristos cel răstignit. Există situaţii în care naşterea 
devine cumplită pentru unele persoane. Noi ar trebui să vedem ceva înfinit mai 
cumplit într-o inimă care e dornică să ucidă viaţa la începutul ei, în momentele 
cele mai vulnerabile ale începutului.” “Orthodox Christians and Abortion”, 
Resource handbook (vol. 2/2, 1991). Ceea ce distinge poziţia ortodoxă de 
atitudinile predominante ale societății contemporane, este convingerea aceasta că 
„fiecare viață e valoroasă înaintea lui Dumnezeu”, oricât de incomodă Şi 
nefolositoare ar fi pentru ochiul uman. 

° Vezi articolul Fr. Steven P. Rohlfs, “Pregnancy Prevention and Rape: 
Another View”, Ethics & Medics 18/5, mai, 1993. 

familiei şi clericii. Astfel, violul nu este o problemă personală, ci 
implică întreaga comunitate: familia, Biserica şi societatea. Prin 
urmare, este important ca părinții să stea de vorbă cu fiicele lor la o 
vârstă timpurie şi să le explice precauţiile diverse ce se pot lua 
împotriva unor asemenea violenţe, precum şi ceea ce trebuie să facă 
dacă faptul se produce totuşi. Este şi mai important ca atât familiile cât 
şi parohia să se asigure că orice femeie care ajunge victima unui viol 
va fi ajutată material, fizic şi psihic şi va fi susținută pe toate planurile. 

Cea mai bună cale de a ajuta o femeie aflată în această situaţie, 
mai ales dacă a rămas însărcinată, este de a o înconjura cu dragoste şi 
înţelegere, pe tot parcursul celor nouă luni şi mai departe. În cazurile în 
care femeia simte că nu poate păstra copilul, atunci ajutorul va avea în 
vedere susținerea ei în timpul naşterii şi de-a lungul procesului 
adopţiei”!. Grija pastorală va include vizite frecvente, asigurarea 
informaţiilor referitoare la cei care pot oferi servicii profesionale: 
sociale, medicale, psihologice. Dar întâia responsabilitate a preotului 
va fi să servească drept un martor al Evangheliei iubirii şi să facă totul 
pentru a crea condiţiile necesare vindecării. 

O formă frecventă de violență sexuală o constituie violul marital 
(care are parte de o publicitate restrânsă). Studiile arată că mai mult de 
10 % din femeile căsătorite au fost cel puţin o dată violate de soţii lor. 
Cele mai multe au fost şi victime ale abuzului fizic. Până la sfârşitul 
anilor '70, violul de acest fel nu a fost considerat o infracţiune în SUA. 
Tribunalele au acceptat pretenţia soțului de a avea „drepturi conjugale” 
asupra soției. Aşa cum spunea un soţ ce şi-a violat soția: „Tu eşti soția 
mea şi faci ce-ţi spun eu”. Dar o dată ce femeile au început să 
vorbească în public, multe state au luat măsuri. Acest tip de violență 


îl Biserica Ortodoxă din America a înfiinţat un Serviciu Creştin Ortodox 
de Adopţii sub conducerea doamnei Arlene Kallaur. Întrebări referitoare la 
orice aspect al adopţiei poate fi adresat direct dânsei, ia OCA Chancery (516- 
922-0550 sau e-mail arlene Qoca.org). Serviciul a fost creat prima dată pentru 
a ajuta femeile ortodoxe cu sarcini nedorite. Până în prezent s-au înscris prea 
puţine; organizaţia a facilitat, în primul rând, adopţia copiilor din Rusia şi din 
alte țări est-europene. O mănăstire ortodoxă din Guatemala, Lavra Mambre, 
oferă de asemenea copii pentru adopţie. 

32 Vezi articolul “New Laws Recognizing Marital Rape as a Crime” , The New 
York Times, 29 decembrie 1984. 

este greu de detectat, de vreme ce implică cel mai intim aspect al 


relației conjugale. Păcatul violului conjugal este rezultatul unei 
patologii, dar violența pe care o produce trebuie să fie oprită înainte ca 
eventuala tămăduire să aibă loc. (Dacă preotul sau o altă persoană 


„interesată crede că este imposibil să rezolve situația într-un mod 


adecvat, ei pot oricând contacta liniile telefonice înființate pentru 
victime sau alte centre de intervenție. Numerele de telefon pot fi găsite 
în Pagini Aurii.) 

Deşi unii creştini ortodocşi, inclusiv episcopii, afirmă că „Biserica 
nu ar trebui să se amestece în problemele intime ale unei familii”, 
această atitudine încurajează mai degrabă violenţa și abuzul acolo unde 
există o patologie sexuală. Dacă un preot a ştiut despre un viol sau 
despre o altă formă de abuz sexual şi nu a intervenit, el îşi trădează 
vocaţia de păstor al turmei lui Hristos şi poate să se trezească chiar cu 
un proces penal. 

Situaţia cunoscută sub numele de viol la întâlnire reprezintă un 
caz special. Dacă femeia a consumat băuturi alcoolice ori s-a angajat în 
jocuri sexuale, ea poartă o anume responsabilitate pentru crearea 
condiţiilor care vor duce la ceea ce ea ar numi relații sexuale nedorite. 


‘Aceasta nu scuză în nici un fel acțiunea bărbatului care a forțat-o să 


săvârşească actul, ci se referă la faptul că femeia nu trebuie să 
provoace condiţiile care să o facă vulnerabilă la presiuni sexuale. 
Singurul mijloc de a evita actele sexuale nedorite este — atât pentru 
bărbat cât şi pentru femeie — disciplina castităţii. Desigur, violul la 
întâlnire poate fi evitat dacă femeia se va întâlni cu bărbatul care-i 
împărtăşeşte convingerea că sexualitatea este o opțiune doar în cadrul 
căsătoriei. Pe de altă parte, femeia care a avut relații sexuale cu alți 
parteneri, dar decide totuşi să nu o facă şi cu partenerul actual, trăieşte 
într-o ambiguitate morală care poate duce uşor la abuz. Poate suna crud 
să o spunem în acest fel, dar mulți bărbaţi — căsătoriţi sau nu — sunt 
animale de pradă. Antenele lor pot uşor detecta mesajul că femeia cu 
care se întâlnesc este caracterizată prin promiscuitate sexuală. Dacă ea 
le va refuza avansurile, frustrarea lor poate duce uşor la presiuni şi 
chiar la violenţă. Într-un cuvânt virginitatea se poate apăra cel mai bine 
prin ea însăşi. 

O altă problemă asemănătoare este tragedia incestului. Din punct 
de vedere statistic, majoritatea sarcinilor rezultate din relaţiile între 

persoane înrudite nu reprezintă practic cazuri de incest, întrucât ele 
sunt rezultatul unei relaţii între o fată şi tatăl vitreg. În aceste cazuri, nu 
există o relaţie de sânge, deci riscul unor complicaţii genetice nu e mai 
mare decât în cazul unei sarcini în cadrul conjugal. Totuşi, impactul 
psihologic este la fel de puternic ca şi în cazul unui incest real. Acesta 
din urmă (între tată şi fiică sau între frate şi soră) poate fi fatal pentru 
tânăra victimă. Dacă aproape toate societățile primitive considerau 
incestul tabu sau interdicţie, aceasta se întâmpla datorită răului 
provocat copilului şi relaţiilor de familie, dar şi din pricina posibilităţii 
unor defecte genetice. Oricum, vinovăția şi ruşinea care apar în cazul 
incestului sunt cel puţin la fel de puternice ca şi în cazul violului. 

Problema sarcinii provenite din incest apare ca urmare a faptului 
că relaţiile incestuoase durează de multă vreme, înainte ca tânăra să 
zămislească. O dată ce ea a aflat că este însărcinată, reacţia va fi una 
ambivalentă față de noua viaţă care a început înlăuntrul ei. Un număr 
surprinzător de mare de victime însărcinate ca urmare a incestului, vor 
să-şi păstreze copiii. Rațiunile psihologice pentru respingerea opțiunii 
avortului sunt complexe, de obicei referindu-se la dorința conştientă 
sau inconștientă de a pune capăt abuzului. Făptaşul va impune aproape 
întotdeauna un regim de tăcere în jurul relației lor. („Să nu-i spunem 
nimic mamei”; „Este un lucru deosebit, pe care numai noi îl putem 
împărtăşi”; „Dacă sufli un cuvânt, te omor”). Deşi mass-media a arătat 
destule cazuri recente în care mame adolescente şi-au avortat copii 
despre care familiile şi prietenii lor nu ştiau că-i poartă, victima unui 
incest va folosi adesea mărturia fizică a sarcinii pentru a desemna 
abuzul de care se temuse să vorbească. 

Se pune următoarea problemă majoră: este permis din punct de 
vedere moral, avortul în cazul unei sarcini rezultate din incest? Un 
răspuns negativ pare crud şi nedrept. Ca şi în cazul violului, se pune 
întrebarea: cum ne putem aştepta ca o femeie, o adolescentă mai ales, 
să păstreze ceea ce îi va reaminti zilnic de tragica întâmplare? Încă o 
dată, nu putem răspunde decât că nici o soluţie nu este morală şi 
acceptabilă dacă distruge o viață umană, indiferent de stadiul 
dezvoltării acestei vieţi. Totuşi, o fată de 13 ani rămasă însărcinată de 
către tatăl ei, trăieşte o tragedie care necesită o imensă putere şi curaj, 
nu numai din partea ei, ci şi a celor din jur. 

Două lucruri trebuie precizate în această privinţă. În primul rând, 
s-a demonstrat în mod cert că avortul este mai degrabă dăunător decât 
folositor femeii care a fost victima unui incest. Ca să cităm observaţia 
lui Reardon: „ca şi în cazul violului, nu există nici o dovadă psihiatrică . 
sau vreo teorie care să afirme că avortarea unei sarcini rezultate dintr-o 
relaţie incestuoasă este terapeutică pentru victimă; ea este pur şi simplu 
mai convenabilă decât oricare alta”?. 

A doua şi cea mai importantă problemă se referă la viețile 
implicate. A avorta „dovada” incestului ar însemna capitularea în faţa - 
„regulii tăcerii” impuse de infractor. Familia în care s-a produs incestul 
are nevoie de vindecare, iar pentru ca vindecarea să fie posibilă, fapta 
trebuie făcută cunoscută în cercurile adecvate: în cadrul familiei, în 
fața preotului, a medicului familiei şi poate a unui număr restrâns de 
prieteni apropiați care pot fi de ajutor, iar dacă făptaşul refuză să se 
oprească, fapta trebuie făcută cunoscută poliției sau altor autorităţi 
civile. Făptaşul trebuie să conştientizeze că este victima unei 
dependențe sexuale şi să accepte în acest sens o terapie regulată, făcută 
de persoanelor adecvate, pentru a se elibera de această îngrozitoare 
patimă. În aceeaşi măsură trebuie să primească sprijin şi victima, 
pentru a se elibera de sentimentul de ruşine şi vinovăţie şi pentru a 
putea purta copilul până la capăt. Numai în acest fel — şi nu avortând 
copilul — poate avea loc o vindecare reală. 

În fine, ne vom referi la problema dificilă a vieţii fetale afectate de 
grave defecte genetice. În mod obişnuit, asemenea defecte provoacă un 
avort spontan, iar femeile care poartă copii cu handicapuri mentale ori 
fizice sunt adesea urmărite de întrebarea: „De ce a trebuit să i se 
întâmple copilului meu una ca asta ? Cum de a trecut boala 
neobservată prenatal ?” Sonogramele, amniocentezele şi biopsiile 
carionice (CUS) pot descoperi boli precum spina bifida, Sindromul 
Down (Trisomia 21), fibroza cistică, boala Tay Sachs sau teribilul şi 
incurabilul sindrom Lesch-Nyhan, în care victima suferă tendinţe 
incontrolabile spre automutilare*. Dacă este de neconceput să avortezi 


* Reardon, Aborted Women, 199. 

%1 The Merck Manual (ediția a 15-a), Rahway, NJ: Merck Sharp & Dohme 
Research Laboratories, 1987, p. 2143, caracterizează sindromul Lesch-Nyhan-sau 
„hiperuricemia ereditară” astfel: de obicei băieții afectaţi sunt retardaţi mintal sever, 

un copil cu sindromul Down” şi dacă spina bifida poate fi corectată 
prin operaţie", decizia de a da naştere unui copil care suferă de o boală 
precum sindromul Lesch-Nyhan este imposibil de luat fără un simţ 
copleşitor de ambivalenţă morală. Deşi părinţii ar putea accepta stresul 
copilului ? Oare este preferabil pentru copil să se nască, să sufere o 
foarte scurtă dar dureroasă existență, până ce moartea îl va lua după 
câteva zile sau cel mult câteva luni, sau este de preferat să fie scutit de 
această experienţă (în timpul căreia el nu poate avea simțul relaţiei, 
sentimentul de a fi iubit, ci numai durere de necurmat) prin avort ? 
Există oare un punct în care principiul sfințeniei vieţii va ceda 
preocupării de a-l scuti pe copil de durere ? Cu alte cuvinte, poate un 
avort să afirme sfinţenia vieţii atâta timp cât oferă o alternativă de 
„compasiune” faţă de aducerea în lume a unui copil a cărui viață ar fi 
dureroasă şi scurtă? | 

Aceeaşi problemă se pune şi în cazul copilului anencefalic, numai 
că aici se presupune că acesta nu suferă, întrucât porțiuni mari din 
creier nu sunt dezvoltate. Anencefalia este cauzată de dezvoltarea 
incompletă a tubului neural şi se caracterizează prin absența 
emisferelor cerebrale şi prin dezvoltarea insuficientă a hipotalamusului 
şi a altor trăsături ale creierului superior. Chiar dacă trunchiul cerebral 
funcționează — deci asigură ritmul cardiac, presiunea sângelui, 


au hiperuricemie (valori crescute ale acidului uric) şi dovedesc o ciudată tendință 
spre automutilare prin sugerea buzelor, a degetelor. Băieţii afectați pot fi anormali 
prenatal, cum sunt cei cu sindromul Hunter”. Boala nu are tratament şi, pentru că 
reduce foarte mult speranța de viață, perinatologii recomandă ca fetuşii afectați să 
fie avortaţi. 

3 Ziaristul George Will, al cărui fiu este suferind de sindrom Down, a scris pe 
această temă. Vezi de exemplu articolul său în 1980 “Trading Jimmy for a 
Corvette” (The Pursuit of Virtue and Other Tory Notions, New York: Simon & 
Schuster, 1982, p. 113) care afirmă dorința părinţilor pentru „ataşament 
necondiţionat” față de copiii handicapaţi împotriva „conveniențelor lor calculate”. 

35 Vezi F. Doughherty, CP, “The Deprived, the Disabled and the Fullness 
of Life”, Wilmington, DE: Michael Glazier, Inc., 1985, ce conține mărturii 
remarcabile despre persoane handicapate, cuprinzând şi pe cei afectați de 
spina bifida. 

temperatura corpului şi răspunsurile autonome — starea este una fatală: 
copiii fie se nasc morţi, fie mor în câteva zile de la naştere. Problemele 
etice care se ridică aici, ca şi în cazul defectelor genetice în general, 
includ opţiunea de a avorta, îngrijirea post-natală a copilului şi donarea 
de organe”. 

La fel ca şi în cazul altor defecte genetice, susţinem că anencefalia 
nu reduce calitatea de persoană a copilului. Desigur, nu există 
capacitatea de a actualiza această calitate şi de a întreţine relații umane 
şi nici posibilitatea pentru copil de a se bucura în această viaţă de un 
simț al comuniunii cu Dumnezeu. Totuşi, acest copil rămâne o 
persoană, întrucât este creat după chipul divin şi oferă o mărturie a 
acestui chip prin existenţa sa. Ne-am putea întreba dacă Dumnezeu 
poate iubi un copil care nu are posibilitatea de a-l cunoaşte şi întoarce 
această iubire. Răspunsul îl vom găsi în gesturile şi cuvintele tandre ale 
oricărei mame care a născut un astfel de copil. Oricât de mare i-ar fi 
durerea, este vorba de copilul ei şi obiectul compasiunii materne. Oare 
poate fi altfel în cazul lui Dumnezeu? 

De asemenea, problema transplantului de organe de la anencefalici 
este similară cu cea a transplantului de organe de la orice persoană vie. 
Deşi unii specialişti în transplanturi vor considera neconvingătoare 


li Mulţi dintre cei care profesează medicina, incluzând şi eticienii ce se ocupă 
de domeniul medical, vor argumenta că anencefalii ar putea fi, din punct de vedere 
moral, avortaţi, pentru că le lipseşte creierul - “condiţia necesară unei persoane 
umane”. R.C. Cefalo afirmă aceasta foarte clar: “Pentru cel născut cu anencefalie, 
potențialul funcţiei cognitive nu va exista niciodată. Aşa că ar fi posibil, din punct 
de vedere moral, să se întrerupă sarcina dacă fătul este afectat de o anomalie care 
face imposibilă supraviețuirea post-natală, mai mult de câteva săptămâni şi dacă 
fătul e total lipsit de funcţii cognitive... Cei ce sfătuiesc sau aleg să întrerupă 
sarcina atunci când s-a diagnosticat anencefalia, pentru a avea o sursă de organe şi 
țesuturi în vederea transplantului, nu violează, prin aceasta, demnitatea persoanei 
(Edges of Life: the Consequences of Prenatal Assessment, Diagnosis and 
Treatment”, în K.Wm. Wildes, S.J. şi alţii, Birth, suffering, and Death. Catholic 
Perspectives at the Edges of Life, Dordrecht/Boston/London: Kluwer Academic 
Publishers, 1992, p. 22, cu referire la Cefalo, R.C. şi Engelhardt, H.T.Jr., “The Use 
of Fetal and Anencephalic Tissue for Transplantation”, The journal of Medicine 
and Philosophy 14 (1989), p. 25 - 29. Biografie selectivă în H.T. Engelhardt, The 
Foundations of Bioethics , ediţia a 2-a, NY: Oxford, 1996, 279, nr. 24. 

această afirmaţie, sfințenia inerentă a vieții umane ne arată că este 
imoral să scoţi organe vitale dintr-o persoană vie, chiar în cazul 
anencefalicilor. Pentru ca organele să poată fi folosite, ele trebuie să fie 
încă în stare de funcţiune. De aceea, echipele medicale și beneficiarii 
potenţiali sunt presaţi adesea să declare că moartea a survenit la un 
moment dat, deşi pacientul trăieşte încă. Aceasta este adevărat mai ales 
în cazul anencefalicilor, datorită naturii deosebite a situației şi a 
prezumţiei că ei nu simt durerea. Singurul motiv pentru a respinge 
ideea de a-i transforma pe aceşti copii în donatorii vii, este unul 
spiritual. Până la urmă, răspunsul la aceste probleme etice trebuie să fie 
spiritual — deci teologic — şi nu medical, social sau economic. In ochii 
lui Dumnezeu, copilul anencefalic rămâne o persoană cu o demnitate şi 
o valoare infinită, iar acel copil nu trebuie redus la o rezervă de organe 
disponibile. l NE 
Aceasta nu înseamnă că nu trebuie luate măsuri pentru a limita 
riscul de a purta în pântece copii cu anencefalie, spina bifida sau alte 
anomalii genetice. În 1995 Centrele pentru Controlul Imbolnăvirilor au 
dorit implementarea recomandării din 1992 a Serviciului de Sănătate 
Publică, referitoare la consumul de acid folic de către femeile 
însărcinate, pentru a reduce riscul defectelor de tub neural. Cateva luni 
mai târziu, ziarul „Morbidity an Mortality Weekly Report” *, includea 
un articol despre acidul folic care începea astfel: „In fiecare an în SUA 
se nasc cca. 2500 copii cu spina bifida şi anencefalie, iar aprox. 1500 
feti afectaţi de aceste boli, sunt avortați. Studii recente au arătat că 
folosirea vitaminei B şi a acidului folic scade cu cel puţin 50% riscul 
acestei boli, dacă sunt consumate zilnic înainte de concepție şi în 
primul trimestru. Cercetări ulterioare au confirmat aceste lucruri. Este 
necesar un program de educaţie în şcoli şi în mass-media, pentru a 
convinge cât mai multe dintre viitoarele mame în devenire să facă 


acest tratament. 


38 Vol. 44/38 (29 sept. 1995), p. 716. MMWR este o publicație săptămânală 
a Societăţii Medicale din Massachusetts, „în termenii unui consens non- 
exclusiv cu Centrele pentru controlul bolilor şi prevenirea lor”. 

vreme ce nu se poate determina cu precizie nivelul capacităţilor 
senzoriale, ei vor trebui înconjurați cu căldură, confort Şi grijă adecvată 
şi lăsați apoi să moară în pace. 

Dată fiind complexitatea acestor probleme, unii vor sfătui 
cuplurile ortodoxe să refuze orice teste prenatale de diagnosticare, de 
vreme ce ele duc la ispita de a avorta fătul găsit anormal genetic. Din 
păcate, aceasta nu este o soluţie potrivită. Spitalele vor face asemenea 
teste în mod curent, fără autorizaţia părinţilor. Apoi, pe măsură ce 
terapia genetică avansează, nici un cuplu nu ar dori să-şi asume riscul 
ienorării unei eventuale boli a fătului, care ar putea fi detectată şi 
vindecată. Problema este că adesea diagnosticul nu duce la 
descoperirea unui remediu efectiv. În timp ce asemena boli sunt 
detectabile în uter, chirurgia genetică şi terapiile adiacente sunt încă la 
început. De aceea, pentru mame sau pentru cuplu se pune problema 
grea a avortării. 

Pericolul real al practicării diagnosticării genetice este, o spunem 
din nou, o pantă alunecoasă. Mulţi critici s-au referit la ea ca la o 
„misiune de căutare şi distrugere”, cu scopul de a elimina vieţi ce ar 
reprezenta o povară. Lupta pentru „fericire” personală din societatea 
americană a obligat nobila artă a medicinei să folosească mult din 
talentul său în slujba chirurgiei estetice şi a obținerii medicamentelor 
pentru dobândirea liniştii mentale. Într-un asemenea mediu, 
diagnosticarea în scopul avortării feţilor cu defecte genetice a 
degenerat într-o diagnosticare pentru eliminarea copiilor cu defecte 
mai mici, ca nanismul sau defectele legate de inversiunile sexuale. 
Există vreun motiv să așteptăm ca practicarea amniocentezei, a 
biopsiei corionice sau a unor teste similare să fie guvernată de principii 
morale ce vor împiedica diagnosticarea genetică să devină principala 
armă în „noua eugenie”? Întrebarea cheie este cea pusă de către 
George Will: dorim cu adevărat o lume în care să nu existe copii cu 
sindrom Down, o lume în care fiecare om să fie înalt de 2 metri Şi să 
facă sport? Am devenit atât de orbi, atât de atraşi de realizările fizice 
într-o lume saturată sportiv, încât nu putem vedea frumuseţea şi 
valoarea personală care radiază din persoanele handicapate, persoane 

ce au luptat curajos cu condiţia lor, moral dacă nu fizic, a 
victorioase? Oare singura noastră reacție față de aceste icoane vii este 
dorinţa de a le avorta? Tot mai mult şi mai îngrijorător trebuie să 
i ă da. | în 
d poa oR impune o povară specială pe umerii slujitorilor 
Bisericii Ortodoxe, care predică despre sacralitatea vieții umane și 
condamnă soluţia finală a unei sarcini nedorite care este avortul, Eei 
experiența preoților ortodocși reiese că decizia de a avorta se ia Ta 
de a fi consultat preotul, de vreme ce se ştie că acesta va da un sfat de 
principiu, împotriva avortului. Cum spun preoții noştri: „Este mai uşor 
ă obţii iertarea decât permisiunea”. . 
5 i cale xi ci este important de accentuat faptul că 
adevăratul creştinism înseamnă libertate personală — libertate di duh — 
ce pune responsabilitatea oricărei decizii de a întrerupe 3 E : 
primul rând pe seama mamei. La fel ca şi copilul pe care îl poar î. 
este o persoană cu drepturile sale şi trebuie să lucreze la ce gal 
să-şi poarte povara înaintea Domnului, în totală appen e 
Său şi de mila iertătoare. De aceea eticienii, preoții şi alți mem k 
Bisericii, pot sfătui dar nu condamna, pot îndemna, dar ioe ac 
Bărbaţii pot cu greu să-şi imagineze singurătatea şi supărarea pa c 
trec atâtea femei când ajung să ia decizia tragică de a avorta. Fiecare 
este o mamă, de la concepția copilului şi nu de la naşterea N na 
spune titlul cărții lui Reardon, acea decizie privind moartea face ia n 
o „femeie avortată”. Când se pune capăt vieţii pe care o Late) e 
pântece, moare o pare din ea însăşi, iar suferința rezulta 
i ă şi îndelungată. 
aroe a vorbim cu ironie şi mânie împotriva illa 
făcute în masă ce se petrec în fiecare an, grave rămân exact acele 
momente dificile, sfâşietoare din viaţa femeii, pe care niciodată nu şi 
le-a dorit, niciodată nu le-a căutat, indiferent de circumstanțele în care 
a rămas însărcinată. În loc să vorbim cu uşurinţă şi să o criticăm sau să 


% Pentru a înţelege mai bine nevoile femeilor ce rămân însărcinate fără să 
dorească acest lucru, vezi Frederica Mathewes-Green, Real choices. cf 
Practical, Life-Affirming Alternatives to Abortion (Sisters, OR: Multnom 


Books, 1994). 

o condamnăm, ea are nevoie — şi merită — întelegerea noastră 
dragostea noastră şi sprijinul nostru efectiv. 

O atitudine binevenită, care afirma această nevoie, a apărut în 
noiembrie 1990, în Greek Orthodox Observer (Observatorul Ortodox 
Grec). Într-un articol intitulat O abordare pastorală a avortului, 
Părintele Dr. Athanasios Demos a prezentat câteva gânduri despre grija 
pastorală ce ar trebui purtată femeilor care au avortat în mod repetat: 

e „În cazuri în care avortul a avut loc, am descoperit situaţii de 
felul următor: necăsătorită, departe de casă, fiindu-i frica să se 
destăinuie prietenilor, familiei, pentru a nu fi respinsă; ameninţată sau 
speriată de către soț sau de neputinţa psihologică de a face față acestei 
noi responsabilităţi, plus o sumedenie de alte motive care au contribuit 
la decizia de a avorta fetusul. Adevărata problemă este de a face 
cunoscut femeilor că Biserica este întotdeauna gata, în caz de nevoie, 
să le încurajeze, să le călăuzească, să le ajute, oricare ar fi momentele 
grele prin care ar trece. Biserica condamnă păcatul, dar nu pe păcătos. 
Biserica noastră este una prin excelență a iertării dumnezieşti. Aşa că 
de ce să nu ne concentrăm pentru a crea programe în comunitatea 
noastră, care să-i înveţe pe toți oamenii despre sfințenia vieţii, să 
asigure motivaţie ca femeia să vină pentru a fi ajutată, fără teama că va 
fi judecată sau condamnată ? 


tă 


e Putem găsi familii bune pentru aceşti copii nenăscuţi. Putem să 
le oferim acestor femei — care cred, în disperarea lor, că există doar o 
singură cale de rezolvare — sfat şi călăuzire, confort şi înțelegere. Şi nu 
putem uita de responsabilitatea bărbatului. EI este la fel de responsabil 
ca şi femeia. Compasiunea şi înțelegerea lui sunt cruciale în oferta sa 
de a o sprijini în acele momente de mare nevoie. Deci, să nu ne 
concentrăm asupra tragediei ce a avut loc ci, mai degrabă, asupra 
modului în care să prevenim avortul... Tinta noastră ar trebui să fie 
educarea şi sprijinul necesar, care vor conduce la prevenire. lar dacă 
avortul s-a întâmplat, atunci ţinta să fie oferirea compasiunii, a 
mângâierii necesare care duce la iertare”. 

Într-o civilizaţie atât de confuză şi hedonistă ca a noastră, creştinii 
ortodocşi trebuie să vorbească şi să acționeze împotriva distrugerii 
legalizate a vieților nenăscute. Acelora care afirmă că „nu putem 
legifera moralitatea”, le vom răspunde că orice lege, într-un fel sau 

altul, legiferează moralitatea, de vreme ce încearcă să modeleze 
comportamentul uman. Tăcerea şi inactivitatea noastră nu vor fi decât 
o aprobare tacită a unor legi şi practici imorale, care ameninţă 
stabilitatea socială”. 

Pe de altă parte, refuzul nostru de a distinge între păcat Şi păcătos 
încalcă un principiu fundamental al învăţăturii lui Hristos. E important să 
amintim că femeia prinsă în adulter (Ioan 8) ar fi fost ucisă cu pietre dacă 
Domnul lisus nu ar fi intervenit. El nu numai că a salvat-o de la o moartea 
prescrisă în legea mozaică (Leviric 20, 10; Deuteronom 22, 22), dar a şi 
asigurat-o — în numele Dumnezeului lui Moise - că El Însuşi nu o 
condamnă. O dată ce a auzit acest lucru, ea a fost pregătită să asculte 
porunca: „Du-te şi nu mai păcătui.” Judecarea şi condamnarea nu pot 
vindeca un avort, precum nu pot vindeca un act de adulter. Este nevoie de 
vindecare bazată pe căința adâncă şi durabilă. Totuşi, vindecarea reală va 
avea loc numai acolo unde persoana — în cazul nostru femeia care a luat 
decizia disperată şi tragică de a avorta — este primită de către Biserică cu 
iertare, dragoste, respect şi grijă pastorală. 


Tehnologiile de reproducere asistată 


Este o ironie faptul că, în timp ce milioane de copii sunt avortaţi în 
fiecare an, milioane de dolari sunt cheltuiţi pentru dezvoltarea 
tehnicilor de asistare medicală a procesului de reproducere. Noile 


40 în comunicarea sa din 18 ianuarie 1998 despre „Duminica sacralității 
vieţii”, Mitropolitul Theodosius al Bisericii Ortodoxe din America, a subliniat 
faptul că avortul trebuie să fie considerat din perspectivă teologică şi 
spirituală, dar şi din perspectivă morală sau politică: « nu este de ajuns să 
arătăm deficienţele legislaţiei actuale privind avortul, sau să deplângem 
decăderea morală a timpurilor noastre. Nu este suficient să legiferăm 
moralitatea. Biserica trebuie să se străduiască, în „adevăr şi dragoste”, să facă 
apel la conştiinţa umană, miezul existenței umane, care în final transcende 
toate platformele politice şi ideologice. Noi nu trebuie să căutăm doar a 
schimba legile omeneşti, ci şi să transformăm inimile oamenilor. 
Propovăduind Vestea cea Bună a Evangheliei lui Hristos, trebuie să luptăm 
pentru a vindeca o comunitate divizată ». 

tehnologii ridică, în modul cel mai serios, problema limitelor ce trebuie 
fixate în crearea artificială a vieții umane. 

Creați după chipul lui Dumnezeu, bărbatul şi femeia au primit 
porunca de a creşte şi a se înmulți (Facerea 1, 28). Potrivit teologiei 
morale romano-catolice, bazată pe teoria legii naturale, numai 
mijloacele „naturale” pot fi folosite pentru a provoca o sarcină sau 
pentru a naşte un copil. Prin urmare, „Instruction on Respect for 
Human Life in its Origin and on the Dignity of Procreation” (Donum 
Vitae)! condamnă fără echivoc tehnici precum inseminarea artificială, 
fertilizarea in vitro sau sarcina surogat, afirmând că orice act de 
procreare făcut cu alte mijloace decât cele „naturale” trebuie privit ca 
„ilicit” sau imoral. Problema care ne interesează este dacă Ortodoxia 
are acelaşi punct de vedere. Tehnologiile moderne pentru procreare 
reprezintă un rău? Sunt ele acceptabile atunci când concepția nu se 
poate realiza prin relaţii intime obişnuite, cum ar fi cazul sterilităţii? 

Ca şi în cazul avortului, problema procreării asistate trebuie privită 
într-o dublă perspectivă: tradiția Bisericii şi circumstanţele particulare 
ale unui cuplu. Sfânta Scriptură şi cea mai ma parte a tradiției 
ortodoxe afirmă că sexualitatea este bună în sine? şi că Dumnezeu 
vrea ca fiecare cuplu să dea naştere unor copii. Dacă ritualul căsătoriei 
include cereri pentru un „pat neîntinat”, el cere de asemenea ca 
Dumnezeu să dăruiască celor doi „bucuria naşterii de prunci”. Totuşi, 
aceeaşi rugăciune cere lui Dumnezeu să le dea „rodul pântecului, spre 
folos”. 

Această precizare, „spre folos”, devine crucială pentru evaluarea 
mijloacelor de procreare asistate medical, întrucât imposibilitatea unui 
cuplu de a zămisli pe calea obişnuită poate fi înțeleasă în două moduri. 
Ea poate fi în primul rând un semn divin că „nu le este spre folos” să 
aibă copii, aceasta însemnând fie că vor apela la adopție, fie că vor 
duce o viaţă fără copii. Pe de altă parte, imposibilitatea de a avea copii 


K „„ Lraducerea engleză publicată de Daughters of St. Paul, Boston, 1987. 

* Reprezentanţii teologiei morale catolice au dreptate când vorbesc despre 
»procreare” mai degrabă decât despre „reproducere”. Termenul de „reprodu- 
cere” sugerează că actul acesta este pur biologic, fără legătură cu creaţia lui 
Dumnezeu. 

“ Vezi analiza acestui subiect, în cap. 2. 

poate fi înţeleasă ca un fel de boală: o slăbiciune a trupului pe care 
noile terapii medicale o pot vindeca. În acest caz, ar părea potrivit ca 
respectivul cuplu să se gândească la posibilitatea mijloacelor de 
procreare asistată. Pentru a face acest lucru, creştinii ortodocşi trebuie 
să-l consulte înainte pe duhovnic, într-un efort serios şi sincer de a 
înțelege voia lui Dumnezeu, pregătiţi să accepte atât refuzul divin, cât 
şi darul Său pentru ei, de a avea un copil. Totuşi, pentru ca părintele 
duhovnicesc să ghideze cuplul într-un mod eficace, el trebuie să fie 
informat asupra tehnicilor care există şi a consecințelor fizice şi 
spirituale pentru viața cuplului şi a copiilor pe care îi aşteaptă. 

În orice caz, pentru a respecta principiul creştin al grijii pentru 
viața umană, sunt anumite limite care trebuie acceptate atât de către 
cuplu, cât şi de către preot. Dacă diferitele metode de procreare asistată 
par neutre din punct de vedere etic şi, prin urmare, la fel de potrivite 
dintr-o perspectivă seculară, acesta nu poate fi şi punctul de vedere al 
Bisericii. Există de pildă o mare diferență între inseminarea artificială 
cu sperma soțului (LAS) şi înseminarea care foloseşte sperma unei terțe 
părți (donator) (AD). . 

La fel, fertilizarea in vitro nu poate fi moral acceptată dacă ea 
creează „extra-embrioni” care sunt distruşi sau folosiți pentru 
experimente medicale ori exploataţi comercial. Aceasta se datorează 
faptului că — aşa cum am arătat în capitolul 3 — viața umană există din 
momentul concepției. Întrucât orice embrion posedă toate calitățile 
necesare pentru a deveni o ființă umană adultă, nu există nici un 
moment după zămislire, în care embrionul poate fi considerat subiect 
pentru experimente sau alte proceduri care nu sunt permise în cazul 
unui copil născut. . 

În privința „maternității surogat”, faptul că apare o a treia persoană 
în procesul zămislirii, o face de neacceptat din punct de vedere 
ortodox. În ambele cazuri, expresia „uter de închiriat” arată că până şi 
în concepţia secularizată, există îndoieli față de moralitatea acestor 
proceduri. VS | 

Speranţa tehnologiilor reproductive o constituie capacitatea lor de 
a oferi un vlăstar cuplurilor care doresc cu adevărat să crească propriul 
lor copil. (Atunci când copii adoptați sunt primiți şi crescuți cu 
dragoste şi afecţiune, ei devin desigur copiii lor, la fel ca şi cei care 
poartă ADN-ul părinţilor. Legătura între părinte şi copil depinde mai 

puţin de structura genetică, cât de dragoste, afecţiune şi experienţă 
spirituală). Biserica Ortodoxă trebuie să se aşeze într-o perspectivă 
teologică ce-L recunoaşte pe Dumnezeu ca şi Creator şi Domn al vieţii. 

Cei care recunosc suveranitatea lui Dumnezeu asupra întregului 
proces al procreării, vor avea convingeri clare asupra sarcinii 
neaşteptate. Dacă fiecare act sexual nu trebuie să aibă ca principal scop 
concepția, totuşi cuplul este chemat să rămână permanent pregătit la 
posibilitatea creării unei noi vieţi şi să o întâmpine cu bucurie şi 
mulțumire. Încă o dată, avortul folosit ca mijloc de contraceptie este 
tentativă de crimă şi trebuie condamnat ca atare. În cealaltă extremă, 
folosirea gameților donați sau a uterelor surogat constituie o violare a 
integrităţii unirii conjugale şi a drepturilor copilului la o viaţă în cadrul 
familiei sale naturale. 

Date fiind aceste limite, ar putea fi potrivit ca un cuplu să apeleze 
la anumite proceduri, cum ar fi înseminarea artificială şi chiar 
fertilizarea in vitro (în condiţiile arătate mai jos), pentru a da naştere 
unor copii cu aceeaşi moştenire genetică. Preotul va trebui totuşi să 
îndemne cuplul să ia în calcul şi adopţia ca o alternativă.“ Pe de altă 
parte, folosirea acestor tehnici trebuie acceptată atât de către soț, cât şi 
de către soție. Mai presus de toate, pentru a şti dacă asemenea 
proceduri sunt sau nu potrivite într-o anumită situație, e nevoie de un 
anumit grad de discernământ spiritual, care este rodul rugăciunii şi al 
răbdării. 

Oricare ar fi avantajele şi posibilele binefaceri ale tehnologiilor 
reproductive de azi, pericolul abuzurilor este mult mai mare. Nu mai e 
un secret că sunt folosiţi zilnic embrioni umani în experimente 
ştiinţifice sau pentru scopuri pur comerciale. Aceste experimente 
reprezintă o violare a drepturilor şi demnităţii conceptus-ului şi ar 


a Aproape 200. 000 de copii sunt găzduiți în familii în SUA şi majoritatea 
sunt candidați pentru „adopție. Complicaţiile birocratice au dus la adoptarea 
copiilor din alte țări. Împotriva stereotipurilor, studii recente au arătat că cei 
adoptați de părinţi dintr-o altă rasă, se integrează bine în noua lor familie şi în 
mediul rasial al părinţilor adoptivi. De la amvon şi în pieţe, vocile creştine 
trebuie să fie făcute auzite împotriva obstacolelor nejustificate ce există în 
calea adopţiilor în SUA, ca şi împotriva rasismului care sau favorizează sau 
descurajează adopţia copiilor, după trecutul lor rasial şi etnic. 

trebui ferm combătute de către vocea Bisericii. Principiul separării 
Bisericii de Stat nu mai este valabil când în joc se află viaţa umană. În 
timp ce acte de protest violent, precum bombardarea clinicilor 
specializate în avort sau asasinarea celor care avortează, nu pot fi 
justificate moral, într-o societate democratică avem posibilitatea şi 
obligaţia de a folosi toate mijloacele pentru a-i aduce şi convinge pe 
credincioşii noştri, precum şi pe legislatori şi publicul larg, să accepte 
principiile fundamentale ale demnității şi libertății umane, chiar şi cu 
privire la cei nenăscuţi. Încă o dată, vocea Bisericii trebuie să se facă 
auzită. Dar ea poate fi auzită doar dacă creştinii vorbesc, într-un cuget 
şi cu o inimă, în consonanţă cu credinţa şi teologia lor. 

Cum vom aborda atunci diferitele forme de procreare asistată 
medical din zilele noastre? Orice asemenea abordare trebuie 
fundamentată pe anumite presupoziţii pe care le-am amintit mai 
devreme: caracterul sacru al viaţii umane de la începutul ei, libertatea 
şi responsabilitatea persoanelor (a părinţilor, în acest caz) de a decide 
ele însele în faţa lui Dumnezeu. Prin urmare, considerațiile care 
urmează nu trebuie privite ca normative. Ele reprezintă părerile mele 
personale privind probleme neclarificate încă deplin de către 
autoritățile ecleziale ortodoxe. 

AIH, numită şi „inseminare intrauterină” (IUI) este o procedură 
relativ simplă şi necostisitoare, care constă în introducerea spermei 
soţului direct în uterul soţiei. Ea este de folos mai ales în cazul soților 
care nu pot ejacula sau atunci când mobilitatea este prea redusă pentru 
a garanta o penetrare cu succes în cavitatea uterină şi apoi în trompele 
uterine. Sperma este de regulă procurată prin masturbare, care ridică 
pentru unii o problemă morală pe care am discutat-o în capitolul 2. 
Totuşi, întrucât scopul este de a obține sămânța pentru procreare, nu 
există obiecții morale serioase în această problemă (chiar dacă această 
concluzie nu va fi probabil împărtăşită de către cei care cred că 
masturbarea este un rău în sine). Este posibilă, de asemenea, extragerea 
spermei din epididim prin operaţie, dar aceasta pare o procedură 
complicată şi riscantă atunci când nu există motive medicale pentru a 
apela la ea. 

S-a afirmat că AID (folosirea spermei unui donator) este 
acceptabilă din punct de vedere moral dacă soțul nu poate produce 
sămânţa, sau acolo unde există pericolul unor boli ereditare masculine, 

precum boala Tay-Sachs sau Huntington's chorea. Am arătat clar mai 
înainte: nu este de acceptat o a treia parte în procesul procreării. În 
cazul riscului unor boli ereditare, cuplul ar trebui să evite concepția şi 
să ia în considerare adopţia. Nici cazurile de azoospermie 
(imposibilitatea bărbatului de a produce spermatozoizi) nu sunt o 
justificare pentru opţiunea AID. Încă o dată, în ciuda impedimentelor 
birocratice şi a lipsei legăturii genetice cu copilul, cuplurile care-şi 
doresc copii îşi vor împlini rolul de părinți prin adopţie. 

Tehnicile recente de recoltare a spermei de la pacienţi muribunzi 
sau deja morţi a dat naştere la fenomenul „concepției post-mortem”. 
După moartea soțului se face inseminarea artificială a soției, cu sperma 
acestuia, înghețată anterior. Dincolo de faptul că un copil trebuie 
crescut de doi părinți, un tată şi o mamă, mai este o obiecţie la această 
procedură care se referă la însuşi sensul purtării de copii. Este moral ca 
o femeie să conceapă independent de un act conjugal de dragoste? O 
abordare din perspectiva „teologiei naturale” ar răspunde cu siguranță 
negativ: actul conjugal trebuie împlinit de către două persoane în viață. 
Pe de altă parte, s-ar putea afirma că acordul cuplului privind această 
procedură în iminența morţii soțului este o mărturie evidentă a faptului 
că zămislirea constituie un „act al iubirii” şi că trebuie înțeleasă o 
femeie care doreşte ca soţul ei să „trăiască” prin urmaşul său, chiar 
dacă aceasta înseamnă să conceapă copilul după moartea soţului. 

Opinia mea este că această procedură este inacceptabilă moral. 
Pentru a respecta „sacralitatea” vieţii, este necesar ca transmiterea 
vieţii să se realizeze prin unirea a două persoane într-un „singur trup”, 
legate printr-o „căsătorie monogamă, heterosexuală şi binecuvântată”. 
Acest lucru nu se referă numai la inseminare (şi prin urmare nu 
exclude a priori folosirea IAS). Este nevoie de iubirea reciprocă a doi 
părinţi care să-şi crească împreună copilul. În cazul în care soțul moare 
în timpul sarcinii soției, copilul va fi desigur născut şi crescut de către 
mama sa. În acest caz, spre deosebire de concepţia post-mortem, 
sarcina este rezultatul unei uniri conjugale reale între soţ şi soţie. 

O procedură mult mai dificil de evaluat este fertilizarea in vitro cu 
transfer de embrion (FIV-TE). Tehnica a fost concepută iniţial pentru a 
facilita zămislirea în cazul femeilor cu disfuncţii ale trompei uterine. 
Ea s-a dovedit eficace şi în cazurile de „infertil itate inexplicabilă” la 
soție şi infertilitate la bărbat. Un ciclu tipic FIV include 

hiperstimularea ovarelor, recuperarea oocitelor, colectarea spermei, 
fertilizarea şi cultivarea embrionilor şi, în fine, transferul de embrioni. 
Costul mediu obișnuit al unui ciclu este de 6000-10000 $. 

La începutul ciclului, ovarele femeii sunt „hiperstimulate” prin 
injectarea de gonadotropine pe o perioadă de aproximativ 10 zile. În 
loc să producă obişnuitul ovul în timpul ciclului ei lunar, femeia va 
produce mai mulţi. Aceste ovule pot fi recuperate prin laparoscopie (cu 
anestezie generală) sau prin recenta procedură de „aspirare transva- 
ginală”, cu ajutorul ultrasunetelor. Dintr-o mostră de spermă se separă 
spermatozoizii de fluidul seminal, pentru a fi apoi incubați şi tratați 
pentru a spori şansele de fertilizare. În jur de 100.000 de spermatozoizi 
sunt amestecați cu ovulele într-un vas de sticlă şi se păstrează la 
temperatura de 37 °C. După 24 de ore, dacă fertilizarea s-a produs, se 
aleg de regulă zigoţii cei mai viabili pentru transfer (TE), iar restul sunt 
îngheţaţi. Cei destinaţi implantării sunt păstraţi încă 24 de ore până ce 
ajung la stadiul de 4-8 al diferenţierii celulare. Femeia primeşte 
estrogen şi progesteron care ajută la succesul implantării. După 48 de 
ore, embrionii pregătiţi sunt transferați în cavitatea uterină printr-un 
cateter introdus în cervix. De obicei, sunt transferați trei embrioni, iar 
unul sau doi se prind de endometru într-o săptămână după fertilizare. 
Un test al sarcinii făcut după două săptămâni arată dacă procedura a 
reuşit. Rata succesului este în jur de 18 %. Embrionii rămaşi pot fi 
îngheţaţi pentru o utilizare ulterioară (crioprezervare) prin deshidratare 
şi păstrare în nitrogen lichid la -196 °C. 

Proceduri asemănătoare sunt TIFG (transfer intrafalopian de 
gameţi) şi TIFZ (transfer intrafalopian de zigot). Prima este apropiată 
de IA, în care gameţii sunt recuperați şi pregătiţi ca şi în cazul FIV, dar 
înainte de fertilizare ei sunt transferați în trompele uterine, unde are loc 
concepţia in vivo. Pe de altă parte, TIFZ implică transferul zigotului 
într-o trompă uterină după cel puţin 24 de ore de cultivare in vitro. 
Şansele de succes sunt mai mari decât în cazul TIFG, mai ales dacă 
embrionul a fost cultivat cu 48 de ore înainte de transfer. Numită TTE 
(transfer tubar de embrion) această ultimă procedură este identică cu 
FIV, cu excepţia aşezării embrionului transferat. 

Se pare că TIFG nu ridică obiecţii morale în plus faţă de 
înseminarea artificială tradiţională. Totuşi, ca şi în cazul IA (când 

spermatozoizii sunt introduşi direct în cavitatea uterină), procedura 


este acceptabilă moral numai dacă sperma aparține soțului. 

O procedură dezvoltată în 1994 părea să ofere o soluţie problemei 
extra-embrionilor. Numită injectare intracitoplasmică de spermatozoid 
(ICS), ea implică injectarea unui singur spermatozoid — sau fragment 
de spermatozoid, respectiv capul care conţine nucleul — într-un ovul cu 
ajutorul unei pipete microscopice şi a unui ac (IICS). Ovulul este 
susținut de pipetă iar spermatozoidul este injectat printr-un ac ce 
pătrunde prin membrana oului, în citoplasma din jurul nucleului.” 
Dezvoltată pentru a depăşi problemele de infertilitate masculină, UCS 
a reuşit de asemenea fertilizarea asistată medical fără producerea unui 
surplus de zigoți care ar trebui lepădați, înghetați sau folosiţi în alt fel. 

Totuşi, pericolele pe care le implică această procedură sunt 
serioase şi trebuie luate în calcul. Cea mai gravă problemă este legată 
de selectarea spermatozoidului care va fi folosit pentru a fertiliza 
ovulul. În prezent este imposibil de determinat toate defectele 
cromozomice pe care le-ar putea avea un anumit spermatozoid. Într-un 
act sexual normal, sau chiar în cazul IA, există un dram de „hazard” — 
sau, mai exact, o intenţie divină — care joacă un rol crucial în 
zămislire. Chiar şi dintr-un punct de vedere pur secular, se recunoaşte 
faptul că doar cel mai puternic, cel mai „potrivit” spermatozoid poate 
întreprinde călătoria până la locul fertilizării. (Totuşi, „potrivit” se 
referă doar la mobilitatea spermatozoizilor; nu este vorba deci de lipsa 
oricărui defect genetic al spermatozoidului respectiv). Din milioane de 
spermatozoizi dintr-o ejaculare, unul singur va ajunge la destinaţie şi 
va penetra zona pellucida pentru a începe procesul de fertilizare. 
Ortodoxia afirmă clar că nu există ceea ce se numeşte „hazard”, că 
„toate (întâmplările neprevăzute) sunt trimise de Tine, Doamne” şi că 
„Tu eşti Stăpânul a toate”. Selecţia unui spermatozoid va fi înțeleasă 
deci nu ca o întâmplare, ci ca un exemplu de sinergie divino-umană. Pe 


dA Fotografii detaliate ale procedurii, realizate de Centrul de Fertilitate Avansată 
din Chicago pot fi găsite pe Internet: www.advancedfertility.com/icsiimag.htm. 
$ Rugăciunea de dimineață atribuită Sfântului Filaret al Moscovei sau 
călugărilor de la Mănăstirea Optina. 

scurt, selectarea gamețţilor în orice zămislire umană poate şi trebuie să 
fie făcută de către Dumnezeu Însuşi. 

Afirmația că Dumnezeu lucrează la cel mai personal şi intim nivel 
al existenței umane este fundamentală pentru teologia ortodoxă. 
Întregul proces al zămislirii umane constituie astfel o „taină” a harului 
sacramental, unde intervenția divină este elementul principal. Prin 
urmare, HCS cu selectarea făcută după criterii strict biologice, pare să 
prezinte o problemă morală majoră, de vreme ce elimină sau cel puţin 
atinge „taina divină” privind selectarea gameților. Desigur, o asemenea 
poziție ar putea respinge orice formă de tehnologie reproductivă 
asistată, precum şi selectarea genetică. Obiecţia principală în cazul 
IICS — din perspectiva religioasă sau seculară — rămâne imposibilitatea 
de a determina dacă spermatozoidul selectat conţine defecte genetice 
grave. În cazul actului sexual normal, un spermatozoid imperfect 
fertilizează adesea un ovul şi provoacă fie lepădarea sarcinii, fie un 
copil „anormal” genetic. Dar o conştiinţă ortodoxă va atribui acest fapt 
iconomiei divine şi nu întâmplării, oricum am explica suferința pe care 
o implică. Anomaliile genetice care apar in vivo prezintă astfel o 
greutate morală diferită de cele produse de inventivitatea umană ce 
calcă greşit. Yi 

Puținele luări de poziție ortodoxe referitoare la „tehnologiile 
reproductive asistate” (TRA) se concentrează mai ales asupra 
problemei extra-embrionilor. Dacă problema poate fi rezolvată prin 
IICS sau prin limitarea numărului fertilizărilor, ce obiecții mai rămân 
în cazul procedurilor FIV, TIFG, TIEZ ? 

Dr. Jacques Testart, „părintele francez al procedeului FIV”, a 
avertizat în 1986 asupra pericolelor deschiderii cutiei Pandorei a 
procreării asistate.“ Printre scenariile bizare pe care le-a imaginat 
(unele dintre ele realizate în anii ce-au urmat) sunt şi următoarele: 

1. fertilizarea unui ovul feminin de către ovulul altei femei, în 

cazul a două lesbiene care vor să aibă propriul copil fără o 
intervenţie masculină, proces posibil prin contopirea in vitro a 


sli L'Oeuf Transparent, Paris: Flammarion, 1986, p. 135-144, «Les 
perversions de la FIVETE ». 

doi gameţi feminini (realizat încă în 1977 cu ovulele unor 
şoareci); 

2. fertilizarea ovulului unei femei prin sperma unui donator care 
ar activa mitoza şi ar fi imediat înlăturat („ginogeneza” ar 
apărea în timp ce diviziunea ar fi oprită, permiţând nucleului 
să ajungă la stadiul diploid de 46 cromozomi); 

3. clonarea, practicată deja în agricultură şi creşterea animalelor 
(implicaţiile lor asupra reproducerii umane le vom discuta în 
secțiunea următoare). 

Vom adăuga la acestea practici precum cea numită eufemistic 
„reducția fetală”. Datorită costului şi a dificultății procedurii, mai 
multe ovule sunt la un moment dat recuperate într-un ciclu FIV, în 
timp ce câţiva embrioni sunt fertilizați şi apoi transferați în uterul 
mamă. Dacă se implantează mai mult de unul sau doi embrioni, 
provocând o sarcină multiplă, unul sau mai mulți vor fi ucişi prin 
injectarea unor soluţii letale. Scopul este de a oferi copiilor rămași o 
şansă mai mare de supravieţuire pe perioada gestaţiei. (În aprilie 1988, 
New England Journal of Medicine avertiza că reducţia selectivă poate 
provoca lepădarea spontană a tuturor fetuşilor). De vreme ce „reducția” 
merge adesea bine în stadiul fetal, ea nu este un simplu „avort 
terapeutic”. Ea este mult mai aproape de infanticid. 

Dată fiind frecvența practicilor de înghețare a extra-embrionilor, 
vor mai apărea cu siguranță cazuri ca şi cel larg mediatizat în 1983. Un 
cuplu american, Mario şi Elsa Rios a călătorit în Melbourne, Australia, 
unde mai multe ovule ale Elsei au fost fertilizate prin IAD (sperma 
unui donator). Au fost selectaţi trei „pre-embrioni”, unul pentru 
transferul în uter, iar ceilalţi doi pentru criopreservare în caz că primul 
nu se implantează. După 10 zile, embrionul transferat a fost avortat 
spontan. În primăvara lui '83, înaintea de a se încerca transferarea 
celorlalți doi embrioni, cuplul a murit într-un accident aviatic în 
America de Sud. Problema era ce să se facă cu embrionii rămaşi, de 
vreme ce familia fusese foarte bogată, ridicându-se problema 
moştenirii. Între timp, au avut loc întâmplări similare, care au ridicat 
aceeaşi dilemă. Familiile implicate, împreună cu eticieni şi medici, au 
fost sfâşiate de această dilemă: să distrugă embrionii (sau să-i lase să se 
deterioreze şi să moară), ori să-i ofere unei mame-surogat. Mare parte 
din neputinţa de a lua o decizie se datorează unei temeri: aceea că 

acțiunea în instanță va duce la concluzia că refuzul de a da naştere 
copiilor — cu scopul de a beneficia de moştenirea lor — constituie o 
violare a drepturilor acestora. 

Putem aminti şi erorile ce pot să apară în cazul FIV. În decembrie 
1993, un cuplu olandez blond, cu ochi albaștri, a dat naştere la doi 
băieţi, unul era alb, iar celălalt de culoare. Clinica în cauză (Spitalul 
Universitar din Utrecht) ar fi arătat că s-a produs o inseminare 
accidentală cu sperma unui alt bărbat, originar din Aruba, pe lângă 
fertilizarea realizată cu sperma soțului. Cei implicaţi pretindeau că un 
tehnician a folosit o pipetă contaminată pentru a introduce sperma în 
cutia petri. De vreme ce pipetele se folosesc o singură dată, criticile u 
concluzionat că respectiva clinică a făcut un experiment intenționat.** 

Se pare că mult mai serioase sunt manipulările intenționate în 
cazul FIV, care ridică de asemenea importante obiecții morale. Putem 
da exemplul unei femei de 63 de ani, Arceli Keh care, în noiembrie 
1997, a născut un copil după menopauză, sau cel al fetiţei Jaycee, 
„copilul” lui John şi al Luannei Buzzanca, conceput cu sperma şi 
ovulul unor donatori anonimi şi născut de Pamela Snell, o mamă 
surogat. Se pune următoarea problemă: al cui este copilul? In 1997, un 
judecător din California a declarat că „în fața legii, Jaycee efectiv nu 
are părinți”. John a intentat divorț cu o lună înainte de naştere şi a 
negat orice responsabilitate în creşterea fetiţei, iar Luanne nu avea 
drepturi legale mai mari decât mama surogat. Singura legătură genetică 
a copilului era cu doi donatori de gameţi anonimi. 

Situaţia devine oarecum absurdă pe măsură ce tehnologia ne duce 
la scenariul descris în vechiul cântec popular: „Sunt propriul meu 
bunic!” În urmă cu un deceniu, o femeie sud-africană era mamă 
surogat pentru propria sa fată, care fusese născută fără uter. Ovulul 
fetei a fost fertilizat de sperma soțului ei, transferat apoi în uterul 
viitoarei bunici. Deşi fiica şi soţul acesteia au apărut ca părinți pe 
certificatul de naştere al copilului lor, iar mama nu a făcut decât să 
pună la dispoziţie uterul, aceasta din urmă este în acelaşi timp bunica şi 

„mama” copilului. În S.U.A., prima „mama surogat” (MS) a fiicei sale 


48 New York Times “International”, 28 iunie 1995. 
4 Newsweek, 2 februarie 1998, p. 68. 

a fost Arlette Schweitzer (42 ani). În 12 octombrie 1991, ea a născut 


prin cezariană propriii nepoți, un băiat şi o fată.” 

Acceptând să fie mame surogat, aceste femei au făcut ceea ce s-ar 
numi, într-un anume sens, un veritabil act de caritate (de vreme ce nu 
era nici o sumă de bani în joc, contrar situaţiilor MS obişnuite). Dar ce 
i se va spune copilului născut în asemenea circumstanţe? Identitatea 
personală se stabileşte în cadrul relaţiilor familiale. Vor trăi oare aceşti 
copii până la urmă o „criză de identitate” din cauza lipsei unei 
descendenţe sau relaţii clare cu unul sau altul din membrii familiei? 
Care va fi impactul asupra celui care este atât'copilul mamei sale, cât şi 
al bunicii? Cum i se va explica copilului, sau cum va putea explica 
copilul profesorilor şi altor copii această situație, fără să devină ţinta 
unor glume usturătoare? Oricare ar fi calea aleasă de către familie 
pentru rezolvarea problemei, cei care au apelat la mamele surogat 
afirmă că sunt sfâșiaţi între dorința de a păstra discreţia şi cea de a 
divulga adevărul. Ce este, într-adevăr, mai bine pentru copil? Cu 
siguranță, evitarea situaţiei ca atare. 

Extra-embrionii, selecţia întâmplătoare a unor gene anormale, 
maternitatea surogat, forme anormale (,„unisex”) de procreare, 
manipularea embrionilor pentru clonare sau alte experimente, 
conceperea unor copii pentru „părțile lor disponibile” (cazul fetei 
concepute în 1991 pentru a-i asigura surorii ei măduva osoasă), selecția 
sexuală şi alte practici eugenice, toate acestea apar ca argumente 
împotriva manipulării gameţilor umani în afara uterului şi, ca urmare, 
împotriva unor proceduri ca fertilizarea in vitro. 

Totuşi, este la fel de adevărat că multe cupluri acceptă cu bucurie 
fertilizarea in vitro. Pe de altă parte, este clar că s-au făcut importante 
progrese în privința vindecării anomaliilor genetice, datorită 
cercetărilor ştiinţifice cu celulele embrionare umane. Cum vom împăca 
aceste proceduri cu împotrivirea ortodoxă faţă de creare vieţii extra 
utero şi de folosire a gameţilor umani în scopuri de cercetare? Dr. 
Leon Sheean de la Case Western University of Medicine, a abordat 
ambele probleme într-o corespondență e-mail. Specialist în 
tehnologiile FIV şi creştin ortodox practicant, Dr. Sheean se referă mai 
ales la două lucruri care merită atenţia noastră. În primul rând, el este 


“0 New York Times (13 octombrie 1991). 

de acord cu cercetarea şi experimentele „pe celule în degenerare 
(gameţi umani) care nu se pot dezvolta normal (...) de vreme ce 
aceasta se aseamănă cu evaluarea țesutului patologic”. Acest răspuns 
pare rezonabil, dat fiind faptul că cercetările respective sunt importante 
pentru sănătatea umană şi că celulele nu îşi pot îndeplini funcțiile în 
mod normal, adică nu pot produce un embrion viabil. 

În al doilea rând, el aduce în discuţie problema extra-embrionilor. 
În cazul în care vor fi fertilizate mai multe ovule decât vor fi 
transferate, trebuie luată o decizie privind surplusul de embrioni. 
Există situaţii în care mama nu îşi doreşte extra-embrionii. Dr. Sheean 
sugerează ca în astfel de cazuri, embrionii rămaşi să fie donați unui 
cuplu nefertil. Deşi aceasta ar viola principiul refuzului unei terțe părți 
în procesul procreării, s-ar putea numi totuşi o adopție a embrionului 
de către cea care-l va purta. În această lumină, embrionul are acelaşi 
statut moral ca şi un copil adoptat, cu avantajul că noii părinți vor 
experimenta perioada de gestație şi naşterea copilului. Dacă concepția 
ortodoxă preferă ca embrionii disponibili să nu fie creați de la început, 
pentru a reuşi în acelaşi timp să permită cuplurilor să apeleze la FIV şi 
pentru a evita distrugerea lor sau supunerea la proceduri imorale, 
donarea de extra-embrioni ar putea fi moral justificabilă: ea poate fi 
conformă voinței divine. 

Ajungem la următoarea concluzie: atunci când tehnologiile 
reproductive sunt de folos unui cuplu infertil, este rezonabil şi adecvat 
să li se exploreze potenţialul. Desigur, este regretabil că atâția embrioni 
viabili au fost distruşi prin FIV şi prin proceduri asemănătoare. Dar 
acum când tehnologia este la îndemâna oricui şi există posibilități 
pentru a evita producerea „extra-embrionilor” sau pentru a-i adopta, 
probabil că nu comite un păcat cuplul care apelează la această 
procedură, atâta timp cât sunt luate anumite măsuri de precauție şi sunt 
aplicate criteriile adecvate pentru a determina procedurile acceptabile 
din punct de vedere moral. 

Încă o dată, pare să nu existe nici o obiecție pentru IAS, date fiind 
uşurinţa şi siguranţa cu care se poate realiza. Cât despre FIV, cuplul 
trebuie să se asigure că nu vor fi creați extra-embrioni (sau numărul lor 
se va limita la posibilele donaţii pentru „adopţie”) şi că vor fi 
transferate un număr destul de mic de ouă fertilizate pentru a evita 
necesitatea „reducției fetale” în cazul în care se vor implanta toate. De 

asemenea, părinţii trebuie să fie pregătiți să accepte consecinţele unor 
defecte sau anomalii cauzate de procedură şi care vor influența viaţa 
lor şi a copilului lor.” În fine, părinţii — alături de comunitatea 
eclezială — vor întâmpina copilul astfel conceput cu aceeași afecţiune şi 
dragoste ca în cazul unei conceperi „naturale”. Oricum, înainte de a 
apela la TRA (tehnologiile reproductive asistate), este deosebit de 
important ca părinții, împreună cu prietenii şi povăţuitorii spirituali, să 
se adâncească în rugăciune, pentru a afla care este voia dumnezeiască 
în cazul lor, în actul tainic şi miraculos al procreării vieții omeneşti. 

Vom adăuga în continuare câteva consideraţii privind fenomenul 
“atât de răspândit al lepădării de sarcină. Rugăciunile ortodoxe 
tradiționale pentru o femeie care a suferit un avort spontan arată că ea 
este oarecum responsabilă pentru accident: „Pe roaba Ta aceasta (N), 
care astăzi a căzut în păcat de ucidere cu voie sau fără de voie, şi a 
lepădat pe cel zămislit într-însa, milueşte-o după mare mila Ta şi iartă-i 
păcatele cele de voie şi fără de voie ... Şi prin mila Ta cea multă, o 
scoală pe ea, întărindu-i neputinciosul ei trup şi o ridică din patul în 
care zace. Că în păcate şi în nelegiuiri ne-am născut şi toţi suntem 
necuraţi înaintea Ta, Doamne ...” (se repetă apoi prima parte a 
rugăciunii). Datorită acestei accentuări repetate asupra vinovăției 
mamei, unii creștini ortodocşi — inclusiv episcopi — lucrează în prezent 
la o rescriere parțială a rugăciunilor tradiționale. Scopul lor este de a 
păstra legătura (re)cunoscută între starea umană decăzută şi bolile 
fizice, evitând concluzia că mama este responsabilă moral pentru 
moartea şi „avortarea” copilului ei. 

Astăzi ştim că realmente fiecare mamă fertilă suferă mai multe 
„mini-lepădări” de care nu este conştientă (Să ne reamintim că 50-70% 
din ovulele fertilizate sunt evacuate spontan înainte de implantare). Pe 
deasupra, de acum se cunoaște complexitatea cauzelor pierderii 
sarcinii, care se referă de regulă la dezechilibrele chimice, disfuncţiile 


5! Aceasta nu este un fapt lipsit de importanță. Date din Australia, Franţa şi din 
alte părți, sugerează că, prin variatele tehnici de reproducere, sunt de 2 - 3 ori mai 
probabile bolile şi anomaliile fizice la copiii concepuți prin aceste metode. Vezi 
articolul Cyntiei B. Cohen, “Give Me Children or I Shall Die! ‘New Reproductive 
Technologies and Harm to Children”, Hasting Center Report 26/2, martie - aprilie 
1996, p. 19-27. 

anatomice sau defectele genetice asupra cărora mama nu are nici un 
control. Cu foarte rare excepţii, este total nepotrivit să-i fie imputate ca 
fapte păcătoase. S-a demonstrat de pildă că, indiferent de stresul Sau 
regretul trăit de-a lungul unei sarcini, condiţia mentală a unei femei nu 
poate provoca lepădarea. Lepădările care pot fi considerate un păcat, 
sunt de obicei rezultatul avorturilor provocate, precum şi al 
alcoolismului sau al altor forme de toxicomanie. 

Femeia care a suferit un avort spontan este cuprinsă adesea de un 
copleşitor sentiment de tristețe. Durerea ei trebuie acceptată şi alinată 
prin cuvinte şi gesturi de înțelegere, compasiune şi dragoste, oferite de 
către familie şi de către comunitatea parohială. Mai ales în cazurile în 
care mama şi-a văzut sau chiar şi-a ţinut în braţe copilul mort, este 
potrivit ca părinţii să dea un nume copilului şi să ceară preotului să țină 
o slujbă panihidă modificată pentru cel plecat. (În acest sens, ar fi de 
un imens folos pastoral ca episcopii şi comisiile liturgice să creeze o 
slujbă pentru copiii lepădați). Astfel, părinţii — alături de întreaga 
Biserică — vor afirma că viaţa umană începe la concepție, că fetusul 
decedat este un „copil” în cel mai deplin sens şi că ceea ce fac ei 
pentru el îl va ajuta să primească viața veşnică în comuniunea sfinților. 


Ingineria genetică şi procrearea: manipularea vieţii umane 


Dacă avortul şi mijloacele de procreare asistată nu-i afectează 
direct pe cei care li se împotrivesc, nu acelaşi lucru se poate spune 
despre ingineria genetică (IG). Manipularea materialului genetic, al 
plantelor şi animalelor sau al ființelor umane, implică consecințe 
biologice şi sociale care au repercusiuni asupra tuturor. Dacă ne 
împotrivim avortului pentru că încalcă drepturile unei persoane 
nevinovate şi îi distruge viaţa, atunci anumite forme de IG — mai ales 
noile tehnici de clonare — necesită un control mult mai atent, pentru că 
manipularea genetică nechibzuită, intenționată sau nu, poate avea 
consecinţe dezastruoase pentru întreaga populaţie. 

Înainte de a intra în detalii, vom defini câţiva termeni cheie. 
„Eugenia” desemnează în general ştiinţa care are ca scop îmbunătăţirea 
materialului genetic uman, adică însăşi natura umană, prin ajustarea 


vaio ai 


periei 

factorilor de mediu şi a condiţiei umane în general.” „Terapia 
genetică” implică examinarea părinților în devenire pentru a se vedea 
dacă există pentru copiii lor riscul de a moşteni anumite defecte 
genetice, precum şi intervenții prenatale şi postnatale pentru corectarea 
acestor defecte. Scopul său este terapeutic şi nu eugenic sau 
„inovaţional”, urmărind vindecarea unui defect, şi nu sporirea unor 
caracteristici considerate dezirabile. „Ingineria genetică” implică 
manipularea materialului genetic (acidul dezoxiribonucleic sau ADN) 
din gameți sau embrion în scopuri terapeutice ori eugenice. Terapia 
genetică este astfel o ramură a ingineriei genetice.” 

Organismul uman este compus din două tipuri de celule: celulele 
reproductive (gameții) şi cele „somatice” sau ne-reproductive. Nucleul 
unei celule somatice normale conţine 46 cromozomi (23 perechi). 
Celulele reproductive posedă 23 cromozomi, astfel încât unirea 
spermatozoidului cu ovulul produce o combinaţie de 46 cromozomi 
care este unică, cu excepția cazului unor gemeni. Fiecare cromozom 
conține aproximativ 100.000 de gene: segmente de ADN care 
determină codul genetic al caracteristicilor moştenite. Ingineria 
genetică este posibilă datorită faptului că, întocmai unei holograme, 
fiecare nucleu al unei celule somatice conține codul genetic al 
întregului organism. Prin tehnologia „ADN-ului recombinant” (ADNTr) 
este posibilă schimbarea structurii genetice a unui organism prin 
introducerea unor gene străine, fie în mod direct prin procesul numit 
„transformare”, fie prin transmiterea virală cunoscută sub numele de 
„transducție”. Tehnologia numită de regulă îmbinarea genelor, deşi 


* Vezi Häring, Ethics of Manipulation: Issues in Medicine, Behavior Control 
and Genetics, New York: Seabury, 1975, p 173. 

” Potrivit Jurnalului Asociației Medicale Americane vol. 220 (1972), 1356, „se 
poate considera că ingineria genetică cuprinde domeniul manipulării gameților şi a 
fătului, în orice scop, începând cu concepția, prin alte metode decât unirea sexuală 
sau tratamentul bolii în uter.” (citat din Hăring, 174). Această definiție care include 
în cadrul ingineriei genetice forme asistate de procreare, cuprinzând fertilizarea in 
vitro, este prea largă. Expresia “inginerie genetică” ar trebui restrânsă la 
manipularea materialului genetic pentru scopul eliminării genelor anormale sau 
inserţia altora, pentru a obține trăsăturile dorite. 

limitată la bacterii şi la unele plante, deschide calea spre manipularea 
genetică a oricărei forme de viaţă, inclusiv cea umană.** 

Cu ajutorul unui aparat de analiză secvenţială a genelor, realizat la 
Caltech (anunţat în iunie 1986), oamenii de ştiinţă au reuşit să înceapă 
cartografierea compoziţiei genetice a întregului organism uman. Pe 
măsură ce avansează cunoaşterea genomului uman, ştim din ce în ce 
mai exact care este funcţia fiecărei gene şi unde sunt ele localizate în 
lanţurile de ADN. Dacă adăugăm mecanismul care „porneşte şi opreşte 
genele”, este posibilă deja efectuarea unor modificări selective 
importante ale materialului genetic, atât pe linia somatică, cât şi pe cea 
reproductivă. Aceasta oferă însă oamenilor de ştiinţă puterea de a 
manipula viaţa umană la cel mai elementar nivel biologic al ei’ 

Dacă modificarea genetică a celulelor somatice afectează doar 
anumite individualități, orice modificare a celulelor reproductive va fi 
moştenită de generațiile următoare. Consecințele spirituale şi fizice ale 
unei asemenea manipulări sunt uluitoare. Ele explică de ce oameni 
activi precum Jeremy Rifkin condamnă toate formele de IG ca fiind 
imorale, întrucât sunt incontrolabile. Prin transformarea compoziției 


5 Cercetătorii au fost în stare - folosind tehnici de unire a lanțurilor 
genelor — să creeze combinaţii ca planta de tutun care străluceşte în întuneric, 
introducând în ea material genetic de la licurici (Time Magazine, mai 4, 1987, 
p. 110). 

55 Pentru o introducere solidă şi o evaluare a proiectului genomului uman 
de către un ortodox specialist în domeniu, vezi articolul lui Gayle E. 
Woloschak, “Bioethical Issues Raised By the Human Genome Initiative”, 
Synergia 10/2 (aprilie 1996) (publicaţie a Asociaţiei Creştin Ortodoxă pentru 
Medicină, Psihologie şi Religie (OCAMPR), PO Box 958, Cambridge, MA 
12238). Genomul uman cuprinde între 50.000 - 100.000 de gene cu o estimare 
de 3 miliarde de baze perechi. Cartografierea genelor (determinând locul în 
care se află pe segmentele de ADN -— cunoscute la cromozomi) s-a realizat 
extrem de rapid şi este aproape completă. Procesul dificil referitor la 
segmentarea genomului a început recent şi, până în prezent, 3 % a fost 
efectuat. Pentru o strategie alternativă care a încercat să descopere procesul, 
vezi John Travis, “Another Human Genome Project. A Private Company's 
Plan Shocks the Genetics Community”, Science News 153 (23 mai 1998), p. 
334 - 335. 

genetice a unui organism viu, inclusiv a unei ființe umane, am putea 
schimba însăşi natura acestuia.” 

Totuşi, nu există nici un dubiu că în domeniul agriculturii şi al 
producţiei de animale, ca şi în medicină, IG a adus deja o binevenită 
revoluţie de proporţii extraordinare. În prezent oamenii de ştiinţă au 
reuşit să realizeze plante care rezistă erbicidelor şi continuă să 
îmbunătăţească tehnici care să permită plantelor să-şi producă propriile 
insecticide, îngrăşăminte cu nitrogen şi mecanisme de stopare a 
îngheţului. Cu peste un deceniu în urmă au fost realizate enzime care 
dizolvă şi consumă deşeurile industriale. Astăzi, „bioremedierea” — 
folosind microbi ca bacteriile şi fungii pentru a înlătura preparatele 
chimice toxice — este un imens „eco-business” în întreaga lume. Prin 
fotosinteza genetică, oamenii de ştiinţă speră într-o nouă „revolutie 
verde” care va întâmpina nevoile unei populații mondiale în creștere, 
mai ales în ţările în curs de dezvoltare. 

Această binefacere este privită însă de mulţi ca o nenorocire. 
Grupuri de cetățeni au blocat în California şi în alte părţi experimente 
care ar fi degajat în atmosferă noi tipuri de bacterii. Acolo unde au avut 
loc astfel de experimente, nu s-au detectat serioase efecte negative 
imediate. Totuşi, au apărut de-a lungul anilor articole în diverse 


* Laureat al Premiului Nobel, Hermann J. Muller a argumentat în anii '50 şi 
"60 că ingineria genetică poate produce ființe umane superioare, sugerând că 
atitudini ca iubirea, altruismul pot fi programate genetic la un individ. Vezi articolul 
lui “Better Genes for Tomorrow” în The Population Crisis and the use of World 
Resources (The Hague: Dr. W. Junk, Pub., 1964), 315. Ideea greşită în acest 
comentariu, ca şi în altele ale unor eticieni precum Joseph Fletcher (If it can be 
done, do it) — este că ei nu admit realitatea păcatului uman, elementul tragic 
moştenit în natura umană. Într-un articol publicat în 1967, eminentul teolog catolic 
Karl Rahner declară: „manipularea genetică este întruparea fricii unei persoane, 
frica de a se accepta pe sine însăşi, şi entitatea necunoscută pe care ea o constituie”, 
pentru că ea este predeterminată. Acceptarea acestei hotărâri alienante a unei fiinţe 
Vii, este şi rămâne prin urmare o problemă fundamentală a omului în existenţa sa 
morală liberă”. [Theological Investigations, vol. 9 (NY: Crossroad, 1981), 244ff; 
retipărit de către Lammers & Verhey (editori), On Moral Medicine (Grand Rapids, 
MI: Eerdmans, 1987), 384]. Discuţia actuală despre etica ingineriei genetice se 
mişcă între aceiaşi poli: o naivitate utopică şi un realism centrat pe Dumnezeu, 
privitor la semnificaţia ingineriei genetice în împlinirea potenţialului uman. 

publicaţii, care avertizează că oamenii de ştiinţă au ignorat adesea 
regulile privitoare la degajarea de bacterii şi viruşi transformați 
genetic. Unii au avertizat că prin IG se va restrânge diversitatea 
genetică prin producerea de specii uniforme în agricultură, slăbind 
astfel rezistența acestora la insecte sau la schimbările atmosferice. Alții 
s-au preocupat de consecințele imprevizibile şi ireversibile ale 
recoltelor realizate genetic, hibridate cu alte varietăți, pentru a crea 
„super-plante” şi alţi hibrizi care pun în pericol stabilitatea ecologică. i 
Cu noile dezastre ecologice în creştere pe întregul glob (de pildă 
incendiile din Asia de Sud-Est şi Florida — 1998, împreună cu 
diminuarea rapidă a stratului de ozon), profeții apocaliptici sunt în 
sfârşit luaţi în seamă. l a 

Un progres similar, prezentând însă alte pericole, s-a făcut în 
cadrul producției de animale. IG poate ajusta greutatea, mărimea, 
puterea animalelor, calitatea cărnii etc. Tehnicile de clonare — care au 
avut succes în cazul broaştelor, şoarecilor și, se pare, al unui ponei — au 
făcut un salt major (în ce direcţie ?) o dată cu conceperea şi naşterea lui 
Dolly, oaia clonată probabil dintr-o celulă somatică de adult. Oamenii 
de ştiinţă scoțieni care au produs-o pe Dolly au admis că este posibil de 
fapt să fi fost clonată prin metoda tradițională, folosind o celulă 
embrionară. Totuşi, experimentul s-a repetat cu clonarea unor şoareci 
din celule somatice de adult, iar tehnica pare aplicabilă şi la alte specii. 
Oricare ar fi adevărul, materialul genetic uman este introdus în prezent 
în diverse animale pentru a produce medicamente şi alte produse pe 
care clonarea le va face disponibile la scară mondială. 


57 Acest punct de vedere cu un comentariu articulat despre toată situaţia a 
fost făcut recent de Dr. Elizabeth Theokritoff, în corespondența personală din 
11 mai 1998. Comentariile ei referitoare la manipularea genetică a plantelor şi 
animalelor sunt esenţial teologice: „Exceptând acolo unde ingineria genetică 
creşte de fapt suferința făpturilor — ex. şoarecele făcut să devină predispus 
unor tumori — este foarte greu să citezi principii etice clare care sunt violate. 
Aş remarca faptul că limbajul folosit în ingineria genetică, acela al poreării” 
unui produs ce poate fi patentat, dovedeşte o alarmantă notă de mândrie ŞI 
încredere personală a omului. Se pare că ne apropiem foarte periculos de o 
parodiere a actului creației lui Dumnezeu, „creând vieţi”, lucruri vii, după 
propriul nostru chip şi numai pentru scopurile noastre personale”. 


| 
| 
| 

Pericolul inerent acestui tip de manipulare este dublu: violarea 
demnității şi integrității formelor de viață create şi amestecul în 
procesul micro-evolutiv al selecției naturale care, ca şi în cazul 
plantelor, poate micşora fondul genetic, cu consecințe nebănuite. 
Introducerea hormonilor umani de creştere în porci de exemplu, a 
produs o varietate mai săracă, dar una afectată de strabism şi artrită. În 
timp ce creaturi mitologice precum fauni, sirene, centauri şi alte himere 
rămân pe planşeta de desen a IG, în destule ţări continuă combinarea 
materialului genetic uman cu cel al bovinelor, primatelor şi a altor 
forme de viaţă, precum şi clonarea ființei umane. Cu ce preţ ecologic 
însă? Cu ce urmări pentru umanitatea noastră? 

Pentru a ne referi la posibilităţile și hazardurile biologice legate de 
IG umană, trebuie să distingem între tehnicile terapeutice şi cele 
eugenice sau inovatoare. În prima categorie, IG poate fabrica insulina 
umană, precum și alți hormoni, vaccinuri şi interferon (o proteină care 
apără de infectarea cu viruși). Terapia genetică caută să detecteze şi să 
corecteze defectele genetice in utero, la stadiul embrionar primar, 
înainte de a fi afectat creierul şi sistemul nervos. Sunt căutate astfel 
leacuri, sau cel puţin imaginate, pentru boli moștenite precum 
hemofilia, distrofia musculară, fibroza cistică şi alte boli ai căror 
martori genetici au fost descoperiţi. Deja în 1987, New York Times 
anunța că oamenii de ştiinţă au transplantat gene străine în bacteriile 
din care se face vaccinul pentru tuberculoză, deschizând calea pentru 
un vaccin „împotriva mai multor maladii”, care poate fi folosit în 
tratamentul unor boli ca lepra şi malaria. 

Chiar depresia şi schizofrenia, recunoscute acum ca boli cu origine 
biochimică, par susceptibile tratamentului prin terapia genetică prin 
creşterea neurotransmiţătorului norepinefirn de pildă, sau a enzimei 
Betaendorfin care acționează ca un analgezic natural." Cercetările se 
îndreaptă spre alinarea sau eliminarea unor boli degeneratoare ca 
Parkinson sau Alzheimer, precum şi a unor forme de cancer. 
Progresele în tratamentul dereglărilor imunologice precum ADA 


*5 Foarte popularul SSRIs (“selective serotonin re-uptake inhibitors” — cum este 
Prozac se pare că acționează stabilizând serotonina şi alți neurotransmițători din 
creier. Ei nu sunt rezultatul direct al ingineriei gentice, dar în condiţii controlate ei 
pot complementa diferite forme de terapie genetică. 

(deficitul de adenozin deaminază) sugerează că victoria supremă a IG 
ar putea-o constitui vindecarea SIDA. 

Este greu de trasat linia dintre tehnicile terapeutice şi cele 
eugenice. Dacă, teoretic, este posibil ca IG să-l înlocuiască pe homo 
sapiens cu un homo novus superior, o asemenea tehnologie este încă de 
domeniul viitorului, cel puţin din motive economice: costurile 
cercetării şi aplicării tehnologiei pentru modificarea greutăţii, a părului 
sau a culorii ochilor, poate chiar a inteligenţei, par a depăşi cu mult 
orice profit. “Totuşi, posibilitatea de a „îmbunătăţi” planul pe care 
Dumnezeu îl are cu viața umană este atât de mare încât trebuie 
discutate câteva probleme etice majore. 

Printre cele mai importante obiecţii etice ridicate de IG, amintim 
următoarele: 

e Alocarea unor resurse costisitoare. Cum ne vom da seama cine 
câştigă de pe urma noii tehnologii? Unii au avertizat că IG ar 
putea cădea sub „legile nemiloase” ale pieţei.” Viaţa şi 
moartea vor depinde în cele din urmă de posibilitatea cuiva de 
a plăti? 

e  Strâns legată de aceasta apare problema controlului. Cine va 
hotărî standardele şi limitele experimentelor şi după ce 
criterii?% 

Controlul noilor tehnologii va fi determinat, se pare, de 
criteriul profitului.” 

e Pe măsură ce tehnicile de examinare genetică au devenit tot 
mai sofisticate, s-a ajuns la posibilitatea de a detecta o gamă 
largă de dereglări genetice care ar putea fi vindecate sau nu în 
viitorul apropiat. De fapt, examinarea ar putea să devină 
obligatorie din punct de vedere legal. Acest lucru ridică o serie 
de întrebări interesante: (1) Ar trebui să devină obligatorie 
orice formă de examinare genetică, pentru ca în cazurile în 


5 Vezi Häring, op. cit., 187. 

®© Time Magazin, 4 mai 1987, p. 110. 

S! Despre diferite obiecţii religioase la patentarea genelor şi o analiză privind 
prezenta dezbatere, vezi dosarul lui Mark J. Hanson, “Religious Voices în 
Bioetchnology: the Case of Gene Patenting”, Hastings Center Report (noiembrie- 
decembrie 1997), p. 1 - 21. 

care prin chirurgia genetică şi prin alte terapii nu pot fi 
corectate anomaliile in utero, mama să fie îndemnată sau 
constrânsă legal să avorteze ? (2) Ar fi corect să li se ceară 
soților în devenire să accepte examinarea şi să li se refuze 
certificatul de căsătorie dacă defectele genetice ar indica faptul 
că prin copilul lor s-ar slăbi fondul genetic uman? (3) Trebuie 
impusă în mod obligatoriu sterilizarea în cazurile în care 
părinții poartă gene anormale ? De vreme ce toți avem 
aproximativ 6 gene anormale, ar fi necesar să clasificăm 
defectele în funcție de potenţialul pericol pe care îl reprezintă ? 
(4) Lumea occidentală se găseşte astăzi în situaţia de a accepta 
eutanasia activă, voluntară şi involuntară (vom discuta acest 
subiect în următorul capitol). Ca o consecinţă, probiema 
infanticidului este expusă public într-un mod la care nu ne 
puteam gândi cu o generaţie în urmă. Una din cele mai dificile 
probleme în această privință se referă la nou-născuţi cu 
defecte genetice, al căror diagnostic este fără speranţă. 
Problema este dacă vom considera acceptabilă eutanasia activă 
în aceste cazuri, pentru a-l cruța pe copil de durere şi pe părinți 
de o agonie prelungită şi de responsabilităţile financiare. 
Aceste întrebări trebuie abordate deschis, atât de către 
ortodocşi, cât şi de către alţi creştini, pentru ca vocea Bisericii 
să se facă auzită într-o lume care prea adesea preferă 
cunoaşterea în locul înțelepciunii şi utilitatea, în locul 
compasiunii. 

e În final, intervine problema responsabilităţii. Cine îşi va asuma 
responsabilitatea pentru dezastrele ecologice, pentru epidemii 
şi, în general, pentru rezultatele viitoare ale IG care ar putea 
avea efecte dezastruoase asupra indivizilor sau a întregii 
societăți? Fără îndoială că nu ne putem baza pe companiile de 
asigurări. O dată cu legalizarea avortului, acestea se arată tot 
mai puțin dispuse să plătească pentru un copil al cărui defect 
genetic ar fi putut fi detectat in utero şi care, prin urmare, ar fi 
putut fi avortat. De asemenea, testele de diagnostic care 
descoperă defecte genetice ale unor muncitori pot cauza 
anularea polițelor de asigurare ale acestora sau chiar pierderea 
slujbei. Încă o dată, atunci când diagnosticul arată 

imposibilitatea vindecării, dreptatea este, foarte adesea, 
victimă. Posibilitatea  contaminării accidentale sau a 
epidemiilor, alături de amenințarea manipulării formelor de 
viață umane sau de alt fel, întăreşte nevoia ca Biserica să 
insiste pe lângă guvernul federal să controleze experimentele 
din domeniul ingineriei genetice. Acest lucru este necesar nu 
doar pentru siguranţa publică, ci şi pentru păstrarea integrității 
însăşi a creaţiei lui Dumnezeu”. Şi, desigur, instituţiilor 
menite să reglementeze în acest domeniu trebuie să li se acorde 
autoritatea necesară pentru a stabili reguli şi pentru a fixa 
pedepse, de vreme ce așteptând ca industria biotehnologică şi 
chiar comunitatea ştiinţifică să stabilească un cod etic şi să-l 
execute efectiv, s-ar putea ajunge la un conflict de interese$?. 
Date fiind actualele posibilităţi ale diferitelor tehnologii de 
manipulare, ni se pare potrivit să sugerăm câteva din limitele 
ce ar trebui fixate experimentelor genetice. 

ə În primul rând, având în vedere numărul crescând al 
cercetătorilor ştiinţifici şi al medicilor, noi, ca şi creştini 
ortodocşi, trebuie să cerem un moratoriu asupra tuturor 
experimentelor legate de celulele embrionare umane (aşa cum 
a făcut Biserica Ortodoxă în privinţa clonării umane, într-o 
declaraţie publicată în primăvara anului 1998). Singura 
excepţie ar fi cazurile în care celulele au început să se 
deterioreze şi sunt incapabile de o dezvoltare normală. 
Căutarea unor măsuri terapeutice pentru a corecta defectele 
genetice ale celulelor somatice este lăudabilă şi trebuie 
continuată. Acolo unde demnitatea şi integritatea subiecţilor 
umani sau animali sunt pe deplin respectate, o asemenea 


% Bazele unei abordări ortodoxe a ecologiei şi a integrității creaţiei au fost 
admirabil puse de mitropolitul Ioan Zizioulas într-o serie de articole ce au apărut în 
Sourozh, revista Patriarhei din Moscova, (publicată în Anglia) şi traduse în limba 
română sub titlul Creaţia ca euharistie, Editura Bizantină, Bucureşti, 1999. 

& Häring, Ethics of Manipulation, 187, observă: „... atâta timp cât 
societatea legalizează fără nici un motiv terapeutic omorul feților sănătoşi, 
există puţină nădejde ca oamenii de ştiinţă să protejeze viața umană de 
greşelile produse de propria lor inginerie”. 


tel ta ta 

căutare ar trebui încurajată şi, dacă este posibil, chiar 
subvenționată din fondurile publice. Totuşi, aceste 
experimente implică un risc moral inacceptabil, acela de a 
transmite generațiilor viitoare consecințele ireversibile ale unor 
greşeli neintenționate, dar nu mai puțin dezastruoase. 

In aceeaşi măsură, trebuie luată o poziție clară şi fermă 
împotriva oricărei forme de experiment care ar viola libertatea, 
demnitatea sau integritatea persoanei. Între aceste proceduri se 
numără utilizarea în scop comercial a embrionilor umani, 
amestecul materialului genetic uman cu acela al animalelor şi 
plantelor (exceptând poate acele cazuri în care se aduc 
beneficii medicale importante prin tehnici care sunt strict 
terapeutice), precum şi orice formă de clonare umană. 
(Consecințele ultime ale clonării umane nu sunt probabil atât 
de îngrozitoare cum păreau la început. Aşa cum am arătat în 
capitolul 3, procesul natural al formării gemenilor în stadiul 
pre-implantatoriu este o formă de clonare. Clonele produse 
artificial sunt practic gemeni produși artificial. De vreme ce o 
individualitate dată este mai mult decât rezultatul moştenirii 
sale genetice, iar diferenţierea celulară începe cu primele stadii 
ale separării, nici chiar gemenii nu sunt cu adevărat „identici”. 
Fiecare constituie o individualitate unică sau, în cazul 
oamenilor, o persoană unică. Totuşi, acest lucru nu ar trebui 
folosit în sprijinul ideii potrivit căreia clonarea umană ar fi un 
bine moral. În orice circumstanțe ea rămâne un rău moral 
evident, întrucât plasează determinarea vieţii umane, precum şi 
a calităților şi caracteristicilor ei, în mâinile omului şi nu ale 
lui Dumnezeu). 

In fine, ar trebui să solicităm o revenire asupra deciziei de a 
acorda drepturi formelor de viață animale dezvoltate recent. 
Ingineria genetică a vieţii bacteriilor sau plantelor poate 
produce rezultate care să justifice, din punct de vedere moral, 
experimentele pe scară largă şi exploatarea comercială, cu 
condiția să existe măsuri de protecţie. Crearea la comandă a 
formelor de viaţă animală va duce totuşi la ceea ce Rifkin 

numea „ultima formă a reducţionismului tehnologic.“ Piaţa 
creează sistemul său propriu de valori, care nu are prea mult 
de-a face cu Evanghelia creştină. Este de datoria Bisericii să ia 
atitudine clar şi ferm împotriva deciziilor din sectorul privat şi 
public care vor deschide uşa exploatării nemiloase a creaţiei 
lui Dumnezeu. 


O abordare pastorală 


Noile tehnologii biomedicale din domeniul procreării sau de alt 
gen afectează fiecare nivel al vieții umane, de la concepție până la 
moarte. La fiecare nivel, aşa cum am văzut, ele ridică două întrebări 
legate strâns. Cum vom determina care din realizările ştiinţifice vor 
avea o finalitate pozitivă şi cum vom aprecia folosirea lor adecvată din 
punct de vedere moral în fiecare caz particular dat. De exemplu, 
aparatul pentru respiraţie artificială este foarte bun. Folosirea lui, în 
cazul unui pacient cu cancer în faza terminală, s-ar putea să nu fie atât 
de bună. Ajungem astfel la preocuparea noastră de bază: fixarea 
criteriilor care să ne ajute la o evaluare teologică şi la o abordare 
pastorală a acestor probleme, în măsura în care ele afectează viața 
noastră. RE 

Ar trebui să începem cu recunoaşterea şi acceptarea suveranității 
absolute a lui Dumnezeu ca şi Creator, Mântuitor şi Judecător. De 
asemenea, trebuie să amintim şi că persoana umană poartă chipul 
dumnezeiesc şi este chemată la realizarea asemănării divine. Aceasta 
implică realizarea calității de persoană autentică, ce transcende natura 
umană căzută şi reflectă dragostea jertfelnică ce uneşte pe Tatăl, Fiul şi 
Sfântul Duh într-o comuniune personală a vieţii divine. In plus, e 
nevoie să percepem fiecare experienţă, inclusiv suferința personală, ca 
o ocazie de a ajunge mai aproape de Dumnezeu şi de sensul ultim al 
existenței umane. Nu orice suferință e „mântuitoare”, în special dacă 
implică agonia fizică ori mentală. Totuşi, multe tragedii aparente pot fi 
transformate în canale ale harului. De pildă, un cuplu sfâşiat de 


6 Jeremy Rifkin, New York Times (27 aprilie 1987). Vezi dezbaterea pe această 
temă în New York Times secțiunea Science, 9 iunie 1987. 

imposibilitatea de a avea copii, poate răspunde acestei dorințe prin 


adopție. La fel, atunci când un copil care suferă de anumite 
„defecţiuni” genetice este acceptat şi iubit, boala se dovedeşte adesea 
ca o binecuvântare pentru întreaga familie. 

În fine, trebuie să avem în minte importanţa participării noastre la 
crearea lumii şi a propriilor noastre vieţi. Realizarea eshatologiei nu 
este doar grija lui Dumnezeu; ea ne priveşte şi pe noi şi ne angajează 
într-un efort continuu pentru a ne pregăti pe noi înşine şi lumea 
întreagă pentru Parusie: viitorul lui Dumnezeu, când lucrarea creaţiei şi 
răscumpărarea vor fi complet încheiate. Morala creştină este nu numai 
eshatologică şi teleologică, dar şi deontologică. Ea judecă şi sfătuieşte 
în lumina sfârșitului, la fel de mult ca şi în cea a obligaţiilor din 
prezent. Ea se referă deci nu doar la responsabilitatea înaintea lui 
Dumnezeu, ci şi la cooperarea noastră cu EI, în intenţia de a transfigura 
creaţia potrivit voinței şi scopului Său. 

O perspectivă teologică ortodoxă duce la anumite concluzii 
privind abordarea pastorală pe care trebuie să o facem cu referire la 
problemele procreării asistate și ale ingineriei genetice. Concepţia 
romano-catolică tradițională a condamnat în ultimele două-trei decenii 
aşa-numitele mijloace „ne-naturale” de procreare. Unul din teologii 
catolici afirmă că asemenea mijloace pun procrearea în afara „sferei de 
intimitate a omului, contextul potrivit pentru unirea sexuală”.“ El nu 
are însă în vedere faptul că iubirea nu se exprimă doar în intimitatea 
relațiilor sexuale. „Sfera de intimitate” include practic întreaga 
perioadă de gestație — şi chiar întregul mariaj — nu mai puţin decât 
actul unirii sexuale care duce la concepție. 

Astfel, în limitele propuse mai sus, mijloacele asistate de procreare 
par să fie compatibile cu morala ortodoxă. Aceste mijloace includ 
inseminarea artificială cu sperma soțului şi fertilizarea in vitro în cazul 
când toți embrionii sunt transferați în uterul mamei şi nu se recurge la 
„reducţia fetală”. Pe de altă parte, AID şi „mamele surogat” nu sunt 
acceptabile din punct de vedere etic întrucât introduc o terță parte în 
procesul procreării şi sunt expuse exploatării comerciale (cazul 


% Art. cit. (în On Moral Medicine), p. 385. 

băncilor de spermă care vând sămânţa laureaţilor premiului Nobel, 
femei care-şi închiriază uterul etc.). 

În privinţa ingineriei genetice, putem pleda în favoarea măsurilor 
terapeutice prenatale sau postnatale care au ca scop prevenirea sau 
corectarea unor defecte. Chirurgia corectivă este deja folosită in utero, 
dar şi în cazul nou-născuților cu probleme genetice. În viitorul nu prea 
îndepărtat va fi posibil să se ajungă la eliminarea genelor nesănătoase 
în stadiul embrionic sau chiar la corectarea posibilelor anomalii 
genetice din gameţi înainte de fertilizare. Cercetările necesare în 
vederea perfecţionării acestor tehnici terapeutice pot fi financiar 
sprijinite de către Biserică, dar numai acolo unde ele se limitează la 
celulele embrionare în degenerare, care nu sunt capabile de o 
dezvoltare normală, excluzând orice fel de experiment pe embrionii 
umani viabili. 

Pe de altă parte, procedurile eugenice, fie că îmbunătăţesc anumite 
trăsături sau creează o „rasă” superioară ori inferioară, trebuie 
combătute vehement ca o violare fundamentală a suveranității divine şi 
a drepturilor omului. Îngrijorarea priveşte mai ales posibilitatea de a 
spori anumite caracteristici prin IG, care ar produce o „super-rasă”, 
împlinirea visului nazist. Dar cel mai mare pericol pare a fi astăzi 
încercarea de a produce sub-specii humanoide care să servească drept o 
clasă de sclavi. La 14 mai 1989, Uli Schnetzer de la Chicago Tribune 
anunţa că oamenii de ştiinţă italieni au realizat un antropoid dintr-o 
mamă cimpanzeu şi un tată uman. Deşi experimentul a fost întrerupt la 
stadiul embrionar datorită unor „probleme etice”, fără îndoială că 
instanțele de brevetare vor fi curând obligate să breveteze „omul- 
maimuţă”. Problema este atât de absurdă, încât pare amuzantă. De fapt 
ea atinge ultimele limite ale manipulării umane, iar consecințele ei sunt 
cel puţin la fel de dezastruoase ca şi în cazul armelor nucleare. 

De fiecare dată când este vorba despre manipularea vieţii umane, 
este important să avem în minte următorul lucru: în lisus Hristos iubim 
şi suntem iubiţi nu pentru ceea ce putem realiza, ci pur şi simplu pentru 
ceea ce suntem.“ Iubirea este un dar necondiționat, dincolo de orice 


6 Vezi Leon R. Kass, “The New Biology: What Price Relieving Man's 
Estate?” în Thomas A. Shannon, Bioethics (revizuită), NY: Paulist Press, 1981, p. 
379-402. Kass spune: „Într-o lume impersonală, familia devine singura instituţie în 

considerare a potenţialelor sau defectelor celui iubit. Trebuie să ne 
amintim că Hristos a venit pentru cei cu handicapuri fizice, ca şi pentru 
cei bolnavi spiritual (cf. Marcu 3, 1 - 6; Luca 14, 12 - 14). 

i In zilele noastre, ca altădată în perioada bizantină, Biserica trebuie 
să se erijeze în conștiința societății, prin evanghelizare şi persuasiune 
morală. Ea trebuie să-şi asume acest rol în privința avortului, ingineriei 
procreării şi a ingineriei genetice, la fel ca şi în cazul dreptății 
economice şi sociale, a apărării naţionale, a ecologiei şi altele 
asemenea. Ca și chivernisitori ai creaţiei lui Dumnezeu, suntem 
chemaţi să folosim toate mijloacele adecvate — cele non-violente 
compatibile cu Evanghelia — pentru a transforma atât atitudinile, cât a 
prioritățile unei societăți pluraliste (astăzi, toate societățile sunt 
pluraliste), în scopul de a-l sluji pe Dumnezeu cu credincioșie în şi 
pentru lumea Sa. 

. Cu perspectiva ei morală biblică și patristică, Ortodoxia are rolul 
mărturisitor unic de a se oferi în această necesară strădanie ecumenică. 
Prea multă vreme am evitat această mărturisire, invocând prioritatea 
„Spiritualităţii” sau condamnând o asemenea implicare ca „activism”. 
Totuşi, Biserica e chemată să vorbească: să proclame voinţa şi scopul 
lui Dumnezeu care vrea să conducă creaţia spre Împărăţia Sa. 


Intrebarea este: avem oare curajul şi convingerea necesară pentru a 
face această voce auzită? 


care fiecare persoană este iubită, nu pentru ce face, ci simplu, pentru ce este (p. 
394). Această afirmație publicată în 1971 sună naiv azi, după deteriorarea familiei 
în societatea americană. Biserica este poate ultima „instituţie” la care se poate 
aplica afirmaţia de mai sus, cu adevărat. Charles Curran, “Moral Theology and 
Genetics” în On Moral Medicine, 381, afirmă: „Valoarea omului în perspectiva 
creştină nu constă, întâi de toate, în ceea ce face sau poate face pentru el sau pentru 
alții, ci în ce a făcut Dumnezeu mai întâi pentru el”. 


5. „„Un Paşte binecuvântat”: 
Abordând problema sfârşitului vieții 


„Că Tu eşti învierea, viața şi odihna adormitului 
robului Tău, Hristoase Dumnezeul nostru ...” 
- Slujba Inmormântării 


„Porunceşte dar, Stăpâne, să se dezlege în pace 
sufletul robului Tău şi să se odihnească în locaşurile 
cele veşnice...” 

- Rugăciune pentru sufletul cel osândit 


„În pântece, fătul face multe din actele pe care va 
avea nevoie să le facă o dată ce se va naşte, cum ar fi 
loviturile cu picioarele şi înghiţiturile. La fel, în lume, 
o persoană face lucrurile pe care el va avea nevoie să 
le facă după moarte, mai ales a cunoaşte şi a iubi, cele 
două valori subliniate de către toți sfinţii, misticii şi 
trăitorii. ” 

- Peter Kreeft 


categorie include atât pacienții adulți în agonie cât şi copiii nou- 
născuți, handicapați, aşa-numiții „nou-născuți nedezvoltați”. Pentru a 
determina ce feluri şi niveluri de îngrijire sunt moral adecvate în astfel 
de cazuri, este nevoie să privim, întâi de toate, abordarea creştină 
ortodoxă a bolii şi a morții, ca şi relația dintre sacralitatea vieții şi 
consideraţiile referitoare la calitatea vieții, care influențează judecăţile 
asupra sfârşitului vieţii. Aceasta va duce la o considerare a sensului şi 
importanţei suferinţei psihice şi mentale în experiența umană, în mod 

special cu referire la cei aflați pe patul morţii. În final vom discuta 
problema continuării sau opririi tratamentului pacientului aflat pe patul 
de moarte, împreună cu semnificaţia etică a formelor „active” şi 
„pasive” de eutanasie. 

În jurământul hipocratic se spune: „Voi prescrie tratamente pentru 
binele bolnavilor după capacitatea şi priceperea mea şi niciodată nu voi 
vătăma pe nimeni”. Din acest jurământ s-a dezvoltat principiul dual al 
binefacerii (angajamentul de a prelungi şi de a duce mai departe 
interesele vitale ale pacientului) şi nedăunării (angajamentul de a evita 
să se facă rău pacientului, prin acţiune intenționată ori prin neglijenţă) . 
Aceste două principii, împreună cu Jurământul însuşi, ca şi cea de-a 
şasea poruncă a Decalogului ebraic, constituie un argument filosofic 
împotriva eutanasiei active sau „a uciderii din milă”, chiar şi în 
cazurile în care pacientul se află în stare vegetativă persistentă sau 
suferă o durere de nesuportat. Acestea reflectă viziunea normativă 
pentru tradiţia iudeo-creştină, potrivit căreia principiul sfinţeniei sau al 
sacralităţii vieţii prevalează înaintea interesului pentru calitatea vieții. 

Multă vreme această perspectivă religioasă normativă părea 
definitivă şi inabordabilă. Dacă Dumnezeu este creatorul vieţii, El este 
în acelaşi timp Domn asupra morţii şi asupra procesului morții. Totuşi, 
datorită tehnologiei de susţinere a vieţii (dializa, chimioterapia, 
aparatul pentru ventilaţie artificială, etc. incluzând posibilitatea 
transplantării de organe vitale precum ficatul şi inima), se ridică noi 
probleme de ordin moral, probleme de neconceput altădată sau care 
păreau rezolvate pentru totdeauna. 

Este posibilă acum menţinerea artificială a existenţei biologice 
pentru perioade prelungite de timp, chiar dacă nu mai există şansa 
vindecării. Acest lucru ne obligă să redeschidem problema raportului 
dintre „sfinţenia” sau „sacralitatea” vieții şi „calitatea” vieţii. Se ridică 
apoi alte probleme, precum alocarea unor resurse limitate şi povara 
financiară potenţială pe care trebuie să o suporte pacientul şi familia sa. 
Ca urmare, s-au născut trei direcţii în raționamentul etic. Prima, 
menționată mai devreme, este „vitalismul”, potrivit căreia viața 
biologică ar trebui susținută cu orice cheltuieli şi prin toate mijloacele 


! Vezi Robert Wer, Selective Nontreaiment of Handicapped Newborns, NY: 
Oxford University Press, 1984, p. 199. 

disponibile. Părând a fi în apărarea principiului „sfințeniei vieţii” 
aceasta este de fapt o formă de idolatrie biologică, care plasează 
valoarea abstractă a existenţei fizice, mai presus de nevoile personale 
şi de destinul final al pacientului. 

A doua direcţie a reflecţiei, susţinând diferite forme de 
„eutanasie”, afirmă că pacienţii în agonie ar trebui lăsaţi să aleagă 
timpul şi modul în care vor muri. Se promovează astfel ceea ce s-ar 
numi „moarte cu demnitate”. După cum au arătat dezbateri etice 
recente, totuşi sloganul acesta poate fi folosit pentru a justifica o 
multitudine de atitudini şi practici care privesc doar într-o mică măsură 
bunăstarea fizică şi spirituală ultimă”. Încurajând orice formă de 
eutanasie activă, se favorizează fără chibzuială „moarte cu demnitate” 
promovându-se omuciderea sau sinuciderea. 

A treia viziune este mult mai apropiată de o perspectivă creştină. 
Aceasta susține că într-un anumit moment din procesul morții, oprirea 
tratamentului (retragerea sau încetarea sistemelor de susţinere a vieţii) 
poate fi adecvată din punct de vedere moral, permițându-i astfel 
pacientului o moarte „naturală”. 

Şi totuşi, chiar această a treia cale ridică multe întrebări şi 
probleme contradictorii: oare alegerea a ceea ce numim „încetarea 
selectivă a tratamentului”, numită popular „scoaterea ştecherului” 
îngăduie naturii să-şi urmeze cursul? Sau constituie o formă ilicită a 
eutanasiei ? Cu alte cuvinte, oprirea selectivă a tratamentului — adesea 
numită „eutanasie pasivă” — este justificată moral vreodată, dat fiind 
faptul că scopul ei este de a grăbi moartea pacientului, chiar dacă din 
cauze naturale? Cât despre diferenţele dintre diversele forme de 
retragere a tratamentului, oare se poate face o distincție morală între 
oprirea unui aparat pentru ventilație artificială de pildă şi scoaterea 
unui tub de hrănire? Şi, în fine, poate fi etichetată din punct de vedere 
moral „neglijarea benignă” a tratamentului, ca pasivă într-adevăr? Sau 
oprirea tratamentului, în virtutea intenționalității lui, are statutul de 


pă = 3 i 
Vezi articolele de P. Ramsey, R. S. Morison şi L.R. Kass în On Moral 
Medicine. Theological Perspectives in Medical Ethics, ed. Lammers & 
Verhey, Grand Rapds: Eerdman, 1987, p. 185-211. 


224 DARUL SACRU AL VIEŢII 


Pz, 


intervenţie activă, o formă de eutanasie ce ar putea fi calificată drept 
omucidere, dacă nu crimă? | B 
Astfel de întrebări se pun de obicei în privința pacienților aflați în 
fazele finale ale bolilor potențial fatale, precum cancerul. Ele se pun şi 
în cazul celor nou-născuți care, datorită anomaliilor genetice, sunt 
clasificați ca „nou-născuți cu handicap”, în faza finală a bolii. In toate 
aceste cazuri finale, problema de bază ce trebuie rezolvată este: în ce 
limite ar trebui folosită tehnologia medicală pentru susținerea 
existenței biologice? Căutând un răspuns, putem începe prin 
prezentarea anumitor cazuri ce au atras atenţia întregii naţiuni asupra 
problemei eutanasiei. l l 5 
Pe 23 octombrie 1991, medicul Dr. Jack Kevorkian din Michigan 
apărea în primele pagini ale ziarelor naţionale, deoarece a oferit 
mijlocul prin care două femei să-şi pună capăt zilelor. Mai înainte, 
acesta se angajase în „sinuciderea asistată de medic” în cazul pacientei 
suferinde de sindromul Alzheimer, Janet Adkins. Cele două persoane 
erau bolnave cronic, însă nu erau diagnosticate „în faza finală”, adică 
având mai puţin de şase luni de trăit, potrivit definiției general 
acceptate a expresiei. Moartea lor a reprezentat, evident, sinucidere cu 
scopul de a pune capăt la ceea ce ele considerau a fi povara de 
nesuportat a bolii. În timp ce opinia publică ezită să se angajeze într-o 
dezbatere serioasă a problemei, lăsând tribunalele să se ocupe de 
aceasta, Kevorkian „a asistat” alte aproximativ cincizeci de persoane 
care au ales moartea. | A 
Într-un efort de acceptare şi de legalizare a intervenției medicale în 
astfel de situaţii, grupurile care militează pentru dreptul de a muri şi-au 
prezentat Iniţiativa 119 alegătorilor din statul Washington, la 5 
noiembrie 1991. Deşi Inițiativa nu a fost acceptată, cei ce au propus-o 
şi susținătorii lor au continuat fără șovăială să ceară insistent cea mai 
importantă şi amenințătoare prevedere a ei: legalizarea sinuciderii 
asistate de către medic. | 
Iniţiativa conţinea trei stipulări de bază. Prima, cu referire la 
Actul morții naturale” din Washington care permite Testamentele 
vieții ar fi extins lista tehnologiilor de menţinere a vieții pe care un 
pacient le poate refuza, inclusiv tuburile de hrănire şi hidratare. A doua 
ar fi permis celui ce semnează un Testament al vieţii să stipuleze că 
nici un mijloc de menținere a vieții nu ar trebui folosit dacă va intra 


i 

într-o stare vegetativă persistentă, diagnosticabilă clinic (SVP). Aceste 
două modificări fuseseră ratificate în prealabil de către Asociaţia 
Medicală a Statului Washington. Contrară atitudinii Asociaţiei ca şi 
atitudinii multor alte grupuri medicale şi religioase, era cea de-a treia 
stipulare. Aceasta ar fi îngăduit sinuciderea asistată de medic în cazul 
pacienţilor în fază finală, pe baza cererii lor scrise împreună cu 
confirmarea a cel puţin doi medici că pacientul are de trăit mai puțin de 
şase luni”. 

Susţinătorii eutanasiei sau ai dreptului de a muri au continuat să-şi 
prezinte insistent propunerea timp de încă trei ani. În noiembrie 1994, 
la limita de 51 % - 49 %, alegătorii statului Oregon au făcut ca statul 
lor să devină prima şi singura jurisdicție din lume ce legalizează 
sinuciderea asistată de medic.“ Acum persoanele aflate în stadiul final 
de boală pot să ceară medicului, în mod legal, prescrierea unor 
medicamente cu care, prin auto administrare, să-şi pună capăt zilelor. 
Stipulările Măsurii cer o perioadă de aşteptare de 15 zile, o cerere 
scrisă şi două cereri verbale ale pacientului, precum şi opinia unui al 
doilea medic care să determine dacă pacientul suferă de boală sau de 
depresie. Nu există obligaţia legală ca pacientul să anunţe restul 
familiei. 


* Rezumatul oficial al Iniţiativei suna astfel: „Această iniţiativă extinde 
dreptul unei persoane adulte aflată în fază terminală, să-şi exprime în scris 
dorinţa, referitor la respectul pentru viață. Ea completează legea curentă prin 
lărgirea definiţiei condiţiei terminale, pentru a include coma inversibilă ŞI 
starea vegetativă persistentă sau situaţia în care moartea va surveni în 
următoarele 6 luni; prin specificarea măsurilor de susținere a vieţii ce ar putea 
fi retrase; prin permisiunea ca persoanele adulte în stadiul termina] să 
poată cere şi să primească ajutor în procesul morţii, de la doctorii lor, 
facilitându-le moartea”. Citat în A.R. Jonsen, “What is at Stake?” 
Commonweal, Supplement on Euthanasia: Washington State Initiative 
119, 9 august 1991,p.3. 

* Cu toate că în țări ca Belgia sau Olanda „ajutorul pentru a muri” a fost 
practicat de doctori făţiş şi a devenit centrul unei dezbateri despre siniciderea 
asistată de medic, practica rămâne ilegală. Când medicii urmăresc nişte trasee 
acceptate, ei sunt scutiți de urmărire penală. 

Legată de Inițiativa din Washington şi de o propunere similară, 
tocmai respinsă de către alegătorii statului California, Măsura 16 a 
statului Oregon reprezintă o victorie monumentală pentru susținătorii 
dreptului de a muri. Fiind prima dintr-un şir ce va urma, fără îndoială, 
aceasta ridică o mulţime de probleme etice complexe privind îngrijirea 
medicală la sfârşitul vieţii. Dorim să analizăm aici relaţia dintre o etică 
a „sacralităţii vieții” şi o etică a „calității vieţii”, precum şi tratamentul 
adecvat al celor în fază finală de boală, incluzându-i pe cei în comă 
ireversibilă sau SVP. 


Problema „sacralității vieții” şi a „calităţii vieţii” 


Două cazuri anunţate în februarie 1994 dovedesc o schimbare 
semnificativă în atitudinile faţă de susţinerea vieţii în faza finală, în 
S.U.A. În cazul Sarasota (Florida), curtea a obligat spitalul să întrețină 
viața unei fetiţe de 13 ani cu creierul inactiv. În timp ce medicii au 
considerat legală întreruperea tratamentului fetiţei, socotindu-l inutil, 
mama a insistat ca spitalul să facă totul pentru „a-i ține fetiţa în viață 
Un etician cunoscător al cazului a declarat: „Spitalul are obligația de a 
o scoate de sub ventilație. Acum ei tratează un cadavru”, | 

Un al doilea caz a implicat decizia Curţii de Apel a Statului 
Virginia, obligând un spital să continue tratamentul „copilului K”, un 
copil de sex feminin care s-a născut semi-anencefalic. Deşi copilul era 
total şi permanent lipsit de percepție senzitivă şi „de capacitate 
rațională, deoarece cea mai mare parte a creierului îi lipsea, mama a 
insistat pentru continuarea susținerii vieţii“, , : 

În fiecare din aceste cazuri, echipa medicală a susținut că 
menţinerea vieţii ar trebui oprită, deoarece au considerat tratamentul 
inutil. În anii precedenţi, spitalele erau mai degrabă de părere ca 
tratamentul, aparent inutil, să continue chiar împotriva dorinței 
familiei, a mandatarilor pentru îngrijirea sănătății sau, în anumite 
cazuri, a pacientului însuşi, precum în cunoscutul caz al Elizabethei 


5 New York Times, 12 februarie 1994. | l 
é L. Greenhouse, “Court Order to Treat Baby with Partial Brain Prompts 


Debate on Costs and Ethics”, New York Times, 20 februarie 1994, p. 20. 

Bouvia”. Într-o anumită măsură, această reticență era motivată de frica 
de litigii în caz că echipa medicală nu „făcea tot posibilul” pentru a 
susține măcar existența biologică minimă. Totuşi, treptat, tribunalele 
acceptă judecăţile specialiştilor în îngrijirea sănătăţii pacienţilor, care 
cer Încetarea tratamentului pe baza principiului „Calităţii vieţii” 
pacientului. Pentru unii, aceasta este acceptarea mult întârziată a unui 
element esenţial în realizarea oricărei judecăţi medicale. Pentru alții, 
aceasta reprezintă o coborâre rapidă spre panta alunecoasă. Pentru 
bioeticienii creştini, ea pune în mod acut problema următoare: cum pot 
fi integrate rațional şi cu fidelitate, consideraţiile asupra calităţii vieții 
(CV), într-o filosofie a sacralităţii vieţii (SV), mai profundă? 

Eticienii creştini, inclusiv cei care insistă asupra sfințteniei sau 
sacralității fundamentale a vieții umane, se găsesc obligați în virtutea 
tehnologiei biomedicale moderne să facă aprecieri morale ce iau în 
considerație „calitatea” vieții aflate în discuție. Ce rămâne neclar, 
totuşi, este semnificația pe care diferite tradiții o dau expresiilor 
„Sacralitate” sau „sfințenie” şi „calitate”. Această lipsă de claritate a 
dus la dezbateri fără rezultat între vitalişti, care susțin că singur faptul 
existenței biologice este un bun prin el însuşi” şi ar trebui menţinut cu 
orice preţ, indiferent de condiţia pacientului, şi aşa-numiţii relarivişti, 
care susțin că viaţa nu are nici sens, nici valoare dacă îi lipsesc anumite 
capacități sau atribute necesare menţinerii conștiinței de sine şi 
abilității de a fi în relaţie cu ceilalţi. 

Poziţia susținătorilor sacralității vieţii, identificată adesea dar nu 
neapărat cu o anumită tradiție religioasă, se bazează în general pe 
următoarele două convingeri: 

- Viaţa umană prin însăşi natura ei este „sfântă”, adică este 

intrinsec bună şi merită întotdeauna respect şi ocrotire. Valoarea ei 


1G. Pence, Classic Cases in Medical Ethics, New York: McGrow-Hill, 
1990, p. 29-44. 

3 Se referă la „Sfințenia vieții”. Folosirea expresiei „sacră” în întregul 
capitol, se bazează pe distincţia din introducere, unde am făcut deosebire între 
„sacralitatea” moştenită a vieţii umane (o funcţie a naturii umane, ceva dat 
fiinţei umane) şi „sfinţenia ei” (o funcţie personală, obținută prin disciplină şi 
prin dobândirea virtuţilor creştine). 

” În limbajul romano-catolic, viața fizică văzută astfel este bonum 
honestum în contrast cu bonum utile. 

nu este dependentă de nici o condiție sau atribut care ar putea să o 

caracterizeze. 

- toate vieţile umane au aceeaşi valoare, în orice moment al 

dezvoltării, de la zămislire până la moarte. Aceasta implică faptul 

că toate fiinţele umane au acelaşi „drept” la viață". 

Dezbaterea privind „sacralitatea vieţii” (SV) şi „calitatea vieţii” 
(CV) a fost împiedicată de tendința unor adepţi ai eticii SV de a critica 
poziţia CV, considerând-o inerent şi inevitabil în conflict cu principiile 
SV. Leonard Weber de exemplu, notează întâi că principiile SV apără 
cele două afirmaţii deja menționate, privind sacralitatea şi egalitatea 
vieților umane. Apoi el adaugă: „Potrivit eticii calităţii vieţii, nici una 
din aceste două propuneri nu este acceptabilă”!!. Totuşi, numeroşi 
reprezentanţi ai eticii CV au acceptat aceste aserţiuni, dat fiind că ele 
nu sunt absolutizate într-o poziţie vitalistă. Aşa cum arată Weber, 
consideraţiile CV includ „valoarea” vieţii în discuţie, atât pentru 
pacient cât şi pentru cei din jur. Dar termenul „calitate” a fost definit 
atât în sens larg cât şi restrâns şi nu s-a ajuns la nici un consens în 
alegerea şi aplicarea criteriilor CV în anumite cazuri. Pentru unii, 
principiile CV implică următoarele: 

1. Valoarea vieților umane este inegală şi depinde de condiţiile 

sau capacitățile individuale; 


19 Despre această problemă, vezi colecţia de articole din James J. Wolter şi 
Thomas A. Shannon, Quality of Life. The New Medical Dilemma, NY: Paulist, 
1990. Presupoziţii referitoare la SV şi CV sunt discutate, d. p. d. v. etic, în 
mod particular, de Edward W. Keyserlingk, “The quality of Life and Death”, 
p- 35-53; şi Leonard J. Weber, “Who Shall Live ?”, p. 111-118. Pentru critici 
specifice şi aplicaţii referitoare la SV şi CV vezi John R. Connery, “Quality of 
Life”, p. 54-60; Warren T. Reich “Quality of Life and Defective Newborn 
Children: An Ethical Analysis”, p. 161-175; şi Richard C. Sparks, “Protected 
Quality of the Patient's Life — A Critique”, p. 176-187. O evaluare folositoare 
a principiilor calității vieţii şi a regulilor publice (1989 Oregon Basic Health 
Services Act) este pusă la dispoziția celor interesaţi, de David C. Hadorn, 
“The Oregon Priority Setting Exercise: Quality of Life and Public Policy” , 
Hastings Center Report 20 (mai/iunie 1991), p. 11-16. 

"ho Shall Live 7”, p. 111. 

2. Viaţa umană se înțelege ca o posesie mai degrabă decât ca un 
dar, de aceea este guvernată de principiul autonomiei şi nu al 
slujirii, al supunerii; 

3. înţelesul” ultim al vieţii umane rezidă în persoană, iar nu în 
Dumnezeu sau vreun alt principiu transcendent. Înţeleasă în 
acest fel, etica CV va tinde să ofere sprijin avortului la cerere, 
sinuciderii asistate de medic şi de fapt oricărei proceduri ce 
serveşte confortul personal, propriu, satisfacerea unui anume 
scop. 

Dacă din perspectiva principiilor CV se susține că vieţile umane 
au valori inegale, în funcţie de anumite condiții sau datorită lipsei 
anumitor valori şi capacități (ca în cazurile de retardare mintală sau 
sănătate şubredă a minții), atunci aceasta este într-adevăr incompatibilă 
cu poziția SV. Totuşi, după cum a arătat James Wolter, „Calitatea” nu 
poate fi „definită cu referire la un atribut sau o proprietate a vieţii 
fizice”. Din acest motiv, el preferă să vorbească mai degrabă despre 
„Calitatea relației ce există între condiția medicală a pacientului, pe de 
o parte, şi abilitatea de a urma ţelurile, scopurile vieţii, înţelese ca 
valori ce transcend viaţa fizică, pe de altă parte”!?. i 

Poziția CV se clatină de câte ori se concentrează asupra calității 
unui atribut sau a unei condiţii, în locul calității unei relații. Relaţia, 
aşa cum bine arată Walter, poate fi doar între actuala conditie a 
pacientului şi capacitatea sa de a urma scopurile transcendente ale 
vieţii. O afirmaţie similară a făcut-o John Paris: „Care este semnificația 
vieții în tradiţia creştină? Viaţa este destinată lui Dumnezeu. Scopul ei 
final este restaurarea împărăției. Astfel, importantă este viaţa veşnică şi 
nu viaţa însăși.” l 

Viața umană, în aspectul ei de existență biologică, nu poate fi 
considerată un bun absolut ce trebuie păstrat pentru el însuşi. Valoarea 
ŞI sensul său ultim se află în afara ei, dincolo de limitele existenţei 
pământeşti. Acesta este adevărul pe care se bazează orice poziţie (CV) 


“The Meaning and Validity of Quality of Life Judgments in 
Contemporary Roman Catholic Medical Ethics” în Wolter şi Shannon, 
Quality of Life, p. 80-82. l 
i John J. Paris, S.J. “Terminating Treatment for Newborns: A Theological 
Perspective”, în Wolter and Shannon, Qualitu of Life, p. 151-160. 

prin excelenţă creştină. El evită bio-idolatria atât a vitalismului cât şi a 
relativismului, recunoscând în acelaşi timp că adevărata sfinţenie a 
vieţii umane constă în persoană mai mult decât în simplul fapt al 
existenţei fizice. Din această perspectivă, nu există conflict între 
consideraţiile privind sfințenia vieţii şi calitatea ei. Cele două sunt în 
mod necesar complementare, de la primele până la ultimele momente 
ale existenţei umane, în timp ce a doua, bine înţeleasă, trasează cărarea 
ce duce de la viața pământească la viaţa în Împărăţia lui Dumnezeu. 

Eţicienii tuturor tradiţiilor morale şi religioase recunosc că 
deciziile medicale de astăzi implică inevitabil considerațiile despre 
calitatea vieţii. Foarte puţini ar fi înclinați să menţină funcţionarea 
fiziologică minimală într-un caz evident fară şanse — ca anencefalia sau 
moartea cerebrală sau emisferică — doar pentru că există tehnologia 
necesară. Un astfel de caz e fără şanse; cu toate acestea, avem de-a 
face cu o apreciere asupra calității vieţii: cântărind relaţia dintre 
condiția pacientului şi variantele tratamentului, se conchide că 
încercările de a susţine existenţa biologică ar fi o povară inutilă sau pur 
şi simplu ineficientă. Aprecierile făcute în lumina „inutilității” sau a 
„calculului beneficiului poverii” sunt bazate neapărat pe evaluările 
calităţii vieţii pacientului. Totuşi, o astfel de calitate trebuie mereu 
determinată, în lumina intereselor proprii şi a binelui pacientului, nu pe 
baza poverii impuse ce revine familiei de pildă, sau sistemului de 
îngrijire medicală, cu consideraţiile sale economice privitoare la 
resursele limitate de care dispune. 

Tratarea problemei sacralității sau sfințeniei în opoziţie cu 
calitatea a stârnit adesea dezbateri despre autonomia pacientului, adică 
despre „drepturile? indivizilor de a exercita controlul asupra 
tratamentului ce li se aplică, şi despre „datoria” celor ce îi îngrijesc de 
a evita să le facă rău (exprimat prin clauza „nevătămării” din 
Jurământul lui Hipocrate)“ în timp ce le oferă tratamentul adecvat”. 


"4 Despre probleme ca autonomie, evitarea săvârşirii răului şi facerea de 
bine, vezi Tom L. Beauchamp şi James F. Childress, Principles of Biomedical 
Ethics ediţia a 4-a, New York: Oxford University Press, 1994, p. 120-325. 

5 Unii vor distinge între „tratament” şi „îngrijire” afirmând că tratamentul 
poate fi discontinuu în anumite circumstanțe, dar îngrijirea nu poate fi 
refuzată niciodată. O critică a atitudinii revistei “Nutrition and Hydration: 

Pe de altă parte, creştinismul ortodox începe prin a afirma că 
persoanele umane sunt create după chipul lui Dumnezeu (Facerea 1 
26-27) şi sunt chemate să exercite o dominație de slujire şi abie 
asupra ordinii create. „Ce este omul, că-ţi aminteşti de el, sau fiul 
omului, că-l cercetezi pe el? Micşoratu-l-ai pe dânsul cu puțin faţă de 
îngeri, cu mărire şi cu cinste l-ai încununat pe el. Pusu-l-ai pe dânsul 
peste lucrul mâinilor Tale...” (Psalmul 8, 4-5). 

Viaţa omului este sacră prin însăşi natura sa, în măsura în care 
poartă şi reflectă imaginea şi scopul Creatorului ei. Așa cum am arătat 
mai devreme, este exact acea imagine şi acel scop care ne determină 
„persoana”. Şi totuşi trebuie să afirmăm de asemenea, că sasa 
calitate esențială este, în oarecare măsură, independentă de capacitatea 
de a oferi, într-un mod direct şi activ, iubirea lui Dumnezeu. Chiar şi 
un embrion sau un pacient în comă profundă rămâne cu calitatea de 
persoană. Aceasta nu datorită vreunei capacităţi de a avea conştiinţă de 
sine sau relații inter-personale; în astfel de cazuri, această capacitate nu 
există în mod evident. Mai degrabă pentru că individul poartă chipul 
lui Dumnezeu, de la zămislire până la moarte şi în viaţa veşnică. Aşa 
cum vom vedea, aceasta nu înseamnă că în cazuri terminale 
tratamentul de susţinere a vieţii nu poate fi niciodată oprit sau retras 
sau că relaţia dintre cheltuieli şi beneficii nu poate fi luată în seamă 


Astfel, dintr-o perspectivă creştină, problema calității unei vieti 
umane poate fi abordată doar teologic. Decât să privim etica SV opusă 
eticii CV, şi astfel ireconciliabilă cu ea, trebuie să ne bazăm 
consideraţiile despre calitatea vieţii în perspectiva mai profundă a 
sfințeniei persoanei umane. Aceasta presupune ca noi să înțelegem 


Moral and Pastoral Reflections” publicată de Comitetul pentru Activitate în 
Favoarea Vieţii, al Conferinţei Naţionale a Episcopilor Catolici, pe 2 aprilie 
1992, punctează că acestea sunt aspecte relative: opţiunea de „tratament” a 
unei persoane constituie, din punct de vedere etic îngrijire” pentru altă 
persoană. Adevărata măsură în luarea deciziilor morale nu este „tratament - 
îngrijire”, ci relaţia între beneficiu şi povară şi semnificatia acalei relații 
pentru pacient. Vezi Issues. A Critical Examination of Contemporary Ethical 
Issues in Health Care, vol. 7, no. 3, mai/iunie 199, p. 8. 


232 DARUL SACRU AL VIEŢII 


rostul suferinței pentru experiența omenească şi să o punem în legătură 
cu vocaţia creştină a bunei chiverniseli a vieţii. 


Boala şi misterul suferinţei 


O caricatură cunoscută a eticii calității vieţii o indică pe aceasta 
concentrându-şi atenţia aproape exclusiv pe suferinţa şi durerea trăită 
de un pacient aflat în pragul morţii. Dacă extenuarea creşte până când 
afectează relaţiile personale sau cere un consum imens de energie doar 
pentru a rezista, atunci, susțin unii, se pot lua măsurile potrivite pentru 
încetarea acelei suferinţe, pentru calmarea ei sau, în cazurile „fără 
speranță”, pentru eutanasia activă. Privită în această lumină, suferința e 
percepută ca un duşman ce trebuie învins sau evitat prin orice mijloc 
posibil. Pe de altă parte, acolo unde consideraţiile CV se concentrează 
asupra relației însăşi dintre starea medicală a pacientului şi capacitatea 
lui de a urma scopurile finale (şi nu pur şi simplu asupra valorii sau 
calităţii relaţiilor cu alții), suferința implică o înțelegere foarte diferită. 
Dacă este simțită între anumite limite suportabile pentru om, suferinţa 
poate fi în mod decisiv benefică, atât pentru efectul ei direct asupra 
pacientului, cât şi pentru abilitatea ei de a întreţine comuniunea cu 
Dumnezeu şi cu ceilalți. ja 

Teologii ortodocşi abordează problema suferinței dintr-o perspec- 
tivă diferită de cea a Fericitului Augustin sau a scolasticilor occiden- 
tali. Tradiţia Bisericii Răsăritene vede suferința şi durerea ca pe o 
consecință negativă a căderii în păcat, pe care Dumnezeu nu a voit-o, 
însă o îngăduite ca un fel de pedagogie spirituală. În general, suferinţa 
nu e considerată pedeapsă pentru păcat impusă de un Dumnezeu al 
mâniei, nici nu se explică pur şi simplu ca o funcție a teodiceei. lar 
Tradiţia ortodoxă nu înțelege prin suferință nici o condiţie sau un 
imperativ esenţial, un „preț ce trebuie plătit”, pentru mântuirea sau 
iertarea noastră. Să ne amintim spusele Apostolului Pavel către 
corinteni: „Cu preţ aţi fost cumpăraţi!” Adică, eliberarea noastră din 
sclavia păcatului şi a morţii este săvârşită în întregime prin propria 

suferință şi moarte a lui Hristos. Precum a fost prevestit rostul 
suferinţei de către Isaia (53), Hristos a pătimit pentru noi, în locul 
nostru. Deşi noi putem participa la suferinţa Lui prin acte de „martiriu 

„Sau mărturie, astfel de lucrări nu sunt înţelese niciodată ca Şi condiție a 
eliberării noastre de consecinţele păcatului şi ale morții. 

ŞI totuşi, în Ortodoxie se ştie de asemenea că suferința umană 
poate, fără îndoială, avea ceea ce se numeşte valoare răscumpărătoare. 
Cum vom explica atunci aparenta contradicție între afirmaţia că 
Dumnezeu este unicul Autor al vieţii umane şi al răscumpărării şi cea 
potrivit căreia Dumnezeu consideră, totuşi, indispensabilă participarea 
noastră activă în procesul răscumpărării? Aceasta ne conduce iarăşi la 
problema „sinergiei” şi a răspunsului nostru la lucrarea lui Dumnezeu. 
Noi putem arăta cel mai bine rolul „sinergiei” în suferință, în special la 
sfârşitul vieţii, în felul următor: 

Create după „chipul” lui Dumnezeu, persoanele umane sunt 
chemate să crească înspre dumnezeiasca „asemănare”, pentru a-şi 
asuma chiar calitățile sau virtuțile vieții dumnezeieşti. Acest proces al 
creşterii spre îndumnezeire (7heosis), este cu adevărat rezultatul 
propriei iniţiative a lui Dumnezeu, darul nemărginitei sale iubiri. 
Îndurarea Sfințitoare, îndumnezeitoare, ce transfigurează existenţa 
umană constă în energia” divină, în „energiile” sau atributele lui 
Dumnezeu, revărsate în viața personală a credinciosului prin lucrarea 
Duhului Sfânt. 

Totuşi, iniţiativa divină trebuie complementată de inițiativa 
umană'€. Theosis este rezultatul voinței umane, lucrând împreună cu 
voinţa divină în procesul sinergiei, al cooperării dintre Dumnezeu şi 
omul pe care l-a creat. Scopul ei este de a conduce persoana umană 
înapoi, în starea primordială de desăvârşire, ilustrată minunat în istoria 
creației din cartea Facerii (2-3). Această „stare primordială” era 
neatinsă de păcat şi de moarte, înaintea căderii. 

Înseamnă că moartea este o anomalie în ordinea creaţiei. Este o 
nedorită şi neintenţionată imixtiune în „treburile” pământeşti, ce 
trebuie depăşită pentru ca viaţa umană să-şi atingă adevăratul potenţial 
şi adevăratul scop. În timp ce moartea fizică a organismului poate fi 
considerată ori o binecuvântare ce pune capăt înstrăinării omului de 
Dumnezeu, ori ca o parte naturală şi necesară a ciclului vieţii”, ea 


1 ` x i A $ P 
f Vezi pasajul referitor la antropologie, din cap. 1. 
1 Vezi articolul lui Leon Kass, “Averting One's Eyes, or Facing the 

rămâne, din punctul de vedere al teologiei ortodoxe Şi al experienţei 
acesteia, un duşman spiritual ce este m acceasi măsură o cauză a 
păcatului uman şi o consecință a acestuia `. Câtă vreme durerea morții 
provoacă revoltă, agresiune şi îndepărtarea de Dumnezeu şi de alte 
persoane, ea duce la o multitudine de comportări păcătoase, toate fiind 
„tendinţe de a umple golurile” nonsensului şi neantului care ameninţă. 
Cu alte cuvinte, durerea morţii este o primă justificare a comporta- 
mentului nostru. În consecință, moartea însăşi cu greu poate fi 
considerată ca fiind neutră din punct de vedere moral. FR! 

Dumnezeu ne-a ales nu pentru moarte, ci pentru viață, al cărei 
telos, sau ultim scop, este comuniunea veşnică cu Persoanele Sfintei 
Treimi. Dintr-o perspectivă creştină, aceasta înseamnă că adevărata 
noastră moarte şi a doua naştere au loc la Botezul nostru: în momentul 
în care ne cufundăm în numele Sfintei Treimi în „apele Iordanului” 
cele dătătoare de viață şi suntem ridicaţi şi uniți în comuniunea 
sfinților, atât cei vii cât şi cei morți, care constituie Trupulul Domnului 
preamărit. De aceea, se poate susține că datorită Crucii lui Hristos, 
moartea fizică nu ne mai ameninţă, că şi-a pierdut puterea. „Ultimul 
dușman” a fost transformat într-o binecuvântată trecere, un Paşte 
glorios, care ne conduce spre viața şi bucuria veşnică. a 

Totuşi, „ultimul duşman” continuă să atârne, legănându-se asupra 
noastră, sub forma procesului morfii. Pentru cei bolnavi în stadiul 
terminal, anticiparea suferinței prelungite şi lipsite de sens este cauza 
primă a anxietății şi disperării, cu mult mai mult decât însuşi 
evenimentul morții. E i 

Această perspectivă asupra morții şi a procesului ei a dat o formă 


interioară ce ne permite să percepem şi să acceptăm suferința, atât 


Music? — On Dignity and Death”, în On Moral Medicine, p. 200-211, mai ales 
espre “Death as Natural”. 

È wa completare la analiza din cap. 1, vezi articolul lui D. Weaver, 

publicat în SVTQ vol. 27/3 (1983) şi 29/2-3 (1985) sub titlul “The Exegesis of 

Romans 5, 12 Among the Greek Fathers and Its Implications for the Doctrine 

of Original Sin: the Fifth to the Twelfth Centuries”; şi John Meyendorff, 

Byzantine Theology, New York: Fordham University Press, 1974, p. 143-146. 

mentală cât şi fizică, ca pe una cu adevărat „răscumpărătoare” sau 


ispăşitoare. 

Încercările spirituale prin care au trecut părinţii pustiei şi alţi asceți 
creştini, dovedesc cu claritate realitatea „suferinţei răscumpărătoare”. 
Anumite forme ale suferinţei mentale şi fizice, asociate cu durerea, pot 
spori creşterea spirituală în numeroase feluri. În primul rând ele 
întăresc conștiința propriului nostru păcat, a slăbiciunii şi 
susceptibilității în faţa ispitei. Spre deosebire de Iov, răbdarea noastră 
are limite, iar suferința ne ispiteşte constant „să-L blestemăm pe 
Dumnezeu şi să murim”. Totuşi, în măsura în care reuşim să acceptăm 
şi să îmbrățişăm neputinţa noastră de a ne salva, sau chiar să răbdăm 
durerea intensă şi suferința emoţională, putem să ne supunem ca şi lov 
impulsului dat de către Dumnezeu, de a ne încredința milei Sale, ca 
singura noastră sursă de nădejde şi putere. Forţându-ne să alegem 
constant între Dumnezeu şi disperare, suferința poate atinge calitatea 
unei discipline ascetice, biruind pasiunile distrugătoare ale trupului şi 
ale duhului. 

Aceste aspecte sunt comune tuturor formelor suferinței, oricare ar 
fi circumstanţele vieţii noastre. În cazul persoanelor ce suferă de boală 
şi în special cele în fază terminală, suferinţa mentală şi fizică poate fi 
trăită ca „răscumpărătoare”, ca promovând efectiv creşterea duhovni- 
cească, în următoarele cazuri specifice: 

1.  Suferinţa ne poate face conştienţi de totala noastră dependență 
de nesfârşita dragoste şi milă a lui Dumnezeu. Ca nici o altă 
experiență cunoscută nouă, ne atrage atenția asupra slăbiciunii 
şi vulnerabilităţii noastre şi asupra lui Dumnezeu ca unicul 
izvor al milei, harului şi însănătoşirii finale. 

2. Ca un corolar, suferința ne poate aduce la o înaltă conştiinţă de 
sine şi, prin aceasta, la o conştientizare a limitelor noastre 
personale. Mai mult decât orice altă experiență, durerea şi 
suferința semnalează faptul că nu suntem stăpâni pe noi înşine. 
Aceasta este o experienţă profund umilitoare, una ce poate 
duce ori la disperare, ori la înălţimi ale credinţei şi dragostei, 
necunoscute până atunci. 

3. Suferinţa poate avea şi efectul curățării şi purificării de patimi, 
adică de dorinţele şi decepţiile ce ne strică legătura cu 
Dumnezeu, cu ceilalți şi cu noi înşine. În acelaşi timp, ne 

îndreaptă atenţia asupra momentului prezent, ne forțează să ne 
rearanjăm prioritățile şi ne invită să căutăm, mai mult decât 
orice, „singurul lucru trebuincios” (Luca 10, 42). 
4. De asemenea, suferința trezeşte conştiinţa faptului că suntem 
muritori. În tradiţia monastică creştină, călugărul ajunge să îşi 
spună în rugăciune: „Aminteşte-ţi de moarte!” Nimic nu e 
morbid în ce priveşte amintirea morţii. Mai degrabă este o 
expresie a nădejdii pline de bucurie, bazate pe convingerea că 
prin moartea Sa, Hristos a distrus o dată pentru totdeauna 
puterea morții. l 
5. Suferința mai poate să stabilească legături de comuniune 
eclezială cu alte persoane, de care noi depindem. In schimb, 
sporirea lor duhovnicească poate veni din experiența 
împărtăşirii durerii celuilalt, prin rugăciunea şi gesturile lor de 
îngrijire. ÎI) 
6. În final, suferința oferă posibilitatea de a fi părtaşi vieţii şi 
misiunii mântuitoare a Domnului Cel răstignit şi înviat. Pentru 
pacientul aflat pe moarte, aceasta înseamnă luarea crucii sale şi 
urmarea lui Hristos, către propria suferință şi moarte. A purta 
propria suferință întru Hristos, cu certitudinea că vom învia 
împreună cu El întru deplinătatea vieţii, înseamnă de asemenea 
a le oferi celorlalți cea mai elocventă şi eficientă mărturie sau 
martyria posibilă. ` 
Acest ultim aspect îi determină pe unii teologi să afirme că 
suferința ce însoţeşte procesul morții ar trebui trăită până la cel mai 
înalt grad pe care îl poate îndura cineva. Este o atitudine extremă. Ea 
riscă absolutizarea suferinței prin căutarea ei tocmai de dragul 
suferinței. Ca fenomen de sine stătător, suferința nu are sens; ea nu 
posedă nici o valoare răscumpărătoare în sine. Doar atunci când 
durerea şi suferința sunt puse în mâinile iubitoare şi milostive ale lui 
Dumnezeu, acestea pot avea sens şi valoare finală. Altfel ele duc cu 
uşurinţă spre disperare sau spre o perversă formă a mândriei, un fel de 
masochism spiritual sau auto-idolatrie. Trebuie să ne amintim mereu 
de natura substitutivă a suferinţei lui Hristos. El şi-a oferit voluntar 
viaţa pentru noi, ca din partea noastră, pentru a împlini „Ceea ce noi 
înşine nu am putea face pentru noi. Acestea fiind spuse, rămâne totuşi 
adevărat faptul că acolo unde durerea fizică și suferința psihică sunt 


| 
i 
| 
i 
i 
i 


„Un Paşte binecuvântat” 237 


îndurate cu curaj şi cu dorința asimilării lor patimilor lui Hristos, ele 
sunt investite, fără îndoială, cu „valoarea răscumpărătoare”. 

Şi totuşi, nu orice suferință are această valoare. Dincolo de un 
anumit punct, durerea fizică sau suferința psihică prelungită, pot 
învinge voința şi frânge cele mai bune intenții ale inimii. Mulţi au trăit 
această suferință ca pe una pur şi simplu „dezumanizantă”, lăsându-i 
fără speranță şi asupriţi doar de gândul propriei lor stări mizerabile. O 
astfel de suferință poate fi produsă de factori exteriori nouă şi care ies 
de sub controlul nostru: tortură, durere fizică excesivă datorată unei 
boli sau durere psihică datorată unor amenințări externe. Copiii nou- 
născuţi chinuți de dereglări genetice precum cele myelo-meningiale 
sau sindromul Lesch-Nyhan (hiperuricemie, ce cauzează înclinații 
incontrolabile spre auto-mutilare), adulţi suferinzi de scleroză laterală 
amiotrofică („Boala lui Lou Gehrig”) sau de cancer pancreatic, sau 
victime de orice vârstă ale arsurilor de gradul trei, pot fi mistuiţi de 
suferință fizică şi de o durere chinuitoare, astfel încât viaţa însăşi 
devine o povară permanentă şi de nesuportat. În astfel de cazuri, 
puterea pacientului de a urma țelurile vieţii sau de a percepe sensul 
transcendental, dispare. 

În mod deosebit în ultimi ani, cercetătorii au devenit conştienţi că 
alte forme de suferință pot fi de asemenea degradante şi lipsite în 
aparență de calitatea răscumpărătoare. Susceptibilitatea noastră faţă de 
suferința psihică este un factor la fel de important ca şi începutul 
durerii în determinarea reacției pe care o avem la diferite intensităţi ale 
suferinţei. Nu fiecare e un Sfânt Ignatie, pregătit psihologic şi spiritual 
pentru înfruntarea unei morţi martirice în arenă. Pragurile durerii sunt 
relative, însă şi factorii genetici şi cei ai mediului joacă un rol în 
dezvoltarea lor. Victimele abuzurilor infantile, de exemplu, sau 
persoanele ce au trecut prin mari pierderi ori au fost abandonate, pot fi 
rănite într-atâta încât însăşi frica de o suferință mai mare — privită ca 
pedeapsă dată în continuare — să le provoace tristeţe şi deznădejde 
incontrolabilă. Apoi sunt cei infirmi mai în vârstă, care suferă atât din 
cauza handicapului lor fizic cât şi datorită pierderii unui partener de 
viaţă iubit. Durera lor e adâncă şi uneori de nesuportat. Adesea ei se 
simt abandonaţi nu doar de cei decedați, ci şi de familie şi de 
comunitatea parohială. Pentru Sartre iadul poate să fie „ceilalți”. 
Pentru cei în vârstă, care sunt disperaţi din cauza bolii şi a singurătăţii, 

iadul este propria lor durere şi propria lor singurătate. Fără vreo 
speranță reală a îmbunătățirii condiției lor fizice, ei tind să se afunde în 
deprimare şi, în cele din urmă, în disperare. O dată ce problema lor 
devine îndeajuns de serioasă, ei văd adesea în „sinuciderea asistată de 
medic” singura rază de speranţă, singura lor cale de ieşire. p 
Cea mai serioasă şi periculoasă ispită a celor ce se confruntă cu 
suferința psihică sau trupească este că ei îşi percep chinul ca pe unul 
absurd şi lipsit de sens. Cu toate acestea, pentru Părinţii Bisericeşti 
care erau convişi că Dumnezeu se află la originea întregii vieți 
omenești şi a experienței umane, suferința apare ca o dimensiune a 
propriului plan de mântuire al lui Dumnezeu. În conceptia lor, suferința 
are mereu potenţial răscumpărător. Şi totuşi, pentru a afirma aceasta, 
este necesar să fie clar faptul că Dumnezeu nu impune suferința ca pe o 
retribuţie sau pedeapsă pentru păcatul nostru. Deşi El acceptă durerea 
ca parte a unei „pedagogii divine”, nu putem afirma pur şi simplu că 
Dumnezeu „doreşte” tragedia în experiența umană. In capitolul 9 al 
Evangheliei după loan, lisus afirmă clar că suferinţa şi vinovăția sunt, 
fără îndoială, legate în mod necesar. Într-adevăr, Dumnezeu îngăduie 
tragedia, dar aceasta nu înseamnă că suferim în raport direct cu se dp 
păcătoşeniei noastre. În rugăciunea de dimineață a Părinților de 3 
Mănăstirea Optina, amintită mai devreme, îi cerem lui Dumnezeu: 
„învaţă-mă să mă port cu toate ce mi se întâmplă zilnic [.. -J cu credință 
tare că voința Ta le stăpâneşte pe toate [...]. In întâmplările 
neaşteptate, nu mă lăsa să uit că toate de la Tine sunt trimise. Totuşi, 
este de neconceput că Dumnezeul milei şi al îndurării ar putea voi — în 
sensul de a dori — furtuna, bombardamentele teroriste, sau tragedia 
morţii însăşi. Dacă afirmăm că „nimic nu se petrece fără voia lui 
Dumnezeu”, atunci trebuie de asemenea să insistăm asupra unel 
distincţii fundamentale dintre ceea ce Dumnezeu vrea sau 
intenţionează şi ceea ce El permite, adică între „voința Lui 
intenţională” şi „voința lui care acceptă”. Dumnezeu nu vrea ca 
făpturile pe care le-a creat, oricât s-ar fi răzvrătit împotriva Sa, să fie 
victimele suferinței ce dezumanizează. Totuşi, în taina de nepătruns a 
iconomiei divine, El poate într-adevăr să „vrea” astfel de experiențe `. 


'9 Istoria lausiacă (47, 5) a lui Paladie, de la începutul secolului al V-lea 

Această conştientizare îi face pe Sfinţii Părinţi ai Bisericii să caute 
o explicaţie a originii răului şi suferinței în revolta omului împotriva 
voinţei divine, în neîncetata lui căutare de „plăceri” autodistrugătoare, 
în locul bucuriei depline”. Sfântul Maxim Mărturisitorul, de exemplu, 
atribuie suferința căderii în păcat şi susține că scopul ei este să curețe 
sufletul de „urâciunea plăcerii senzuale” şi „să-l detașeze de lucrurile 
materiale”. Apoi adaugă: „de aceea Dumnezeu, în dreptatea Sa, 
îngăduie ca diavolul să-i chinuie pe oameni cu torturi”?! Aşa cum 
indică prologul Cărţii lui lov, chiar dacă Dumnezeu vrea ca suferința 
să vină asupra oamenilor, adevăratul agent prin care această suferință 
vine, nu este Dumnezeu însuşi, ci Satana, Vrăjmașul şi Ispititorul. 

Astfel, convingerea Sfinţilor Părinţi este că suferința îşi are 
originea în voinţa divină şi are, potenţial, Capacitatea să purifice 
persoanele umane de pasiunile păcătoase şi să le reaşeze în comuniune 
cu Dumnezeu. Sfântul Marcu Ascetul, pustnic din secolul al cincilea, 
exprimă acest adevăr în următorul fel: „În durerile fără voie se ascunde 


a RI 
exprimă această distincție în felul următor: „Toate cele întâmplate au venit 
din bunăvoirea lui Dumnezeu şi din îngăduirea Lui. Deci câte se întâmplă 
potrivit virtuţii, se întâmplă spre slava lui Dumnezeu; iar cele ce sunt 
Vătămătoare şi primejdioaseşi sub forța împrejurărilor şi dintr-o cădere 
morală, se produc cu îngăduința lui Dumnezeu.” (Traducere D. Stăniloae, 
Editura Institutului Biblic, București, 1993, p. 98). 

” Ilarie din Poitiers (t 367) tace o distincţie de bază între suferință şi 
durere, prima fiind o funcţie a naturii umane, iar a doua, un aspect 
“accidental” am putea spune, secundar al experienței umane. Astfel, el poate 
afirma că Hristos, în trupul său omenesc, „a simțit forța suferinţei, dar fără 
durerea ei”. „EI a avut un trup pentru suferință”, continuă Ilarie, „dar n-a avut 
o natură (slabă precum a noastră, din cauza păcatului) care ar fi putut simţi 
durerea.” (De Trinitate, X, 23; N. P. N. F. vol. 9, 187 f.). Ilarie a fost adesea 
acuzat de hristologie monofizită. Totuşi, scopul său este să afirme că durerea 
fizică — separat de suferință — este o consecință a păcatului, adică a căderii 
naturii umane. Aceasta implică faptul că Hristos a curăţit acea natură, unind-o 
cu natura Sa „unică” (adică, divină). Astfel, El a putut suferi cu adevărat şi, 
prin aceasta, să împlinească răscumpărarea noastră, dar fără a simți durerea. 
Păreri asemănătoare au dus la convingerea, exprimată în aspecte ale tradiţiei 
liturgice ecleziale, cum că Theotokos sau Maica lui Dumnezeu nu a simțit nici 
o durere când L-a născut pe Fiul ei. 

21 Sfântul Maxim Mărturisitorul, Filocalia vol. II, p. 178, nr. 164. 

mila lui Dumnezeu, care atrage la pocăință pe cel ce le rabdă Şi 
izbăveşte de muncile veşnice”. „Orice suferinţă fără voie — adaugă el 
— să te înveţe să-ți aduci aminte de Dumnezeu; în acest caz nu-ți va 
lipsi prilejul spre pocăință.” i À | PRI 
Slujirea creştină ne obligă să acceptăm suferința personală şi să 
căutăm prin aceasta întărirea spirituală. Chiar dacă „natura noastră 
exterioară” se poate „veşteji”, aşa cum scria Apostolul, „natura noastră 
interioară se reînnoieşte în fiecare zi”, în suferință. (Il Corinteni 4, 16). 
Între anumite limite, unele aspecte ale durerilor și greutăților pot servi 
ca binecuvântări spirirtuale ce aduc pacea interioară şi puterea, care „se 
desăvârşeşte în slăbiciune” (II Corinteni 12, 9-10). Aşa cum declară 
Sfântul Pavel mai departe, „căci vouă vi s-a dăruit, pentru Hristos, nu 
numai să credeţi în El, ci să şi pătimiţi pentru EI” (Filipeni 1, 29). Aici 
Apostolul se referă în mod special la persecuții. Cu toate acestea, ca în 
următorul fragment binecunscut din Epistola către Romani, el caută să 
sublinieze pentru cititorii săi, valoarea răscumpărătoare, sfințitoare a 
suferinței îndurate cu curaj: „ne lăudăm şi în suferințe, bine ştiind că 
suferinţa aduce răbdare şi răbdarea încercare şi încercarea nădejde, iar 
nădejdea nu ruşinează pentru că iubirea lui Dumnezeu s-a vărsat în 
inimile noastre, prin Duhul Sfânt cel dăruit nouă” (Romani S; 3-5). 
Tocmai acea calitate şi bogăţie a iubirii divine vor da putere celui ce 
suferă, potrivit poveţei lui Hristos, să „rabde până în sfârşit” (Matei 10, 
22; Marcu 13, 13). i 
În urmă cu mai bine de 30 de ani, un călugăr american care a 
cunoscut personal multă suferință fizică, a tradus o cărticică a 
Arhimandritului Serafim Papakostas, intitulată Pentru ceasurile de 
suferință. Aceasta conţine o lecție demnă de repetat: „Dacă Hristos a 
trebuit să se îndrepte spre slava Sa prin suferințe, e cumva ciudat că 
noi, urmaşii Lui, trebuie să facem la fel ? Dacă Cel fără de păcat şi 
Sfânt, asupra Căruia n-aveau ce căuta chinul şi durerea, a trecut prin 
fiecare grad de chin şi suferință pentru noi, e cumva ciudat ca noi, toți 
cei sfinţiți prin El, să avem nevoie să fim curăţaţi şi purificaţi prin 
răstignire? Învăţaţi deci iubiţi creştini! Dacă omul n-ar fi păcătuit, dacă 


? Filocali Sibi 139. 
Filocalia vol. I, Sibiu, 1947, p. 262, nr. l E 
23 Ibid. p. 235, nr. 57. Comparați ĮI Petru 4, 1, „cine a suferit cu trupul a 

nu am fi păcătoşi, cu siguranță ne-am îndrepta spre slava divină fără 
chinuri şi suferințe. Acum, totuşi, nu este altă cale spre această slavă, 
decât prin suferinţă şi durere. Însuşi Domnul mântuirii noastre a păşit 
pe acest drum”. 

Când vine tragedia, aducând durere şi chin nepotolit, cel mai firesc 
răspuns este să ne întrebăm cu privire la scopul lui Dumnezeu şi 
adâncimile propriei noastre credințe. Vechea întrebare, „de ce lucrurile 
rele se întâmplă oamenilor buni?”, pare fără răspuns. Teologii răspund, 
vorbind despre „teodicee”. Mireanul suferind, pe de altă parte, vrea să 
ştie cum să împace credinţa lui în atotputernicia lui Dumnezeu cu 
afirmaţia biblică că „Dumnezeu este iubire”. Dacă Dumnezeu este 
atotputernic şi dacă într-adevăr este un Dumnezeu iubitor, cum 
îngăduie să cunosc un astfel de chin, mai ales dacă intensitatea 
suferințelor mele este aşa de mare încât nu mă mai pot ruga, deoarece 
mintea şi trupul meu sunt concentrate în întregime asupra acestei trăiri 
insuportablie? lar dacă îmi pot îndrepta gândurile către Dumnezeu, se 
pare că o fac doar cu frustrare, mânie şi revoltă. 

Oricare ar fi cauza imediată şi natura suferinței noastre, trebuie să 
ținem minte două lucruri. Pe de o parte, suferința este întotdeauna 
comunitară, adică, eclezială. Ea implică întregul Trup al lui Hristos, 
întrucât suntem „mădulare unii altora” (Romani 12, 5). Aceasta 
înseamnă că valoare răscumpărătoare inerentă suferinței noastre poate 
contribui, de asemenea, la mântuirea altor persoane alături de noi. Aşa 
cum păcătoşenia noastră îşi lasă amprenta pe întregul Trup, suferința 
noastră — când e acceptată cu credinţă şi oferită lui Dumnezeu în iubire 
— îi poate transforma pe ceilalți, care sunt mădulare ale acestui Trup. 
Cum se întâmplă aceasta, e un mister pe care nimeni din această viață 
nu-l va putea pătrunde vreodată. Că se întâmplă, cu toate acestea, este 
o chestiune de experiență eclezială. Chiar şi acolo unde suferința pare 
să fie lipsită de sens şi de nesuportat, însuşi actul încredințării ei lui 
Dumnezeu, întru credinţă şi iubire, îi dă putinţa celui aflat în suferință 
să participe direct şi intim la propria răstignire a lui Hristos. Îngerii de 
la Mormântul Sfânt L-au identificat pe Domnul Cel Înviat ca „pe Cel 

Răstignit” (ho estaurâmenos, Marcu 16, 6; Matei 28, 5); iar filosoful 
catolic francez Pascal a dus mai departe acest mesaj, când a declarat 


* Atena: Zoe Brotherhood, 1967, p. 43. 

„Hristos este în agonie până la sfârşitul lumii.” Domnul cel Înviat 
rămâne pe veci Cel Răstignit. Cei uniţi cu El, sunt uniți de asemenea 
cu răstignirea Sa, cea săvârşită o dată pentru totdeauna, a cărei 
însemnătate şi putere înfruntă veacurile. Deşi Patimile lui Hristos şi 
moartea Sa au înfăptuit răscumpărarea lumii, suferința noastră 
personală — oferită ca sacrificiu de slăvire şi mulțumire pentru darul 
vieţii ce ni l-a încredinţat — poate deveni mijlocul prin care ne unim cu 
El şi cu toţi cei care poartă cu curaj şi credință propria suferință. 
Aşadar, suferința poate deveni un mijloc eficient de creare a unei 
comuniuni intime şi profunde cu Hristos şi cu membri suferinzi ai 
Trupului Său. 

Totuşi, o a doua lămurire trebuie făcută. Suferinţa noastră nu 
numai că ne dă puterea participării la patimile şi răstignirea lui Hristos. 
Ea conferă un mijloc fundamental pentru ca Hristos să participe la 
realitatea propriei noastre „boli ce duce spre moarte”. În ciuda 
aparenţei că există un element absurd — o teribilă lipsă de sens şi scop — 
în suferinţa noastră, mărturia biblică şi patristică este clară: Dumnezeu 
ne însoţeşte în suferința noastră. El nu este doar conştient de ea; o 
împărtăşeşte din plin, îi bea cupa amară până la fund. De aceea El 
preschimbă durerea noastră cea lipsită de sens, într-o experiență cu 
adevărat răscumpărătoare. 

Aceasta e adevărat chiar şi acolo unde persoana este incapabilă să 
simtă acea calitate răscumpărătoare, deoarece datorită intensității 
durerii psihice sau trupeşti, persoana a intrat în comă sau într-o stare 
vegetativă permanentă. În acest caz, este răspunderea şi privilegiul 
Bisericii — a comunității parohiale şi a familiei — să-şi asume 
„persoana”, prin rugăciunea şi iubirea lor. Ei vor face ceea ce persoana 
nu poate face pentru sine, anume să-şi ofere suferința şi viața însăşi 
harului şi milei lui Dumnezeu. Acesta este gestul ce corespunde 
chemării din ecteniile noastre: „Pe noi înşine şi unii pe alții şi toată 
viaţa noastră lui Hristos Dumnezeu să o dăm.” 

În cazurile în care persoana în suferință este incapabilă să-şi 
trăiască propria suferință ca răscumpărătoare, rămâne fără îndoială 
ceea ce numim „suferinţa răscumpărătoare slujitoare”, săvârşită prin 
prezenţa şi puterea slujitoare a Celui Răstignit, ca şi prin prezența, 
intervenția şi iubirea celorlalți, a celor care împărtăşesc povara 
persoanei aflate în chinuri. Această complementaritate, această sinergie 

a iubirii şi milei dintre Hristos şi ceilalți oameni, poate transforma 
aşadar suferința umană, dintr-o crudă batjocură a slăbiciunii noastre şi 
o judecată a păcătoşeniei noastre, într-un vehicul ce duce spre sfinţirea 
noastră şi într-o promisiune a fericirii veşnice care va să vină. Cel care 
rabdă până la capăt — purtând chinul cu curaj şi nădejde, sau 
îngăduindu-le celorlalţi să-l poarte pentru el, în rugăciune şi iubire — 
acela „se va mântui” (Marcu 13, 13). 

Văzută din această perspectivă, în lumina strălucitoare a patimilor 
şi a jertfei lui Hristos, e clar că întreaga suferință este, potenţial, 
răscumpărătoare. Rugăciunea şi solidaritatea membrilor Trupului lui 
Hristos pot face chiar din cea mai „lipsită de sens” tragedie, o mărturie 
a Crucii şi a adevărului că Viaţa a biruit moartea. 


Eutanasia și îngrijirea celor aflaţi în faza finală a bolii 


Ce implică reflecţiile de acest gen, referitor la susţinerea vieții 
celor bolnavi în faza finală? Pot cumva consideraţiile CV justifica 
„eutanasia activă”, în forma intervenţiei medicale directe sau cea a 
sinuciderii asistate de medic? 


Insemnătatea unei „morţi bune” 


Publicaţia Centrului Park Ridge, Choosing Death (Alegând moartea), 
include câteva afirmaţii ale eticienilor ortodocşi pe tema eutanasiei active 
(oprirea medicală intenţionată a vieţii umane)”. Aceste afirmații reflectă un 
consens ce a luat naştere în ultimii ani şi care poate fi rezumat astfel: 

l. Viaţa umană, creată de către Dumnezeu şi purtând chipul 

divin, e sfântă prin însăşi natura ei şi trebuie mereu respectată 
Şi protejată ca atare. 


% Ron Hamel, ed., Choosing Death. Active Euthanasia, Religion and the 
Public Debate, Philadelphia: Trinity Press, 1991, p. 90-95. Citirea neatentă a 
pasajului ar putea da impresia că „răsăritean”, „grecesc” sau „rusesc” reprezintă 
denominaţiuni distincte. Însă creștinii ortodocşi de orice etnie vorbesc despre o 
Tradiţie comună, formată de celebrarea liturgică comună, de mărturisirea de 
credinţă şi de experiența sacramentală. 

2. Principiul slujirii cere ca momenul morţii şi cel al zămislirii să 
rămână în mâinile lui Dumnezeu; El singur e deasupra vieţii, a 
morții şi a procesului morții. Există o „vreme pentru a trăi şi o 
vreme pentru a muri”, iar acea vreme trebuie să rămână 
hotărâtă de Dumnezeu. 

3. Trebuie tăcut orice efort pentru refacerea pacientului până la 
un nivel optim al sănătăţii, viaţa pacientului îşi păstrează totuşi 
valoarea sa ireductibilă, chiar şi atunci când nu mai poate fi 
recâştigată întreaga sănătate. 

4. În cazurile de boală în stadiul final (unde procesul mortii este 
ireversibil iar moartea iminentă), este totuşi permis ca 
susținerea vieţii să înceteze, susținere ce nu înseamnă mai mult 
decât o povară pentru pacient. În special în cazurile de „moarte 
cerebrală”, menţinerea paicentului prin sisteme de întreţinere a 
vieţii e imorală şi nu doar „inutilă”.% 


% părintele Stanley Harakas, recunsocut unanim ca „decanul” eticienilor 
ortodocşi din S$. U. A. de astăzi, spune: „Când o dovadă mai mult decât 
suficientă susține ipoteza că pacientul este bolnav în stare finală, medicul, 
pacientul, familia şi toți ceilalți implicaţi nu sunt obligaţi moral şi nu ar trebui 
să se simtă obligaţi să risipească energie, timp şi resurse, într-un efort prost 
direcționat de înfruntare a morţii” (Choosing Death, 92). Observaţi că 
„resurse” e inclus în această aserțiune despre raportul povară — beneficiu. Să 
vedem mai departe spusele sale, din: Living the Faith. The Praxix of Eastern 
Orthodox Ethics, Minneapolis: Light & Life Publishing, 1992, p. 129: 
„Folosirea medicamentelor, a operaţiilor chirurgicale, chiar şi a organelor 
artificiale este legitimă când există şansa întemeiată că acestea vor folosi la 
redarea, în timp util, a funcţionării normale sau aproape normale a întregului 
sistem al organismului. Folosirea lor e terapeutică. Cu toate acestea, există o 
limită etică în folosirea lor. Organele distincte pot fi ajutate artificial să 
funcționeze atunci când întregul sistem al organismului a încetat să 
funcționeze. Dar dacă nu există dovada unei activităţi a creierului în special, 
putem foarte bine spune, şi din punct de vedere religios, că pacientul nu mai 
este în viaţă. Numai anumite organe funcţionează. În acest caz, folosirea de 
mijloace artificiale pentru a întreține funcţionarea organelor, este greşită.” 
Această distincție esențială dintre moartea întregului organism şi moartea 
organismului ca întreg, oferă soluţia unei probleme dificile, pe care o vom 
discuta mai departe, despre pacienții în comă profundă sau S. V. P. 

5. Pe de altă parte, nu poate fi justificată oprirea activă a vieți 
omeneşti nevinovate, chiar şi în cazurile de boală în stadiul 
final, însoţită de suferință grea”. Aşadar, eutanasia activă, 
inclusiv sinuciderea asistată de medic, este interzisă potrivit 
eticii ortodoxe, indiferent dacă pacientul îşi exprimă sau nu 
dorința de a muri, adică indiferent dacă există sau nu 
consimțământul său”. 

Raționamentul din spatele acestor concluzii este esenţial teologic. 
Părintele Stanley Harakas declară: „Singura moarte bună pentru 
creştinul ortodox este paşnica acceptare a sfârşitului vieţii sale 
pământeşti, cu credinţa şi încrederea în Dumnezeu şi în promisiunea 
Învierii”. O ectenie din slujbele liturgice ortodoxe include cererea: 
„Sfârşit creştinesc vieţii noastre, fără durere, neînfruntat, în pace”. Iar 
în rugăciunile făcute pentru cel aflat pe moarte, cerem „paşnica 
despărțire a sufletului de trup”. Astfel, o moarte bună, este cea care 
păstrează un maxim de conştiinţă cu un minim de suferință, împreună 
cu încredințarea vieţii proprii în mâinile îndurătoare ale lui Dumnezeu. 

Credinţa ortodoxă tradițională exprimă dorinţa de a fi izbăviţi de 
„moarte năprasnică”. Pentru cei mai mulți americani de astăzi, o astfel 
de cerere este de neînțeles: „Să fie iute, curată şi, dacă se poate, în 
somn”. Pe de altă parte, o formidabilă atitudine creştină recunoaște 
nevoia pregătirii pentru moarte: pentru ca cel aflat pe patul de moarte 
să aibă timp să caute împăcarea şi comuniunea cu membrii familiei şi 
cu prietenii, timp pentru împăcare cu Dumnezeu prin spovedanie şi 


* Calificativul „inocent, nevinovat” e necesar aici, întrucât creştinii 
ortodocși se împart în ceea ce priveşte problema pedepsei capitale şi a 
participării la război. 

Din această perspectivă, ni se pare dureros faptul că tratarea problemei a 
alunecat atât de uşor de la moralitatea PAS, în cazurile cererilor repetate din 
partea pacientului, la problema „moralităţii” întreruperii vieţii, în cazul celor 
care nu pot sau pur şi simplu nu îşi exprimă un astfel de consimtământ. De 
pildă Gerrit van der Wal, “Unrequested Termination of Life: Is it Permissible 
?”, Bioetica, vol. 7, nr. 4 (1993), p. 330-339, răspunde la întrebarea sa din 
titlu, cu un „da” calificat. 

? S. Harakas, Contemporary Moral issues Facing the Orthodox Christian, 
Minneapolis: Light & Life Publishing, 1982, 176. Citat de asemenea în 
Choosing Death, °94. 

timp pentru o ultimă împărtăşire cu Trupul şi Sângele lui Hristos, cel 
dătător de viaţă. Această nevoie de pregătire pentru sfârşitul vieții 
pământeşti explică mulțimea rugăciunilor în tradiția ortodoxă, care îl 
imploră pe Dumnezeu: „Doamne, scapă-mă de o moarte neașteptată!” 
A muri bine, astfel, cere timp în măsura în care cere pacea lăuntrică, 
grija necesară şi iubirea. £ 

Dar ce implică aceasta în situațiile particulare şi în stabilirea 
modului adecvat de îngrijire medicală la sfârşitul vieții? Şi eticienii 
romano-catolici ca şi cei ortodocşi, acceptă în general ca „legală” o 
hotărâre de oprire a sistemelor de menţinere a vieţii în cazurile 
terminale, acolo unde o astfel de oprire reprezintă clar dorința 
pacientului şi faptul că utilizarea în continuare nu ar servi la nici un 
rezultat demonstrabil (o evaluare făcută pe baza raportului dintre 
„inutilitate” şi „povară — câştig”). Rămâne totuşi o problemă de 
definiţie: ce determină o „boală finală” şi dacă suspendarea menţinerii 
vieţii constituie „eutanasie”? 

“Un pacient bolnav în stadiul final este definit de obicei ca unul ce 
se prevede a avea mai puțin de şase luni de trăit. E o definiție atât de 
largă, încât ar părea mai potrivit să definim un „bolnav în stadiul final” 
ca pe unul care, potrivit opiniei medicale profesioniste, e implicat în 
procese biologice ireversibile, care vor duce inevitabil la moarte. | 

Există un acord fundamental între eticienii catolici şi ortodocşi, în 
privința faptului că oprirea susţinerii vieţii, în aceste condiții, nu 
constituie „eutanasie” în accepţia de azi a termenului. Expresia 
„eutanasie” însemna la început, pur şi simplu, o moarte bună. Totuşi, 
în ultimii ani s-a identificat cu mişcarea eugenică pe de-o parte, şi cu 
sindromul kevorkian pe de alta, identificare pe care ar trebui să o 
respingem. Cu recentele dezvoltări tehnologice şi inabilitatea noastră 
de a face o distincție clară între intervenţia terapeutică în procesul 


3% Vezi eseurile pe această temă semnate de R. McCormick, “To Save or 
Let Die: The Dilemma of Modern Medicine” şi (cu R. Veatch) “The 
Preservation of Life and Self-determination” în How Brave a New World ? 
Dilemmasin Bioethics, Wash. D.C.: Georgetown Univ. Press, 1981, p. 339- 
351 şi 381-389; S. Harakas, Contemporary Moral Issues, Minneap.: Light & 
Life Publ., 1982, p. 170-173; şi J. Breck “Selective Non-treatment of the 
Terminally II!” în St. Vladimir's Theological, Quarterly 33/3, 1981, p. 261- 
272. 

„morții şi simpla „lăsare a naturii să-şi urmeze cursul”, în timp ce 
oferim îngrijire pentru suportarea suferinței şi alte măsuri ajutătoare. 
Ar fi mai bine să trecem şi peste termenii de eutanasie „activă” Şi 
„pasivă”. Dacă „eutanasia” înseamnă a pune capăt vieții unui pacient 
printr-un act specific, atunci nici tradiţia ortodoxă, nici cea romano- 
catolică nu pot să aprobe un astfel de act. 

Acum aproape douăzeci de ani, eticienii catolici au publicat un 
document asupra eutanasiei, care susținea că termenul e ambiguu, 
echivoc şi ar trebui evitat în legătură cu anumite acțiuni şi hotărâri 
privind îngrijirea sfârşitului vieţii. Deşi ortodocşii nu au o formulare 
concretă pentru termenul în discuţie, poziția romano-catolică față de 
această problemă este total compatibilă cu o înţelegere ortodoxă a aşa- 
numitei „ucideri din milă”. Cuvântul „eutanasie”, spun ei, n-ar trebui 
folosit: 

1. nici pentru desemnarea acțiunilor implicate în îngrijirea finală, 
care au ca scop declanşarea ultimei faze a bolii (deshidratare, 
îngrijire, masaj, medicamente pentru ameliorarea durerii, 
însoțirea persoanei aflate pe moarte...); 

2. nici pentru a desemna decizia de a opri anumite terapii 
medicale care nu mai par a fi necesare condiţiei pacientului 
(limbajul tradiţional ar fi exprimat acest lucru prin „decizia 
renunțării la măsuri extraordinare”). Nu este vorba de a lăsa 
pacientul să moară, ci mai degrabă de folosirea resurselor 
tehnice, urmând treptat un curs rezonabil sugerat de precauţie 
Şi bună chibzuială; 

3. nici pentru a desemna o acţiune începută pentru a uşura 
suferința pacientului, cu riscul posibilei scurtări a vieții sale. 
Acest fel de acțiune face parte din chemarea unui medic: 
vocaţia lui nu este doar de a vindeca boli sau de a prelungi 
viaţa, ci — mult mai general vorbind — şi aceea de a avea grijă 
de o persoană bolnavă şi de a-i uşura suferința.” 

Un element important în problema „dreptului de a muri” s-a ivit 

recent în literatura medicală, fiind neglijat de mediul informativ 


A Afirmaţie publicată de Vatican Press în 1991, cu titlul “Question of 
Ethics Regarding the Fatally Ili and the Dying”, în Medical Ethics: Sources of 
Catholic Teachings, p. 116. 

obişnuit. Acesta se referă la recenta lege a Curţii Supreme care 
respinge sinuciderea asistată de medic (Washington vs. Glucksberg, 
117 S. Ct. 2258, 1997). Scriind în The New England Journal of 
Medicine”, profesorul Robert A. Burt de la Yale Law School arată că 
hotărârea justiţiei de a susține statutele din New York şi Washington 
care interzic sinuciderea asistată „a cerut efectiv tuturor statelor să se 
asigure că legile lor nu obstrucționează oferirea de îngrijire adecvată, 
în special pentru ameliorarea durerii şi alte simptome fizice ale 
oamenilor ce înfruntă moartea [...]. Declarând cu autoritate că dozarea 
de sedative cu efect final, ca uşurare simptomatică, nu este sinucidere 
asistată, Curtea a permis o practică agresivă de îngrijire 
ameliorativă.”** Curtea Supremă, cu alte cuvinte, a susținut un „Drept 
constituțional pentru îngrijirea ameliorativă”, respingând intervenția 
activă a sinuciderii asistate." Aceasta reprezintă o evoluţie 
semnificativă, pentru că îndepărtează o mare barieră din calea alinării 
efective a durerii, anume teama doctorului de a scurta cursul vieţii unui 
pacient bolnav în stare terminală.” Îngrijirea paleativă în cazurile 
evident finale, când cancerul în metastază sau alte boli cauzează durere 
insuportabilă, poate include chiar şi „dozare sedativă finală”, ținând 
cont de principiul dublului efect. Aici, o repet, nu este vorba de 
„eutanasie”. Este un tratament adecvat moral — într-adevăr imperativ — 
acordat în acele cazuri în care singura alternativă este aceea de a-l lăsa 
pe pacient să moară în chinuri nesfârşite şi în suferinţă. | 
Astfel, nici îngrijirea paleativă, nici retragerea sau oprirea 
sprijinului vieții în cazuri „inutile”, nici administrarea adecvată de 


% Vol 337, nr. 17, 23 oct. 1997, p. 1234-1236. 

% Ibid. „p. 1234. 

% Burt citează Sandra Day O'Connor care spune: „Sunt de acord că 
interesele statului - în protejarea celor care nu sunt cu adevărat în măsură să-şi 
exprime dorința sau a celor care ar lua decizia de grăbire a morți lor nu întru 
totul în mod voluntar - sunt suficient de mari pentru a motiva o interdicție 
asupra sinuciderii asistate de medic”, ibid., p. 1235. = 

* Burt adaugă: „Înarmaţi cu dreptul constituțional al pacienților la îngrijire 
ameliorativă adecvată, medicii s-ar putea proteja în forumurile judiciare 
împotriva jurilor statului care ignoră sau lasă la o parte evidența faptului că 
prescripţiile de doze mari de narcotice pentru tratarea durerii şi a altor 
simptome chinuitoare, sunt sigure, eficiente şi potrivite” ibid., p. 1236. 

„medicamente pentru durere, chiar şi atunci când ar putea scurta cu ceva 

viaţa pacientului (precum morfina sau alte narcotice), nu constituie 
„eutanasie”. Aici, încă o dată, principiul „dublului efect” intră în joc. 
Intenţia nu este de a-l ucide pe pacient sau a-i limita cursul vieţii. 
Intenţia este de a-i oferi confort pacientului şi alte îngrijiri adecvate, 
pentru ca procesul morţii să ducă pe cât posibil la un sfârşit „fără 
durere, neînfruntat, în pace”. 

Dacă pacientul aflat pe moarte a declarat, printr-un Testament al 
vieții, ori printr-un alt act referitor la îngrijirea sănătăţii, că nu doreşte 
folosirea de mijloace „extraordinare”, care ar prelungi doar procesul 
morţii, atunci suntem obligați moral să-i respectăm cererea. Acelaşi 
lucru este valabil în ce priveşte un „DNR” („nu resuscitaţi”) ordin 
înregistrat pe fişa unui pacient. Principiul autonomiei pacientului 
presupune un astfel de respect din partea îngrijitorilor, a familiei şi a 
altora ce ar putea fi avizaţi, inclusiv tribunalele; altfel cădem într-o 
formă de „paternitate”, care presupune că echipa medicală sau o altă 


ale unei societăți pluraliste, eticienii au propus o paternitate „slabă” sau 
limitată, care respectă nevoia de consimţământ informat (sau în 
cunoștință de cauză) din partea pacientului, împreună cu autonomia 
pacientului, recunoscând că în anumite împrejurări, ar putea fi nevoie 
de intervenţie pentru a opri pacientul să-şi face rău sieşi (de exemplu, 
prin sinucidere). Respectul pentru libertatea personală sau pentru 
autonomie trebuie pus în echilibru cu interesul pentru rolul şi 
responsabilităţile pacientului în comunitatea socială, familială şi 
bisericească. Această grijă justifică unele forme limitate de paternitate, 
Cu toate acestea, o astfel de paternitate ar trebui să fie convingătoare, 
iar nu obligatorie. 

Astfel, o moarte „bună” necesită atât îngrijire fizică, cât Şi 
spirituală. Ea poate fi realizată, pe de-o parte garantând pacientului 
consimțământul informat şi autonomie, adică libertatea de a lua Singur 

deciziile privind tratamentul sfârşitului vieții, pe de altă parte, prin 
asigurarea însoțirii iubitoare a persoanei muribunde, prin prezența 
familiei şi a prietenilor. În fine, ea cere ca Biserica să-şi exercite 
funcţia preoțească prin oferirea persoanei muribunde lui Dumnezeu, 
prin rugăciune, prin gesturi de iubire, de compasiune şi mijlocire în 
numele ei. 


Controlul şi tratarea durerii 


Tratamentul adecvat al celor bolnavi în fază terminală cere nu 
numai ca ei să fie apți pentru a-şi da consimțământul, dar şi ca 
autonomia lor să fie respectată. El mai necesită şi administrarea de 
medicamente pentru durere, în mod adecvat. Tehnicile de calmare a 
durerii sunt atât de sofisticate astăzi încât puţini pacienţi trebuie să 
îndure dureri şi chinuri de nesuportat. Şi totuşi rămâne încă mult de 
făcut în sensul cercetării şi dezvoltării, ca şi în administrarea adecvată 
a medicamentelor împotriva durerii. Aceasta este o temă crucială ce a 
fost mult neglijată chiar şi în şcolile medicale”. l 

Dacă în Canada şi în Europa Occidentală morfina şi alte droguri pot fi 
date gratuit pentru uşurarea durerii cronice sau acute, acest lucru nu este cu 
totul adevărat în S. U. A. Progresul în tratarea durerii a fost împiedicat în 
această țară de legi care interzic cu desăvârşire folosirea medicală a 
anumitor droguri. Cel mai evident este cazul heroinei. Datorită folosirii 


36 Retineti remarcile lui Gregg A. Kasting “The Nonnecessity of 
Euthanasia”, în Biomedical Ethics Reviews 1993, Totowa, NJ: Humana Press, 
1994, p. 24-45: „Argumentul că moartea asistată nu este necesară nu poate fi 
bazat pe faptul că durerea în boala finală e suportabilă în întregime sau parțial, 
datorită analgezicelor şi tehnicilor anestezice de astăzi ... Argumentul empiric 
că întreaga durere în faza terminală se poate ușura, nu este suspnuta de 
literatura medicală” (41). În acelaşi volum, David C. Thomasma, “The Ethics 
of Physician-Assisted Suicide”, p. 93-133, apelează la responsabilitatea 
specialiştilor din domeniul medical, pentru a-şi mări eforturile de îngrijire a 
celor bolnavi în stadiul final: să prescrie controlul bolii mai adecvat şi, de 
asemenea, „să se implice mai mult în situaţia pacientului ca persoană”, prin 
dezvoltarea de sanatorii şi şcoli medicale ce oferă pregătire specială pentru 
îngrijirea celor aflați pe moarte. 

răspândite, devastatoare a drogurilor pe străzi, suntem refractari la măsuri 
ce au devenit o rutină în alte țări: folosirea „cocktail-ului Brompten””, bazat 
pe heroină sau morfină, folosit atât de eficient în sanatoriile Sfântul 
Christopher din Anglia de exemplu, şi a altor droguri mai slabe, ca 
marijuana. (Realizat pentru terapia bolilor în stadiul terminal, cocktail-ul 
Brompten este o soluție pe bază de alcool, cu morfină sau heroină, plus 
codeină și un tranchilizant opțional. Valoarea lui stă în faptul că nu se 
dezvoltă dependență faţă de el. În plus, s-a observat că pacienții care iau 
singuri acest cocktail cer o doză mai mică decât alți pacienţi, pare-se 
datorită faptului că sunt „sub control”: astfel, gradul lor de nervozitate 
scade şi la fel se întâmplă cu nivelul durerii fizice percepute). 

Însă este total nejustificat ca drogurile care sunt potrivite pentru 
scăderea durerii să nu fie folosite în cazurile terminale, deoarece ar 
provoaca dependență. Acest lucru este adevărat în special dacă prin 
„terminal” ne referim la pacienţii deja angajaţi în procesul morții. În 
cazurile de boală în stadiul terminal, când durerile sunt foarte mari — de 
exemplu tumorile la gât, cancerul de oase sau colon, scleroza multiplă 
avansată, SIDA — compasiunea şi respectul elementar pentru persoana 
pe moarte cer să fie folosite toate măsurile posibile pentru uşurarea 
durerii, care altfel poate duce la deznădejde şi disperare. Trebuie să ne 
amintim că frica de moarte este în multe cazuri frica de procesul morţii 
şi de suferinţa fizică ce îl însoţeşte. Astfel, tratarea adecvată a durerii ar 
trebui să se bucure de cea mai mare prioritate, pentru a uşura 
anxietatea pacientului şi a-i garanta că ultimele sale zile şi ore vor fi 
petrecute într-o stare de linişte, cu un minim de chinuri fizice”. 


*7 Această argumentare se leagă de asemenea de folosirea medicală a 
marijuanei. Multe alte boli, în special greața asociată cu chimioterapia, pot fi 
uşurate prin folosirea ei. Utilizarea marijuanei pare rezonabilă numai prin 
disponibilizarea ei legală sub prescripţie medicală. Sigur, trebuie menținute 
controale rigide şi trebuie aplicate pedepse stricte dacă un doctor recomandă 
substanţa fără suficientă justificare medicală. Pe de altă parte, e de neconceput 
ca mulți cetăţeni americani de rând să fie nevoiţi să caute pe străzi un traficant 


de droguri care ar putea să le ofere singurul medicament ce le mai ușurează 
durerea. 

SVP coma profundă şi „moartea creierului” 


Până acum am presupus că pacienţii aflați pe: moarte sunt 
conştienţi că trăiesc o durere şi un chin la un nivel suportabil, iar cei 
care îi îngrijesc, inclusiv familia şi clerul, sunt de faţă pentru a le 
răspunde nevoilor. Dar ce se întâmplă cu cei inconştienți, care au 
intrat, potrivit celui mai sigur diagnostic, într-o comă. profundă şi 
ireversibilă, sau care sunt într-o stare vegetativă persistentă ? NO 

Coma profundă este o stare de profundă inconştiență caracterizată de 
lipsa totală de reacție la stimuli externi. In cazurile grave şi prelungite, 
reflexele de apărare tind să dispară cu totul. SVP e cauzată de o întrerupere 
— provocată de accident, boală sau otrăvuri ingerate — a interacțiunii dintre 
funcțiile cognitive ale emisferelor cerebrale şi mecanismele de trezire a 
formațiunii reticulare, un sistem de celule şi fibre nervoase, localizate în 
primul rând în mezencefal şi în trunchiul cerebral superior. Condiţia e de 
obicei ireversibilă, ca în cazurile cunoscute ale lui Karen Ann Quinlan 
şi Elaine Esposito. Quinlan era o pacientă în comă permanentă, care a 
murit în iunie 1985, după mai mult de nouă ani, când a fost scoasă de 
la aparatul de ventilație artificială“. Esposito, care se afla în comă de 
mai mult de 37 de ani după o anestezie generală, a murit fără a-şi 
recăpăta vreodată cunoştinţa. Problema etică majoră ce a apărut în 
aceste două cazuri e aceeaşi. Este adevărat că tehnologia medicală, prin 
hrănire artificială şi hidratare, le-a menţinut pe aceste femei în „viată? 
Sau a prelungit doar procesul început cu respectivele accidente, care 


*5 Pentru descrierea SVP, vezi “Deciding to Forego Life-Sustaining 
Treatment: A Report on the Ethical, Medical, and Legal Issues in Treatment 
Decisions”, Raportul Comisiei Prezidenţiale, Washington, D. C. U. $. 
Governement Printing Oftice, 1983. | l 

% Pentru o analiză referitoare la comă şi la condiţiile asociate ei, vezi The 
Merck Manual of Diagnosis and Therapy, ed, a 15-a, Rahway, NJ: Merck 
Sharp & Dohme Resarche Laboratories, 1987, p. 1331. et ae 

“Vezi în această privință William J.Curran, Defining 
Appropriate Medical Care: Providing Nutrients and Hydration for 
the Dying”,în Th. Shannon, ed. Bioethics, a 3-a ediție, New York: 
Paulist Press, 1987, p. 209 — 214. 


„Un Paşte binecuvântat” 253 


inevitabil ar fi dus la moarte? Cu alte cuvinte, procedeul de susținere a 
vieții a menținut de fapt viața? Sau a prelungit pur şi simplu procesul 
morții? Şi dacă acesta din urmă e adevărul, ce rezultă de aici referitor 
la obligaţia de a hrăni şi hidrata pacienții în comă profundă? 

Spre deosebire de pacienţii în comă profundă, ochii pacienţilor în 
SVP sunt adesea deschişi și ei par să treacă prin cicluri de veghe şi 
somn relativ normale. Ocazional, ei scot sunete pe care alții le-ar 
confunda cu încercări de a vorbi. Starea vegetativă este datorată 
complicaţiilor la nivelul sferelor cerebrale, care împiedică pacientul să 
mai aibă vreun simț al auto-conştientizării. Cu toate acestea, reflexele 
autonome şi motorii rămân intacte. Condiţia e adesea reversibilă, dar o 
dată ce a persistat câteva luni, refacerea completă pare imposibilă. La 
începutul anului 1995, mijloacele de informare au declarat că 
cercetătorii japonezi au reuşit să readucă la viaţă un număr de pacienți 
în SVP, stimulându-le trunchiul cerebral. E încă prea devreme să ştim 
dacă tehnica aceasta sau altele asemenea, vor oferi o soluție medicală 
problemei. 

Aceste situaţii de comă profundă şi SVP ridică problema definirii 
„morții”. Pacienţii aflaţi în aceste situaţii sunt vii sau morți? Şi care 
este tratamentul potrivit în fiecare caz? Problema se complică prin 
faptul că textele medicale se referă adesea la SVP ca la o „moarte 
cerebrală”. Acest limbaj vine, în mod clar, împotriva intereselor 
pacientului, în măsura în care starea sa poate fi reversibilă. Totuşi, 
rămâne problema dacă pacienții în starea de comă sau SVP ar trebui 
socotiți „morți? şi astfel consideraţi candidați pentru prelevarea de 
organe vitale. În orice caz, până la confirmarea medicală a morţii lor, e 
neapărat necesar ca ei să fie consideraţi şi tratați ca persoane vii, 
oricum am judeca calitatea vieţii lor. Care este de fapt calitatea vieţii 
unui pacient în comă? Se pot aplica aici oare cuvintele fecioarei din 
Cântarea lui Solomon: „Dormeam, dar inima mea veghea” (Cântarea 
Cântărilor 5, 2)? Abisul inconştientului poate fi considerat precum 
prăpastia Șeolului din viziunea Psalmistului: „De mă voi sui la cer, Tu 
acolo eşti; de mă voi cobori în iad, de față eşti!” (Psalmul 138, 8). 

Dintr-o perspectivă creştină, cea mai necesară şi fundamentală 
condiţie pentru „persoană” este unitatea dintre trup şi suflet. Oricum 


“1 The Merck Manual, p. 1335. 

am defini „sufletul”, el este legat în mod evident de funcția creierului 
(deşi, cu siguranţă, nu este limitat la aceasta). Înseamnă că o dată 
survenită „moartea creierului”, organismul este mort. Totuşi, rămâne 
problema: cum definim „moartea creierului”. Pentru unii, ea înseamnă 
moartea întregului creier: trunchiul cerebral, sistemul limbic sau al 
ramificaţiilor şi cortexul cerebral. Trunchiul cerebral, coordonează 
funcţii precum cea respiratorie şi cea a ritmului inimii + în timp ce 
sistemul limbic (inclusiv hipotalamusul şi glanda pituitară) 
coordonează hrănirea, somnul, echilibrul şi, în general, komeo tza 
corporală. Sistemul limbic este de asemenea implicat în o 
răspunsuri emoționale precum conduita sexuală, pietate e 
apărare şi autoprotejarea în ansamblu. Insă nici una din aceste pan 
nu defineşte existența distinctiv umană, sau una a fortiori personală. 
Darul vieții umane depinde mai degrabă de creier (cele două emisfere) 
şi de scoarța numită cortex. Cortexul ne dă capacitatea de a lua decizii, 
de a ne organiza viața, de a ne aminti experiențele, de a comunica cu 
ceilalți şi de a avea diverse activități creatoare (artă, muzică). n. 
îşi are sediul capactitatea de reflecţie: activitatea de a filozofa, de a 
specula, de a ne uimi şi de a ne ruga. | | AŞ ii 

În cazurile în care accidentul sau boala a distrus ireversibil creierul 
superior sau activitatea neocorticală, va trebui să conchidem î 
persoana în discuție nu mai este vie. Funcţiile trupului guvernate de 
trunchiul cerebral şi de sistemul limbic nu constituie existența umană 
personală: acestea sunt simple sisteme de susținere a ceea ce ne face cu 
adevărat oameni, adevărate ființe personale. Chiar dacă funcţiile 
trunchiului cerebral şi ale măduvei (presiunea sângelui ŞI temperatura, 
respiraţia) pot fi susținute prin mijloace artificiale, organismul ca 
întreg nu mai e „viu” în nici un sens inteligibil. În astfel de ciami 
putem spune că mecanismul biologic este susținut de tehnologie care 
înlocuieşte de fapt sufletul uman sau forța vitală. Aşadar, numai anne 
putem declara pe bună dreptate că pacientul a murit, când se poate 


42 Se pare că cerebelul trunchiului cerebral înregistrează unele lucruri din 
răspunsurile învăţate. Însă cele mai multe sunt depozitate în sistemul EA 
Căderea acestuia din urmă poate fi cauza simptomelor legate de Boala lui 


Alzheimer. 

determina că a avut loc moartea creierului în ansamblu, iar cortexul nu 
funcționează şi nu mai poate funcționa. 

Însă tocmai această determinare s-a dovedit atât de dificilă şi a 
făcut ca mulţi medici şi eticieni să insiste ca pacientul să fie considerat 
mort doar în cazurile în care este vorba despre moartea întregului 
creier, înțelegând prin aceasta trunchiul cerebral şi creierul mare“. Să 
aflăm şi părerea unui etician ortodox de frunte, H. Tristram Engelhardt. 
Privind criteriile referitoare la moarte, el spune: „Un trup uman care 
funcționează doar biologic, fără o viaţă psihică interioară, nu susţine un 
factor moral [...]. Moartea unei persoane marchează dispariţia unei 
entități ce poate face promisiuni şi poate formula puternice revendicări 
morale. Să lămurim acest lucru cu privire la definiția morţii: un trup la 
care s-a constatat moartea întregului creier sau moartea creierului în 
afară de trunchiul cerebral, nu susține o viaţă psihică sau spirituală, cu 
atât mai puțin viaţa unei persoane.” Cu alte cuvinte, calitatea de 
persoană presupune capacitatea pentru o funcţie mai înaltă a creierului. 
Când capacitatea este iremediabil pierdută, „persoana” sau „sufletul” 
nu mai e prezent, şi nu mai există viață umană în nici un sens. 
Încercările de a susține funcționarea biologică în astfel de cazuri nu 
sunt numai inutile, ci şi imorale. „Vremea morții” a venit şi a trecut, 
sufletul s-a despărțit de trup, iar tratamentul de „Sprijinire a vieţii” 
aplicat în continuare, întârzie pur şi simplu „uşurarea” şi „odihna” 
cerută de rugăciunile noastre pentru bolnavul în stadiul terminal, 

Unde se situează, din această perspectivă, pacienţii în comă 
profundă sau SVP ? Literatura pe această temă e bine delimitată ŞI 
divizată. Un consens crescând susține că este moral ca hrana şi apa să 
fie oprite sau retrase de la aceste persoane, deoarece ele sunt doar în 
mod marginal „persoane”. Însă acest gen de abordare se apropie în 
chip periculos de gândirea susținătorilor calității vieţii, gândire greşit 


“% Pentru o apărare solidă a acestei păreri dintr-o perspectivă nereligioasă, 
vezi David Lans, Death, Brain Death and Ethics, New York: State Univ. 
Press, 1985. 

“t Pentru o analiză importantă a întregii probleme, vezi Engelhardt, The 
Foundations of Bioethics, a doua ediție, N.Y.: Oxford Univ. Press, 1996, p- 


239-287, “The Endings and Beginnings of Persons: Death, Abortion and 
Infanticide” (citat, p. 242). 

direcționată, care evaluează mai degrabă capacitățile persoanei şi 
condiţiile ei, decât relaţia dintre eficacitatea tratamentului şi 
posibilitatea de a urma scopurile vieţii. l . 

Aşadar, din această discuție porneşte un imperativ de bază: fiecare 
procedură adecvată de diagnostic şi fiecare tratament ar trebui folosit 
pentru a readuce însănătoşirea. Dintr-o perspectivă creştină, bazată pe 
principiile slujirii şi sfințeniei vieţii, aceasta poate fi declarată ca 
revendicarea morală a „alegerii vieţi” (cf. Deuteronom 30, 19). În 
cazurile de SVP sau de comă profundă, trebuie să existe o prezumție a 
vieţii şi o înclinare înspre viață, aşa cum trebui să fie în toate cazurile 
în care pacientul nu este, în chip demonstrabil, mort cerebral. Dacă se 
poate dovedi însă că funcționarea cerebrală şi corticală s-au pierdut 
iremediabil, atunci este clar din punct de vedere medical şi potrivit din 
punct de vedere moral, să declarăm că persoana a murit. În cazuri de 
moarte a creierului superior — chiar şi atunci când funcția creieriului 
inferior poate fi menţinută artificial — sufletul s-a separat deja de trup, 
iar măsurile de susţinere a vieţii împiedică sufletul să se separe de trup. 
În oricare din aceste cazuri, avem obligaţia morală „de a lăsa persoana 
să plece”. | 

Întrucât o astfel de decizie nu poate fi luată în cazurile de SVP şi 
de comă profundă, neavând certitudinea că funcţionarea creierului a 
încetat, ar fi greşit din punct de vedere moral să îndepărtăm pacientul 
de sistemele de menţinere a vieţii. Doar atunci când eforturile de refa- 
cere au eşuat definitiv şi sunt dovezi clare că funcția neocorticală s-a 
pierdut cu totul, oprirea hranei şi a apei poate fi acceptată moral. sta aaa 

Această concluzie se bazează, în parte, pe constatarea inutilității 
tratamentului. Însă îşi află justificarea finală în chiar principiul 
sacralităţii vieţii. Dacă S. U. A. alunecă atât de vertiginos în josul 
pantei, aceasta se întâmplă, în mare parte, deoarece am desfigurat atât 
de dramatic şi tragic însemnătatea sau sensul morții. Insă din 
perspectivă creştină, moartea „şi-a pierdut boldul”. Prin propria Sa 
moarte, Hristos a distrus puterea morții, transformând-o într-un Paşte, 
o trecere sau traversare dinspre viața în trup către viața veşnică, în 
prezența iubitoare a lui Dumnezeu-Tatăl. „Moartea a fost înghițită de 
biruință. Unde îţi este, moarte, biruinţa ta? Unde îţi este, moarte, boldul 
tău ? Şi boldul morţii este păcatul, iar puterea păcatului este legea. Dar 

să dăm mulțumire lui Dumnezeu, Care ne-a dat biruința prin Domnul 
nostru Iisus Hristos!” (I Corinteni 15, 54-57).% 


Hrănirea şi hidratarea celor bolnavi în faza finală 


O altă problemă majoră, ridicată într-o manieră deosebit de tăioasă 
de Inițiativa 119 din Washington şi de Măsura 16 din Oregon, se 
referă la o formă de susținere a vieţii în faza terminală, care a fost 
considerată multă vreme „obişnuită” şi mai puţin „extraordinară”. Este 
vorba despre hrănirea şi hidratarea pacientului. Până cu puțini ani în 
urmă, m-am opus vehement opririi nutriţiei şi hidratării pacienţilor 
aflați pe moarte, bazându-mă pe faptul că mâncarea şi apa sunt 
necesare susținerii întregii vieţi şi că cea dintâi datorie a noastră, în 
special față de bolnavii muribunzi, este să le răspundem acestor 
necesităţi fundamentale.“ Totuşi, în ultimi ani, un număr de articole 
ştiinţifice publicate atât de către surori medicale cât şi de medici, m-au 
făcut să reconsider problema. Surorile medicale au observat multă 
vreme cum pacienții îşi scot frecvent tuburile nazalo-gastrice şi 
perfuziile intra-venoase. Iniţial, când se întâmpla aceasta, echipa 
medicală credea că bolnavul suferea de un stres emoțional sau 
sentimental acut. De aceea ei înlocuiau tuburile şi legau adesea mâinile 
pacientului pentru a se asigura că tuburile vor rămâne la locul lor. 


% Pe lângă acest imn creștin, apostolul Pavel oferă o profundă meditaţie 
despre însemnătatea morţii, în Epistola către Romani, cap. 6-8). 

46 Pentru o opinie similară, vezi Gilbert Meilaender, “On Removing Food 
and Water: Against the Stream”, în Th. Shannon, Bioethics, ed. a treia, 1987, 
p- 215-222. În concepția lui, oprirea sau întreruperea hranei şi hidratării se 
învecinează periculos cu „scopul de a ucide”. Pe de altă parte, Jacquelyn 
Hanka (“What Do Apple Pie and Motherhood Have to Do With Feeding 
Tubes and Caring for the Patient?” în Archives of Internal Medicine, vol. 155, 
(26 Iunie, 1995), p. 1259-1263) face o importantă distincție între utilizarea 
socială şi medicală a hranei: „Hrănirea şi hidratarea ar trebui înțelese ca 
mâncare şi băutură, mai întâi într-un sens social. Hrănirea artificială şi 
hidratarea ar trebui văzute ca tratament medical, cu un înţeles în primul rând 
fiziologic” (p. 1260). 

Recent s-a constatat însă că în cazurile terminale -— în care 
pacientul se apropie în mod clar, grabnic şi ireversibil de moarte — 
deshidratarea şi retragerea hranei au un evident efect benefic. 
Deshidratarea în special, îngăduie o rapidă creştere în producerea de 
tonusuri-cheie. Acestea sunt substanțe chimice din creier care acțio- 
nează ca analgezic natural. Similar, deshidratarea şi lipsa nutriţiei 
cauzează „azotemia” (la pacienţii bolnavi în stadiul terminal), în care 
produsele de nitrogen acţionează ca sedativ natural, scăzând astfel 
senzația de durere. Conform spuselor unui cerecetător, „Imperativul 
tehnologic de a lăsa pacienţii să moară în echilibru de electroliți şi bine 
hidrataţi e un grav deserviciu. Aceasta serveşte doar la slăbirea 
efectului sedativ al azotemiei. În consecinţă, nu numai că sporeşte 
percepţia durerii, dar se adaugă de asemenea la agonia psihică a 
pacientului care e ţinut în stare de trezire pentru a-şi da seama în orice 
clipă de situaţia lui disperată”. În plus, s-a arătat că hidratarea continuă 
duce la creşterea nivelului durerii şi a disconfortului trăit de către 
bolnavul aflat în faza terminală, ducând şi la complicaţii ale diferitelor 
funcţii: renală, pulmonară şi gastrointestinală“. Oprirea hranei şi a 
apei în cazul pacientului ce se află în agonie, permite încetarea 
activităţii celulare din trup şi lasă, în mod natural, ca pacientul să intre 
încet în comă şi să moară. Astfel, ni se pare potrivit ca folosirea 
tuburilor de hidratare, nazalo-gastrice şi gastro-intestinale să se adauge 
la lista măsurilor extraordinare care pot fi moral refuzate de către 
bolnavii aflaţi în faza terminală sau de către cei apropiați lor.” 


+ E, R. Abrams, MD, “Withholding treatment when death is not 
imminent”, Geriatrie, vol. 42, 5 mai 1987, p. 77-84. 

48 Paul C. Rousseau, MD, “How Fluid Deprivation Affects the Terminally 
Il”, RN, ian. 1991, p. 73-76. pei 

4 Vezi R. McCormick — “Nutrition-Hydration : The New Euthanasia ?”, 
în The Critical Calling : Reflections on Moral Dilemmas Since Vatican II, 
Washington D. C.: Georgetown Univ. Press, 1989, p. 369-388, Şi T. A. 
Shannon, J. J. Walter, “The PVS Patient and the Forgoing/Withdrawing of 
Medical Nutrition and Hydration” în Theological Studies, 49/4, 1988, p- 623: 
647. Comparaţi cu remarcile lui S. H. Wanzer şi echipa sa, “The Physician's 
Responsibility Toward Hopelessly Ill Patients”, The New England Journal of 
Medicine, vol. 310, nr. 15, 12 Aprilie 1984, p. 955-959, Patients ina 
persistent vegetative state. În această stare, neocortexul este, în mare, distrus 

Numeroase studii recente au susținut această opinie, ce a fost 
confirmată şi de experiența surorilor medicale care tratează pacienți aflați 
pe moarte.” Însă, aşa cum ne arată clar această experiență, permiterea 
deshidratării cere ca echipa medicală să fie foarte atentă la starea 
membranelor mucoase ale pacientului. Acestea pot fi mereu hidratate, 
cu grijă, prin cuburi de gheaţă mărunte sau tampoane cu glicerină 
preparate special. Astfel de îngrijiri sunt o rutină în spitale şi pot fi 
asigurate şi acasă, cu puţină grijă în plus din partea celor care-l 
îngrijesc pe bolnav. 

Observaţi cât de importantă este monitorizarea atentă a pacienților 
ce mor, mai ales când ei sunt în comă sau, oricum, incapabili să-şi 
exprime suferința. O oarecare hidratare a trupului, de exemplu, trebuie 
continuată pentru a asigura circulația potrivită şi absorbţia morfinei şi a 
altor medicamente, precum şi pentru a evita durerea în regiunea 


ireversibil, deşi unele funcţii ale trunchiului cerebral persistă. Când această 
stare neurologică s-a stabilit cu mare grad de certitudine medicală şi a fost cu 
grijă documentată, se justifică moral oprirea antibioticelor şi a hrănirii 
artificiale, ca şi a altor forme de tratament de sprijinire a vieţii, lăsând 
pacientul să moară. Acest lucru cere, în mod evident, eforturi atente pentru 
obținerea de informaţii privind dorințele iniţiale ale pacientului şi pentru 
obținerea înțelegerii şi a acordului familiei”. Aşa cum am arătat în secțiunea 
anterioară, singura justificare pentru oprirea nutriţiei şi a hidratării de la un 
pacient SVP este ireversibila distrugere a neocortexului sau a creierului 
superior. În lipsa acestei determinări, îngrijirea paleativă normală, incluzând 
hrană şi lichide, e obligatorie din punct de vedere moral. 

% Vezi în special Epistola pastorală despre îngrijirea celor bolnavi şi a celor 
muribunzi din partea episcopilor romano-catolici din Maryland (făcută publică în 
14 Octombrie 1993 de către Conferinţa Catolică din Maryland şi care mi-a fost 
oferită cu amabilitate de către Sr. Sharon Burns, Ph. D., Capelanul de la Stella 
Maris Hospice, Towson, MD), şi articolele lui Joyce V. Zerwekh, “The 
Dehydration Question” în Nursing, 83, ianuarie, p. 47-51, Joanne Lynn şi Janes 
Childress, “Must Patients Always Be Given Food and Water 7” în The Hastings 
Center Report, vol. 13, nr. 5, Oct. 198, 17-21; F. R. Abrams, “Withholding 
Treatment When Death Is Not Imminent”, Geriatrics, vol. 42, 5 Mai 1987, 77-84, 
şi Porter Storey, “Artificial Feeding and Hydration in Advanced Illness”, în K.W. 
Wildes, F. Abel şi J. C. Harvey, Birth, Suffering and Death. Catholic Perspectives 
at the Edges of Life, Boston: Kluwer Academic Publishers, 1992, p. 67-75. 

membrelor. Date fiind presiunile făcute cu privire la eutanasie în 
societatea noastră de azi, este bine să adăugăm ceea ce ar trebui să fie 
evident: orice pacient, bolnav în stadiul terminal sau nu, trebuie să 
primească hrana şi apa necesară dacă este conştient şi cere acest lucru, 
chiar dacă iniţial semnase un Testament al vieții ce respingea toate 
măsurile de susţinere a vieţii. 

Un astfel de respect fundamental pentru autonomia pacientului 
scade rapid, nu numai în Olanda (PAS fără consimțământ informat); 
dar şi în S. U. A. Presa şi-a îndreptat atenția acum câțiva ani asupra 
cazului unui bărbat din Michigan, cu creierul afectat, a cărui soție a 
primit permisiunea aprobată de tribunal, de a-i lua tubul de hrănire, 
pentru a muri aşadar de foame. Nu era nici în comă, nici bolnav în 
stadiul terminal, şi el însuşi şi-a exprimat dorința de a trăi. Acest caz 
ilustrează cât de important este ca toate hotărârile de a îndepărta 
tuburile de hrănire şi hidratare să se ia sub cel mai strict control, în 
lumina stării fizice efective a pacientului, şi numai în cazurile de 
moarte iminentă, unde o astfel de procedură poate fi dovedită în 
beneficiul medical semnificativ al pacientului. 

Cea mai mare ezitare în îndepărtarea tubului nazalo-gastric este 
datorată fricii că pacientul va suferi de înfometare şi deshidratare. Insă, 
aşa cum a arătat cercetătorul Jacquelyn Slomka, „părerea că deshidra- 
tarea şi înfometarea cauzează o moarte dureroasă, e nefondată. Pe baza 
a numeroase raporturi de caz, venite din partea îngrijitorilor din spitale, 
ca şi a unui recent studiu empiric, consensul ce se dezvoltă este că: 

a) hrana şi fluidele nedorite de către pacienții muribunzi nu se 
adaugă la confortul acestor pacienţi; | | 

b) nutriția artificială şi hidratarea la pacienții bolnavi în stadiul 
terminal pot mări durerea, pot agrava edemele, congestia respiratorie 
(şi nevoia de absorbție), greaţa, voma; 

c) disconforul asociat cu deshidratarea rezultă din sete, care poate 
fi controlată prin îngrijirea frecventă a gurii (cuburi de gheaţă 
administrate oral şi înghiţirea de fluide)”. Un pacient conştient poate 
face cunoscut acest disconfort, însă în cazurile pacienţilor în comă sau 
în SVP, înainte de a se face orice apreciere privind retragerea nutriției 


5! Art. cit., p. 1262; vezi referinţele ei bibliografice ce oferă sprijin medical 
pentru această părere. 

şi a hidratării, trebuie bine constatat dacă, în urma complicaţiei 


neurologice, s-a ajuns la moartea creierului persoanei, adică dacă 
trauma sau boala a distrus definitiv cortexul şi emisferele cerebrale. 

Cu alte cuvinte, oprirea sau retragerea tuburilor de hidratare Şi 
hrănire poate fi considerată o opţiune morală doar când pacientul este: 

e potrivit celei mai sigure aprecieri medicale, în comă 
ireversibilă şi dacă şi-a exprimat, printr-un Testament al vieţii, 
dorinţa neclintită de a urma aceste proceduri; 

e când pacientul este conştient, deşi se află evident în ultimele 
faze ale procesului morții, şi cere în mod repetat (sau indică 
altfel dorinţa) ca hrana şi lichidul să fie oprite. Acest al doilea 
caz nu constituie eutanasie activă sau sinucidere. El acceptă 
mai degrabă realitatea morţii iminente şi lasă ca boala sau 
trauma trupească să-şi urmeze cursul natural, acolo unde 
îngrijirea medicală nu mai poate reda sănătatea. 

O altă problemă amintită mai devreme este cea referitoare la 
măsurile „extraordinare”. Antibioticele sunt administrate cu aşa o 
rutină, încât nu pot fi privite altfel decât „obişnuite”. Şi totuşi, folosirea 
lor i-a lipsit pe pacienţii bolnavi în stadiul terminal de o moarte relativ 
simplă şi fără suferințe cauzate de pneumonie. Acest mult respectat 
„prieten al pacientului aflat pe moarte” nu îşi mai împlineşte funcția 
vitală, iar persoana bolnavă în faza terminală e lăsată să moară datorită 
altor cauze, care pot fi tratate doar prin proceduri extraordinare. 
Tratarea adecvată a durerii este obligatorie. Aceasta nu înseamnă însă 
că antibioticele trebuie administrate dacă ele prelungesc doar durata 
vieţii biologice, dacă măresc durerea şi disconfortul pacientului 
muribund. Dată fiind această apreciere, folosirea de antibiotice în 
îngrijirea finală — împreună cu orice altă procedură care doar 
prelungeşte procesul morții — ar trebui clasificată la rubrica „măsurilor 
extraordinare” ce pot fi refuzate sau oprite în chip moral. 

Cercetarea ce se află în spatele acestor tratamente are implicaţii 
semnificative pentru modul în care îngrijim bolnavul aflat în stare 
terminală. Aceasta sugerează că locul potrivit pentru pacientul aflat pe 
moarte nu este mediul rece, aglomerat şi sofisticat tehnologic al 
spitalului. El este, mai degrabă, în casă sau într-o clinică unde 
pacientul poate beneficia de medicamente adecvate durerii, de îngrijire 

personală şi, mai mult decât atât, de prezența iubitoare şi de rugăciunea 
iliei şi a prietenilor. l 

ie i ed ce trebuie discutată de către noi creştinii ortodocşi, care 
suntem datori să respectăm sfințenia vieţii de la început până la sfârşit, 
este următoarea: Cum putem, în calitatea noastră de creştini, să 
controlăm modul morţii noastre? Aceasta ridică de asemenea un 
număr de întrebări şi probleme anexe. Cum putem noi, ca Biserică, să 
dezvoltăm programe de clinică adecvate, care vor garanta celor bolnavi 
în stadiul terminal alinarea durerii, împreună cu un mediu paşnic; 
iubitor şi de rugăciune? Şi ce paşi trebuie să facem pentru sami 
bolnavii în faza terminală să moară acasă, având asigurată îngrijirea 
medicală potrivită, alături de celelalte persoane iubite, pe cât Sate 
posibil ? Cu alte cuvinte, cum vom motiva pentru noi înşine şi pentru 
cei ce înfruntă sfârşitul existenţei pământeşti, convingerea că moartea 
nu este „terminală” şi că trebuie îmbrățișată ca un sc d mult 
aşteptat, o adormire şi o deşteptare întru bucuria vieții veşnice: 


Diaconia creştină şi pacientul muribund 


Vine un moment în ceea ce priveşte tratamentul sfârşitului vieţii, 
când terapia agresivă ar trebui să lase loc doar alinării durerii şi 
interesului pentru întregul confort al pacientului. Aici intră în fa 
diferite programe de sanatoriu, dezvoltate şi prin intermediu 
Bisericilor, dar şi al diferitelor agenţii sociale. _ SCI 

În S.U.A. a fost creat un sistem întreit de sanatorii, operând în 
afara spitalelor, în case particulare şi în reședințe cu facilități o 
care sunt deschise de obicei doar celor bolnavi în stadiul terminal. a 
şi în cadrul programelor de spital şi de îngrijire acasă, 
aşezăminte sunt foarte eficiente în oferirea asistenței medea e, z 
îngrijirii cu compasiune, şi pot uşura în modul cel mai potrivit proces 


Sentimentul că eşti abandonat și simţul pierderii controlului asupra 
propriei vieţii este cel mai greu chin pe care îl trăiesc _majoritatea 
pacienților aflați pe moarte. Diferitele forme de îngrijire în sanatorii, 
dacă sunt bine administrate, pot uşura anxietatea pacienților prin 

oferirea de personal pregătit, care să-i însoțească pe ultima parte a 


drumului şi să le ofere sprijinul sentimental şi spiritual de care au atâta 
nevoie. 

Prin programele lor, sanatoriile ortodoxe ar putea oferi o ambianţă 
esenţial liturgică şi sacramentală, în care pacientul împreună cu 
preotul, pot căuta vindecarea prin mila iertătoare a lui Dumnezeu, chiar 
dacă trupul se apropie de moarte. Serviciile de acest gen ar trebui 
considerate ca înalte priorităţi între numeroasele funcții pastorale pe 
care Biserica e chemată să şi le asume. O comunitate monastică poate 
fi un loc ideal în care îți poţi sfârşi existența pământească. Însă cele 
mai multe comunități nu sunt dotate corespunzător gradului de îngrijire 
şi confort necesar persoanelor muribunde. O nouă formă de organizare 
filantropică, chiar o nouă expresie a chemării creştine pare necesară 
azi, când Biserica trebuie să ofere o ingenioasă alternativă la 
sinuciderea asistată de medic. Adevăratul „ajutor-în-moarte” ar putea fi 
oferit de către persoane creştine pregătite special sau de către medici, 
de către profesionişti care simt că au vocația slujirii bolnavilor în faza 
terminală. 

Se discută mult astăzi în Biserica Ortodoxă despre reînnoirea 
diaconiei ca vocaţie, a diaconiei filantropice. S-au făcut sugestii pentru 
crearea sau, mai bine zis, redescoperirea şi reactivarea treptelor de 
„diaconiţă”, „fecioară” şi „văduvă”. Ce cale mai bună s-ar putea găsi 
pentru utilizarea extraordinarelor dar neglijatelor daruri şi capacităţi ale 
femeilor ortodoxe, decât să li se ofere şansa, oficial recunoscută şi 
binecuvântată, de a-i sluji direct pe cei care sunt pe moarte? Dacă, de 
exemplu, un „ordin al Surorilor Milei” ar suna străin în urechile 
ortodocşilor, distincţia făcută cu grijă față de vocaţia monastică 
tradițională şi stabilirea ei ca o slujire pastorală cu drepturi depline, ar 
putea oferi cele mai vrednice servicii, în timp ce va da posibilitatea 
celor intrați în această slujire, să întreprindă o lucrare creştină 
nemaipomenită „în lume”. Și, bineînţeles, această slujire nu trebuie 
redusă la femei, ci ar putea fi deschisă oricui care ar dori să îngrijească 
bolnavi şi muribunzi într-un cadru de supraveghere şi rugăciune. 

La un nivel mai modest, parohiile noastre ar putea finanța membrii 
aleşi ai comunităţii spre a fi pregătiţi în munca de sanatoriu, de 
îngrijire la domiciliu, vizite la spital şi altele asemănătoare. Se ştie bine 
că, pe măsură ce pacienţii se apropie de faza finală a vieţii, doctorii şi 

ceilalți îngrijitori tind să se retragă, lăsându-i într-o stare de abandon. 
Îngrijirea bolnavilor muribunzi este o sarcină fundamental spirituală — 
una ce se bazează pe administrarea corectă a medicamentelor, însă e 
conştientă şi acceptă inabilitatea celor mai multe echipe medicale de a 
sluji pastoral, spiritual pe cei care nu mai reacționează la încercările 
făcute pentru însănătoşirea lor. E sarcina Bisericii să ofere îngrijire 
iubitoare şi hrana necesară ca să-i împace pe pacienţii muribunzi cu 
Dumnezeu, cu familia şi cu prietenii şi să meargă alături de ei către 
pragul vieţii de dincolo de moarte. Insă, pentru ca oamenii din parohii 
să-şi asume acest aspect vital al slujirii bisericeşti, au nevoie de un 
cadru adecvat, cu o pregătire potrivită şi o bază corespunzătoare. Pe cât 
de grea şi utopică ar putea părea această propunere, experiența a arătat 
că o parohie mobilizată în jurul unei diaconii autentice, poate oferi 
sprijinul material pe care slujirea îl necesită. Iar slujirea de acest gen 
oferă propria-i răsplată, reîntinerind viața parohiei printr-o experienţă 
reînnoită şi vie a Evangheliei iubirii. 

Aceste câteva sugestii sunt propuse doar ca paşi de început, pentru 
a răspunde presiunii crescânde în societatea americană pentru o 
„soluţie finală” la problema celor bolnavi în stadiul terminal. Biserica 
trebuie să respingă eutanasia activă. Dar o poate face rațional, 
demonstrând prin acţiunile ei şi prin întreaga sa mărturie că există, 
într-adevăr, o cale mai bună. l 

Cât priveşte Măsura 16 din Oregon şi inevitabilele urmări pe care 
le va produce, trebuie să afirmăm că sinuciderea asistată de către 
medic, numită eufemistic „ajutor în moarte”, e inacceptabilă moral şi 
contrară voinţei lui Dumnezeu. A îngădui prin lege ca doctorii să 
ucidă, va submina profesia medicală şi, implicit, încrederea pacienților 
în datoria medicului de a vindeca; acest lucru ar promova sinuciderea 
ca pe o „cale de ieşire” acceptabilă în orice circumstanțe posibile; ar 
crea un sistem de inegalitate fundamentală între cei care-şi pot permite 
întreaga acoperire medicală - inclusiv îngrijirea pentru prelungirea 
vieţii — şi cei care nu pot. Adevăratele victime ale legislației de tipul 
Măsurii 16 vor fi cei săraci, cei abandonaţi, cei bolnavi mintal şi, în 
general, membrii marginalizaţi ai societăţii noastre. Dacă vreodată 
pista de alunecare a dus la un risc intolerabil pentru bunul mers social 
şi personal, aceasta se întâmplă în cazul sinuciderii asistate de către 


medic. 

Aceasta fiind situaţia, trebuie să ne justificăm reacția negativă în 
fața practicii, oferind alternative valabile şi pozitive pentru îngrijirea 
persoanelor muribunde. Ca şi în criza avortului, nu putem respinge o 
astfel de soluţie, decât dacă vrem să ne asumăm responsabilitatea 
spirituală şi materială pentru persoanele implicate. 

Mai mult, prin predica şi învăţătura Bisericii, trebuie să facem 
cunoscută convigerea că există o valoare mai mare decât viaţa fizică 
susținută în stadiul terminal. Viaţa pe care Dumnezeu ne-a dat-o 
gratuit, trebuie la fel predată Lui, de bună voie, pentru ca El să rămână 
Domnul celor vii şi al celor morţi. Sarcina noastră este să găsim 
mijloace tot mai pline de compasiune şi sănătoase din punct de vedere 
pastoral, pentru a însoți muribunzii către pasul ultim — pe care ei 
singuri îl pot face — al încredințării vieţii lor şi a destinului lor veşnic în 
mâinile deschise şi iubitoare ale lui Dumnezeu. 

Mai degrabă decât a considera crunta moarte ca pe o întrerupere 
frustrantă a aspirațiilor şi intenţiilor noastre umane, noi trebuie să 
învăţăm să o îmbrăţişăm ca pe un „Paşte binecuvântat” cu adevărat, ca 
pe un pas dureros, dar necesar, într-un pelerinaj nesfârşit. Chemarea 
dumnezeiască de a „alege viaţa” înseamnă că noi păstrăm, ocrotim, 
hrănim şi râvnim viaţa pământească prin toate modalitățile posibile, şi 
în toate circumstanţele şi condiţiile. Totuşi, aceasta mai înseamnă că, 
atunci când moartea vine, o primim cu credință şi nădejde, ca pe o 
fericită trecere către viaţa de dincolo. 

În Discursuri edificatoare, teologul existențialist danez Sören 
Kierkegaard vorbea de pasul ultim al vieţii astfel: „Putem deci înțelege 
că acelaşi Dumnezeu Care, prin mâna Sa, ne-a lăsat în lume, acum o 
retrage şi îşi deschide braţele pentru a primi sufletul doritor”.*2 Pentru 
cei mai mulți oameni, procesul morții este asociat, într-adevăr, într-o 
oarecare măsură, cu sentimentul că Dumnezeu Şi-a retras mâna, iar 
acest sentiment al abandonării, ce rezultă, poate duce la naufragiu 
spiritual şi la desnădejde. În astfel de momente, sinuciderea — în 
special dacă e asistată de către medic — poate părea o „cale de ieşire” 
atât rezonabilă, cât şi consolatoare. Pentru a le scuti de această ultimă 
şi cea mai tragică ispită, trebuie să însoțim persoanele muribunde cu 


5 ha, Expectation of Faith”, “Edifying Discourses 1”, Swenson, tr., 
Minneapolis, Augsburg, 1943, p. 33. 

compasiune, iubire şi nezdruncinată credinţă. lar prin eneee şi 
gesturile noastre, trebuie să le arătăm ultimul adevăr despre moarte: că 
cea mai adâncă dorință a lui Dumnezeu este în mod sigur să-Şi 
deschide brațele şi să-l primească pe cel ce moare, „într-un loc de 


odihnă veşnică, unde nu mai este boală, întristare şi suferință, ci numai 


acul pie e ETE] 
bucuria vieții fără de sfârşit”. 


5 În acest capitol am menționat doar pe scurt problema te ch 
vieții şi alte directive de avansare. In 1993, un grup operativ a a i e 
excelent exemplu de Testament al vieții adaptat perspectivei teo sa ai 
pastorale a Bisericii Ortodoxe. Intitulat “A Living Will and a T j 
Death”, acesta reprezintă reflecția formulată de un antropolog ken Sn 
doctorilor şi a unui călugăr athonit. Secțiunile rezumatului final au ost r ; 
ca o broșură, disponibilă prin St. John of Kronstadt Press pei să ; 
Box 205, Liberty, T. N. 37095; cererile pot fi adresate la: M. L. Sil, 

Box 2343, Wayne, W. V. 25570. 


6. Sumar: Bioetica şi darul sacru al vieții * 


„Este imposibil să fii viu fără viaţă. lat existența vieţii 
provine din îinpăntăşirea de Dumnezeu. Însă a te împărtăşi de 
Dumnezeu înseamnă a-L cunoaşte şi a te bucura de bunătatea 
Lui.” 

- Sf. Irineu 


„Adam a pierdut paradisul pământesc şi l-a căutat 
plângând. Însă Domnul, prin iubirea Sa pe Cruce, i-a oferit 
lui Adam un alt paradis, mai drept decât cel vechi — un 
paradis în ceruri, unde străluceşte Lumina Sfintei Treimi. 
Ce-i vom da în schimb lui Dumnezeu pentru dragostea ce ne-o 
poartă ?” 

- Sf. Siluan 


Domeniul „bioeticii” a apărut ca răspuns la tehnologia modernă: 
dezvoltarea prosperă din ultimii ani a diferitelor instrumente Şi 
proceduri, tinde spre crearea şi susținerea bios-ului, adică a vieţii 
umane considerate în dimensiunea ei fizică sau biologică. Această 
nouă ştiinţă ce datează de la sfârşitul anilor 1960, se concentrează 
asupra a trei domenii: 

a. începutul vieţii umane (inclusiv metodele procreării artificiale, 

ale avortului şi ale chirurgiei in utero; 


* Acest capitol a apărut şi în „Revista teologică” editată de Mitropolia Ardealului, 
Sibiu, nr. 1, ian. - martie 1998, în traducerea lui Sebastian Moldovan. 

b. diverse mijloace de păstrare şi susținere a vieţii (inclusiv 
aparatele pentru dializă şi cele pentru respirație artificială, terapiile 
cu droguri şi gene, ca şi transplantul de organe vitale); NEI 

c. sfârşitul vieţii (incluzând alinarea durerii pentru pacienții 
bolnavi în stadiul terminal, retragerea sau oprirea hranei şi hidratării 
şi eutanasia). Pat 

Alte domenii de interes sunt autonomia pacientului, justiția 
distributivă într-o lume a resurselor limitate şi consimțământul 
informat. În țări precum Statele Unite, unde îngrijirea sănătăţii este 
considerată mai degrabă un serviciu pentru cei care pot plăti, decât un 
drept garantat în mod egal tuturor cetățenilor, apar şi probleme 
referitoare la sistemele de asigurare de sănătate, incluzând așa numita 
„îngrijire controlată” şi finanţarea „bolii fatale”. Când îngrijirea 
medicală este supusă legilor pieţei, nedreptăţile sunt inevitabile. Şi 
acestea sunt tot mai mult în centrul atenției specialiştilor din domeniul 
bioeticii. RN îi 

Prima problemă care îi interesează astăzi pe eticienii creştini şi pe 
teologii moralişti este evidentă: ce valori morale şi spirituale trebuie să 
respectăm şi să protejăm în noul context al acestor dezvoltări tehno- 
logice şi al presiunilor sociale, dat fiind faptul că nici Scriptura, nici 
tradiţia patristică nu le tratează în mod explicit? Această problemă este 
deosebit de greu de soluţionat într-o lume pluralistă, în care toate 
valorile sunt relativizate în minţile contemporanilor noştri, iar 
principiile fundamentale sau „absolute” nu mai există. Lumea noastră e 
una în care viața umană e adesea considerată — şi tratată — ca un simplu 
produs pe care îl putem crea la cerere şi elimina din motive de 
conveniență, precum în cazul avorturilor la cerere şi al eutanasiei fără 
consimțământul informat. 

Dacă e să rămânem credincioşi viziunii ortodoxe, singurul răspuns 
posibil la întrebarea privind valorile morale şi spirituale care trebuie 
protejate în această epocă tehnologică, trebuie în întregime fondat pe 
antroplogia biblică şi patristică, adică pe viziunea persoanei umane, 
creată după chipul lui Dumnezeu şi chemată spre actualizarea 
asemănării divine. În limbaj paulin, suntem chemaţi la o viață de 
autentică „libertate”: o libertate trăită în Dumnezeu şi pentru El, prin 
prezența interioară şi puterea sfințitoare a Duhului Sfânt. 

Prin urmare, bioetica este o ştiinţă care prin însăşi natura sa este 
teologică. Ultimul sens al existenţei umane se găseşte în căutarea 
fheosis-ului sau a îndumnezeirii: comuniunea veşnică cu Cele Trei 
Persoane ale Sfintei Treimi. Această comuniune determină relațiile 
noastre cu celelalte persoane ca şi cu Dumnezeu însuși. Ca disciplină 
teologică, bioetica reflectă valorile intrinseci ale vieţii umane, precum 
şi mijloacele prin care tehnologia biomedicală poate sluji cum se 
cuvine scopul final al vieţii: participarea noastră, ca persoane umane la 
viața personală a lui Dumnezeu în Treime. Din acest unghi, bioetica e 
concepută ca o funcție a disciplinei Teologiei morale creştine. Scopul 
ei principal este să discearnă şi să actualizeze în Biserică şi în întreaga 
lume condiţiile necesare creştinului pentru realizarea şi împlinirea 
vieţii sale potrivit cunoscutelor cuvinte din Ectenia cererilor: „sfârşit 
creştinesc vieţii noastre, fără durere, neînfruntat în pace...” 

Valorile morale şi spirituale pe care trebuie să le respectăm şi să le 
protejăm în întreaga noastră reflecţie din domeniul bioeticii cuprind 
următoarele: 

1. caracterul sacru al vieţii umane care trebuie conştientizat şi 
păstrat de la zămislire până în mormânt şi dincolo de el; 

2. iubirea jerifelnică a lui Dumnezeu ca origine şi temelie a 
fiecărei relații umane (de exemplu, între medic şi pacient, 
sau între donatorul organului şi cel care primeşte organul); 

3. chemarea la sfințenie şi la îndumnezeire: participarea la 
viața divină, singura care dă un sens existenței umane şi 
constituie scopul ei ultim. 

Valorile profund ortodoxe de acest fel — sacralitatea sau sfinţenia 
vieţii umane, iubirea jertfelnică a lui Dumnezeu şi îndumnezeirea 
persoanei umane — vor determina atitudinea noastră față de proceduri 
precum avortul la cerere, fertilizarea in vitro, ingineria genetică 
(incluzând clonarea embrionilor umani), terapia cu droguri psihotrope 
Şi eutanasia. 

În măsura în care echipa medicală se străduieşte să rămână fidelă 
Evangheliei, îşi va aminti că fiecare decizie medicală se ia într-un 
cadru eclezial. Aceasta înseamnă că fiecare decizie privind viaţa sau 
moartea unei persoane implică de asemenea vieţile tuturor celor uniţi 
cu pacientul în comuniunea Trupului lui Hristos. Înseamnă că 
tratamentul medical e un aspect al slujirii preoțești, comune fiecărui 

membru al Bisericii. Întrebarea la care medicul trebuie să răspundă 
este, aşadar, cea cu care trebuie să se confrunte fiecare membru al 
Bisericii: cum putem exercita o autentică sinergie sau cooperare între 
om şi Dumnezeu, încât alegerile şi hotărârile noastre privind viața şi 
moartea să se conformeze în întregime şi cu credincioşie voinței 
divine? Cum ar trebui să acţionăm pentru ca iubirea lui Dumnezeu să 
fie temelia adevărată pe care se bazează toate relațiile noastre, în 
special relaţiile cu cei care suferă de boală ŞI neputinţă? In limbaj 
liturgic, cum putem întreprinde o acțiune responsabilă față de altă 
persoană, în aşa fel încât să îndeplinim funcția sacerdotală pe care o 
are fiecare dintre noi, încât „pe noi înşine şi unii pe alții şi toată viața 
noastră lui Hristos Dumnezeu să o dăm”? Cum putem lua decizii 
biomedicale care vor respecta în întregime analogia fundamentală 
existentă între ofranda persoanei şi jertfa Sfintei Euharistii: „Ale Tale, 
dintru ale Tale, Ţie Îţi aducem de toate şi pentru toate”? 

Acestea sunt doar câteva chestiuni fundamentale pe care am 
încercat să le abordăm, păstrând o perspectivă esențial teologică asupra 
problemelor ridicate în legătură cu terapiile biomedicale şi tehnologiile 
legate de acestea. Pericolul care îi aşteaptă pe cei care se implică astăzi 
în bioetică este că însuşi domeniul riscă să fie asaltat de interese 
sociologice şi economice, care iau locul argumentelor teologice 
spirituale. Într-o lume cu resurse limitate şi cu nevoi medicale 
crescânde, alegerea de a trata un pacient mai mult decât pe altul e 
făcută adesea pe considerente de interes şi utilitate experimentală. Insă 
etica medicală ortodoxă e mai degrabă teologică decât utilitară; ea 
serveşte iconomia divină mai mult decât interesele progresului sau 
productivităţii umane. De aceea ea se concentrează în mod necesar 
asupra individului ca persoană, creat după chipul lui Dumnezeu ŞI 
înzestrat cu valoare transcendentă: o persoană care, prin isasi natura 
sa este o „ființă eclezială”, caracterizată prin „alteritate şi „comu- 
niune”, precum şi prin dialectica dintre libertate şi responsabilitate. A 
reduce persoana la un obiect pur fizic sau material, înseamnă a nega 
aspectul transcendent al ființei umane şi a trăda însăşi chemarea 
medicinei care, întocmai ca Euharistia, există atât pentru insânătoşirea 
trupului cât şi a sufletului. l i l ă 

Să trecem acum la un rezumat succint al câtorva dintre domeniile 
majore asupra cărora ne-am concentrat în capitolele precedente. Care 

sunt cele mai importante probleme impuse de știința biomedicinei ce 
necesită o reflecţie serioasă şi concertată a celor preocupați de 
consecințele etice sau morale ale acelei științe? 

Bioetica, o repet, se ocupă în special — dar nu numai — de 
problemele ce se ivesc la începutul şi la sfârşitul vieții umane. O 
abordare a bioeticii va începe, în mod obişnuit, cu o problemă atât 
filozofică, cât şi medicală: „În ce moment începe viața umană? (la 
zămislire, la implantare, la naştere?). Şi se va încheia printr-o tratare a 
problemei eutanasiei: aşa-numitul „drept de a muri”, împreună cu 
practica tot mai răspândită a sinuciderii asistate de medic. 

Strâns legată de problema procreării, este cea a sexualității umane 
în general. Am accentuat convingerea ortodoxă că distincţia dintre sexe 
şi complementaritatea genurilor sunt aspecte ale naturii umane şi 
caracterizează persoana umană, dorința ei de a participa la viața divină. 
Înseamnă că fiecare expresie a sexualităţii genitale îşi are locul său 
doar în contextul unei uniri conjugale monogame, heterosexuale Şi 
binecuvântate. În ciuda devalorizării vieții umane şi în ciuda relaţiilor 
reflectate şi încurajate atât de mult de industria spectacolelor şi de 
mediul informativ de astăzi, trebuie să afirmăm în mod constant 
sacralitatea fundamentală şi demnitatea persoanei umane. Intimitatea 
relaţiilor sexuale este de aşa natură încât expresia ei în afara cadrului 
legăturii contractuale a căsniciei duce inevitabil la păcătoasa exploatare 
a altor persoane şi, într-o oarecare măsură, la un abuz privind 
demnitatea individului ca purtător al chipului lui Dumnezeu. Aceasta 
este adevărat în mod special în cazul adulterului, unde legământul ce 
face din soț şi soție „un trup” pentru sfinţirea lor şi mântuirea 
reciprocă, e încălcat până în miezul său. 

Dintr-o perspectivă creştină, căsnicia este o relaţie sacramentală 
rânduită de Dumnezeu şi serveşte trei scopuri fundamentale: să 
adâncească legătura iubirii, devoțiunea şi credinţa între soţi, să le dea 
posibilitatea, prin procreare, să participe la însăşi lucrarea creatoare a 
lui Dumnezeu şi printr-un susţinut efort ascetic ce implică pocăinţa, 
iertarea şi mijlocirea reciprocă, să dea cuplului posibilitatea de a trăi şi 
de a lucra fiecare pentru mântuirea celuilalt. Acest aspect profund 
sacramental al căsniciei face din ea o relaţie esenţial contractuală, al 
cărei scop este, înainte de toate, de a-i îndrepta pe soț şi soţie spre o 
veşnică unire a unuia cu celălalt. Acea unire transcende limitele 

existenţei pământeşti şi îşi află împlinirea în comuniunea veşnică cu 
Hristos Cel Preamărit, adevăratul Mire, în Împărăţia lui Dumnezeu. în 

Problema bioetică cea mai dificilă şi care duce la dezbinare astăzi 
în Statele Unite este, evident, cea a avortului. Alte societăţi sunt la te 
copleşite de problemă, însă nu au ajuns să-i realizeze gravitatea: 
tragedia socială şi spirituală imensă ce constă în distrugerea voită a 
milioane de copii nenăscuţi, în fiecare an. Se ştie bine că Ortodoxia, 
încă din vremurile apostolice, s-a opus vehement avorturilor la cerere 
sau de „convenienţă”. Din momentul în care fertilizarea sau „Singa- 
mia” este realizată, există o ființă umană unică pe care Biserica o 
recunoaşte ca personală, o fiinţă în relaţie cu Dumnezeu şi cu alte 
persoane. Avortul, aşadar, e echivalent cu crima: luarea voită a vieții 
umane, prin violarea intereselor victimei. l , 

Există, după cum am amintit, aşa-numitele „cazuri grave”, ce par 
multor eticieni că oferă o bază pentru acceptarea avortului în câteva 
situații speciale: | | 

1. un pericol grav pentru viața mamei; n 

2. stresul psihologic produs de sarcina ce amenință starea 

sănătății mamei; 

3. sarcina rezultată din viol sau incest; POE SESS 

4. diagnosticare (dată de amniocenteză sau biopsia vilozităților 

corionice) care indică faptul că fătul este afectat de grave 
„defecte” sau anomalii genetice. l 

Tradițional, singura situație în care Biserica ar putea accepta 
avortul, este accea în care există o gravă amenințare pentru viața 
mamei. În astfel de cazuri, tot mai rare, ar trebui să i se acorde 
prioritate mamei în fața copilului pe care îl poartă, deoarece pur : 
simplu ea are responsabilități şi rețele de relații pe care copilul nu le 
poate întreține. Pe cât de tragice sunt violul şi incestul, cercetările au 
arătat că avortarea fetusului aduce, de obicei, mai multă suferință 
psihologică şi face mai mult rău fizic mamei decât dacă este ajutată să 
nască la timp copilul (şi, dacă e nevoie, să ofere copilul pentru 
adopţie). În climatul actual al avortului legalizat şi al unei priorităţi 
aproape absolute date „drepturilor” în fața responsabilităților, cum 
poate Biserica Ortodoxă să apere copiii nenăscuți de ceea ce, pe drept, 
a fost numit „holocaustul avortului”? Cum putem afirma efectiv 

convingerea tradițională că persoana este dăruită de Dumnezeu din 


i 
i 
i 
! 

momentul zămislirii şi că, astfel, este independentă de calculele sau de 
interesele umane? Cu alte cuvinte, cum putem ca şi creştini ortodocşi 
să abordăm problema despre „statutul embrionului” în aşa fel încât să 
arătăm că procrearea este de fapt un act de creație divină, iar cel 
zămislit poartă chiar de la început chipul lui Dumnezeu şi este chemat 
să-şi asume asemănarea personală cu Dumnezeu, într-un pelerinaj 
interior de o viață care duce spre îndumnezeire? 

Convingerea privind calitatea în întregime umană şi într-adevăr 
personală a embrionului are implicaţii profunde pentru problema 
reproducerii asistate şi folosirea variatelor tehnologii în procesul 
procreării. Printre cele mai problematice dintre acestea, se numără 
diagnosticarea genetică şi fertilizarea in vitro. Singurul scop al 
diagnosticării genetice este de a detecta anomaliile genetice — precum 
sindromul Down, spina bifida, boala Tay Sachs, sau sindromul Lesch- 
Nyhan — cu scopul de a avorta fetuşii nedoriți, întrucât la ora actuală nu 
este posibilă corectarea acestor defecte prin chirurgie genetică. Şi 
totuşi, o dată cu progresul rapid făcut în domeniul terapiei cu gene, o 
formă de diagnosticare va deveni în curând obligatorie şi de dorit, în 
măsura în care anumite anomalii se pot corecta in utero. Ce limite ar 
trebui impuse diagnosticării genetice? Cum putem afirma valoarea 
acestui diagnostic, în comparaţie cu pericolul pe care îl reprezintă atât 
pentru mamă cât şi pentru copilul pe care îl poartă? 

Cât despre fertilizarea in vitro, prima obiecţie față de această 
procedură se referă la aşa numiții „embrioni suplimentari”. În mod 
obişnuit, mai multe ovule sunt fertilizate într-o eprubetă, din care două 
sau trei sunt transferate în uterul femeii, iar celelalte sunt sau puse de-o 
parte, îngheţate pentru un viitor transfer, sau folosite pentru 
experimente. Datorită faptului că îşi menţine convingerea străveche 
potrivit căreia existența umană personală începe cu concepţia, 
Ortodoxia nu poate accepta o astfel de procedură. Cei mai mulţi 
eticieni ortodocşi resping ideea donării embrionilor rămaşi, chiar și în 
interesul de a dărui copii cuplurilor sterile. Complicaţiile legale 
produse de existența embrionilor îngheţați, împreună cu clonarea şi alte 
forme de manipulare, ne pun în imposibiltatea de a accepta FIV acoio 
unde duce la producerea embrionilor suplimentari. Recent dezvoltata 
procedură de injectare intra-citoplasmatică a spermei (IICS) poate oferi 
o soluție parțială, întrucât îngăduie fertilizarea unui singur ovul, 


13 

eliminând astfel necesitatea embrionilor suplimentari. Aceasta nu 
împiedică manipularea gameţilor şi embrionilor umani, însă oferă o 
nouă posibilitate pentru cupluri de a concepe fără a crea viață umană 
nedorită. 

Rămâne întrebarea: e acceptabil moral, din punct de vedere 
ortodox — adică acceptabil în ochii lui Dumnezeu — să se creeze viață 
în afara pântecelui? Biserica Romano-Catolică a condamnat cu putere 
astfel de proceduri, referindu-se atât la invazia tehnicii în viaţa 
cuplului, cât şi la pericolul pârtiei de alunecare ce duce la o manipulare 
tot mai mare!. În Ortodoxie nu există o abordare a acestei probleme 
conform „legii naturale”, aşa cum are Biserica Catolică. Cu toate 
acestea, trebuie să ajungem la un anumit consens privind acceptarea 
procedurilor medicale ce implică utilizarea medicamentelor pentru 
mărirea ovulaţiei, laparoscopia pentru recoltarea ovulelor, masturbarea 
pentru obținerea spermei necesare şi manipularea gamețţilor într-un 
laborator, pentru a se ajunge ca şansa unei sarcini reuşite să fie mai 
mică de 20%. În plus, trebuie să ne întrebăm dacă Biserica poate 
susține o procedură ce e atât de costisitoare, la care doar cei bogați pot 
avea acces. Acestea sunt probleme ce necesită o reflecţie serioasă şi 
decizii bine cântărite. 
hazardurilor ingineriei genetice în general. Pe de o parte, producția de 
medicamente, hormoni şi proteine — prin intermediul a ceea ce francezii 
tratarea unor boli incurabile până acum. Proiectul genomului uman ne 
oferă astăzi cunoştinţe despre moştenirea noastră genetică şi promite să 
furnizeze noi terapii care vor scădea mortalitatea la copii şi vor mări 
calitatea vieţii celor care altădată s-ar fi născut cu handicapuri fizice sau 
dezechilibraţi psihic. Totuşi, cea mai importantă problemă în acest 
domeniu se referă, nu la condiţia noastră fizică sau psihică, ci la gradul 
nostru de sănătate spirituală şi bunăstare sufletească. Manipularea ADN- 
ului cu scopul „îmbunătățirii” speciei umane, ne va aduce inevitabil în josul 
pârtiei, către „omul fabricat al lui Ramsey: persoana umană creată după 


l Exprimată în special în Donum Vitae, “Instruction on Respect for Human Life 
in its Origin and on the Dignity of Procreation” publicată de Congregația pentru 
Doctrina Credinței, în 22 Feb., 1987. 

criterii umane — adică după dorințele umane şi nevoile percepute — şi nu 


potrivit chipului lui Dumnezeu. 

De fapt, cine va hotărî ce criterii trebuie aplicate în producerea de 
fiinţe umane prin inginerie genetică şi care vor fi acele criterii? Fără 
îndoială, utilitatea şi inteligența vor lua locul în faţa sfinţeniei şi 
înțelepciunii. Trăsături precum un temperament agresiv, o minte 
analitică, şi puterea fizică vor fi, cu siguranță, mai mult lăudate în 
societăţile occidentale foarte competitive din ziua de azi decât valorile 
lui lisus, aşa cum le găsim menţionate în Fericiri, valori precum sărăcia 
cu duhul, umilința, căutarea dreptăţii şi jertfa de sine din iubire pentru 
altă persoană. 

Se pare că există un nivel crescând de îngrijorare în rândul 
medicilor specialişti creştini, pe măsură ce proiectul genomului 
înaintează. O dată ce genotipul uman este în întregime reprodus şi 
multiplele funcţii ale moleculei AND sunt cunoscute, oamenii de 
ştiinţă vor deţine puterea manipulării materialului genetic după bunul 
lor plac. Acest lucru va duce nu numai la crearea himerelor (deja 
materialului genetic uman este introdus în alte organisme), ci ar putea 
duce, potenţial, la redeşteptarea mişcării genetice ce s-a dovedit atât de 
dezastruoasă în prima jumătate a secolului XX. Eugenia ştiinţifică, 
fondată în jurul anului 1890 de Francis Galton, a avut două țeluri de 
bază: să împiedice reproducerea fiinţelor nedorite, precum retardaţii 
mintal sau handicapaţii fizic, şi să „îmbunătăţească” rasa umană prin 
selectare genetică. Acum rămâne întrebarea: cine anume şi după ce 
criterii va hotărî care sunt nedoriţii societăţii şi cărei „Soluţii finale” 
vor fi ei supuşi pentru ca rasa umană să fie „îmbunătățită”? 

Extraordinarele succese recente din domeniul clonării necesită o 
atenţie deosebită din partea Bisericii şi a bioeticienilor creştini. 
Naşterea faimoasei oi Dolly a dus la întrebarea: „astăzi oaia, mâine 
păstorul ?” (căreia i s-a răspuns cu titlu de probă în mod afirmativ dar 
de rău augur, prin naşterea oii purtătoare de gene umane, Polly). Dolly 
a fost primul mamifer clonat prin folosirea unei celule adulte. Iniţial a 
fost posibilă doar clonarea unei celule embrionare, una selectată 
înaintea stabilirii diferenţierii celulare. Aceasta şi alte noi posibilităţi 
tehnologice, deschid calea înspre clonarea umană, inclusiv crearea de 
antropoizi: creaturi sub-umane programate să acţioneze ca sclavi cu o 
eficiență perfectă şi supunere necondiționată. Ca răspuns al cererii 

făcute de Casa Albă în aprilie 1998, Biserica Ortodoxă din America i-a 
trimis preşedintelui Clinton o declaraţie ce condamnă categoric orice 
experimentare ştiinţifică care ar duce la clonarea ființelor umane’. Deşi 
astfel de experimente au continuat mulți ani prin folosirea de celule 
embrionare, posibilitatea clonării celulelor adulte — dacă într-adevăr 
procedura poate fi repetată şi aplicată la oameni — crește considerabil 
posibilitatea de a produce în curând copii „făcuţi la comandă”. În 
consecință, Biserica trebuie să-şi facă glasul auzit, chiar dacă 
declaraţiile ei nu servesc altui scop decât limitării folosirii fondurilor 
publice pentru acest gen de manipulare. 

Ingineria genetică ar trebui încurajată şi susţinută prin banii 
publici în măsura în care poate mări calitatea şi cantitatea plantelor 
comestibile şi a animalelor, şi poate descoperi terapii potrivite pentru 


? Textul declaraţiei e următorul: „Recenta clonare a unei oi dintr-o singură 
celulă adultă, deschide calea spre clonarea altor specii, inclusiv a ființelor umane. 
Deşi nimeni nu poate opri cercetarea ştiinţifică şi experimentele să continue mai 
departe în această direcţie, întrebarea este dacă guvernul S. U.A. ar trebui să 
abolească sau să legalizeze această activitate şi să-i acorde fonduri publice. Întregul 
trup al Bisericii Ortodoxe aderă strict la părerea că viața umană este sacră: că 
fiecare ființă umană e creată ca persoană unică, după chipul lui Dumnezeu. În mod 
corespunzător, cei mai mulți eticieni ortodocşi vor susține cu insistență că toate 
formele de eugenie, implicând manipularea materialului genetic uman în scopuri 
nonterapeutice, sunt revoltătoare din punct de vedere moral şi în detrimentul vieții 
şi al bunăstării umane. În ultimii zece ani s-au dezvoltat variate tehnici de clonare a 
animalelor, promițând îmbunătăţirea vieţii umane prin crearea de noi medicamente, 
proteine şi alte produse necesare. Astfel de eforturi merită sprijinul moral şi 
susținerea materială publică. Însă perspectiva clonării umane naşte pericolul 
„pârtiei de alunecare” în modul cel mai direct şi de rău augur. Într-o lume decăzută, 
în care drepturile depăşesc responsabilitățile, tehnicile de clonare folosind celule 
umane vor duce inevitabil la abuz: comercializarea ADN-ului primar, producerea 
de copii cu scopul de a asigura organe disponibile şi tendința de creare a.unei clase 
„superioare” de ființe umane. În plus, oamenii de ştiinţă de astăzi nu pot spune clar 
dacă o celulă selectată conține mutații sau alte defecte ce ar putea produce 
infirmitate sau întârziere mintală la copilul clonat. În lumina acestor factori, 
Biserica Ortodoxă din America sfătuieşte insistent să fie impusă o interdicție 
guvernamentală tuturor formelor de experimentare pentru producerea de clone 
umane şi să nu fie aprobată o susţinere financiară guvernamentală pentru o astfel de 
activitate. Un moratoriu asupra acestei activități se impune de urgență”. 

îngrijirea medicală umană. În domeniul producţiei de hrană, aceasta ar 
putea include chiar şi clonarea animalelor vii, deja începută cu 
fenomenului „Dolly”. (Totuşi, ar trebui notat că mulți ortodocşi 
consideră o astfel de manipulare a vieţii animale respingătoare şi 
inadmisibilă din punct de vedere etic). Total inacceptabilă este 
manipularea gameților umani în vederea accentuării sau îmbunătăţirii 
anumitelor trăsături, precum inacceptabil moral este crearea de copii în 
vederea obţinerii de „organe disponibile” pentru transplantul de 
organe. Această apreciere se menţine în ciuda faptului că celulele 
creierului fetusului, de exemplu, pot atenua simptomele bolii Parkinson 
prin creşterea nivelului de dopamină. 

In ciuda avantajelor medicale pe care le prezintă țesuturile fetale şi 
a speranței că anumite organe ale fetusului pot fi transplantate la unii 
pacienți, rămâne totuşi un adevăr moral pe care trebuie să-l respectăm: 
oricât ar fi de nobil scopul, el nu poate justifica mijloacele imorale. 
Este un principiu fundamental al eticii creştine, afirmat de însuşi 
Apostolul Pavel: „să nu facem cele rele, ca să vină cele bune” (Romani 
3, 8). Clonarea umană e inacceptabilă datorită abuzului ce va rezulta 
inevitabil. Insistând asupra acestui punct, nu dorim să împiedicăm 
progresul ştiinţific sau îngrijirea medicală adecvată. Interesul nostru 
este pur şi simplu să-l dăm Dumnezeu ce este al Lui, începând cu viaţa 
umană. Să ne amintim iarăşi cuvintele Sfântului Pavel către corinteni: 

„Voi nu sunteți ai voştri; căci aţi fost cumpăraţi cu preţ. Slăviţi, dar, 
pe e Dumnezeu î în trupul vostru!” (I Corinteni 6, 19 - 20). O astfel de 
poruncă e imposibil de respectat atâta timp cât ne lăsăm purtați de 
ispita modelării noastre după propriul chip şi de tentația de a ne 
reconstitui cu organele altor oameni, mai ales ale celor nenăscuți, care 
nu şi-au dat consimțământul. 

Cât priveşte tratamentul bolnavilor în stadiu terminal, o problemă 
ce s-a ivit ca o urgență specială este cea a controlului durerii, mai ales 
în cazurile de cancer şi de alte boli în care suferinţa fizică şi psihică 
poate deveni insuportabilă, chiar „dezumanizantă”. Dacă eutanasia, sub 
forma sinuciderii asistate de medic, preocupă mass-media precum şi pe 
eticienii de astăzi, aceasta este pentru că s-a acordat prea puţină atenție 
folosirii adecvate şi raționale de narcotice precum morfina, adesea 
datorită fricii neîntemeiate şi iraționale că pacientul va deveni 
dependent de ele. Ar trebui să ne amintim că sanatoriile Sfântul 

Christopher din Anglia au administrat mulți ani la rând pacienţilor 
bolnavi de cancer în ultima fază aşa-numitul cocktail Brompton, un 
medicament pe bază de morfină sau heroină, conţinând şi sedative, ce 
s-a dovedit foarte eficient în a-i ajuta pe pacienţi să trăiască un sfârşit 
al vieţii într-adevăr „fără durere, neînfruntat, în pace”. Pacienţii cărora 
li se administrează astfel de medicamente tind să ceară doze mai mici 
decât alţii care primesc morfină picături, deoarece ei înşişi sunt stăpâni 
pe procesul de control al durerii”. 

O atenţie mare acordată problemei controlului durerii pentru 
uşurarea ej ar ajuta mult la oprirea demersurilor frenetice ce se fac 
pentru legalizarea sinuciderii asistate medical. Abuzurile grave 
rezultate din experimentul olandez cu eutanasia au fost făcute publice. 
Ele ar trebui să ne conştientizeze de atracția extraordinar de puternică 
pe care aşa-zisul „drept de a muri” o exercită asupra minții celor care 
simt că trăiesc într-o lume lipsită de sens transcendent. Şi totuşi, aşa 
cum studiile au arătat, cei care caută asistență medicală pentru a-și 
pune capăt vieţii se înspăimântă nu atât de moarte cât de procesul 
morţii. E deprimantă ideea de a petrece săptămâni, luni sau ani, legat la 
aparatul de respiraţie artificială, hrănit intravenos şi sfârşind încet, într- 
un salon de spital. Biserica trebuie să se impună cu autoritatea sa 
morală şi să susţină alternativele — începând cu programul de sanatoriu 
— ce oferă mângâiere şi speranță în locul frustrării şi disperării ce duce 
la sinucidere. 

O problemă etică înrudită se referă la hrănirea şi hidratarea 
pacienţilor bolnavi aflaţi în stadiul terminal. În ultimii ani am fost 
martorii unei importante schimbări de atitudine în această privință. 
Întrucât hrana şi apa sunt esenţiale în susținerea unui organism viu, 


* Tema din 2 ianuarie 1998 a jurnalului Science a anunţat testările unui compus 
înrudit cu nicotina, care acţionează ca analgezic mai puternic decât narcoticele, 
inclusiv morfina, dar fără efecte secundare negative şi fără risc însemnat de 
dependență. Denumit ABT — 594 (de la Abbot Laboratories, care dezvoltă aşa- 
numitul „analog al nicotinei”), compusul reprezintă o descoperire ce ar putea oferi 
medicilor un mijloc foarte sigur şi eficient de control al durerii, în timp ce ar fi 
evitate toxicitatea şi crearea dependenţei, cum se întâmplă cu drogurile folosite azi 
în mod obișnuit. Spre deosebire de diferitele forme de clonare, acesta este un 
domeniu de cercetare pe care Bisericile şi alte grupuri religioase pot şi ar trebui să-l 
încurajeze. 


otet 

ne-am obişnuit cu ideea că acestea erau obligatorii în orice tratament. 
Era considerat imoral şi de neconceput să-i laşi pe pacienţi fără hrană 
şi mâncare, deoarece se presupunea că aceştia ar suferi agonia 
înfometării şi a deshidratării. Când membrii echipei medicale observau 
că bolnavii în stadiul terminal scoteau tuburile nazalo-gastrice şi 
perfuziile intra-venoase, le înlocuiau repede, presupunând că pacientul 
era instabil psihic sau reacţiona pur şi simplu la iritarea ce i-o cauzau 
tuburile. Astăzi recunoaştem că acest gest este datorat adesea intuiţiei, 
obişnuite pacienţilor muribunzi, iar continuarea hrănirii şi hidratării în 
ultimele faze ale vieţii (adică ultimele ore sau zile) face mai mult rău 
decât bine. Pentru pacientul în faza finală, absenţa hranei şi apei îi 
permite organismului să producă analgezice naturale (encefaline, 
endorfine şi neurohormoni similari) şi să mărească azotemia care are şi 
efect analgezic. Aceasta îi permite sistemului celular să se oprească 
progresiv, lăsând pacientul să moară cu un minim de durere fizică. 

Deci, în anumite cazuri e recomandabilă din punct de vedere 
medical mărirea dozei de narcotice precum morfina, făcând astfel 
durerea suportabilă, altfel fiind de neîndurat. În etapele terminale, 
acesta e un tratament acceptabil din punct de vedere moral, chiar şi 
atunci când procedura ameninţă să slăbească sau să oprească sistemul 
respirator. Similar, în anumite cazuri (constatate de cel puţin doi 
medici) e îngăduit ca, în faza finală a vieții, tuburile de hrănire şi 
hidratare să fie retrase sau oprite (asigurându-se în acelaşi timp 
menţinerea umedă a membranelor mucoase ale organismului prin 
cuburi de gheaţă sau bureţi cu glicerină). Aceste acţiuni nu violează, 
aşa cum ar părea, primul principiu al Jurământului lui Hipocrate, 
primum non nocere, (înainte de toate, nu face rău). Aceasta deoarece 
potrivit „principiului dublului efect”, acceptat şi de eticienii ortodocşi 
Şi de cei romano-catolici: 

1) se acționează spre binele pacientului; 

2) beneficiile care rezultă sunt mult mai mari decât consecinţele 
negative (prin aceea că e preferabilă moartea mai rapidă, dar în pace, în 
locul procesului morţii prelungite marcat de durere insuportabilă); 

3) intenţia actului nu e de a ucide pacientul, ci de a-i reduce, pe cât 
posibil, suferinţa fizică şi psihică. 

Însă, acestea fiind spuse, trebuie să insistăm asupra faptului că din 
perspectivă ortodoxă este o diferență fundamentală între a ucide şi a 

lăsa să moară. În timp ce lăsarea pacientului să moară înseamnă pur şi 
simplu acceptarea limitelor existenței umane şi ale biotehnologiei 
moderne, permițând bolii să-şi urmeze cursul până la sfârşit, actul 
uciderii, inclusiv cel al „uciderii din milă” sau eutanasia, preia de la 
Dumnezeu puterea şi autoritatea ce-l aparţine numai Lui. Indiferent de 
forma pe care o ia, eutanasia e inacceptabilă moral deoarece 
Dumnezeu e Stăpânul vieții şi al morţii. De aceea, a cauza moartea 
intenționat, oricare ar fi motivul, înseamnă a comite o crimă. 

Această convingere are implicații importante pentru stabilirea 
morţii, ca şi în cazurile în care mijloace extraordinare sunt folosite 
pentru a menține existenţa fizică a unui pacient. Echipele pentru 
transplantul de organe sunt pe drept preocupate de lipsa cronică a 
organelor disponibile. Aceasta a dus la presiunea de a declara nou- 
născuții anencefalici, morți din punct de vedere teoretic, pentru ca 
organele lor să poată fi recoltate. S-a creat astfel imaginea unei echipe 
pentru transplant ce bântuie deasupra trupului bolnavului aflat în stadiu 
terminal, gata să-i ia organele vitale înainte ca pacientul să fi murit cu 
adevărat. Sunt de asemenea problematice inițiativele de a declara morți 
din punct de vedere legal, pacienții în comă profundă sau „stare 
vegetativă persistentă” (SVP), chiar dacă pot fi menținuți mai mulți ani 
prin tehnologia de susținere a vieții. Date fiind resursele noastre 
limitate şi capacitatea tehnologică redusă de a transplanta cu succes 
organe vitale, oare ar trebui ca viețile unor astfel de pacienți să fie luate 
prin retragerea sau oprirea mijloacelor de susținere a vieții? Şi dacă da, 
ar trebui ei să fie considerați candidaţi pentru recoltarea de organe? 

Însă o întrebare preliminară este dacă e acceptabilă moral 
recoltarea şi transplantarea de organe. Din punctul de vedere al 
Ortodoxiei şi în special al tradiţiei patristice, problema ar trebui privită 
din alt unghi. Pe de-o parte insistăm asupra „sfinţeniei vieţii”, asupra 
calităţii inerent sacre a existenței umane, create după chipul lui 
Dumnezeu; aceasta îi face pe unii teologi să susțină că transplantul de 
organe ar trebui interzis, deoarece violează trupul uman ŞI reduce 
persoana muribundă la un potențial rezervor de „părți disponibile”. 
Întrucât etica medicală ortodoxă apreciază valoarea vieții şi integrității 
pacientului mai mult decât orice, este imorală folosirea copiilor 
anencefalici sau a adulților muribunzi ca surse pentru recoltarea de 
organe. 

Pe de altă parte, s-ar putea susține că cel mai mare act de iubire de 
care poate da dovadă pacientul aflat pe moarte, constă în a-şi oferi 
organele sale vitale altora, pentru ca viaţa lor să fie prelungită sau 
îmbunătățită. Omiliile Sfântului loan Gură de Aur despre bogăție şi 
sărăcie, de exemplu, ar putea fi interpretate în felul următor: tot ceea ce 
ne aparține „nouă”, inclusiv existența noastră personală, e un dar de la 
Dumnezeu şi în realitate îi aparține Lui; suntem chemați să ne asumăm 
păzirea şi păstrarea trupului în numele lui Hristos, şi să arătăm 
aproapelui nostru iubire necondiționată (taina fratelui); prin urmare, 
suntem obligați moral să le oferim altora organe vitale pe care noi 
înşine nu le mai putem folosi. 

Oricum vom hotărî în această problemă, există câteva coordonate 
pe care trebuie să le respectăm. În ultimii ani criteriul de determinare a 
morții s-a mutat de la stopul cardio-respirator la aşa-numita „moarte a 
creierului”. Aceasta din urmă este însă ambiguă. Constituie moarte, 
oare, oprirea ireversibilă a encefalului? Sau ar trebui declarată moartea 
doar acolo unde activitatea trunchiului cerebral s-a oprit? Așa cum am 
arătat, moartea trunchiului cerebral înseamnă instalarea putrefacției; 
aceasta semnifică „moartea întregului organism” mai degrabă decât 
„moartea organismului ca întreg”. Aşadar, o dată ce s-a produs moartea 
trunchiului cerebral, recoltarea de organe e prea târzie. Folosind 
criteriile legate de trunchiul cerebral pentru a determina moartea, 
ajungem la înfiorătoarea concluzie că organele vitale pot fi recoltate 
doar de la pacienţi care, teoretic, mai trăiesc. 

În toate aceste cazuri — anencefalia şi boala incurabilă, ca şi SVP 
şi coma profundă — noi trebuie să ne amintim de un factor crucial. 
Persoana umană nu e determinată de diagnosticul medical, ci de către 
Providența divină. Un copil anencefalic, considerat „inutil” şi poate nu 
în întregime uman dintr-o perspectivă strict socială, este totuşi o 
persoană în ochii lui Dumnezeu. Acelaşi lucru este adevărat şi despre 
pacientul aflat în SVP, sau despre victima unei traume, a cărei viaţă 
poate fi susţinută doar cu aparatul de respiraţie asistată. În aprecierile 
privind moartea şi viaţa, acel adevăr rămâne fundamental. Nici boala şi 
nici moartea nu privează făptura umană de calitatea de „persoană” în 
ochii lui Dumnezeu. 

Şi totuşi, dată fiind realitatea resurselor economice şi medicale 
limitate, împreună cu faptul că suntem muritori, este iresponsabil să 

prelungim procesul morții. Este o vreme pentru a trăi şi o vreme pentru 
a muri. O dată ce trupul a intrat în faza finală (iar anencefalicii sunt, 
prin definiţie, pacienţi în stadiul terminal), tratamentul rezonabil va 
consta în controlul durerii, oferind confort şi permițând „paşnica 
despărţire a sufletului de trup” pe care o cerem în rugăciunile noastre 
pentru cei ce pleacă din această lume. Limbajul medical pretențios 
(distanasia) reprezintă prea adesea un fel de bio-idolatrie, un 
„vitalism” ce caută să menţină simpla existenţă biologică, indiferent de 
dorinţele pacientului sau de cheltuielile societăţii. 

Decizia privitoare la ceea ce constituie tratament inutil sau 
nefolositor, diferită de eforturile eroice de a păstra şi îmbunătăți 
calitatea vieţii pacientului acolo unde este posibil, trebuie luată în 
fiecare caz individual. Tradiţia biblică şi patristică a Bisericii nu ne va 
da răspunsuri exacte despre când şi cum ar trebui menţinut sau 
întrerupt sprijinul vieţii. Va insista, însă, asupra valorii infinite a 
persoanei umane. Procedând astfel, ne va oferi linia călăuzitoare 
pentru toate deciziile medicale: respectul sincer pentru pacient ca 
purtător al chipului divin. Aceasta înseamnă că astfel de decizii trebuie 
să aibă ca scop ultim încredințarea persoanei în mâinile iubitoare şi 
milostive ale lui Dumnezeu, cu neclintita convingere că Dumnezeu, şi 
numai El, ar trebui să hotărască limitele vieţii şi ale morții. 

Tocmai în lumina acestui gen de reflecţie, marea majoritate a 
teologilor ortodocşi resping categoric toate formele de sinucidere 
asistată de medic, aşa cum resping orice acțiune al cărei țel este de a 
pune capăt vieţii unei persoane, chiar şi acolo unde pacientul bolnav 
îndură ceea ce pare a fi o suferinţă insuportabilă. Răspunsul la astfel de 
situații nu e tragica moarte cunoscută prin eufemismul „eutanasie”. 
Răspunsul e mai degrabă crearea unor măsuri ce vor diminua eficient 
suferinţa, astfel încât pacientul bolnav în stadiul terminal să poată muri 
cu un maximum de conştiinţă şi un minimum de durere. 

În faza finală a vieţii, este esenţial ca persoanele muribunde să se 
poată pregăti pentru moarte în aşa fel încât să păstreze anumite valori 
şi scopuri fundamentale. Aceste persoane trebuie să menţină în cel mai 
înalt grad posibil o relaţie conştientă şi personală cu Dumnezeu şi cu 
alți oameni, trebuie să se poată mărturisi şi să primească Sfânta 
Împărtăşanie pentru ultima oară şi e nevoie să ştie că sunt însoțite de 

prezenţa şi rugăciunea celor care le iubesc şi că se pot preda încet şi 
paşnic în mâinile lui Dumnezeu. 

Ca rod al tehnologiei medicale moderne, domeniul bioeticii se 
concentrează în special asupra problemelor biologice şi medicale de 
importanţă filozofică şi teologică, pentru a cerceta aceste probleme din 
interior şi a formula aprecieri pertinente şi juste. Valoarea unor astfel 
de aprecieri va depinde în întregime de presupoziţiile pe care se 
întemeiază. Însă, chiar şi în rândul eticienilor ortodocşi presupoziţiile 
împărtăşite duc adesea la concluzii diferite, de exemplu în legătură cu 
contracepţia, cu tehnologiile de procreare, cu transplantul de organe 
sau cu experimentele făcute pe celule germinale. Privitor la aceste 
domenii, există astăzi în cadrul Ortodoxiei opinii foarte divergente 
referitor la ceea ce corespunde „gândirii Bisericii”. Cu toate acestea, 
este esenţial să continuăm dialogul pentru a ajunge la soluţii adecvate, 
chiar dacă aceasta înseamnă a consimțţii că nu suntem de acord asupra 
anumitor chestiuni de bază. 

Însă dialogul între noi nu este suficient. În lumea aceasta atât de 
pluralistă şi relativistă în care trăim — o lume ostilă prin excelență 
valorilor creştine — este foarte important ca noi, creştinii ortodocşi, să 
ne unim forțele cu ceilalți care cheamă numele lui lisus Hristos, pentru 
a chibzui împreună şi a ne ruga împreună, pentru a discerne voia lui 
Dumnezeu referitoare la lumea pierdută în confuzie morală şi într-un 
egoism întunecat. lar noi, la rândul nostru, ca teologi ortodocşi, 
specialişti în medicină şi laicii interesaţi, este la fel de important să ne 
dedicăm fundamentalei misiuni sacerdotale, ce constă în a încredința 
lui Dumnezeu problemele şi dilemele morale ale bioeticii, împreună cu 
persoanele ale căror vieţi sunt afectate de acestea. Cea mai mare 
responsabilitate a noastră, astăzi şi în viitor, este de a supune Autorului 
vieții mulțimea de întrebări dificile privind viaţa şi moartea, cu 
nădejdea şi rugăciunea ca fiecare hotărâre etică pe care o luăm să-l 
servească scopului Său şi să fie spre slava Sa veșnică. 

Apendice 1 


Această declarație sumară despre avort a fost scrisă de către autor 
acum câţiva ani, ca o broșură pentru a fi distribuită în parohiile 
ortodoxe şi nu numai. A fost publicată de către Departamentul 
Educaţiei Religioase al Bisericii Ortodoxe din America şi se poate 
obţine prin DRE, PO Box. 675, Syosset, N. Y. 11791. 


Ortodoxia şi avortul 
Avortul: poziţia Bisericii 


Fiecare ființă umană fiind creată de către Dumnezeu, poartă chipul 
lui Dumnezeu şi primeşte darul vieţii pentru a-L slăvi pe Dumnezeu şi 
a se bucura de comuniunea veşnică cu El. Învățătura creştină insistă, 
aşadar, asupra sfinfeniei vieţii omeneşti din momentul concepției. 

În cadrul dezbaterii asupra avortului se ridică următoarea 
întrebare: care anume este momentul începutului vieţii? Când începe 
viaţa umană? Aceasta este o întrebare crucială, întrucât în societatea 
americană luarea voită a vieţii omenești încă este considerată drept 
crimă. Cei care promovează avortul la cerere (,„pro-alegerea”) nu sunt, 
în mod raţional, „pro-crimă”, adică pentru crimă. Mai degrabă ei neagă 
faptul că fetusul este cu adevărat om. 

Biserica Ortodoxă a învăţat întotdeauna că viaţa umană începe la 
concepție, când un spermatozoid se contopeşte cu un ovul pentru a 
produce o ființă vie, unică din punct de vedere genetic. Acuzând 
avortul încă din secolul IV, Sfântul Vasile cel Mare spunea: „Cea care 
cu bună ştiinţă distruge fetusul, va fi pedepsită pentru crimă [...] şi la 
noi nu este după subtilitatea expresiei de făt format şi neformat” 

(Canoanele 2 şi 8)'. Consensul patristic susține că sufletul e creat la 
concepţie. Noi exprimăm acest adevăr în chip liturgic, sărbătorind 
zămislirea Sfântului loan Botezătorul (24 septembrie), cea a Maicii 
Domnului (8 decembrie) şi a Mântuitorului însuși (Bunavestire, 25 
martie). Ortodoxia conchide, aşadar, că avortul făcut în orice moment 
al sarcinii este o formă de omucidere şi atrage vina asupra celui care 
săvârşeşte acest lucru la fel de mult ca şi asupra mamei. 


Excepţiile şi „cazurile grave” 


Dată fiind această poziţie, poate vreodată Biserica să admită 
excepţii? În acele cazuri, tot mai rare, în care alegerea medicală trebuie 
făcută între viaţa mamei şi cea a copilului nenăscut, este admisibil 
moral să se acorde prioritate mamei. Aceasta nu pentru că ea ar fi o 
„persoană” integră, în timp ce copilul este doar o „viață potenţială” — 
deoarece amândoi sunt oameni, în aceeaşi măsură — ci pentru că mama 
îşi are locul ei şi responsabilitatea ei în familie, unde prezenţa sa 
iubitoare influenţează direct viaţa soțului şi a celorlalți copii ai săi. 

Cu toate acestea, o mamă care îşi dă viaţa în mod voit, în favoarea 
copilului ei, săvârşeşte actul cel mai profund de binefacere creştină. 
„Mai mare dragoste decât aceasta nimeni nu are - spune lisus - ca 
viaţa lui să şi-o pună pentru prieteni.” (Joan 15, 13). Însă orice decizie 
de acest gen trebuie făcută în lumina nevoilor şi dorințelor membrilor 
familiei, întrucât familia ca întreg, constituie un trup ce reflectă iubirea 
dintre Hristos şi Trupul Său, Biserica (Efeseni 5). De aceea este 
recomandabil ca cei doi soți să discute deschis şi cinstit împreună cu 
duhovnicul lor, o astfel de eventualitate încă din timpul fazelor primare 
ale sarcinii. 

Cele două traume identice, ale violului şi ale incestului, sunt 
adesea invocate ca justificare pentru avort. Ambele acte sunt, prin 
însăşi natura lor, brutale şi dezumanizante. Totuşi, sunt foarte rare 
sarcinile ce au o asemenea cauză. Când o femeie devine victimă a 
violului sau a incestului, ar trebui să caute imediai un tratament 
medical pentru oprirea concepţiei. Ştiinţa embriologiei a arătat că 


i N. Floca, Op. cit., p. 342. 

fertilizarea, adică unirea nucleului spermatozoidului cu nucleul 
ovulului, necesită 36 de ore pentru finalizare. Acest lucru deschide o 
„fereastră” de mai mult de o zi pentru a se face o astfel de intervenţie, 
fără riscul de a avorta un rod al concepției, recunoscut de către 
Biserică drept o „persoană” umană, un „individ” uman. 

De la o vârstă foarte mică, copiii ar trebui învăţaţi cu grijă, dar 
deschis, despre locul și funcția sexualităţii în relația conjugală. Ei ar 
mai trebui să afle că violența sexuală există, şi în interiorul şi în afara 
familiei, şi că nu ar trebui să se ruşineze dacă devin victimele ei. Mai 
degrabă ar trebui să caute un tratament medical, spiritual şi psihologic, 
pentru a vindeca urmările traumei, ca şi pentru a evita concepția. 

Dacă sarcina se produce ca rezultat al violului sau al incestului, 
atunci copilul ar trebui lăsat să se nască şi, dacă mama nu poate 
accepta responsabilitatea pentru acesta, copilul ar putea fi oferit spre 
adopție. Aceasta e o „învățătură grea” cu siguranță, mai ales în 
societatea noastră unde avortul a devenit o formă de control al naşterii, 
acceptată şi considerată legală. Este tragic faptul că femei creştine, 
prea traumatizate de viol pentru a mai apela la medic, s-au sinucis 
deoarece un preot bine intenţionat sau un membru al familiei le-a 
obligat să poarte copilul zămislit. „Sfinţenia vieţii”, principiul ei, se 
aplică în aceeaşi măsură mamei cât şi copilului în astfel de cazuri, iar 
în situaţia rară în care trauma este atât de mare încât constituie un 
adevărat pericol pentru viața mamei, avortul după implantare (care are 
loc la şase sau opt zile după concepţie) poate fi cel mai mic dintre două 
rele. însă conceptul de „traumă” nu trebuie extins pentru a se referi la 
cazurile care implică simplul disconfort al mamei, anxietatea, 
problemele financiare, planurile referitoare la cariera mamei, etc. Nici 
nu ar trebui invocat în cazurile în care mama devine însărcinată ca 
rezultat al liberei angajări în relaţia sexuală. 

Acceptă Biserica avortul în cazurile în care copilul este descoperit, 
prin investigare genetică, ca anormal, destinat să trăiască cu un grav 
handicap o viaţă întreagă? Dată fiind sfințenia inerentă fiecărei vieți 
umane, răspunsul nu poate fi decât că Biserica nu poate şi nici nu o 
face. În unele cazuri, precum cazul sindromului Down, părinţii sau 
îngrijitorii sunt cei care simt handicapul, iar nu copilul. În alte cazuri 
grave, precum cel de spina bifida, tehnologia medicală poate aduce o 
însemnată uşurare pacientului, ajutându-l să ducă o existenţă relativ 

fără durere şi creatoare. În rarele situaţii de boli incurabile, care 
debilitează ființa umană, precum sindromul Lesch-Nyhan sau fibroza 
cistică, dilema pare mai acută, întrucât suferinţa fizică nealinată şi cea 
psihică pot să se adauge bolii, iar tratamentul prelungit poate impune o 
povară financiară insuportabilă adupra familiei. Totuşi, nu există altă 
explicație pentru avortarea unor astfel de copii, decât aceea că se ucide 
un nou-născut „anormal”, care poate supravieţui cu îngrijirea medicală 
necesară şi îngrijirea părintească plină de iubire. Dată fiind originea 
vieţii în momentul concepției, avortul poate fi perceput ca infanticid. 
Tragedia epocii noastre este că acesta din urmă devine la fel de 
acceptabil ca şi primul, în gândirea obişnuită. Dacă îl putem distruge 
pe cel nenăscut, de ce nu am face la fel şi în cazul celui nou-născut 
nedorit? Întrebarea a fost pusă şi este pusă în tonalități tot mai 
stridente, chiar şi de către aşa-zişi eticieni creştini. 


Un răspuns ortodox 


Împotriva afirmațiilor făcute de către militanţii pro-avort, sarcina 
nu implică doar femeia şi propriul ei trup. Sarcina este o relaţie creată 
între mamă şi ființa unică, personală care trăieşte şi se dezvoltă în ea. 
Fie că recunoaşte sau nu acest lucru, propria ei viață îi aparţine lui 
Dumnezeu şi se află în întregime sub puterea Lui. Același lucru este 
adevărat, implicit şi în mod necesar, şi în ceea ce priveşte copilul cel 
nenăscut. 

Creştinii ortodocşi din S. U. A. trăiesc într-o societate în care 6 % 
din tinerele femei au făcut cel puţin un avort la vârsta de 15 ani, iar 
numărul acestora creşte. Sarcina la adolescente nu constituie singurul 
motiv pentru avort, însă este unul major. Biserica trebuie să-i înveţe pe 
cei tineri şi pe cei bătrâni laolaltă însemnătatea sexualităţii şi 
necesitatea responsabilității sexuale. Ea trebuie să facă tot posibilul 
pentru a convinge tinerii creştini că activitatea sexuală își are locul 
potrivit doar în contextul unei uniri binecuvântate, heterosexuale şi 
conjugale. Biserica mai trebuie să accentueze responsabilitatea tatălui, 
deplină şi egală moral, spiritual şi financiar, în orice situaţie în care 
este conceput un copil. O astfel de instruire nu ar trebui lăsată în seama 
şcolilor sau a altor organizaţii din cadrul societății noastre, căci acestea 

au dovedit adesea că subminează valorile etice creştine. Răspândirea 
necontrolată a SIDA, este datorată astăzi în mare parte opțiunii 
majoritare pentru aşa numita „viață sexuală sigură”, în defavoarea 
principiului moral autentic. 

Dar nu este de ajuns ca noi creştinii să mărturisim doar poziția 
tradițională a Bisericii față de problema avortului. Trebuie făcut orice 
efort pentru ajutarea copiilor nedoriţii sau abuzaţi care nu pot sau nu ar 
trebui crescuți în familia lor de origine. Aceasta însemnă oferirea de 
suport financiar unde e nevoie, şi pentru mamă şi pentru copil, şi 
eforturi pentru ca legislaţia să faciliteze cu responsabilitate procedurile 
pentru adopție în toată ţara. Pe scurt aceasta înseamnă că nu putem 
condamna avortul în chip rezonabil dacă nu vrem să ne asumăm 
responsabilitatea pentru bunăstarea copiilor nedoriți ce se nasc, 
indiferent de sănătatea lor, de capacitatea mintală sau de mediul rasial. 

Vorbind de dimensiunile responsabilităţii creştine în Biserică Şi în 
întreaga lume creată de către Dumnezeu, Sfântul Pavel ne-a oferit o 
imagine ce se aplică atât responsabilități noastre față de cei ce aleg 
avortul, cât şi față de cei care vor fi victimele lui: „Aşa şi noi, cei 
mulți, un trup suntem în Hristos şi fiecare suntem mădulare unii altora” 
(Romani 12, 5). 

Dacă refuzăm să aplicăm această imagine problemei avortului, îl 
trădăm nu numai pe cel nenăscut, dar şi pe însuşi Autorul vieții. Şi 
invers, a oferi sprijin material adecvat şi îngrijire iubitoare „unora ca 
aceştia”, înseamnă a-l arăta respect şi a-l sluji Lui. 

Alte lecturi: 

~ Fr. Stanley S. Harakas, Contemporary Moral Issues 

Facing the Orthodox Christian (Minneapolis: Light & Life 

Publishing, 1983, partea a Ill-a , “Sex and Family Issues”. 

- Fr Jobn Kowalcyzk, An Orthodox View on Abortion, 

Minneapolis : Light & Life Publishing, 1979. 


Al Zecelea Conciliu din Întreaga Americă al Bisericii Ortodoxe 


din America a lansat următoarea declarație, distribuită în toate 
parohiile, despre Duminica Sfințeniei Vieții, 18 ianuarie 1998: 

Afirmația sinodală despre avort 


Avortul este un act de crimă pentru care cei implicați, voluntar şi 
involuntar, vor răspunde în faţa lui Dumnezeu. ae tul 

Cei care se găsesc în situaţii tragice — precum cele implicând 
violul, incestul şi boala - în care viețile mamelor şi ale copiilor 
nenăscuți sunt amenințate, şi este nevoie să se ia hotărâri dureroase, de 
viaţă şi de moarte, trebuie sfătuiți să ia atitudini responsabile în fața lui 
Dumnezeu, Care este drept şi milostiv, Căruia îi vor da socoteală 
pentru faptele lor. LR _ _ 

Femei şi bărbaţi, inclusiv membrii familiei şi prietenii femeii 
însărcinate, tentaţi să recurgă la avort, ar trebui încurajați să reziste 
acestui act rău şi ajutaţi să-şi nască copiii, să-i crească în condiții 
materiale şi spirituale sănătoase. A, E 

Femeile care au recurs la avort, bărbații care erau părinții copiilor 
avortați şi alte persoane implicate în cazuri de avort, ar trebui îngrijiţi 
pastoral, incluzând aici recunoaşterea gravității actului Şi încredințarea 
că există milă din partea lui Dumnezeu pentru cei care se calesc de 
păcatele lor. ii ui 

Creştinii ortodocşi trebuie să contribuie la procesele legislative în 
funcție de cunoaşterea, competența, abilitatea şi influența lor, astfel 
încât să fie puse în aplicare legi care ocrotesc şi apără vieţile copiilor 
nenăscuţi, ţinând seama în acelaşi timp de complexitatea şi de 
tragediile din societatea contemporană. 


Apendice 2 


Reflecţii asupra problemei sinuciderii 


„O sinucidere omoară doi oameni” 
- Arthur Miller (După cădere, act IMI) 


Sinuciderea se referă la luarea propriei vieți printr-un act liber de 
voință. Ea implică un act intenționat şi voluntar de autodistrugere, liber 
de constrângeri externe sau interne. Aşadar, sinuciderea trebuie clar 
diferențiată de acte precum „eutanasia pasivă voluntară”, în care 
pacientul bolnav în stadiul terminal sau apropiații săi refuză măsurile 
de susţinere a vieţii (o decizie ce nu este în conflict apriori cu 
responsabilitatea creştină în fața morţii necruțătoare; o idee tratată în 
capitolul 5 al acestei cărţi, una afirmată în mod repetat atât de către 
eticienii ortodocşi cât şi de către cei neortodocşi). Trebuie arătat că 
moartea lui lisus şi a zeloşilor martiri precum Sfântul Ignatie, nu 
constituie o sinucidere, ei fiind de fapt executaţi de către autorități 
externe. Aceasta rămâne adevărat în ciuda spuselor lui lisus că: 
„Nimeni nu ia viaţa de la Mine, ci Eu de la Mine însumi o pun”, adică 
prin libera Sa voință (Joan 10, 18). 

Scrierile filozofice precum cele ale vechilor greci, sau Eseul 
despre sinucidere al lui David Hume, au apărat dreptul omenesc de a 
comite sinuciderea în anumite circumstanțe: durere insuportabilă 
prelungită, situaţii de dezonoare, ispăşirea unei pedepse la muncă pe 
viață, un semn de la zei că vremea a venit etc. Phaidon al lui Platon, 


motivează cu oarecare ambivalență cazul sinuciderii (cf. 62 C în 
special), în timp ce nu există nici o ambivalenţă în argumentele 
prezentate pentru aceasta de către stoicii cinici şi chiar de către unii 
epicurieni. Cicero exprimă convingerea larg răspândită că zeul trebuie 
să arate momentul, sau să ofere un „motiv valid” (causam iustam), 
pentru a comite actul. Apoi, spune Cicero, „cu siguranţă omul tău cel 
înțelept va trece bucuros de la întunericul de aici înspre lumina de 
dincolo” (Tusc. Disp. I, 74). Consensul din antichitate susținea că 
sinuciderea comisă în circumstanțe adecvate va duce direct la 
nemurire”. 

Până de curând, cazul sinuciderii era limitat în general la scrieri ca 
Mitul lui Sisif, a existenţialistul francez Albert Camus, care a spus că 
sinuciderea constituie „cu adevărat singura problemă filosofică 
serioasă”. În zilele noastre, tot mai mult însă, eticienii şi exegeţii îşi 
pun întrebări privind legitimitatea şi dezirabilitatea ei, în special din 
perspectiva progresului tehnologiei biomedicale care a mutat „ultimul 
bold” de la moarte la procesul morții. 

Aceştia arată că sinuciderea condamnată ca păcat datează doar din 
vremea Sfântului Augustin, iar Sfânta Scriptură nu condamnă explicit 
nicăieri actul sinuciderii. Există cinci cazuri de sinucidere cuprinse în 
Vechiul Testament: Abimelec (Judecători 9, 54); Saul şi purtătorul său 
de arme (I Samuel 31, 4; I Cronici 10, 4); Ahitofel (II Samuel 17, 23) şi 
Zimri (I Regi 16, 18). Noul Testament cunoaşte doar cazul lui Iuda 
(Matei 27, 3-5), a cărui sinucidere a constituit un semn de remuşcare. 
ludaismul intertestamentar înregistrează câteva sinucideri ce reprezintă 
acte de curaj şi onoare (cf. 2 Macabei 14, 37-46; apoi evreii din 
Masada care au recurs la sinucidere pentru a scăpa de captivitatea 
romană. Josephus Flavius, Războiul iudeilor, VII, 320). In nici un caz, 
actul în sine nu este condamnat; mai degrabă apare ca o nobilă 
alternativă la dezonoare şi umilinţă. Sfântul Augustin şi-a alcătuit 
polemica sa împotriva luării propriei vieţi în contextul unei denunțări a 
pseudo-martiriului practicat de către anumiţi donatişti, ceea ce era, 


! Vezi A. J. Droge, “Mori Lucrum: Paul and Ancient Theories of Suicide”, 
Novum Testamentum, XXX/3, 1988, p. 263-286. 

spunea el, o simplă formă de sinucidere’. Din acest moment, teologii 


occidentali au descris tot mai mult sinuciderea ca pe o auto-crimă, până 
când aceasta a înlocuit virtual „hula împotriva Duhului Sfânt”, 
devenind singurul păcat de neiertat. 

O atitudine similară faţă de sinucidere s-a dezvoltat Şi în Răsărit, 
în special sub influenţa patriarhului Timotei I al Alexandriei (381-385). 
În cel de-al 74-lea Răspuns canonic el declară că, dacă nu se poate 
dovedi clar că victima sinuciderii era „cu adevărat ieșită din minţi” 
când şi-a luat viaţa, „nici o jertfă nu trebuie făcută pentru ea”, Ceea ce 
presupune clar o practică existentă şi o atitudine ce se opune ferm la 
săvârşirea slujbei de înmormântare sau de pomenire, în cazurile de 
„sinucidere raţională”. Cu această autoritate, Nomocanonul 178 
pronunţă o interdicție similară. Velikii Trebnic apelează tot la această 
autoritate: „Dacă cineva îşi ia propria viață, să nu se cânte nimic pentru 
el, nici să fie pomenit, doar dacă acesta era nebun” (rubrica pentru 
slujba de pomenire), Aşa procedează şi Bulgakov, care notează 
consimţământul unui număr de decizii patriarhale“. 

N. D. Patrinicos” exprimă consensul actual al Ortodoxiei, conform 
căruia nici un serviciu funerar, înmormântare bisericească sau slujbe de 
pomenire, să nu se facă pentru cei care „ca rezultat al propriei lor 


? J. Bels, «La mort volontaire dans loeuvre de Sf. Augustin », Revue de 
lhistorie des religions, 187, 1975, p. 147-180. 

? N. Floca, Op. cit., p. 402. Ar trebui notat, totuşi, că răspunsul lui Timotei are 
ca scop protejarea preotului care ar putea fi pus să săvârşească o slujbă de 
înmormântare sau pomenire, la cererea rudelor şi prietenilor decedatului, care 
susțin cu insistență că acesta a fost nebun. Răspunsul conchide: „BE neapărat, aşadar, 
ca preotul să cerceteze problema cu atenție, în fiecare caz, pentru a evita o judecată 
ce ar urma”, adică judecată asupra lui. The Rudder, (Pidalion), Chicago: Orthodox 
Christian Educational Society, 1957, p. 898 (trad. rom. Bucureşti 1933, p. 201). O 
notă din Pidalion menționează un precedent în persoana „presbiterului unei 
anumite mănăstiri a Sfântului Pahomie, care a poruncit pentru cele două maici ce se 
sinuciseră, să nu li se facă slujbe de pomenire”. 

* „Unei persoane care a săvârşit conștient sinucidere, i se refuză înmormântarea 
creştină” (rubrica pentru slujba de pomenire). Vezi S. V. Bulgakov Wastolnaia 
kniga dlia Sviashchenko-Tserkovno-Sluzhitelei, (“Desk Book for Clergy”, 
Karkhov, 1900). 

54A Dictionary of Greek Orthodoxy, NY: Greek Orthodox Archdiocese of 
North and South America, 1984, p. 346. 

voințe, s-au rupt de comunitatea Bisericii”. De asemenea este vrednic 
de notat că până la sfârşitul secolului al IV-lea, autorii creştini ori tac, 
ori privesc problema într-o lumină favorabilă, atâta timp cât 
sinuciderea poate fi asimilată martiriului“. 

Care sunt motivele teologice pentru reticența Bisericii Ortodoxe 
față de sinucidere ca opţiune morală? Comentariile asupra problemei 
se concentrează mai ales asupra a două teme: creaţia persoanelor 
umane după chipul şi asemănarea lui Dumnezeu (Facerea 1, 26) şi 
convingerea că viaţa este un dar de la Dumnezeu, izvorând de la El şi 
stând sub puterea Sa. Ca dar, existența umană presupune 
responsabilitatea „chivernisirii”. Viaţa noastră nu ne aparţine nouă în 
primul rând, ci lui Dumnezeu, Creatorul nostru, Căruia suntem chemați 
să ne dăruim ca o „jertfă de laudă”. Deoarece El este Stăpânul vieții şi 
al morții, al celor vii şi al celor morţi, această dăruire de sine trebuie să 
fie întreagă, deplină, îmbrățişând fiecare aspect al existenţei noastre 
pământeşti, de la zămislire şi până la moarte. 

Dacă îi datorăm lui Dumnezeu ca şi Creator, atât viața cât şi 
moartea, aceasta este cu atât mai adevărat cu cât El S-a şi jertfit ca 
Răscumpărător. Darul pe care I-l putem face prin noi înşine, este pur şi 
simplu răspunsul nostru la darul Său infinit mai mare, pe care l-am 
primit în persoana lui lisus Hristos. „Ale Tale, dintru ale Tale” ne 


SA]. Droge, art. cit., a apărat de curând opinia potrivit căreia Sfântul Pavel era 
favorabil ideii de sinucidere, considerând-o un mijloc legitim de a muri şi de „a fi 
cu Hristos”. Argumentul său se bazează pe afirmația Apostolului din Filipeni 1, 21- 
23, „pentru mine viaţa este Hristos şi moartea un câştig” şi, în special, pe „dorința 
sa de moarte” (fân epithymian echân eis to analusai). Aceasta e confirmată, spune 
el, de H Corinteni 5, 1-8, ca şi de afirmaţii precum cele din Galateni 2, 20, H 
Corinteni 4, 8-11 şi Romani 8, 38. Vezi şi mai cunoscuta sa lucrare, “Did Paul 
Commit Suicide?” Bible Review, V/6 decembrie 1989, 14-21. Droge a demonstrat 
cel mai bine că Apostolul Pavel dorea să moară pentru a adânci şi împlini 
comuniunea sa cu Hristos Cel Înviat. După părerea mea, argumentul său privitor la 
„Ssinuciderea” Sfântului Pavel este slab şi nesubstanţial, presupunând că Apostolul 
adoptase o atitudine „socratică” în faţa actului (Phaidon, interpretat de filozoful 
stoic Epictet). Vezi şi A. J. Droge şi J. D. Taylor, A Noble Death. Suicide and 
Martyrdom Among Christians and Jews in Antiquity, (San Francisco: Harper, 
1992), cel mai cuprinzător studiu modern dintr-o perspectivă biblică şi patristică. 

implică întâi pe noi, ca purtători ai chipului divin şi, abia după aceea, 
implică Sfintele Daruri; aşa cum noi invocăm pogorârea Duhului Sfânt 
întâi asupra noastră şi abia după aceea asupra pâinii şi a vinului la 
dumnezeiasca Liturghie, pentru ca şi noi Şi darurile euharistice să ne 
putem preschimba în Trupul lui Hristos. În acest fel, prima ţintă, 
primul obiect al iubirii divine şi al grijii acesteia, este persoana, 
înțeleasă ca o entitate psihosomatică indivizibilă, o fiinţă al cărei 
aspect material participă în mod decisivs la „calea” vindecării, cea 
mântuitoare, „calea” sfințirii şi a îndumnezeirii. Deci, existența noastră 
biologică serveşte într-un fel ca un „tip” (typos) al vieţii în împărăţia 
lui Dumnezeu. Ea prefigurează viaţa noastră veşnică, care păstreză 
identitatea noastră somatică precum şi pe cea spirituală (I Corinteni 15, 
44). 

Distrugerea acelui întreg psihosomatic prin sinucidere «e 
condamnată de multe voci ale Ortodoxiei, ca fiind un act ireversibil — 
şi, implicit, de neiertat — al revoltei împotriva lui Dumnezeu, ca şi 
Creator şi ca Răscumpărător. În termenii lui Bulgakov, a rupe sinele de 
Dumnezeu, reprezintă „o totală lipsă de credință” în providenţa divină. 
Astfel, devine expresie finală a blasfemiei. Bulgakov se referă la un 
om care îşi ia viața chiar ca la un. „descendent spiritual al lui Iuda 
Trădătorul, respingându-L pe Dumnezeu şi fiind respins de 
Dumnezeu.” 

Oricum am prezenta concluzia lui Bulgakov, potrivit căreia cineva 
care îşi ia propria viaţă este „respins de către Dumnezeu”, e clar că 
opinia lui, în ansamblu, reprezintă atitudinea dominantă din cadrul 
Bisericii Ortodoxe faţă de sinucidere. Termenul însuşi are o încărcătură 
emoţională, până la punctul în care orice punere la îndoială a acestei 
afirmaţii pare să atragă după sine acuze între nesimţire morală şi 
erezie. 

Deoarece încărcătura emoţională a fost atribuită cuvântului 
„sinucidere”, a apărut atâta confuzie privind atitudinea propriu-zisă a 
Bisericii față de actul în sine. Căci nu este un secret că astăzi, ca şi în 
Alexandria secolului al 4-lea, pedeapsa normativă pentru „sinucidere 
raţională” — refuzul slujbei de înmormântare sau de pomenire — este 
adesea suspendată, mai ales unde cel mort este un membru iubit al 
familiei sau al comunităţii bisericeşti. Probabil simţim că ceva nu e în 
regulă cu acel refuz, chiar dacă noi (pe drept) rămânem convinşi de 

imoralitatea sinuciderii. În consecinţă, ori cădem în febra „tradiţiei” şi 
refuzăm înmormântarea victimelor, nechibzuit şi neabătut, ca o 
chestiune de principiu; ori căutăm, cu o anume disperare, un semn 
convingător al nebuniei lor. 

Dilema impusă de sinucidere ne obligă să ridicăm anumite 
probleme despre singura justificare, universal acceptată, pentru 
înmormântarea persoanelor care şi-au luat propria viață: problema 
nebuniei. Ce constituie de fapt „nebunie”, şi cum putem ajunge la 
modul de determinare, în orice situaţie de sinucidere dată, care ne va 
ajuta să luăm o decizie corectă, justă şi potrivită privind înmormâtarea? 
Cât priveşte conceptul de „nebunie”, trebuie arătat că acesta este vag şi 
înşelător, ca şi termenii „alienat? şi „dement”; Manualul de 
diagnosticare a bolilor mintale” nici nu îl ia în considerare. 

l Eticienii şi psihologii s-au contrazis multă vreme pe tema 
existenței „sinuciderii raționale”. Oare un om care îşi ia singură viața 
este în totalitatea facultăților mintale? Se poate oare spune că este întru 
totul „sănătos la cap”? Ortodoxia, şi până nu demult romano-catolicii 
au răspuns afirmativ la această întrebare. De fapt, cele mai multe 
discuţii pe tema aceasta pornesc de la premisa că persoana care se 
sinucide o face în mod liber şi că actul însuşi rezultă dintr-un liber 
exercițiu de voință. Dacă această voinţă este în vreun fel diminuată, se 
considera că faptul se datorează „slăbiciunii morale”, „păcatului”, unei 
„lipse de credință” sau (iarăşi cuvintele lui Bulgakov) „disperării” şi 
„blasfemiei”. 

În lumina recentelor descoperiri din domeniul psihologiei şi al 
neurologiei, trebuie făcută următoarea apreciere: în mult mai multe 
cazuri de sinucidere decât au fost recunoscute până acum, avem de-a 
face cu „alienarea” sau echivalentul ei neurologic. Adică, cele mai 
multe acte de sinucidere au loc mai puțin datorită „păcatului” sau 
„slăbiciunii morale”, decât din cauza factorilor ce depăşesc puterea de 
control a victimei, precum „depresie majoră recurentă” (DMR) şi 
„tulburare de stres post-traumatic” (PTSD). Aceste condiţii au avut o 
publicitate excesivă în ultimii ani şi multe diagnostice s-au pus prea 


7? > . PE 
Diagnostic and Statistical Manual of Mental Disorders, Ediția a 4-a, publicată 
de American Psychiatric Association, Washington DC, 1994. 

rapid şi prea uşor. Cu toate acestea, condiţiile categoric există, sunt 
răspândite şi echivalează cu boli grave, care slăbesc organismul. 

Nu înseamnă că „sinuciderea raţională” nu există şi nu poartă cu 
ea întreaga greutate a responsbilității morale. Dar studii recente au 
demonstrat o corelare, semnificativă statistic, între sinucidere şi 
slăbirea neurotransmițătorilor” şi este un fapt bine cunoscut că bolile 
precum cea a lui Parkinson şi tulburările neurologice similare, care 
afectează ganglionii de bază, sunt urmarea scăderii cantității de 
dopamină şi depresia rezultantă este adesea marcată de o stare de spirit 
atât de oscilantă încât pacientul cedează în fața a ceea ce înseamnă 
„Stimulent” sau „impuls” sinucigaş”. 

Simplele dezechilibre chimice din organism (de exemplu cele 
implicate în sindromul pre-menstrual sau PMS) pot avea efecte 
similare, aşa cum poate fi şi disfuncția tiroidei. În procesul suferinţei, 
există câteva stadii stabilite chimic prin care trece pacientul. De la 
sentimente de „tristeţe” şi „tulburare”, persoana trece spre mânie şi 
apoi speranță. Stadiul „speranţei”, însă, este urmat în mod firesc de 
depresie sau „disperare”, în care înclinația spre sinucidere este mult 
mărită. 

Relativ noul domeniu al „terapiei sistemelor familiale” a arătat că 
în căminele în care cel puţin un adult e acoolic activ — în special dacă 
alcoolismul e însoţit de abuz verbal, fizic sau sexual — copii cresc 
adesea suferind de PTSD şi se manifestă aceleaşi simptome de 


N N N 

8 Pentru o contribuţie utilă la tratarea problemei, care conchide că sinuciderea 
rațională există, vezi S. Hauerwas, “Rational Suicide and Reasons for Living”, On 
Moral Medicine, S. E. Lammers & A. Verhey, Editura Grand Rapids: Eerdmans, 
1987, p. 460-466. 

? John J. Man, “Post Mortem Neurochemical Correlates of Suicide”, o lectură 
făcută în cadrul Departamentului de Neurologie, Cornell University Medical 
College, N. Y., ianuarie 9, 1986. Vezi citatele anexe. 

10 pe 23 martie 1998, Associated Press a anunţat că doi medici suedezi, scriind 
în ziarul British Medical Jurnal, au raportat că au descoperit o corelație între 
folosirea de medicamente pentru blocarea canalului de calciu (folosite în cazurile 
de tensiune ridicată şi anghină) şi sinucidere. În ciuda extraordinarelor progrese ce 
s-au realizat recent în cunoaşterea funcționării chimiei creierului, cercetătorii 


medicali recunosc că investighează doar vârtul ghețarului. 


298 


confuzie, lipsă de respect de sine, vinovăţie şi mânie, care au 
caracterizat atâţia veterani ai războiului din Vietnam. Neputându-şi 
exterioriza mânia față de adultul ofensiv, ei tind să o „îngroape” sau să 
o „înăbuşe”, îndreptând-o înspre ei înşişi într-o patologie a 
autodistrugerii. Tulburarea stresului post-traumatic e un fapt alarmant 
al vieţii noastre sociale, de mult răspândit, ocazionat la fel de mult de 
sistemele familiale disfuncţionale (droguri, alcoolism, abuz sexual) cât 
şi de trauma războiului!!. 

Această listă ar putea fi uşor extinsă. O spun nu pentru a nega că 
sinuciderea rațională există, nici pentru a slăbi verdictul Bisericii, 
puternic şi bine venit din punct de vedere moral, împotriva actelor 
sinucigaşe. O fac mai degrabă ca fundament al unei chemări: ca noi să 
reconsiderăm criteriile după care judecăm în cazurile de sinucidere, să 
luăm în calcul factorii psihologici şi neurochimici ce ar putea fi în 
spatele alegerii pentru autodistrugere. Nu mai este suficient să 
întrebăm despre o victimă a sinuciderii dacă „era nebună”. Întrebarea 
nu are sens pentru noi astăzi, date fiind progresele făcute recent în 
domeniul ştiinţelor medicale. 

Sinuciderea rațională există cu adevărat. Adesea factorul motivant 
este mânia necontrolată ce duce o persoană până la a „ucide doi 
oameni”: pe ea însăşi (fizic) şi pe cealaltă (emoţional), care este 
obiectul ostilităţii ei. În aceste cazuri, persoana acționează ca urmare a 
propriului păcat şi a răzvrătirii împotriva lui Dumnezeu şi a sinelui, iar 
aceasta poartă toată responsabilitatea morală pentru luarea propriei 
vieţi şi pentru crunta rănire a vieţii celorlalți. Însă cu cunoştinţele 
noastre actuale despre mecanismul sinuciderii, trebuie să fim conştienţi 
şi sensibili din punct de veder moral la faptul că, adesea, astfel de 
persoane sunt victimele unor patologii asupra cărora nu au deloc (sau 
doar puţin) control şi pentru care nu pot şi nu ar trebui considerate 
responsabile. 

Înseamnă că ar trebui să-i „declarăm nevinovaţi” până când poate 
fi stabilită responsabilitatea pentru act, dincolo de orice îndoială. În 
practica noastră actuală (ca în Răspunsul 14 al patriarhului Timotei) 
arătăm că sinuciderea e un produs al voinței ce acționează în libertate. 
În multe (dacă nu cele mai multe) cazuri nu este adevărat. Voința este 


Il Vezi D. S. M. IV, p. 424-429. 

afectată de păcat şi este, de asemenea, înrăutățită de boală şi De 
diferite forme de abuz care marchează persoana din copilărie până la 
mormânt. Caritatea creştină va recunoaşte acest fapt în lumina 
cercetărilor medicale moderne şi va judeca în consecinţă. j 
Un alt element în controversa despre sinucidere, tratat pe scurt în 
capitolul cinci al acestei cărți, trebuie şi el menționat aici. e r 
pune astăzi dacă ar trebui să acceptăm sinuciderea în cazurile d e șa ă 
în faza terminală sau chiar acolo unde „voința de a trăi” a ost 
micşorată pentru un oarecare motiv. Cu alte cuvinte, ar trebui si j 
aprobăm alegerile precum cea a lui Elizabeth Bouvia sau } arnet 
Adkins? În situația dintâi, Bouvia, o femeie handicapată grav a se 
de paralizie cerebrală, dorea ca jurații să îngăduie ca spitalul să 5 last 
să se înfometeze până la moarte şi totuşi să continue îngrijirea 
paleativă. În al doilea caz, d-ra Adkins, afectată de faza primă a bolii 
lui Alzheimer, şi-a luat zilele folosind „maşina morții pusă la punct F 
medicul dr. Jack Kevorkian. Amândouă au comis ceea ce, în mo 
firesc, s-ar numi o sinucidere rațională, deși Bouvia manifesta Ma 
simptome de depresie clinică. Ar trebui să îngăduie Biserica astiel de 
i? . .. 
E na nu poate fi decât mu, dacă victima ARN a 
acționat „raţional” sau sub constrângerile bolii psihice sau fizice. 
Există o mare presiune în SUA dinspre grupuri bine intenționate za 
amăgitoare), ca Societatea Hemlock de exemplu, care ar »„instituțio- 
naliza” sinuciderea ca un mod uman de a sfârşi viața în pace și cu 
demnitate. Însă singura „demnitate” care îi revine existenţei umane stă 
în darul vieţii divine care o împlineşte şi susține. Dacă Dumnezeu este 
într-adevăr „chiar mai aproape de noi decât inimile noastre”, El singur 
are puterea, autoritatea şi dragostea în stare să ofere ligi ea 
deplină, sensul final şi valoarea finală, vieții şi morții noastre. şa , 
moartea noastră Îi aparține Lui, la fel cum li aparține viața noastra 
i ică şi spirituală. l 
o a socială esențială a existenței noastre care vine 
şi ea împotriva acceptării sinuciderii ca un mijloc legitim de i T 
capăt zilelor. Noi aparținem lui Dumnezeu şi aparținem in A A 
Trupul lui Hristos. A accepta sinuciderea în principiu, pen ru ra 
afara Bisericii, ar duce fără îndoială în josul „pârtiei de alunecare”, 


300 


sssaaa 
către abuzul intolerabili. Deci Biserica trebuie să spună „nu” actelor de 
autodistrugere. 

Urmează, oare, că cei care cedează acestei tentaţii, cea mai 
teribilă, n-ar trebui să aibă o înmormântare sacramentală adecvată în 
Biserică, dacă erau membri obișnuiți ai Bisericii în timpul vieţii lor? 
Convingerea mea e că ambiguitățile ce stau în jurul sinuciderii, 
complexităţile problemei însăşi, împreună cu incertitudinile, care 
rămân inevitabil în privinţa stării psihologice (şi neurochimice) a 
victimei, justifică cel puţin principiul: când eşti în dubiu, fă slujbe de 
înmormântare şi pomenire. Oare o astfel de practică, bazată pe iubirea 
pentru cel răposat şi pentru supraviețuitorii adesea lipsiţi de vină, l-ar 
putea ofensa într-adevăr pe Dumnezeu? 

Un cuvânt final în această privință, din partea eminentului etician 
protestant Stanley Hauerwas pare relevant: „Sinuciderea nu este, întâi 
de toate, o judecată despre o persoană, ci o aducere aminte că nu am 
reuşit să întrupăm, ca o comunitate, legământul de a nu ne abandona 
unul pe celălalt’. Sinuciderea e o tragedie ce ne implică pe fiecare 
dintre noi ca mădulare ale unui singur trup. Şi, într-o oarecare măsură, 
răspunderea ei cade asupra noastră, a tuturor. 

Cum înţelegerea noastră despre marea varietate şi complexitate a 
cauzelor ce pot duce pe cineva la autodistrugere e încă la un nivel 
elementar, a-i refuza unei victime a sinuciderii cuvenita înmormântare 
bisericească înseamnă a face o judecată asupra persoanei pe care doar 
Dumnezeu o poate săvârşi cu adevărat. N-ar trebui, oare, ca răspunsul 
nostru la un astfel de act să fie mai bine a „Plânge cu cei ce plâng”, atât 
pe cel mort cât şi pe cei iubiţi ai săi (care suferă adesea o cruntă povară 
a vinei şi durerii sufleteşti), în timp ce încredințăm noi înşine pe fratele 
(sau sora) plecat din această lume milei lui Dumnezeu? 

Această chemare la reexaminarea motivelor şi a impulsurilor ce 
stau în spatele sinuciderii, repet, nu este făcută cu intenția de a slăbi 
poziţia puternică a Bisericii împotriva actelor voite de autodistrugere. 
E făcută mai degrabă cu speranţa de a-i întări tot mai mult legământul 
ei de iubire, compasiune şi răspundere pastorală. 

În concluzie: cercetările medicale moderne au dovedit că numeroşi 
factori — moştenirea genetică, abuzul infantil, depresia clinică, un 


1? Art. cit, p. 403. 

cămin destrămat”, ca şi dezechilibrul hormonal sau slăbirea Eu 
neuro-transmițători - pot să creeze pur Şi Ara i ia 
autodistrugător asupra căruia victima (dar termenul cit a 
potrivit) are puţin control sau nu are deloc. În lumina a îi z i iai 
trebuie să regândim abordarea atât a celor care se smor „cât ş a 
care suferă cel mai mult datorită morții lor. Poate a sosit vemia c sabia 
unei slujbe liturgice care ar permite agale Eo 
conştientizând pe deplin condiția tragică şi decăzută care A a 
actul: ceva analog cu slujba de pocăință în cazul recăsătoririi 
PE paragrafe includ câteva | citate-model din ran 
ştiinţifice reprezentative despre etiologia sinuciderii, o o 
Mann şi M. Stanley, Psychopathology of Suicidal ja a o 
Academiei de științei din New York, vol. 487, 1986. e ! 2 
că, în majoritatea cazurilor, există factori sal Pia i Sm 
psihologici corelați cu sinuciderea, care duc la n iau Aa 
cognitivă, asociată de obicei cu depresia nevoa inuci ra 
cuvinte, e mai degrabă o problemă medicală decât una pur sp Ia A a 
de vreme ce sinuciderea se arată ca rezultând, ei r Gu 
tulburări depresive, aceasta „e acum privită ca iile 
combinaţii de factori genetici, psihobiologici, psi Gope Ş 
asociaţi cu medicamentele” (Mann-Stanley, Prefaţă, IX); ata 
e influențele din mediul social al “iza Ea r părti i 7 > 
portament sinucigaş”. In o di a 
rai şi tentativă de ga A a a 
sificate ori instabile, ori haotice. i i 
Pe relațiile personale din familie, D mer 
respingerii iminente. Depresia Sope EE ut sl 3 
alcool, determină adesea încercările ul i 
“Early Family Influences on Suicidal Behavior în 
A p. 63-71. Vezi şi H. Henseler, “The pp 
Suicide”, în Concilium 179 (3/ ici Ba fi e i 
ă j i. Durkheim a fost prin tător cu inf i 
H Ie sugerat că cele mai multe sinucideri nu sunt 


produsul unei voințe libere). 


e repetatele pierderi interpersonale joacă „un r 
alarmant în sinuciderea-atentat şi cea comisa 


un rol semnificativ şi 
„Acest lucru este 

i 
adevărat mai ales când mai multe pierderi de acest fel se produc în 
termen de câteva luni. Depresia — datorată sau legată de o lipsă de 
suport social (familie, prieteni) şi, în special, de pierderea timpurie 
a unuia sau a ambilor părinţi — „pare să reprezinte un factor riscant, 
o predispoziţie psihosocială, pentru comportarea sinucigaşă din 
perioada maturității...” (C. K. Cross şi R. M. A. Hirschfeld, 
“Psychosocial Factors and Suicidal Behavior”, Mann-Stanley, p. 
77-86); 

e întâlnim sinuciderea îndeosebi pe linie familială. În timp ce 
factorii psihologici sunt semnificativi, studiile recente au confirmat 
„dincolo de orice îndoială, că există factori genetici în sinucidere” 
care pot sta în spatele istoriei familiei despre comportamentul 
autodistrugător. (A. Roy, “Genetics of Suicide”, Mann-Stanley, p. 
97, 101); 

e s-a arătat că activitatea neurochimică anormală, în special 
nivelurile joase ale serotoninei, duce la depresia patologică şi 
determină sinuciderea. Factorii chimici 5-HIAA (5-Acidul hidroxi- 
indolitacetic, un element neurochimic înrudit cu serotonina) sunt 
corelați cu impulsivitatea, agresivitatea şi cu tentativele de 
sinucidere. (J. J. Mann şi col., “Postmortem Monoamine Receptor 
and Enzyme Studies in Suicide”, Mann-Stanley, 114 şi urm. Vezi 
şi următorul studiu de Stanley, Mann şi Cohen, “Serotonin and 
Serotonergic Receptors in Suicide”, p. 112 şi urm.); 

e Prozac, un antidepresiv şi ceilalţi SSRI, larg folosiţi (inhibitorii 
selectivi de reîncărcare cu serotonină) par să funcţioneze prin 
menţinerea nivelurilor normale de serotonină din creier. Familiile 
şi duhovnicii persoanelor cu tendințe sinucigaşe, ar trebui să 
întrebe un medic dacă ar fi potrivit tratamentul cu SSRI pentru 
bolnavii care par să aibă tendinţe de autodistrugere. 

Recent s-a făcut un grup de studii foarte interesante despre factorii 
„inconştienți” care duc la comportamentul sinucigaş. Vezi A. A 
Leenaars şi D. Lester (editori), Suicide and the Unconscious, London: 
Jason Aronson, Inc. 1996, Părţile H şi II. De interes deosebit este 
articolul lui Herbert Hendin, “The Psychodynamics of Suicide”, p. 13- 
31, care ia în considerare importanța depresiei, a tulburărilor de panică 
şi a anxietății, ca surse de idei sinucigaşe. 

Ne întoarcem la definiţia dată la începutul acestui apendies; 
termenul de „sinucidere” ar trebui restrâns la piara: propriei dd. 

pentru care există evidența unei etiologii neuropsi Taa ; n 
sau de mediu — nu poartă aceeaşi greutate a responsabi m per si 
Dacă e „asistat de medic” sau săvârşit cu autonomie Sp : po 

chiar decât moartea produsă prin sinucidere. 

Apendice 3 
O perspectivă ortodoxă asupra incinerării 


Incinerarea se referă la distrugerea unui cadavru (trup mort), la 
reducerea sa la cenuşă printr-un proces de ardere. Istoric, incinerarea 
era larg practicată în antichitate, în întregul Orient Apropiat, mai puţin 
la evrei şi la egipteni. La vechii evrei, trupurile erau arse ca o 
amplificare a pedepsei cu moartea: de exemplu, în cazurile de 
„depravare” sexuală (Levitic 20, 14; 21, 9 — pedeapsa morții prin 
ardere în locul incinerării ca atare), şi „purificarea” colectivă din 
mijlocul lui Israel a lui Achan şi a familiei lui (/osua 7, 25). Totuşi, se 
pare că incinerarea parțială era, de asemenea, practicată în unele 
situaţii, pentru ca oasele rămase să poată fi aşezate apoi într-un loc 
potrivit pentru înmormântare (I Samuel 31, 12 şi urm.; Amos 6, 9 ş.u.). 
Aşa-numita „a doua îngropare” — dezgroparea cu scopul de a reaşeza 
oasele într-o criptă a familiei — era, în orice caz, larg răspândită (Il 
Samuel 21, 12-14; cf. Facerea 25, 8; 35, 29; Numerii 20, 23). În 
anumite cazuri (de exemplu, Saul), incinerarea parţială pare să fi fost o 
practică acceptată pentru a facilita un astfel de transfer imediat după 
moarte, înaintea înhumării. Starea degradată a trupului pare să fi 
contribuit la hotărârea de a supune rămăşiţele lui Saul la arderea 
parțială. Însă intenţia nu era de a reduce trupul la cenuşă, ci de a ușura 
transferul oaselor pentru o înmormântare potrivită. 

Durerea sufletească a exhumării şi reîngropării, exprimată în 
Ieremia 8, 1 şi 25, 33 (conform Apocalipsă 11, 9), confirmă importanţa 
pentru un israelit de a fi „adăugat părinţilor săi”. O astfel de 
„adăugare” presupune că, până şi acolo unde a fost practicată 

incinerarea parțială, unele rămăşiţe trupeşti erau păstrate. Acest lucru 
are însemnătate pentru cultul creştin al rămășițelor trupeşti de mai 
târziu. 

Dacă într-adevăr israeliții practicau incinerarea parţială pentru a 
permite transferul oaselor, practica e condamnată de Mishna şi nu 
apare în perioada intertestamentară. Faptul se poate datora credinței 
crescânde printre iudei într-o existență personală după moartea fizică, 
care ar sugera îngroparea ca pregătire potrivită!. Incinerarea era larg 
practicată în Imperiul Roman până în secolul al V-lea când, sub 
influenţa creştină, a fost definitiv abandonată. Primii creştini au insistat 
în favoarea înmormântării în locul incinerării, datorită aşezării în 
mormânt şi a învierii în trup a lui lisus. Un deosebit cult pentru trupul 
fizic intact al lui Iisus a fost dovedit de marea cantitate de mir scump şi 
de aloe dăruită de Iosif din Arimateea, ca şi de grija femeilor 
purtătoare de mir de a îndeplini ritualurile de îngropare în acord 
riguros cu obiceiul evreiesc. Catacombele poartă mărturia grijii pe care 
primi creştini o aveau pentru salvarea şi păstrarea trupurilor martirilor 
lor. Pe la mijlocul secolului al doilea, o astfel de păstrare a servit 
interesele unui cult al moaştelor ce lua amploare (conform Martiriului 
lui Policarp). 

Tradiţia patristică pare să condamne în general incinerarea, ca pe o 
dezonorare a celor morți (în special Tertulian), probabil în lumina 
Facerii 3, 19 („pământ eşti şi în pământ vei merge”). Această expresie 
este folosită în slujba ortodoxă a înmormântării şi este citată ca un text 
ce dovedeşte acceptarea înhumării ca pe singura practică creştină 
acceptabilă. 

La mijlocul secolului al XIX-lea (1844, 1846), Biserica Romano- 
Catolică s-a simţit obligată să condamne incinerarea ce apăruse sub 
influența secularistă. Cu toate acestea, pedepsele impuse atunci au fost 
abolite de către Sfântul Oficiu în 5 iulie 1963, iar cărțile liturgice 
catolice moderne includ săvârşirea unei rugăciunii la incinerare. Prin 
1960, anumiţi eticieni catolici pledau în favoarea incinerării, ca mijloc 


! Alte surse biblice care se opun în general incinerării sunt date de J. J. Davis, 
What About Cremation? A Christian Perspective, Winona Lake, IN: BMH Books, 
1989, în special capitolul IV. Aceasta este o tratare echilibrată a problemei de către 
un recunoscut învăţat biblic, evanghelist şi arheolog. 


de completare a obiceiurilor funerare americane care demonstrează o 


grijă exagerată pentru salvarea trupului de degradare”. 

Argumentele seculariste moderne în favoarea incinerării 
includ consideraţiile economice şi ecologice. Incinerarea unui corp 
e mult mai puţin costisitoare decât obișnuitele funeralii 
(americane), care costă, în medie 4000 — 6000 de dolari. În plus, 
sicriele nu sunt în general biodegradabile, în timp ce incinerarea 
dezinfectează şi distruge trupuri care, altfel, ar putea transmite 
boală sau ar putea să fie sursa unor epidemii. Cu toate acestea, 
întrucât îmbălsămarea nu e cerută de lege, iar sicriele simple sunt 
potrivite, argumentul economic e discutabil. Iar astăzi pot fi luate 
măsurile necesare în cazuri de boală pentru prevenirea răspândirii 
ei prin intermediul unui trup mort. O epidemie larg răspândită, 
poate în aşa măsură să îngreuneze facilitățile de îngrijire a 
sănătăţii şi funeraliile, încât incinerarea devine necesară. Şi totuşi, 
chiar şi în astfel de cazuri, episcopii ortodocşi au refuzat să 
îngăduie incinerarea”. 

Un alt argument în favoarea incinerării se referă la oroarea instinctivă 
pe care unii oameni o simt la gândul de a fi îngropați în pământ. Totuşi, 
aceasta este o problemă psihologică, nu una teologică sau spirituală. De 
fapt, dacă procesul actual al incinerării unui trup mort ar fi mai bine 
cunoscut de marele public (incinerarea țesutului moale, sfărâmarea 


2 Vezi H. Richard Rutheford, “Honoring the Dead: Catholics and Cremation”, 
în Worship 64/6 (1990), p. 482-494. El observă: „incinerarea e pur şi simplu un 
proces de descompunere fizică, accelerat din punct de vedere tehnologic”. Astăzi, 
împreună cu un număr crescând de romano-catolici, Rutherford nu acordă nici o 
atenție problemei înhumării în interesul de a păstra posibilele moaşte. Creștinii 
protestanți, care tind să respingă însăși noțiunea de moaşte, văd în general 
incinerarea ca pe o alternativă rezonabilă la abuzurile „modului american de a 
muri”, inclusiv îmbălsămarea, sicriele foarte scumpe şi alte cheltuieli funerare. 
Vezi William E. Phipps, “The Consuming Fire for Corpses”, în The 
ChristianCentury (4 martie 1981), p. 221 şi urm. 

3 Vezi articolul lui Fr. George Papaioannou, “Cremation vs. Burial Rites”, 
Orthodox Observer (7 decembrie 1988), p. 5. El notează că în vara lui 1987, un val 
de căldură a ucis mai mult de o mie de oameni în Atena. Primarul oraşului i-a cerut 
arhiepiscopului „să îşi reconsidere opoziția față de incinerarea celor morți, pentru 
situaţii deosebit de riscante. Biserica Greciei a refuzat cererea”. 

fragmentelor osoase, împreună cu erorile şi neglijenţa din 
crematoriile moderne), incinerarea nu ar mai părea atât de simplă, 
onorabilă şi antiseptică pe cât se crede. 

Nici tradiţia canonică, nici cea dogmatică a Bisericii Ortodoxe nu 
interzic incinerarea. Există, însă, „opinii clare, definite împotriva ei”, 
până la punctul în care anumite legi locale se opun acesteia „cu 
pedeapsa cuvenită pentru privarea celui decedat de ritualurile funerare 
şi de îngropare””. Întrebarea e dacă astfel de pedepse corespund 
poziţiei ortodoxe cu privire la trupul omenesc şi la mijloacele potrivite 
pentru aşezarea lui întru odihnă. Problema se poate pune doar pe plan 
teologic, prin observarea atitudinilor esenţiale biblice şi patristice față 
de trup şi faţă de moartea fizică. Anumite elemente ale unei astfel de 
observări pot fi notate după cum urmează. 

Susținerea practicării îngropării în opoziție cu incinerarea se poate 
găsi în însăşi înmormântarea lui Hristos în vederea învierii trupeșşti, ca 
şi în învierea lui Lazăr. Credinţa iudaică afirmă că la patru zile după 
moartea unui trup, s-a stabilit deja descompunerea ireversibilă. 
Înviindu-și prietenul în acest moment, lisus demonstrează stăpânirea 
Sa asupra vieții şi stricăciunii. O astfel de demonstraţie nu s-ar fi putut 
face, desigur, dacă Lazăr ar fi fost incinerat. Faptul că el a fost înviat 


* N. D. Patrinacos, Dicţionar al ortodoxiei greceşti, p. 104. Interzicerea 
incinerării de către Mitropolitul Nicolae al Arhidioceziei Carpato-Ruse (Mesagerul 
bisericesc, 22 septembrie 1996) e deosebit de aspră în această privință: „Arderea 
trupului [...] se opune credinței noastre şi Sfintei Tradiţii. O înmormântare 
bisericească îi va fi refuzată oricărui credincios care a fost sau va fi incinerat, având 
deplina cunoştinţă a învățăturii bisericeşti şi care a luat o decizie deliberată de a 
alege incinerarea, fără chibzuială. Slujbele de pomenire de după înmormântare sunt 
interzise unor astfel de indivizi, deoarece persoana în chestiune a lepădat deja 
nădejdea în Domnul, Care va veni într-o zi să învieze sufletul şi trupul din moarte.” 
Dat fiind dezgustul pe care mulţi ortodocși (şi alți creştini) îl simt astăzi pentru 
abuzurile legate de practicile funerare americane obişnuite, nu e clar că toți cei care 
optează pentru incinerare o fac „lepădând nădejdea în Domnul”. Însă Mitropolitul 
Nicolae exprimă o opinie universal susținută în rândul creştinilor ortodocşi în ceea 
ce priveşte „importanța dimensiunii trupeşti a persoanei umane”, o opinie în deplin 
acord cu Tradiţia Bisericii. 


| 

cu trupul dintr-un mormânt, prefigurează atât învierea lui lisus Însuşi, 


cât şi învierea generală a celor morţi (Joan 5, 28 şi următoarele). 

Dar în timp ce serveşte ca o profeție elocventă a învierii trupeşii, 
aceasta nu constituie, aşa cum adesea se spune, un argument într-o 
direcţie sau alta în ce priveşte incinerarea, întrucât nimic nu indică 
faptul că puterea divină ar fi limitată de condiţia fizică a trupului ce va 
fi înviat. Aşadar, Ortodoxia nu a susținut niciodată că o persoană al 
cărei trup e mistuit într-un incendiu al casei sau al automobilului, sau 
chiar e vaporizat de o bombă nucleară, nu va mai învia din acest motiv. 
Acelaşi lucru trebuie afirmat despre martirii arşi pe rug. 

Epistola I către Corinteni 15, 42-50 e adesea invocată ca un 
argument împotriva incinerării. Însă pasajul se referă la învierea unui 
trup duhovnicesc (sôma pnevmatikon) opus trupului fizic sau firesc 
(sâma psychikon) şi de aceea e irelevant în discuţia despre incinerare şi 
îngropare. Remarcile Sfântului loan Gură de Aur indică faptul că 
starea fizică a unui trup nu are nici o legătură cu transformarea acestuia 
într-un trup duhovnicesc capabil să moştenească viața veşnică: „Să 
disprețuim moartea [...] căci cu adevărat aceasta ne va duce către o 
viață cu mult mai bună. Însă trupul putrezeşte, veţi spune. De aceea, 
noi ar trebui, în mod deosebit, să ne bucurăm, deoarece [..] 
mortăciunea piere, iar nu substanța trupului” (Omilia XXXIV, 4 la 
Evanghelia după Matei; aici substanța e echivalentă cu trupul 
„spiritual” despre care vorbeşte Sfântul Pavel). Şi iarăşi: „Semănatul 
aici ( I Corinteni 15, 42) pentru Sfântul Pavel înseamnă nu geneza 
noastră în pântece, ci îngroparea în pământ a trupurilor noastre moarte, 
descompunerea lor, cenuşa lor” (Omilia XLI, 5 la Epistola I către 
Corinteni). 

„Cenuşa”, în acest context, nu se referă la incinerarea ca atare, ci 
arată cât de puţină valoare are trupul fizic, comparat cu realitatea sa ca 
un „trup duhovnicesc” înviat. În acest sens, remarcile Sfântului Ignatie 
sunt relevante. Scriindu-le romanilor, el îi roagă insistent să nu 
intervină în martiriul său, ci să lase ca trupul lui fizic să fie complet 
devorat de fiarele din arenă: „Lăsaţi-mă să fiu mâncat de fiare, prin 
care pot ajunge la Dumnezeu [...] ațâțați fiarele sălbatice ca să poată 
deveni mormântul meu şi să nu lase nici o urmă a trupului meu 
(methen katalipâsi tôn sGmatos mou), ca atunci când voi adormi să nu 

fiu povară nimănui” (Romani 4, 1-2). Din aceste pericope patristice, 
reiese clar că trupul fizic poate fi complet distrus, ca rezultat al 
îngropării în pământ sau prin alte mijloace, fără a compromite în nici 
un fel mântuirea. 

Cele mai puternice argumente împotriva incinerării sunt însăşi 
îngroparea lui Hristos şi locul sfintelor moaşte în evlavia ortodoxă. 
Sfântul Pavel foloseşte expresia „îngropări împreună cu (synthaptô) 
Hristos” pentru a descrie botezul creştin (Romani 6, 4; Coloseni 2, 12). 
Botezul marchează adevărata moarte şi renaştere a credinciosului; şi 
totuşi „învierea” se va împlini în eshaton. Înmormântați cu Hristos prin 
ritualul Bisericii, noi aşteptăm învierea trupească şi participarea cu El 
la Slava Sa. Aşadar, e important din punct de vedere teologic, să 
păstrăm continuitatea între trupul fizic viu şi condiția lui după moarte. 
Însă, încă o dată, această importanţă e relativă: mântuirea nu este în 
nici un fel periclitată acolo unde trupul e redus la cenuşă sau distrus în 
alt fel (ca în cazul Sfântului Ignatie; totuşi, moaştele marelui mucenic 
antiohian s-au păstrat). 

Sfinţenia trupului uman este manifestată în modul cel mai evident 
de rămăşiţele nestricăcioase ale sfinților. După spusele părintelui 
Harakas, „Aceşti sfinţi erau atât de mult sfințiți şi transfigurați de către 
Sfântul Duh ce sălăşluia într-înşii, încât şi trupurile lor poartă, semnele 
sfințeniei şi servesc drept izvor de putere sfințitoare şi vindecătoare 
pentru credincioşi chiar şi astăzi”. Astfel, ei sunt martori ai adevărului 
că fiecare creştin e chemat să fie — cu trupul şi sufletul — un „templu” al 
Sfântului Duh (I Corinteni 6, 19 ş.u.). 

Astfel, din motive teologice şi pastorale, înhumarea trupului fizic 
intact ar trebui privită ca normativă şi de dorit pentru creştinii 
ortodocși. Cu toate acestea, legile unor ţări şi state (Japonia, Louisiana) 
cer incinerarea în anumite regiuni, iar astfel de legi ar trebui respectate. 
Incinerarea poate fi, de asemenea, impusă de autoritățile civile în 
perioadele de epidemie. Când, pentru un motiv acceptabil, e necesară 
incinerarea, cenuşa ar trebui îngropată, iar nu împrăştiată, pentru a 
permite vizitarea locului de înmormântare şi săvârşirea slujbelor de 
pomenire. 


5 Contemporary Moral Issues, p. 183. 

Ar mai trebui menționată o considerare finală în favoarea 
incinerării. Densitatea populației în zonele urbane reduce treptat 
terenul disponibil pentru înmormântare. După cum profesorul John 
Erickson observa în discuția noastră pe această temă, ne putem găsi în 
curând obligați să considerăm incinerarea un mijloc de păstrare a celor 
decedați din comunitatea locală aproape de locul de slujire, facilitând, 
astfel, vizitarea şi slujbele de pomenire şi stabilind un simţ al comu- 
niunii cu cei care au plecat înaintea noastră din lumea aceasta. 

Totuşi, Ortodoxia şi tradiția creştină, în general, s-au opus cu tărie 
incinerării, insistând că modul potrivit de a-l aşeza la locul de odihnă 
pe cel mort este înhumarea. Aşa cum am subliniat de-a lungul acestei 
cărţi, antropologia ortodoxă este holistică. Ea concepe persoana umană 
ca pe o unitate a trupului şi a sufletului, materială şi spirituală. Dintr-o 
perspectivă biblică, însuşi conceptul de „trup” include carne, minte şi 
duh. Trupul fizic, aşadar, trebuie cinstit şi protejat, astfel încât în acele 
situaţii rare, dar importante, în care persoana atinge sfințenia deplină, 
trupul, sub forma moaştelor sfinte, să poată fi păstrat şi venerat. 


